
Ilgiuos namų štai jau aštuonerius metus. 
Net sapnuose tą ilgesį jaučiu. 

Ilgiuos namų. Ilgiuos, kur tik einu - 

bet ne žmonių! Ilgiuosi žemės, 


akmenų ilgiuos, kur vaikas būdamas žaidžiau. 


Verneris von Heidenstamas 


KATRINEHOLMAS, 
1968 M. SPALIS 


Rudas išvaizdus amžių sandūros namas stovi žole 
apaugusios kalvos viršūnėje, apsuptoje išlakių pušų. 
Pasakiško įspūdžio jam suteikia baltos briaunos ir lan- 
gų apvadai užapvalintais kampais, dėl kurių statinys 
atrodo svetingai. Vasarą pušys teikia šešėlį vaikams, 
žaidžiantiems aplink namą, tačiau rudenį medžiai 
atrodo bemaž grėsmingai, tarsi griežti sargybiniai, 
privalantys ginti mokyklą nuo žiemos speigo ir kitų 
nelauktų svečių. Pirmasis dar nesuspėjęs ištirpti snie- 
gas klojasi įkalne tarsi koks šlapias skuduras. Aplin- 
kui tylu, tik kaži kur toli girdėti šuns lojimas. 

Staiga pokšteli laukujos durys ir pasipila vaikai; 
triukšmingi, vilkintys naujais arba senais apiplyšusiais 
drabužiais, dideli ir maži, liesi ir storuliai vaikai, tam- 
siaplaukiai, su kasomis, strazdanoti, su akiniais ir 
kepurėmis vaikai, žingsniuojantys ar šokinėjantys, 
klegantys vaikai ir besiklausantys, į priekį bėgantys ir 
sekantys iš paskos vaikai. 

Durys užsidaro. Tačiau netrukus joms vėl pra- 
sivėrus, pro jas išeina nedidukė mergaitė su kailine 
balta kepure ir raudona dygsniuoto tvido striuke. Jai 
įkandin - berniukas tamsiai mėlyna tvido striuke, 
šaliku ir raudonos, baltos bei juodos spalvos KSK 
komandos palaikymo kepure — reikia KSK palaikyti 
bent jau šioje miesto dalyje. Vaikai tarpusavyje ne- 


D 


sišneka, ir mergaitė, vardu Katarina, sparčiu žings- 
niu leidžiasi pakalnėn, kol prieina didelius juodos 
geležies vartus. Jai vargiai pavyksta praverti vartus 
tiek, kad galėtų išlįsti pro plyšį, jiems dar nespėjus 
užsitrenkti. Netrukus ateina ir berniukas, vardu To- 
mas; prieš atidarydamas vartus, kad pralįstų, jis aki- 
mirką stabteli ir giliai atsidūsta. 

Ir iš tiesų - ant šaligatvio laukia tai, ko būgštavo: 
visi vaikai susimetę į kupetą priešais esančios gatvės 
kampe. Jis mato, kaip Katarina, iš pažiūros nė ned- 
vejodama, kerta gatvę - tiesiai laukiniam žvėriui į 
nasrus. Tomas kaipmat apsisprendžia: užuot taip pat 
perėjęs gatvę, jis pasuka kairėn, kad namo grįžtų ap- 
linkiniu keliu. Vos jam suspėjus žengti porą žingsnių, 
visi puola prie jos. Viena mergaičių, išradingoji Ana 
Kristina, nuolat piktdžiugiškai besišypsanti ir piktai 
spiginanti akimis, nuplėšia mergaitei kepurę ir mes- 
teli Hansui, Hansui karaliui; kiti vaikai pritardami 
šaukia ir juokiasi. 

Tomas sustojęs svarsto, gal jam pamėginti pa- 
dėti Katarinai; tačiau dar nespėjus nutarti, jie jį stai- 
ga pamato. Gavę iš Hanso ženklą, mikliausieji pa- 
sileidžia per gatvę ir puola Tomą. O iš paskos — 
likusieji, tarsi kraujo ištroškę skalikai. Katarina lieka 
stovėti nustebusi, palengvėjusia širdimi: šiaip ar taip, 
bent jau šiandien - ne jos eilė. Pasilenkusi ji pake- 
lia nebe labai baltą kailinę kepurę ir ją užsidėjusi taip 
pat pereina gatvę, kad iš arčiau galėtų stebėti reginį. 


Ir iš kur atsiranda tiek begalinio išradingumo? Ir 
ta ištikima brolystė, jungianti dvidešimt vieną vai- 
ką, o gal dvidešimt du iš dvidešimt trijų? Iš kur tas 
nenusakomas, bet savaime aiškus lyderio autoritetas, 
kai pusė grupės staiga entuziastingai, tarsi būtų vienas 
vyras, susitelkę šokdyne bei šaliku stipriai pririša išsi- 

gandusį mažą berniuką prie elektros stulpo, tuo metu 
kita grupės pusė jau renka akmenis svaidyti į jį? 


Tomas, negalėdamas pasipriešinti, nepajėgdamas 
rėkti, sukniumba ant šlapio šalto asfalto. Nejudė- 
damas, nebylus. Jis tyliai žvelgia į draugus. Keli jų 
sviedžia į jį akmenis: į galvą, veidą, į kūną. Kažkas 
įsitvėręs tranko jo galvą į stulpą, kažkas čaižo jį 
kyšančios virvės galu. Kai kurie vaikai tik stovi šalia 
juokdamiesi, kiti pašaipūniškai šnibždasi tarpusavy- 
je, nutaisę suokalbiškas grimasas, o dar kiti tiesiog 
stovi ir abejingai spokso. Su jais sykiu - ir Katarina; 
štai dabar jai taip pat leista būti kartu - su savo 
draugais. 


Per patį nusikalstamos veiklos įkarštį šaligatviu 
pro šalį praeina mokytoja. Žvilgtelėjusi į pririštą prie 
stulpo berniuką ir visus sėbrus, ji iškėlusi ranką pamo- 
juoja kelioms arčiausiai stovėjusioms mergaitėms at- 
sisveikindama. 


Taip pat greitai kaip buvo pradėję tada visi ir pa- 
baigė. Per pusę minutės išsiskirstę jie vėl tapo geručiais 
mielais vaikais, einančiais namo iš mokyklėlės. Vi- 
si - skirtingais keliais, po vieną arba po du, o kai 
kurie - po tris ar keturis. O šešiametis berniukas 
geliančiu kūnu ir neįveikiamu liūdesiu liko gulėti 
ant šaligatvio. 


STOKHOLMAS, 
2006 M. LAPKRITIS, 
PIRMADIENIO VAKARAS 


Nors buvo tik ketvirta valanda popiet, bet jau 
sutemę. Stambiais šlapiais kąsniais iš dausų krintan- 
tis sniegas tirpo vos pasiekęs žemę. Pro šalį lekiančių 
automobilių žibintai jį akino, ir einant šaligatviu 
nuolat reikėjo saugotis, kad neaptaškytų. Ir kodėl 
tie automobiliai lekia taip, kad jį drėbtų purvais? Juk 
negalima vairuojant taškyti pėsčiųjų; to išmokstama 
jau vairavimo kursuose. Bet gal jo nepastebi; gal 
smulkaus sudėjimo žmogaus, vilkinčio apytamsiais 
drabužiais ir einančio tamsoje, tiesiog nemato. Gal 
ir laikysena jo ne pati geriausia; gal eidamas net juo- 
kingai atrodo - pėdas stato ne tiesiai, o kiek į šonus, 
tarsi koks klounas. Bet klounas jis tikrai nebuvo. 

Jis buvo tylenis, niekada ir su niekuo nesiveliantis į 
konfliktus. Gal todėl, kad niekada neprieštaraudavo. 
Tiesą pasakius, nieko čia keisto, nes ir susitikdavo su 
kuo nors retai. Išskyrus, žinoma, darbe, ten, Jerfaloje, 
kur dirbo didelės elektronikos įmonės laiškininku. 
Jis išvežiodavo ir pristatydavo korespondenciją vi- 
siems inžinieriams, visoms sekretorėms, visiems 
viršininkams ir visiems kitiems, dirbantiems įmo- 
nėje. Tai vienintelis dalykas, kurį jis darė, nes, pa- 
vyzdžiui, išrūšiuoti laiškų jam nepatikėdavo. Tam 
buvo labiau kvalifikuotų asmenų, mokančių tai at- 

likti, sugebančių priimti svarbius sprendimus, tar- 
kime, ar adresas nurodytas tiksliai. 

Priimti sprendimą jis buvo visiškai netikęs. Ge- 
rai pagalvojus, jis apskritai retai kada turėjo savo 
nuomonę. Jei kokį retsykį tekdavo pažaisti su kitais 
vaikais ir jo paklausdavo, ką jis manąs, iš tiesų jis 
nieko ypatingo nemanydavo. Net ir pats visiškai at- 
virai savęs paklausęs, ką jis iš tikrųjų mano būtent 
tuo klausimu, negalėdavo nuoširdžiai atsakyti, ka- 
dangi tikrai neturėjo jokio kito noro, kaip tik bū- 
ti drauge su kitais vaikais ir daryti taip, kaip jie 
nuspręs - trumpai tariant, įtikti. Jis tetroško vienin- 
telio — kad jį pripažintų jo aplinkos žmonės. Jam 
buvo keturiasdešimt ketveri, bet šitai kol kas taip ir 
nenutiko. 

Taigi klausimas: jei tas vienintelis noras kada 
nors išsipildytų, ar jis su savo poreikiais pakiltų ko- 
kiu laipteliu aukštyn, ar staiga sugebėtų apginti po- 
žiūrį į visokius dalykus? Gal tai nutinka savaime, kai 
tave pripažįsta žmogumi? 


Jis pažvelgė į fasado kitoje Flemingo gatvės pusėje 
langus. Rudens tamsoje jaukiai šviečiančius, vaišin- 
gai kviečiančius, su gėlių vazonėliais ir užuolaidomis, 
šviestuvais dailiais gaubtais, Pietryčių Azijos vėduo- 
klėmis ir kitomis puošmenomis. Kai kuriuose lan- 
guose jau puikavosi Advento lempelės, kad dar aiš- 
kiau liudytų idilę. O už kiekvieno nušviesto lango 
gyveno laiminga šeima, laiminga pora ar bent jau 
laimingas žmogus. Tai buvo kuo puikiausiai matyti 
iš tos draugingos šviesos ir jaukaus įrėminimo. 

Jo paties langas, anaiptol, žiojėjo tamsiai ir tuš- 
čiai, ir tik vos vos matėsi fikusas skurdžia lapija bei 
boluojančių žaliuzių virvelė. Virtuvės langas - toks 
pat, visiškai tuščias, išskyrus seną tranzistorių, be- 

sididžiuojantį savo vienatve. Tiesą pasakius, jis su- 
sidomėjęs perskaitė vieną kitą namų dekoravimo 
žurnalą. Bet ne tam, kad pasisemtų namams įkvė- 
pimo. Kokia prasmė stengtis dėl būsto, kuriame jis 
vienintelis buvoja. Tiktai jis - vienas menkas žmo- 
gelis, o gal ir visiškas niekas. Automobiliams, teš- 
kiantiems ant jo purviną vandenį, rudens tamsoje 
nematomas ir negirdimas. Jis ir pats savęs beveik 
negirdėjo. Taip, jis skaitinėjo namų dekoravimo 
leidinius tokiais pat sumetimais kaip ir žvalgėsi į 
žmonių langus. Vaizduote persikeldavo į kitą pasaulį; 
draugiškų šiltai besišypsančių Žmonių pasaulį su 
didžiulėmis margomis minkštomis pagalvėmis ant 
sofų. 

Tiesą pasakius, šiandien darbe jo vos nepavaišino 
tortu. Šitaip nedažnai atsitinka, nes pašto skyriuje 
niekada nepasitaiko ypatingų progų švęsti. Be to, jis 
ir pats ten ilgiau neužtrunka, tik kelias minutes, kol 
pasiima naują išrūšiuotą siuntą, kad išvežiotų į kitus 
skyrius. 

Vienaip ar kitaip, jam atnešus siuntą į vienuoliktą- 
jį skyrių, ten visi susirinkę sėdėjo ir kažkokia jam 
nežinoma proga valgė tortą. Visada būna kaži kaip 
nejauku pristatant paštą į vienuoliktąjį, nes ten pa- 
prastai tuo metu užkandžiaujama. Tad mato įeinantį 
jį su ta tikriausiai juokinga laiškanešio uniforma. 
Uniforma - gal per skambiai pasakyta; tai buvo 
mėlynos kelnės ir mėlyna striukė; tačiau ten jis vie- 
nintelis vilkėdavo tokius drabužius, o išsišokti juk 
niekada nėra gerai. 

Vis dėlto jie ten jį pastebėjo. Tiksliau pasakius, 
vienas pamatė. Tikras pokštininkas, nuolat su visais 
apie viską šmaikštaujantis ir apie viską turintis aibę 
nuomonių. Kiti iš jo pokštų juokdavosi ir, atrodo, 
visada jo požiūriui pritardavo, nes niekada jam ne- 

prieštaraudavo. 

— Sveikutis, laiškanešiuk! - tarė jis šiandien 
sėdėdamas sunėręs rankas ir ištempęs po staliuku 
kojas. - Nori torto? | 

Ir nelaukdamas atsakymo, tęsė: 

— Bet tada iš pradžių dumk ir savo lenktyniniu 
paspirtuku atsivežk dalyvio kortelę. Jau ir vakar, ir 
užvakar tau sakiau. Ar jūs visi ten pašto skyriuje 
protiškai atsilikę, ar tu tik vienas ten toks? 

Užstalė prapliupo juoku, gal iš pasakymo, gal iš 
laiškanešiuko, o gal iš seno papratimo. Torto jam taip 
ir nekliuvo, nes juk neturėjo įgaliojimų patarinėti ar 
tvarkyti žmonių reikalus. Jo pareiga — perduoti tą 
siuntą, kuri būdavo perduota jam. 


Protiškai atsilikęs jis nebuvo. Žinoma, išsilavini- 
mo neturėjo jokio, bet mokslo šiek tiek ragavęs, 
skaitęslaikraščiųirgrožinėsliteratūros. Na,vidutinių 
gabumų vargu ar jį galėjai laikyti, bet protiškai atsi- 
likusiu - tikrai ne. Pirmaisiais mokyklos metais jis 
išties buvo sumanus, bet tai juk nedėkingas reikalas. 
Katrineholmo mokykloje negalėjai būti sumanus, 
tai tiesiog draudžiama. Apskritai niekur negalėjai 
pasižymėti, išskyrus riedulį, futbolą ar panašius 
dalykus. Viskam galiojo nerašytos taisyklės: ką tu- 
rėjai atlikti gerai (gimnastiką), kas turėjo nesisekti 
(muzika, kalbos, rankdarbiai, elgesys), kur turėjai 
būti vidutiniokas (kituose mokymo dalykuose), ką 
turėjai vilkėti (pirktinius tam tikrų firmų drabu- 
žius), kur gyventi (daugiabučiuose), kokių politinių 
nuostatų laikytis (socialdemokratinių, bet šiukštu 
ne komunistinių), už kokią riedulio komandą sirgti 
(KSK, bet ne „Vermbolą'). O svarbiausia, šiukštu 
kuo nors išsiskirti, būti kitokiu. 

Čia, Stokholme, suaugusiam vyrui galiojo, be 

abejo, kitokios taisyklės. Vertę turėjo savos idėjos, 
o nerūpestingą išvaizdą įprasta priimti teigiamai. 
Bet pirmiausia turėjai būti išsilavinęs ir pasitikėti 
savimi. 

Nelengva gyventi. Motina mirė, kai jis tebuvo 
visai mažutis. Tėvas dirbo spaustuvėje pamaino- 
mis ir savo sūnui daug atliekamo laiko neturėjo. 
Jis buvo mylintis tėvas, bet stokojo žinių, kaip tvar- 
komas namų ūkis ar auklėjamas vaikas. Ištisus de- 
šimtmečius nepertraukiamai rūkęs, ir tėvas perne- 
lyg anksti iškeliavo anapilin, po savęs palikdamas 
didelę tuštumą. 

Jis pats nuo pat pradžių jau buvo kaži kaip kitoks, 
tačiau jam niekada taip ir nepavyko suvokti, kuo. Na 
taip, jau pradžioje jis kalbėjo ne ta tarme - pirmuo- 
sius gyvenimo metus juk praleido Hiuskvarnoje. 
Privalėjo dėvėti kepurę. Bet vis tiek - čia turbūt ne 
pagrindinės priežastys. Akivaizdu, kad jau tuomet 
kažkas ne taip dėjosi su juo pačiu. Dar visai mažas 
berniukas jis buvo linksmas ir visiems atviras. Jam 
patiko žmonės, bet netruko suprasti, kad šiems jis 
nelabai patinka. Ir jie tiesiog pasiglemžė jo tikruo- 
sius bruožus, gerą nuotaiką. Matyt, kaip tik ten, 
ikimokyklinėje klasėje, jis ėmė keistis, tapdamas 
tuo, kas šiandien buvo. Nuolatinis fizinis smurtas, 
lydimas paniekos ir patyčios žodžių, jį ne tik pavertė 
nebyliu šešėliu, bet ir pasigvelbė visą pasitikėjimą 
savimi. 

Ir vis dėlto mokyklą jis, septynmetis, pradėjo ku- 
pinas entuziazmo, smalsus ir susidomėjęs. Tačiau 
pakelti ranką, kad atsakytum į klausimus, jau nuo 
pat pradžių pasirodė esant visiškai nederama, nes 
reikėjo saugotis, kad neimtum įsivaizduoti kaži kas 
besąs. Net ir gavus klausimą, į kurį jam pavykdavo 
atsakyti, iš visų kampų pasigirsdavo prunkštimas, 

vaikai persimesdavo žvilgsniais. Jei atsakydavo klai- 
dingai, pratrūkdavo vieningas juokas. Keletas se- 
nų jį kankinusių ikimokyklinukų lankė jo klasę, 
tad jo dar nepažinoję vaikai netrukus buvo pa- 
protinti, kaip su juo turi elgtis. Per pertraukas jis 
gaudavo pylos, jį pravardžiuodavo arba jis vienui 
vienas stovėdavo, stebėdamas kitų vaikų žaidimus. 
Jau ir pradinėse klasėse nutikdavo, kad jis ištisą 
dieną neidavo į mokyklą, gulėdavo namie arba 
sirgdamas - skaudėdavo galvą ar pilvą, arba simu- 
liuodamas. Nukentėdavo mokslo rezultatai; o iš de- 
vintos klasės jis apskritai išėjo. Jam buvo suteikta 
vadinamosios prailgintos praktikos vieta siuvimo 
reikmenų parduotuvėje. Tą vietą ne jis pats pasirin- 
ko, o buvo paskirtas. 

Mokykliniai metai jam buvo tuščiai iššvaistytas 
dešimtmetis, bet dabar ten augantiems vaikams 
reikalai gal ir ims taisytis. Pastarųjų dienų žiniose 
buvo parodytas reportažas apie pavykusį, kaip dik- 
torius pavadino, „Katrineholmo projektą“, o pasi- 
pūtęs komunos tarybos narys Goranas Meijeris per 
interviu jį pavadino „Miško kalnelio projektu - 
pagal pradinukų mokyklos pavadinimą. Kaip tik čia 
buvo sėkmingai pritaikyta prieš patyčias nukreipta 
koncepcija. Jam tapo įdomu, ar tie naujieji metodai, 
apibūdinti tokiais iškilniais žodžiais, kaip asmens 
pagarba, kūniškasis kontaktas, suaugusiųjų įžvalgos, 
tėvų santalka, dabar nebedraus Hiuskvarnai įmušti 
įvarčių ir nešioti „Vermbolo“ komandą palaikančių 
kepuraičių? 


Po praktikos siuvinių parduotuvėje jis persikėlė 
į Stokholmą, kur apsigyveno Kungsholmene vieno 
kambario bute pas vienišą savo senelės brolį; o sykiu 
lankė suaugusiųjų mokyklą, pildydamas vidurinio 

išsilavinimo spragas. Nors atrodo vargiai įmanoma, 
bet šiokių tokių rezultatų pasiekė, gavo darbą, kurį ir 
dabar turėjo. Dėdė Gunaras jau seniai buvo miręs, o 
butas tapo jo nuosavybe. 


Staiga jo mintys nutrūko, jis visas sustingo. Taip 
ir liko gatvės viduryje, bestovįs ant pačios perėjos; 
priešais namą, kur buvo jo butas. Kaži kas be galo 
pažįstama ką tik sutikto vyriškio povyzoje. Ir net 
nesuvokdamas kodėl, apsisuko sekti jam iš paskos. 
Tos vaiskiai mėlynos akys ir šviesūs garbanoti plau- 
kai, ta valiūkiška, bet žinanti tikslą išraiška, randas 
ties kairiu antakiu, eisena - viskas sutampa. Bet 
ar tikrai įmanoma, kad po šitiekos metų jis galėtų 
atpažinti žmogų, kurio nematė nuo savo šešerių ar 
septynerių? Gal čia kalti jį ką tik aplankę svarstymai 
apie paviešintą Katrineholmo projektą, ir jis nūnai 
išvydo vaiduoklį? 

Sveikas protas sėjo abejonę, tačiau jausmai abejoti 
neleido. Jis matė jį savo vidine rega beveik kiekvieną 
dieną. Jokių abejonių, čia - jis. 

Vyriškis, nusileidęs laiptais į metro, sparčiais 
žingsniais nuskubėjo prie užkardos, kur įgudusiu 
judesiu perbraukė transporto kortele per automatą 
ir praėjo pro vartelius. Jis leidosi vis žemyn ir žemyn 
ilgu eskalatoriumi, vežančiu į požemį. Jau pasiekęs 
peroną, išsitraukė iš striukės kišenės vakarinį laik- 
raštį ir belaukdamas traukinio ėmė sklaidyti. 

Jis nesiliovė laikęsis per dešimt, dvylika metrų 
atokiau nuo vyro, vėliau atsisėdo ant suoliuko už 
jo, stovinčio su savo laikraščiu. Mintys be perstojo 
sukosi, bet jis niekaip negalėjo logiškai paaiškinti, 
kodėl šitaip elgiasi. Per pastaruosius dvidešimtį me- 
tų nieko, kas būtų neįprasta, nebuvo daręs. Tik va- 
žinėjo į darbą ir atgal, dirbo, pirko, valgė, miegojo, 

vaikštinėjo į kiną ar ėjo šiaip pasivaikščioti, skaitė 
požeminiame metro nežinia ko siekdamas, vyda- 
masis vyrą, kurio neregėjo beveik keturiasdešimt 
metų. Staiga jį persmelkė netikėtas pasitenkinimas. 
Kadaise gyvenime jau patirtas - kai buvo išsibastęs 
nuotykių ir tuo mėgavosi. 


X X X 


Visada gera įsitaisyti metro vagone su vakariniu 
laikraščiu rankose pakeliui iš darbo namo. Dieną 
nekilnojamojo turto agentūros biure jis pradėjo jau 
septintą ryto vien tam, kad į namus suspėtų šiai 
dar nepasibaigus ir galėtų minutėlę pamatyti dar 
nesugulusius vaikus. O jau pusę šešių turės keltis, 
nors į lovą retai kada nueina anksčiau nei pusė 
dvylikos. Tad jį kankino nuolatinė miego stoka. Bet 
jis jau išmoko šitaip gyventi; po kokių dvejų metų 
vaikai taps savarankiškesni. Tada abu su Pija galės 
savaitgaliais išsimiegoti. 

Jie susilaukė trijų vaikų; trijų nuostabių vaikų, 
kurie, nepaisant savo užsispyrimo, čiauškėjimo ir 
tiesiog nesuvokiamos energijos, jį puikiai nuteikda- 
vo. Kaip ir Pija, su kuria susitiko dar universiteto 
laikais, nors artimiau bendrauti pradėjo tik po aš- 
tuonerių metų, susitikę viename vakarėlyje. Dabar 
ji dirbo visu etatu odontologijos medicinos seserimi 
priemiestyje, kur jie ir gyveno, o jų santykiai po 
penkiolikos metų tebebuvo puikūs. Abudu - geriausi 
draugai, pasišnekantys beveik apie viską. 

Darbu jis taip pat iš esmės patenkintas, nors, 
žinoma, nesidžiaugė, jei kartais ir savaitgalį tekdavo 
rengti pristatymus. Įmonė klestėjo, o tai - svarbiau- 
sia. Nekilnojamojo turto agento darbas laisvas, įvai- 


15 


rus; dar ir prie mėnesio algos abu su partneriu šiek 
tiek prisidurdavo, tad ir ekonominiu požiūriu galėjo 
būti iš tiesų patenkintas. 

Turint galvoje pradžios aplinkybes, nėra savaime 
suprantama, kad būtų turėjęs tapti laimingu žmo- 
gumi. Jis buvo vienišos į alkoholį įnikusios moters 
vienturtis; ji dirbo kirpėja - tada, kai dirbti gebėjo, 
ojos visos mintys, atrodo, tik ir sukosi apie visokius 
vyriškius. Jiedu nuolat kraustėsi iš vietos į vietą, 
niekur taip ir neįsišaknydami. Per tuos metus į na- 
mus tai atėjo, tai išėjo ne vienas įvairių ketinimų 
patėvis. Nuo pat mažumės visi jį laikė atžagariu peš- 
tuku, jo vaikystę ženklino nesuskaičiuojamos muš- 
tynės, sėdėjimai po pamokų. Matyt, ir iš tiesų buvo 
geras niekšelis. Pagrindinę mokyklą jis baigė, aišku, 
prastai, bet kažkodėl vis tiek nusprendė toliau mo- 
kytis gimnazijoje, pasirinkdamas teorinius dalykus. 

Čia viskas klostėsi kitaip. Vos pradėjus mokytis 
gimnazijoje, motina ir vėl pakėlė sparnus, tačiau 
jis nutarė pasilikti. Taigi, gyveno vienas kambario 
bute, pats priverstas viskuo pasirūpinti. Savaitgaliais 
dirbo benzino kolonėlėje, o vakarus skyrė moks- 
lams, futbolui ir namų tvarkymui. Šituo laiku jis 
subrendo, gimnaziją baigė išties gerais pažymiais. 
Tokių visai pakako, kad įstotų į universitetą studi- 
juoti ekonomikos. 


Ir štai jis sėdi. Pakeliui namo iš savo gerai apmo- 
kamo darbo firmoje, kurią abu su partneriu ir įkūrė, 
pas mylimą žmoną ir mylimus vaikus, laukiančius 
gražiai įrengtame kotedže. Galėjo sau leisti šitaip ma- 
nyti. Jį apėmė dar didesnis pasitenkinimas žvelgiant 
į aplinkinius nuobodžiai pilkus bendrakeleivius, su- 
kišusius nosis į kokį dykai platinamą laikraštėlį ar 
tuščiai Žvelgiančius pro sniego nudrėbtą langą. Stik- 

lo atspindyje jis išvydo keistą nelaimingą figūrą, 
sėdinčią ir spoksančią į jį. Gal iš šono matyti, kad 
jis trykšta laime? Ar šitai kam trukdo? Bent jau jis 
tikrai nusiteikęs laimei. 


X X X 


Tomas vagone atsisėdo priešais vyriškį - Hansą 
karalių - kiek atokiau, ir važiavo atbulas; taip, kad 
galėtų jį stebėti. Netiesiogiai - buvo numatęs stra- 
tegiją: jį ir jo dėmesio objektą skyrė žmonės, tačiau 
atvaizdas lange matėsi puikiai, įstrižai priešais jį. 

Jis atrodė atsipalaidavęs ir pasitikintis savimi, 
augalotas - toks aukštas ir buvo. Paskendęs mintyse, 
ant kelių nuleidęs susuktą laikraštį, išsiblaškęs Žvel- 
gė pro langą. Atrodo, kad jo veidu nuslydo šypsenė- 
svarstė, kas būtų galėję jį pradžiuginti? Gal jo kas 
nors laukė? Tas, kas nudžiugs jo sulaukęs namuose? 
Ten tikriausiai kaba užuolaidos ir ant sofos pūpso 
pagalvės. 


Vyriškis nužvelgė žmones vagone, ir tada lango 
atspindyje jų žvilgsniai trumpam susitiko. Ar išvydo 
mėlynose akyse panieką? Nebūtų nieko keisto, tu- 
rint galvoje jo paties susmukusį stotą, apleistus plau- 
kus, išgąstingą žvilgsnį. Vargšelis, iš po kirpčių ste- 
beilijantis į sutiktus žmones; jei tik apskritai išdrįsta 
į juos pažvelgti. 

Staiga vagone sumirksėjo šviesa, ir keletą sekun- 
džių buvo visiškai tamsu. Vėl nušvitus, vyras žvilgs- 
niu tyrinėjo lango stikle susiliejančius vandens la- 
šelius. Tomas netrukdomas galėjo toliau stebėti iš vai- 
kystės atklydusį vaiduoklį. 

Galvojo apie visas kepures. pradingusias pakeliui 

17 


namo iš pradinės mokyklos, užmestas ant stogo ir 
į pravažiuojančių sunkvežimių priekabas. Galvojo 
apie savo piešinius, kuriuos, pasibaigus semestrui, 
turėjo parnešti namo ir parodyti, tačiau jie didžiam 
vaikų džiaugsmui vienas po kito buvo pradanginti 
gatvės šulinyje. Jis galvojo apie suplėšytas kelnes, 
žemėtas striukes ir nubrozdintus kelius, galvojo 
apie Kariną Ahonen, kuri nuolat sėdėdavo panelei 
mokytojai ant kelių ir dainuodavo per dainų su- 
eigas pirmoji, o kiti vaikai jai turėjo pritarti. Tai 
ji nusprendė, kad reikia paišyti arklius, ir visi vai- 
kai piešė arklius, arklius, arklius - tik juos buvo 
galima piešti. Jo paties išėjo tokie baisūs, kad teko 
visiems rodyti - didžiam visų džiaugsmui. Galvojo 
apie tą didelį žalią kiemo automobilį, talpinantį 
mažiausiai šešis vaikus. Turėdavo stumti jį dviese; 
ir visada stūmė jis su Katarina; amžinybę truko 
diena vis tikintis, kad vieną kartelį ir jiems klius 
tame automobilyje pasėdėti. Panelė mokytoja labai 
atidžiai stebėjo, kad visiems tektų pasivažinėti, ta- 
čiau kažkaip vis nutikdavo, kad Tomą ir Katariną 
imdavo ir pamiršdavo. Kartą nutiko taip, kad Tomas 
pirmas suskubo įšokti į automobilį, bet tada jie jį 
išmetė, ir jis vėl privalėjo stumti; tikriausiai šitaip ir 
turėjo būti, nes panelė mokytoja tik šypsojosi įprasta 
ir miela pradinių klasių mokytojos šypsena. 

Vieną kartą, jis prisimena, Hansasir Ana Kristina, 
pačiupę jo kepurę, mėtė ją vienas kitam, pirmyn atgal 
viršjo galvos. Tomui nesisekė pagauti, tačiau apimtas 
akimirkos įkvėpimo jis ėmė ir įsidrąsino: nurovęs 
Hanso kepurę, spruko su ja tolyn. Jie, žinoma, jį 
pasivijo ir, sumušę iki mėlynių, išgriebė kepurę iš 
rankų. Vėliau parėjus namo, kaip įprasta, be savo 
kepurės, Hanso mama jau buvo paskambinusi Tomo 
tėtei ir prišnekėjusi, kad Tomas suplėšęs Hanso ke- 

purę. Todėl Tomas buvo pasiųstas pas Hansą ir jo 
mamą, kad su dešimčia kronų paprašytų atleidimo. 
Apie jo paties pradingusią kepurę per pokalbį kaž- 
kodėl niekas taip ir neužsiminė. 


Iš apmąstymų jį pažadino sustojęs traukinys, ir 
stebimasis vyriškis pakilo išlipti. Pakilo ir Tomas, 
kad sektų iš paskos praeities šešėliui. 


X X X 


Kotedžas stovėjo vos kelios minutės pėstute nuo 
Enšede Gordeno metro stotelės. Jis pabėgėjo per gat- 
vę, prie Amatų gimnazijos pasuko į kairę ir nunėrė 
pro Medelyno mokyklos pastatus. Po minutėlės jau 
pasiekė parką su tais keistais krūmais ir medžiais, 
kurie vieninteliai dar priminė senąją sodininkystės 
mokyklą, vietoje kurios devintojo dešimtmečio pa- 
baigoje išdygo gyvenamieji pastatai. Pasuko pės- 
čiųjų taku, vedusiu pro krūmynus žaidimų aikštelės, 
priklausančios aplinkiniams kotedžams, link. Smė- 
lio dėžėje sėdėjo du išsismėlinę vaikai neperšlam- 
pamomis kelnėmis, o trečiasis, kokių pusantrų me- 
tukų, stovėjo užsilipęs ant viršutinės čiuožynės ko- 
pėtėlių pakopos. 

— Mona, brangute, gerai laikykis, kad nenu- 
pultum ir neužsigautum, - sušuko jis, dar nespėjęs 
prišokti prie čiuožynės. 

Mergytės veidą nutvieskė plati šypsena, ir ji su- 
skubo leistis žemyn. Abu didieji vaikai taip pat puolė 
prie tėčio, kuris kaip įmanydamas stengėsi juos ap- 
kabinti, bet sykiu ir laikytis atstumo. 

— Sveikučiai! - šūktelėjo. - Aš su darbo drabu- 
žiais, atsargiai. Apsikabinkime tik iš tolo. Eime, ke- 
liaujam pas mamą! 

Bet tuo pat metu Mona, paleidusi čiuožynės tu- 
rėklus, puolė tiesiai jam į glėbį, ir nieko neliko, kaip 
tik aukoti savo striukę. Bet mainais gavo stiprų šlapią 
bučinį į smakrą. Beviltiškai stengdamasis tausoti 
drabužį, jis nešė mergaitę ištiesęs rankas. Žengė ryž- 
tingai, didiesiems vaikams lipant ant kulnų, kol visi 
pasiekė namų prieangį. Čia jis mergaitę pastatė ant 
žemės. 

— Sveiki! - sušuko jis, atidaręs laukujas duris. — 
Pareinu su trimis murzinais paršeliais, turi man 
padėti! Nusiaukit aulinius prieš įeidami, - tarė vyres- 
nėliams atsitūpdamas ir nurenginėdamas mažylę. 

Tarpduryje pasirodė besišypsanti Pija, vilkinti 
džinsais ir baltais ties pusiauju sumegztais marš- 
kiniais, vešlius tamsius plaukus sukėlusi į uodegą. 

- Sveikas, mielasis, - ištarė pasilenkdama ir bu- 
čiuodama jį į sprandą. - Kaip sekėsi? 

— Gerai, bet turėsiu dar valandžiukei išeiti apžiū- 
rėti vieno namo. Jis čia pat, netoliese, užtruksiu gal 
valandą ar panašiai. Pavalgydinkim dabar vaikus, o 
mudu galėsim vakarieniauti, kai jie sumigs, gerai? 

— Puiku. Kada turi eiti? 

— Imkimės pirmiausia vaikų, o po valandos aš 
nulėksiu. 

Pagaliau jam pavyko išnerti mergaitę iš tų neper- 
šlampamų kelnių, ir ši džiaugsmingai nukrykštė pro 
duris. Kiti vaikai nusirengė patys, ir dabar po visą 
prieangį draikėsi išmėtyti drabužiai; vaikai smuko 
vidun. Jis atsistojo ir ranka beviltiškai stengėsi nuo 
striukės nubraukti purvo dėmes. Visai nesėkmingai. 
Pija, surinkusi nuo žemės aulinius ir lauko drabužius, 
įėjo vidun. Hansas trinkteldamas uždarė paskui save 
duris, net žvangtelėjo durų bilstukas. 

Niekas iš jų nepastebėjo vyriškio, atidžiai juos 
stebinčio pro nuogo alyvų krūmo šakas kitoje Žai- 

dimų aikštelės pusėje. 
X X XI 


Tomas nenutuokė, kiek stovi tamsoje šnipi- 
nėdamas, bet mintimis jis jau buvo viduje, toje šil- 
toje jaukioje virtuvėje. Kvepėjo kepinamu sviestu 
ir kepama mėsa; iš pradžių visi lakstė iš kambario 
į kambarį, veikdami šį ir aną; tačiau pamažu viskas 
nurimo; vienas po kito susėdo prie pietų stalo. 

Tomas negalėjo prisiminti, kada paskutinįkart 
būtų drauge su kuo nors valgęs. Darbe jis maitinosi 
didelėje valgyklos salėje ir, aišku, apsuptas daugybės 
žmonių, tačiau visada vienas. Nebeturėjo tėvų, ne- 
turėjo brolių ar seserų, jokių giminių, kuriuos būtų 
kada sutikęs, ir jokių draugų. Kaip būtų nuostabu, 
jei turėtum pas ką nueiti į namus! Kaip būtų nuo- 
stabu turėti nors vieną draugą, žmogų, su kuriuo pa- 
sikalbėtum apie mažmožius ar didelius dalykus, su 
kuriuo galėtum kartkartėmis pavalgyti. Tik pagalvok, 
juk būtų kur kas smagiau ir maistą gaminti, jei tektų 
kitam, ne tik sau pačiam. 

Vakarienė baigta, ir virtuvė lygiai taip pat staiga 
ištuštėjo, kaip ką tik buvo prisipildžiusi gyvenimo 
ir veiklos. Atsidarė laukujos durys ir mylimas ver- 
tinamas šeimos tėvas išėjo iš namų, paskui save 
užverdamas duris visų paskutinįjį kartą. 


X X X 


Rankas giliai sukišęs į striukės kišenes ir rude- 
nio vėjams atstatęs apykaklę, jis sparčiais žingsniais 
skubėjo nuosavų namų kvartalu. Sudžiūvę lapai 
blaškėsi gatvės žibintų šviesoje, o kiekvieną jo žings- 
nį lydėjo šlepsintis garsas, vos tik batai paliesdavo 

šaligatvį. Vienas padas leido drėgmę, ir jis jautė, kaip 
ima šlapti kojinė. Būtų galėjęs persiauti žieminiais, 
bet dabar nebespėtų sugrįžti. Ilgiau penkiolikos 
minučių iki namo, kurįjam reikia apžiūrėti, neturėtų 
užtrukti; o atgal tokiu oru galės paimti taksi. 

Kirtęs kiek platėlesnį kelią, jis įsuko į gatvę, kur 
ir turėtų stovėti tas namas. Šito mikrorajono pasta- 
tai - senesnio stiliaus; dauguma statyti 1920-1930 
metais, apsupti vaismedžių sodais su pavėsinėmis. 
Turėtų būti štai čia: senas rausvas medinis namas 
su erkeriu. Sklypas, daug didesnis nei aplinkiniai, 
tęsėsi žemyn nuo namo iki gatvės ir buvo apjuos- 
tas išpuoselėta, tačiau pernelyg aukšta gyvatvore, 
visiškai netinkančia prie nedidelio pastato ir ap- 
skritai - prie sodo. Gyvatvorėje įsprausti dar men- 
kiau derantys juodi geležiniai vartai, nuo kurių į 
patį namą vedė žvyro takelis. Jis žvilgtelėjo į pašto 
dėžutę, įsitikindamas, kad adresas tas, Okerbešo 
gatvė 31, ir neklusnius vartus pravėrė tiek, kad galėtų 
pro juos pralįsti. Žvangtelėję metaliniu garsu, vartai 
ir vėl sunkiai užsidarė. 

Jis nuskubėjo takeliu aukštyn, nepajutęs rūgs- 
tančių rudens krituolių kvapo. Nepastebėjęs ir še- 
šėlio, kuris be menkiausio garso vikriai perlipo tuos 
didelius vartus ir nušoko ant šlapios vejos šalia tako. 
Pakilęs į prieangį, jis paskambino į duris. Iš vidaus 
ataidėjo „din-dan“, bet daugiau nesigirdėjo nieko. 
Minutėlę palaukęs, paskambino vėl. Ir dabar - jokių 
gyvybės ženklų namuose. Žvilgtelėjęs į laikrodį, 
patvirtinantį, kad pavėlavo tik porą minučių, jis 
žengė ant vejos, kad senąjį namą apeitų aplinkui. 
Žvelgiant iš lauko matyti, kad name apšviestas vie- 
nintelis kambarys. Tai virtuvė, kurios langas buvo 
užpakalinėje pastato pusėje ir žvelgė į tuščios sklypo 
dalies gyvatvorę. Paties virtuvės lango jis nepasiekė, 

bet pasilenkęs paėmė pagaliuką ir metė į langą; bet 
ir čia - jokio atsako iš vidaus. Jis nutarė grįžti prie 
įėjimo ir patikrinti, ar neatrakintos laukujos durys. 
Taip jo didžiai nuostabai ir pasirodė, jam atsargiai 
nuspaudus durų rankeną. Gal čia gyvena senas žmo- 
gus, turintis klausos sutrikimų? 

— Sveiki, ar kas nors yra namuose? - garsiai 
pašaukė jis, bet atsakymo neišgirdo. - Sveiki! - vėl 
pamėgino, šį kartą dar garsiau. 

Tada apsisprendė: įėjo į vidų, prieškambaryje į 
durų kilimėlį kruopščiai nusivalęs batus, ir uždarė 
paskui save duris. 


ANTRADIENIO VAKARAS 


Po kelių savaičių ligoninėje ji pagaliau galėjo vykti 
namo. Pagaliau, nes ilgėjosi savo patalo, laukė, kada 
galės viena sau sėdėti ir žiūrėti televizorių, jungti 
kokį tik panorės kanalą, gurkšnoti savo išsivirtą 
kavą, garuojančią puodelyje ant žurnalinio staliuko. 
Ji ilgėjosi ir namų kvapo, ilgėjosi, kaip kvepia jos 
muilas ir švaros priemonės, ir dar tas jaukus verda- 
mos uogienės aromatas, giliai įsismelkęs į sienas. 

Kita vertus, nėra ko sakyti „pagaliau“, nes po 
šlaunikaulio lūžio jai vis dar sunku paeiti, ir bus iš 
tikrųjų keblu tvarkytis pačiai. Bėgant metams, valgis 
ją nustojo dominęs, jis tiesiog neteko skonio. Bet ką 
nors juk valgyti reikia, ir šiuo atveju ligoninėje, kur 
viskas patiekta, buvo patogu. Nereikėjo rūpintis nei 
pirkiniais, nei valgio gaminimu ar indų plovimu. 


Vyriškis iš neįgaliųjų transporto pagalbos pastatė 
jos kelioninį krepšį prie laukujų durų ir kantriai 
laukė, kol ji iš rankinės išsitrauks raktų ryšulį. Ji 
pamažu įkišo raktą į spyną, ir ši spragteldama atsi- 
rakino; durys po to atsidarė pačios. 

— Ar jums padėti įeiti? - maloniai pasiteiravo 
vyriškis. 

— Ne, nereikia. Sugebėsiu pati. Labai jums ačiū, — 
tarė ji ir atsisveikindama kilstelėjo ranką. 

— Tik atsargiai! Ir sveikit, - pamojavo vairuoto- 
jas, atbulomis žengdamas laipteliais, kad įsitikintų, 


24 


ar ji tikrai susitvarkys viena namuose. 

Įžiebusi šviesą, Ingrida į lauko kilimėlį nusivalė 
batus, jau koridoriuje pastatė į kampą ramentą ir 
žengė kabyklos link. Čia išsinėrė iš palto, perkėlusi 
svorį ant sveikosios kojos. Pasiekė raudonu akso- 
mu su auksinėmis garbanėlėmis aptrauktą pakabą 
ir pasikabino paltą. Žengusi dar porą žingsnelių 
suoliuko link, sunkiai atsisėdo. Nusiavusi odi- 
nius aulinius, juos simetriškai pastatė po kabykla; 
pasiekusi kelioninį krepšį, atsegė per visą jo ilgį 
įsiūtą užtrauktuką. Iš krepšio išsitraukė šlepetes su 
užkulniais ir panardino kojas. Prisilaikant sienos jai 
pavyko vėl atsistoti. 

Pasiramsčiuodama ramentu ji nusvirduliavo ko- 
ridoriumi, skubiai nepatenkinta žvilgtelėjo į savo 
atvaizdą veidrodyje ir nuėjo į virtuvę. Stabtelėjusi 
ties slenksčiu, palinko į priekį, kad sienoje priešais 
virtuvės duris sugraibytų šviesos jungiklį. 

Ištiesus ranką jai šmėstelėjo, kad tvyro nepa- 
žįstamas kvapas. Jautėsi ir senas, įprastas, tačiau jį 
gožė, skverbdamasis į nosį, kaži koks nepažįstamas. 
Odos kvapas. Odos ir... išmatų? Ji uždegė šviesą. 

Staiga netekusi amo suakmenėjo, nesuvokdama, 
ką priešais save regi. Po kelių sekundžių smegenys 
jau gebėjo fiksuoti ant grindų tysančio mirusio vyro 
vaizdą, o ji pati ėmė tankiai alsuoti. Žingtelėjusi 
prie vienos šalia stalo stovėjusios kėdės, ją atsitraukė 
ir skersa atsisėdo. Niekaip negalėjo atplėšti akių 
nuo kruvina koše virtusio veido, ir ji ilgai sėdėjo, 
nepajėgdama galvoti ką nors kita, kaip tik - įkvėpk, 
iškvėpk, įkvėpk ir iškvėpk; ramiai ir neskubėdama. 
Užtruko keletą minučių, kol kvėpavimas nurimo, 
ir tada ji pastebėjo, kad viskas aplinkui kaip buvę, 
ant spintelių niekas nepaliesta, visos šešios kėdės 
simetriškai išrikiuotos aplink apskritą pietų stalą. 

Nė žymės grumtynių ar konflikto, tik suniokotas 
žmogus ant grindų. Negyvas vyriškis. O Dieve, kas 
jis toks? Ir kodėl, susimildami, tyso būtent čia, ant 
jos virtuvės grindų? 

Kęsdama skausmą ji pakilo ir nužingsniavo prie 
telefono. Pakėlusi ragelį šiek tiek pasvarstė ir pa- 
skambino taksi. Iškvietusi transportą, kuris, pasak 
dispečerės, turėjo atvykti per dešimt dvylika mi- 
nučių, ji viską pakartojo: šlepetės - į krepšį, tada - 
užtrauktukas, auliniai, paltas, užgesino, išėjo ir už- 
rakino. Po to nusileido takeliu, per vieną petį per- 
simetusi rankinę ir nešdama krepšį, o kitoje rankoje 
laikydama ramentą. Sustojusi ant šaligatvio laukė, 
kol atvažiavo taksi. 


— Vaje, Ingrida! - nustebusi šūktelėjo medicinos 
sesuo Margita. - Maniau, jūs buvote susiruošusi 
namo! 

Margita Olofson buvo vidutinio amžiaus aukšta 
apvalių formų moteris kaštoniniais banguotais plau- 
kais. Ji - iš tų Žmonių, kurie spinduliuoja rūpestingą 
globą. 

- Sesute Margita, tai tiesiog siaubinga... 

— Bet, mieloji Ingrida, sėskit, jūs išėjusi iš veido! 
Ar kas atsitiko? Blogai pasijutote? 

Margita Olofson, paėmusi vyresniąją moterį už 
parankės, nuvedė prie fotelio ligoninės fojė. Iš po bal- 
to chalato kyščiojo melsvos nuskalbtų džinsų kiškos. 

- Nenutuokiau, kaip man elgtis, - aimanavo In- 
grida. - Esu visai pasimetusi, niekas daugiau neatėjo 
į galvą, kaip tik jūs... Tai... Tik nesijuokite iš manęs... 
bet mano virtuvėje guli negyvas žmogus. 

— O Dieve! Kas jis toks? 

— Nežinau. Nesu jo niekada mačiusi. Tai jokie 
vagys ar kas nors panašaus, nes niekas nepaliesta. Jis 


26 


paprasčiausiai guli. Ir yra negyvas. 

— Kažkokia nesąmonė. Ar jūs tikra, kad negy- 
vas? 

- Visiškai. Juk puikiai matyti. Jis tarsi... visiškai 
tyli ir nejuda. 

- Turbūt baisiai išsigandote? 

- Žinoma. Todėl ir parlėkiau čia. 

— Na taip, aišku. Brangute, - sesuo Margita pa- 
guodžiančiai apglėbė jos pečius, - juk iškvietėte 
policiją? 

- Aš... Ne, - prisipažino Ingrida. - Tai pasirodė 
taip neįtikėtina. Tiesiog nepajėgiau... 

Pirma mintis, šovusi sesutei Margitai į galvą, pa- 
skambinti policijai, bet netrukus ją apniko abejonė, 
kad Ingridai Olson galėjo ir pasivaidenti. Keletą 
sekundžių į ją įdėmiai žiūrėjusi, žvilgtelėjo į savo 
laikroduką. 

— Padarysime štai kaip. Aš baigiu po pustrečios 
valandos. Tada sykiu važiuosime pas jus į namus ir 
ten nutarsime, ką mums daryti. Gerai? 

- Gerai. 

- Ar pajėgsite šitiek išlaukti? 

- Taip, žinoma, jokios bėdos. 

— Per tą laiką atnešiu jums šio to užkąsti. Ir žur- 
nalą. 

Ji vikriai pakilo eiti, ir medinės klumpaitės nu- 
trinksėjo keraminėmis grindimis. Lygiai taip pat 
mikliai sugrįžo, nešina kava, Vienos bandelėmis, 
keletu sausainių bei krūvele žurnalų „Al/lers“ ir „Na- 
mai. 

— Ar dabar bus gerai? 

- Otaip. Ačiū, mieloji sesele Margita! 

— Tai vėliau pasimatysime. Iki! 

Ir taip ji liko sėdėti viena, bet palikta nesijautė. 
Buvo tikra, kad sesuo Margita viską sutvarkys ge- 

riausiai. 


Kai sesuo Margita pagaliau sugrįžo, baltą ligoni- 
nės chalatą jau buvo persirengusi juoda medvilnine 
tunika, o ant jos užsimetusi neužsagstytą mėlyną 
pūkinę striukę, kurios skvernai plevėsavo skubant 
Ingridos link. Baltus medpadžius buvo pakeitę juodi 
medžiaginiai aulinukai, kurių jai žengiant beveik 
nesigirdėjo. 

- Mano automobilis - stovėjimo aikštelėje, - 
tarė sesuo Margita, šiltai nusišypsodama Ingridai ir 
tiesdama ranką atsiremti, kad ji pakiltų iš fotelio. - 
Nuobodžiavote? 

— Ne, nė truputėlio. Sėdėjau visą laiką ir skai- 
čiau. 

Ėjo viena šalia kitos; pro ligoninės duris, po to 
sraigės tempu leidosi menku kalneliu žemyn žvyro 
takelio link, vedančio palei raugerškio krūmus į 
didžiulę automobilių stovėjimo aikštelę. Praėjusios 
pro kelias automobilių eiles, sustojo ties baltu „Ford 
Mondeo“. Sesuo Margita, spragtelėjusi nuotolinio 
valdymo pulteliu, atrakino ir padėjo Ingridai atsi- 
sėsti į keleivio vietą. 

— Na štai, teko šiek tiek pasimankštinti. Pavaikš- 
čioti, pajudėti naudinga. Manykite, kad tai buvo svei- 
katingumo mankšta. 

Ingrida atsakė seselei šypsniu ir įsirangė į priekinę 
sėdynę šalia jos. Dabar ir pati vos galėjo tikėti, kad 
jos virtuvėje iš tiesų guli lavonas. Gal ji viską tik 
prisigalvojo? Gal nuo nuskausminamųjų ją ištiko 
haliucinacijos? Atrodė tiesiog neįtikėtina, kad kas 
nors galėtų būti nužudytas jos namuose. 


Kuo arčiau namų, tuo trapesnis atrodė dirbtinis 
„Allers“ žurnalo pasaulis, kelias valandas jai teikęs 

priebėgą ligoninės fojė. Namie, virtuvėje yra lavonas. 
Ir baigta. Kaip tai paveiks jos tolesnį gyvenimą? 
Namą tikrausiai apieškos policininkai ir tyrėjai, 
iššukuos po šapelį, ieškodami pirštų atspaudų ir 
įkalčių. O kas po to viską sutvarkys? Apjuos namą 
skiriamąja juosta, spoksos kaimynai. Gal dar žur- 
nalistai. Apklausa policijoje. 

Taip, tikriausiai užtruks, kol gyvenimas grįš į savo 
vėžes. Ir, beje, ar kada nors iš viso grįš? Ar ji galės 
vėl jaustis saugi namuose, kur nežinomas žmogžudys 
užmušė nepažįstamą vyriškį? Na taip, tikimybė, kad 
vėl tai nutiktų, nedidelė. Tikrai reikės atsiriboti nuo 
to, kas įvyko, ir gyventi lyg nieko nebuvę. Juk ji 
niekaip nėra su tuo susijusi ar įpainiota, jai tiesiog 
nepasisekė. Žmonės juk nužudomi kiekvieną dieną 
tiek Švedijoje, tiek pirmiausia visur kitur. Juk dėl to 
neimsi jaudintis. Ir tik vienintelis keistas šio mirtino 
atvejo dalykas, kad tai nutiko jos nuosavuose na- 
muose. Bet sukąsk dantis, pamiršk ir gyvenk toliau. 

Buvo baugu susikibus už parankių žengti įkalne 
takeliu per tirštą lapkričio tamsą. Po kojomis gurgž- 
dėjo žvyras, boluojantis gelsvoje šviesoje, krintančio- 
je nuo netoli takelio stovinčio elektros stulpo, ir 
nuo šviestuvo, pritvirtinto prie įėjimo sienos. Lauke 
buvo apie nulį, šiaurinis vėjas, skausmingai lankstęs 
vaismedžių šakas, vertė abi moteris gūžtis. 

Vos atidariusi duris ir įkišusi nosį į namų šilumą, 
sesuo Margita užuodė gniaužiantį dvoką. Net ir In- 
grida jį kaipmat pajuto. Keista, kad apie tai nepa- 
galvojo praeitą kartą. Ingrida uždegė šviesą, bet 
liko stovėti tarpduryje, kol Margita, mikliai nusia- 
vusi nesuvarstytus aulinukus, ryžtingais žingsniais 
nuėjo į tamsą. Sustojusi prie virtuvės slenksčio, ėmė 
graibyti elektros jungiklio. Įžiebusi šviesą, ji kelias 
sekundes dairėsi, kol akys rado, ko ieškojusios. Ji 

nedvejodama puolė prie tysančio ant grindų kūno. 
Įgudę pirštai netruko po apykakle užčiuopti kaklo 
arteriją, ir ji galėjo patvirtinti, ką jau žinojo: vyriškis 
negyvas. Atsistojusi nuėjo prie telefono. 


X X X 


Komisaras Konis Sjobergas, gulėdamas ant so- 
jo užsikepurnėjęs vienerių metų patrakėlis šokinėjo 
aukštyn žemyn ir, nepaisydamas griežtokų per- 
spėjimų, visaip stengėsi nutraukti tėčio akinius, kurie 
jau buvo taip nuterlioti, kad vargiai galėtum ką nors 
pro juos įžiūrėti. Kitas vienerių metų plėšikas stovėjo 
prie žurnalų lentynos, ant grindų švaistydamas vi- 
sos savaitės spaudą. Sjobergas konstatavo - ir ne- 
žinia, kelintą kartą: dabar jau verkiant reikia įsigyti 
laikraščių laikyklę; ir tikrai, pažadėjo sau, ją rytoj 
nupirks. Prieš pat televizorių klūpėjo ketverių me- 
tų panelė ir pakerėta stebėjo, kaip zebras, žirafa, 
beždžionė bei du meškiukai draugiškai tvarko vaikų 
kambarį. Tarsi nieko neįprasta, ji buvo atsiribojusi 
nuo kambaryje aplink ją vykstančio pasaulinio karo 
ir įdėmiai stebėjo tik jai vienai skirtą programą, 
nekreipdama dėmesio į dvynių siautimą. 

Konio Sjobergo žmonai Osai, besitvarkančiai 
po vakarienės virtuvėje, talkino jųdviejų šešiametė 
dukra, labai mėgstanti plauti indus ir be perstojo 
plepanti. Sjobergas gulėdamas girdėjo jos skaidrų 
balselį, besiskverbiantį pro televizoriaus garsą ir 
pro guvų abiejų laukinukų klegesį. Vyriausias sū- 
nus, aštuonerių Simonas, buvo pakeliui namo iš 
mokyklos sykiu su kaimyninio namo berniuku. O 
šiaip jau visi būtų susirinkę. 

Sjobergų butas buvo stebuklingai tvarkingas, 

ypač turint galvoje, kiek žmonių čia gyvena. Tai 
neišvengiama būtinybė, kad šeima gerai jaustųsi; 
todėl ir Sjobergas rūpinosi palaikyti tvarką. Visiems 
vaikams po pietų sugrįžus namo, žaidžiant, mau- 
dantis, atėjus ir įsibėgėjus vakarienės laikui, būstas 
stebinčiam prašalaičiui būtų galėjęs atrodyti ab- 
soliučiu chaosu. Bet išmušus devintai valandai ir 
visiems vaikams sugulus į lovas, nebesimatė nė 
menkiausio ženklo, kad čia būta kokios nors veiklos. 

Tas pat nutikdavo ir iš ryto. Nors septyni asmenys 
porą valandų lakstydavo it pabaidytos vištos, tačiau 
paskutinįsyk užsivėrus durims, pėdsakų nelikdavo. 
Sjobergas buvo įsitikinęs, kad vaikams tvarka - tik 
į naudą, ir ji tiesiog būtina prieš kiekvieną naują 
chaosą. Nors, tiesą pasakius, šitai susiję ir su juo 
pačiu. Jam būtų sunku susikaupti, jei tik daiktai - ne 
savo vietose. Jam dirbant tokį darbą, kriminalinių 
nusikaltimų komisaru, svarbu sutelkti mintis į tam 
tikras schemas, sąrašus ir lenteles, o tai nebūtų 
įmanoma, jei prieš akis - blaškanti aplinka. 

Butas Skonės gatvėje, prieš pat Naująją aikštę, 
buvo didelis: penkių kambarių ir su erdvia virtuve; 
bet vis tiek nepakankamas. Dvyniai gyveno bend- 
rame kambaryje, mergaitės taip pat dalijosi vieną erd- 
vę. Simonas turėjo nuosavą kišenėlę. Bet mergaitėms 
netolimoje ateityje juk taip pat reikės ramybės vienai 
nuo kitos. Be to, labai trūko dar vieno vonios kamba- 
rio. Rytai tiesiog nepakenčiami lūkuriuojant eilėje 
susitvarkyti. Kad viso to išvengtų ir prie pusryčių stalo 
turėtų ramią valandėlę pasklaidyti laikraštį, Sjobergas 
visada keldavosi pirmas. Pusę šešių jau būdavo pa- 
kilęs, skusdavosi ir prausdavosi duše, užkaisdavo 
kavos aparatą, užsitepdavo porą sumuštinių su sūriu 
ir atsinešdavo laikraštį. Dažnai pavykdavo nutverti 
dvidešimtį minučių, dar nepakirdus aplinkiniams; 0 

tada jau viskas imdavo sparčiai suktis. Košė turi būti 
pašildyta ir pakeistos sauskelnės, pritepta sumuštinių, 
atrinkti drabužiai ir aprengti vaikai, supintos kasos 
ir išvalyti dantys. Ir viskas nuolatiniame klegesyje, 
šokinėjant ir trypčiojant kojelėms, stumdant baldus; 
o dar tas prakeiktas kojomis minamas automobilis, 
kaimynams tikriausiai dundantis it koks griaustinis. 
Turbūt nepavydėtinas reikalas. Tačiau Sjobergai my- 
lėjo vaikų gausų gyvenimą. Nei jis, nei Osa nė sykio 
nėra apgailestavę dėl didelės ir triukšmingos šeimos. 

Vienaip ar kitaip, jiems reikia didesnės erdvės. 
Tačiau miesto centre didesnį ir geresnį butą, nei jie 
dabar gyveno, būtų sunku rasti; be to, žinoma, būtų 
per brangu. Neviliojo nei namas, nei kotedžas kur 
nors miesto pakraštyje. Jiems juk ir čia labai tiko, 
buvo tvirtai įsišakniję. Tenkino ir mokykla, ir vaikų 
darželis, vaikai turėjo draugų, abiem su Osa - darbas 
šalia, netoliese; ir visa kita: parduotuvės, restoranai 
ir dauguma jų bičiulių. Tikrai, vargiai surastumei 
geresnę vietą gyventi. 


Išgirdo virtuvėje vyresnėlę dukrą Sarą rėkau- 
jant: „Žuvies apkepas, žuvies apkepas, žuvies ap- 
kepas, nenoriu žuvies apkepo, apkepo... Pats sau 
nusistebėjo, kodėl ji šitaip šūkauja, juk lašišos ap- 
kepą labai mėgdavo. Tą pačią akimirką suskambo 
telefonas ir iš virtuvės pasigirdo dundesys, nes Sara 
puolė nuo virtuvės kėdės, pristumtos prie plautuvės, 
kad spėtų pirma pačiupti ragelį. 

— Sveiki, čia Sara! - sučiauškėjo. 


- Gerai, o kaip jums sekasi? 


— Ne, jis Žiūri vaikų programą. 

- Gerai, aš paklausiu. Viso gero! 

— Kas skambina? - pasiteiravo Osa. 

— Tai Sandenas! - sušuko tekina Sara pusiauke- 
lėje į svetainę. - Tėte, Sandenas skambina, nori su 
tavim pakalbėti! 

- Tada pasaugok mažylius, Sara, - tarė Sjober- 
gas, keldamas sau nuo pilvo Kristoferį ir statydamas 
jį ant grindų; po to nenorom atsikėlė nuo sofos. 

- Šiai kaip, - nuliūdęs atsiduso, pasibaigus po- 
kalbiui. 

Jau galėjo įsivaizduoti žmonos kaktoje įsirėžiant 
nepasitenkinimo raukšlelę, ir jis kuo puikiausiai ją 
suprato. Toli gražu ne svajonių situacija likti vienai 
su penkiais vaikais prieš pat juos suguldant. 

— Kas ten nutiko? - pasiteiravo ji. 

- Pagyvenusi dama, grįžusi iš ligoninės namo, 
virtuvėje ant grindų aptiko lavoną. Turiu ten va- 
žiuoti. 

— Kasjis toks? 

Nors Osai aplinkybės ir nepatiko, vis dėlto žavė- 
josi vyro darbu. Ji leisdavo namuose jam išsikalbė- 
ti ir kaip įmanydama stengėsi duoti išmintingų pa 
stabų apie šiaip jau nemalonius dalykus, su ku- 
riais jam tekdavo dirbti. Neretai Sjobergas ja pa- 
sitikrindavo savo spėjimus, ir ji kartkartėmis sudė- 
tingame tyrime jam pasufleruodavo įžvalgų ar su- 
teikdavo įkvėpimo. 

— Tai ir yra keisčiausia, - mąsliai atsakė Sjo- 
bergas. - Ji net nenutuokia, kas jis toks. Jis tyso jos 
name, 0 ji niekada nėra jo mačiusi. 

— Ojė, kaip siaubinga. 

Osa net sudrebėjo įsivaizduodama negyvėlį ant 
virtuvės grindų - pirmiausia regėdama savąsias. 

- Nors labiau tikėtina, kad jie bus kada nors 
susitikę, - pridūrė ji pamąsčiusi. - Kokiomis nors 

aplinkybėmis... 

- Pamatysim, - tarė Sjobergas, skubiai bučiuo- 
damas ją į lūpas. - Gal net ir naktį užtruks, nežinau. 
Tai viso kol kas, sėkmingai. 

— Ir tau taip pat, laimingai, - ji skubiai paglostė 
vyro skruostą prieš jam, sunkiai atsidūsėjusiam, pa- 
liekant namus. 


X X X 


Vyresnioji ponia buvo jaunesnė, nei jis įsivaizda- 
vo. Galėjo būti kokių septyniasdešimties. Ji atsilošusi 
sėdėjo ant dvivietės apsipūkavusios aštuntojo de- 
šimtmečio stiliaus sofos. Atremtas tarp sofos ir kojos 
gulėjo ramentas. Sėdėjo nejudėdama, žvelgdama tie- 
siai priešais save, o žvilgsnis nė mažumėlę neišdavė, 
kas dedasi jos galvoje. Neatrodė išgąsdinta ar nu- 
liūdusi, neatrodė ir labai susidomėjusi, kas vyksta ap- 
linkui. Prieškambaryje į svetainę stovėjo Sandenas, 
kalbėdamasis su vidutinio amžiaus moterimi, tačiau 
vyresnioji ponia pokalbiu nė kiek nesidomėjo. Jos 
pilką žvilgsnį slėpė auksiniai akinių rėmeliai, plaukai 
buvo žili, trumpai kirpti. Plonos kojos, apmautos 
rusvomis tiesaus kirpimo kelnėmis su kantu, baigėsi 
pora juodų žemų batų. Ant viršaus buvo apsivilkusi 
pilką avies vilnos megztinį. 

Sjobergui priėjus pasisveikinti, ji pakėlė veikiau 
abejingą nei nemandagų veidą. Ištiesęs jai ranką, 
prisistatė, ir ji, jam linktelėjusi, atsakė glebiu rankos 
paspaudimu. 

— Ar galėtumėte čia manęs šiek tiek palaukti? 
Netrukus ateisiu su jumis pakalbėti, - maloniai 
pasiteiravo Sjobergas. 

- Sėdėsiu, kur sėdėjusi, - atsakė be išraiškos ir 
toliau spoksojo į tuštumą priešais save. 

Sjobergas sugrįžo į prieškambarį, kur Sandenas 
jam greitu žvilgsniu parodė virtuvės pusėn, nors pats 
toliau šnekėjosi su jaunesniąja moterimi. Eidamas 
pro šalį, Sjobergas pažvelgė į aukštą apkūnoką figūrą, 
galėjusią būti kokių keturiasdešimt penkerių-pen- 
kiasdešimt penkerių. Nepaisant rūpesčio raukšlės 
tarp antakių ir rimto jos balso, jis žaliose akyse tarsi 
pagavo švystelint guvų žiburėlį. Moteriai atsisukus, 
susiūbavo įspūdingų kaštoninių plaukų banga, ir jų 
žvilgsniai susitiko. Kažkodėl susidrovėjęs jis tuoj pat 
nusisuko. Kniostelėjęs geismas nukrėtė virpuliu. 

Priėjęs prie durų, vedusių iš koridoriaus į virtuvę, 
valandėlę stebėjo tysantį kūną, po to apsidairė po 
virtuvę, bet įeiti neįėjo. Čia - kaip tik proga susikurti 
įvykio vaizdą, kol dar nesugužėję fotografai, tyrėjai 
ir policininkai. Pirmasis nusikaltimo vietos įspūdis 
galėjo būti labai svarbus, ir jis gerokai padelsė prieš 
peržengdamas slenkstį. 

Virtuvėje nebuvo jokių ženklų, kad čia būtų vy- 
kusios aršios grumtynės. Kiek matyti, viskas tvar- 
kinga, jokių išvartytų baldų. Darbastalis ir plautuvė 
švarūs, o apvalaus pietų stalo viduryje paklota nerta 
staltiesėlė, ant kurios - tuščia vaisių vaza bei varinė 
žvakidė. Ant grindų priešais šaldytuvą tyso negyvas 
vyriškis, vilkįs tamsiai mėlyną buriavimo striukę su 
pusiau atsegtu užtrauktuku, šviesiai rusvas kelnes ir 
rudos odos batus. Jo veidas žiauriai sumaitotas, iš 
nosies ant grindų ištekėję kraujo. Bendrai paėmus, 
atrodė ramiai, ant pušinių grindų gulėdamas poilsio 
poza - ant nugaros. 

Išėjęs iš virtuvės, Sjobergas prieškambaryje pra- 
silenkė su Sandenu ir moterimi. Jo nosį sukuteno 
malonus neįkyrių kvepalų aromatas. Išėjęs į prie- 
angį, pasišaukė savo vyrukus. Fotografas ir tyrėjai 
jau žinojo, ką turi daryti, bet policininkams jis nu- 

rodė aptverti teritoriją apsaugine juosta ir apsidai- 
ryti sode. Jis pats paklausinės savininkę prieš iš- 
siųsdamas ją iš namų. 

— Jūsų vardas Ingrida Olson? - paklausė Sjo- 
bergas. 

— Taip, - trumpai atsakė Ingrida. 

- Deja, privalau jūsų paprašyti kuriam laikui 
palikti namus. Negalėsite čia būti, nes pradedame 
nusikaltimo tyrimą. 

Ji nieko nesakydama pažvelgė į jį savo bejausme 
išraiška. 

— Ar turėsite pas ką prisiglausti nakčiai? 

— Pasitarsiu su sesele Margita. 

- Sesele Margita? - perklausė Sjobergas. 

- Taip, mane ką tik išrašė iš ligoninės ir aš, 
grįžusi namo, suradau kūną. Nežinodama, ką dary- 
ti, paprašiau skyriaus, kuriame gulėjau, seselės, kad 
man padėtų. 

- Supratau. Ar galite viską papasakoti nuo pra- 
džių, prašyčiau. 

Savo istoriją Ingrida Olson dėstė monotonišku 
balsu, tačiau Sjobergas klausėsi atidžiai, kartkartė- 
mis bloknote pasižymėdamas vieną kitą eilutę ar 
užduodamas kokį klausimą. Jį stebino jos ramybė 
po to, kas įvyko, bet sykiu pripažino: gerai, kad ji 
nesikarščiuoja. Kad ir kas nutiko, ji tikriausiai liks 
gyventi šiuose namuose, nors daugelis jos vietoje 
tuoj pat apsispręstų kraustytis. Ar atsirastų Žmo- 
gus, svarstė jis stebėdamasis, kuris galėtų nuo- 
savuose namuose įvykdyti žmogžudystę? Gal kaip 
tik toks, kuris išjungia žinias, kai kalbama apie ka- 
rą ir nelaimes, kuris nusisuka susidūręs su gatvės 
muzikantais ar su „Gelbėkite vaikus“ aukų rinkėjais? 
Sjobergas puikiai žinojo, kad intuicija jo profesijoje - 
svarbus įrankis, tačiau, nenorėdamas daryti skubo- 

tų išvadų, pasitenkino spėjimu, kad Ingrida turbūt 
kur kas labiau sukrėsta, negu atrodė. 

— Taijūs nepažįstate mirusiojo? Esate tuo visiškai 
tikra? 

— Niekada nesu jo regėjusi, - ryžtingai atsakė. 

— Neturite vaikų ar giminaičių, kurie galėtų įeiti 
į namus? 

— Niekas įeiti negali. Ne, vaikų neturiu. 

— Kiek laiko jau čia gyvenate? 

- Šešiolika metų. Čia persikėliau mirus vyrui, 
kad būčiau arčiau savo sesers. 

— O kuranksčiau gyvenote? 

- Užaugau Osterakeryje, kur ir gyvenau prieš 
atsikraustydama čia. 

- Ojūsų sesuo, ji gyvena čia, kaimynystėje? 

— Ne, ji mirusi. 

- Apgailestauju. Kas galėjo žinoti, kad jūs gulite 
ligoninėje? - paklausė Sjobergas. - Ar, tiksliau pa- 
klausus, kas galėjo žinoti, kad jūsų nėra namuose? 

— Naaa... niekas ypatingai. Galbūt kaimynai. 
Laiškanešys. Kiek man žinoma. 

— Ar su kaimynais bendraujate? 

— Pasisveikiname. 

— Anksčiau įsilaužimų nebuvo? 

— Niekada. Čia nėra ko vogti. 

Jis pritarė tylėdamas. Iki šiol dairydamasis po na- 
mus nepastebėjo nieko vertingo, nebent televizorių, 
bet ir šis neatrodė itin naujas. Ant sienų kabėjo tik 
pigios reprodukcijos, įrėmintos nuotraukos, namas 
buvo skurdus baldų, o ir šie - iš septintojo-aštuntojo 
dešimtmečio. 

— "Tuo šį kartą ir apsiribosiu, - tarė Sjobergas už- 
versdamas bloknotą. - Tikrai dar turėsiu progos vėl 
jus pakalbinti. Prižiūrėsime, kad namai jums būtų 
perduoti, kokius ir radome, vos tik čia baigsime 

darbą; tad nesirūpinkite dėl to. Labai jums ačiū, - 
padėkojo ištiesdamas ranką atsisveikinti. 

Rankoms susitikus, jos lūpomis nuslinko skubus 
šypsnys, ir ji pasirodė net miela. 


Koridoriuje Sjobergas susidūrė su Sandenu, kaip 
ir jis beeinančiu į virtuvę. 

- Ar ji turėjo ką papasakoti? - pasiteiravo Sjo- 
bergas. 

— Margita Olofson? Ne, nieko daugiau, kaip tik 
tai, kad atlydėjo tetulę namo iš ligoninės ir įsitikino, 
kad jos papasakota istorija - tiesa. Ir iškvietė poli- 
ciją, - atsakė Sandenas. 

Sjobergas nutildė Sandeną, pridėjęs sau smilių 
prie lūpų ir, kinktelėjęs galva svetainės link, pusbal- 
siu tęsė: 

— Jos niekaip kitaip nesusijusios? 

— Ne, tik tiek, kad ji dirba medicinos seserimi 
skyriuje, kur gulėjo tetulė. Moteriškė yra vieniša, o 
seselė jai pasirodė miela. Margita Olofson čia niekuo 
dėta, - tyliai ištarė Sandenas. 

Viena tyrėjų, Gabriela Hanson, atėjo pas juos į 
koridorių, pirštinėta ranka mojuodama pinigine. 

— Tapatybę, atrodo, būsime nustatę, - tarė ji, 
ištraukdama vairuotojo pažymėjimą. - Hansas Va- 
nerbergas, 1962-ųjų gimimo. 

— Dar kas nors įdomaus? - pasiteiravo Sjobergas, 
čia pat iš striukės vidinės kišenės išsitraukdamas 
bloknotą ir pasižymėdamas vairuotojo pažymėjimo 
duomenis. 

— Kelios kreditinės, vizitinės kortelės - atrodo, 
kad nekilnojamojo turto agentas; vaikų nuotraukos. 
TAIP - organų transplantacijai, bet greičiausiai, bi- 
jau, kad tam per vėlu. Šiek tiek grynųjų - tada, ma- 
tyt, ne apiplėšimas. Piniginę atgausite rytoj. 

— Gerai, dėkui tau, - tarė Sjobergas. 

Žinia apie nuotraukas jam suspaudė širdį. Pra- 
nešti apie mirtį - baisu; bet jei dar ir vaikų esama, 
sunku sulaikyti ašaras. Iš svetainės išėjo Ingrida 
Olson, prilaikoma seselės. 

— Mes jau eisime iš čia, - tarė Margita Olofson 
abiems pareigūnams. - Pasirūpinsiu, kad Ingrida 
turėtų stogą virš galvos. 

— Jūs labai rūpestinga. Apgailestaujame dėl vis- 
ko, bet, deja, nieko negalime padaryti, - tarė Sjober- 
gas. - Susisieksime su jumis abiem. 

Jam pavyko nuslėpti lengvą virpuliuką, bet geis- 
mas dabar atrodė dar stipresnis. 

- Paskutinis klausimas, - kreipėsi jis į Ingridą 
Olson. - Hansas Vanerbergas, keturiasdešimt pen- 
kerių, gal skamba pažįstamai? 

— Ne, visiškai ne, - atsakė ji. 

— Dar pamąstykite dėl visa ko, - tarė Sjobergas. - 
Viso geriausio. 


- Kokia ji tau pasirodė? - paklausė Sandenas, 
abiem moterims pradingus už durų. 

- Kelia kažin kokį šaltą įspūdį. Stebėtinai abe- 
jinga. Bet tikriausia yra sukrėsta, reikia manyti. 

— Neatrodo, kad būtų klasikinė miela pagyve- 
nusi tetulė. Kažkokia dygi. Vargšė Margita Olofson, 
užsikrovusi sau ant galvos. Ar ji pasiims tetulę namo, 
kaip manai? 

— Tikriausiai, - atsakė Sjobergas. - Panašu, kad 
ji globėjiško būdo. Eime, pažiūrėsim, gal ką įdomaus 
surado sode. 

Jauna policijos asistentė Petra Vestman tuoj pat 
priėjo prie jų, vos pasirodžiusių prieangyje. 

— Radome šiokių tokių pėdsakų, - tarė ji, vyrams 
nespėjus net paklausti. - Pasitaikė geras oras, tad 

turime gerus batų atspaudus. 

— Vyras ar moteris? - pasiteiravo Sandenas. 

— Manau, turime dvejus skirtingus batus, - atsa- 
kė Vestman. - Abu turėtų būti vyrų. 

— Nieko daugiau? 

— Ne, kol kas nieko. 

Ji pranyko šešėliuose, ir Sjobergas liūdnai pa- 
žvelgė į Sandeną. 

— Tu laikyk pozicijas čia, o aš važiuoju į skyrių 
patikrinti tą Vanerbergą. Turėtų būti paskelbta jo 
paieška. Po to susitiksiu su jo šeima, - tarė atsidus- 
damas. - Sutelk pajėgas prieš rytdienos aptarimą 
vienuoliktą valandą. 

Jis pasilenkė, kad nusimautų mėlynas batų ap- 
saugas, ir įsikišo jas į striukės kišenę. Tada susigūžęs 
prieš vėją nuskubėjo automobilio gatvėje link. 

Vairuodamas pakeliui į skyrių, klausėsi Dire 
Straits atliekamos dainos „Brothers in arms“ ir 
skambino Osai. Buvo jau vienuolikta valanda, bet 
numanė, kad ji dar nemiega ir po įprastai audringos 
penkių vaikų migdymo ruošos mėgaujasi ramybe. 

— Sveika, kaip sekasi? 

- Gerai. Visi miega, o aš sėdžiu ir skaitau. Kaip 
tu 

— Buvau apžiūrėti lavono, o dabar grįžtu į skyrių, 
kad patikrinčiau, kas jis toks. Po to turiu susisiekti 
su jo šeima. Atrodo, turėjo vaikų. 

- Vaje, užjaučiu tave. Ir juos — taip pat. O kaip 
senoji dama? 

- Kiek pasimetusi. Tikriausiai ištikta šoko. Nėra 
jo niekada mačiusi; net girdėjusi jo vardo. 

- Keista. Bet vis dėlto turėtų kažkaip būti susi- 

jusi, gal net pati to nežinodama. 

— Ir aš taip manau. 

— Taip, nes šiaip jau galėjo jį nužudyti ir kur nors 
miške! 

— Namas kelias savaites stovėjo tuščias, kol tetulė 
gulėjo ligoninėje. Kas nors apie tai žinodamas, galėjo 
vyriškį ten įviliojęs nužudyti. Jis buvo nekilnojamojo 
turto agentas. 

- Betkasgižudo nepažįstamo žmogaus namuose 
vien todėl, kad šie stovi tušti? 

Osos įžvalgą visada būdavo verta imti domėn, 
tačiau šiuo atveju Sjobergas abejojo. Kad ir kaip 
būtų, faktas - įvykęs, o daugelis nužudymų - įpras- 
to smurto pasekmė, be jokios itin komplikuotos 
psichologijos, sudėtingo planavimo ar paslėptų 
reikšmių. 

- Eik dabar miegučio, - ištarė jis žaismingai. - 
Nežinau, ar šiąnakt sugrįšiu. Susiskambinsime. 

— Gerai jau, branguti. Galvosiu apie tave, - pa- 
baigė Osa. O jis padėkojo savo laimingajai žvaigždei 
už tą šaunią pozityviai nusiteikusią gyvenimo bend- 
rakeleivę, kuria buvo apdovanotas. 

Mintimis vėl grįžo prie Hanso Vanerbergo, tikė- 
damasis, kad šis neturėjo žmonos, o tie vaikai jo 
piniginėje bus brolio arba sesers. 


Policijos skyrius įsikūręs Ostgotos gatvėje, prie 
Hamarbio kanalo. Tai didelis modernus biurų pasta- 
tas stiklo fasadu. Dabar čia tylu ir tuščia. Viduje už 
skaidrių sienų šviečia keletas šviestuvų. Prie įėjimo 
perbraukęs leidimo kortele per skaitytuvą, surinko 
slaptažodį „BUČIUKAS“. Tokį kažkada rinkdama- 
sis, pasinaudojo aktualia savo keturmetės Majos 
patirtimi; ir dabar, kiekvienąsyk rinkdamas kodą, 
pralinksmėdavo, bet sykiu tikėjosi, kad niekas jam 

per petį nežiūri. 

Jo žingsniai grėsmingai aidėjo į marmurinės 
priimamojo grindis. Administratorė Lota jau seniai 
išėjusi namo pas savo sugyventinį, tokį pat šunų 
mylėtoją, ir jųdviejų afganų kurtus. Sjobergas neiš- 
tvėrė nenusišypsojęs, prisiminęs, kaip Lotos ir sargo 
Miko šunys vieni kitiems siuntinėjo kalėdinius 
atvirukus ir sveikinimus gimtadienio proga. Jis pats 
savęs klausė, ar ten buvo pažymimos žmonių, ar šu- 
nų sukaktys? Progai pasitaikius, būtinai pasiteiraus. 

Keturiais žingsniais užkopęs į antrą aukštą, atsi- 
rakino savo duris, kurias prieš šešias valandas buvo, 
kaip manė, užrakinęs nakčiai. Striukę numetė ant 
vienos iš lankytojų kėdžių atkaltės, o pats atsisėdo 
už darbo stalo. Surinko budinčiojo Valstybės kri- 
minalinėje policijoje numerį, bet signalui dar ne- 
nuskambėjus, persigalvojo. Užuot skambinęs, tele- 
fonų knygoje ėmė ieškoti Vanerbergo ir be vargo 
surado. Atsivertė adresą gatvių registre ir nustebęs 
pamatė, kad gatvė - ne per toliausiai nuo nusi- 
kaltimo vietos. Nutarė paskambinti Sandenui; šis 
atsiliepė bemaž tą pačią sekundę. 

— Sveikas, Jensai. Kaip jums ten sekasi? 

— Kol kas nieko naujo neradome. Tyrėjai dirba 
toliau. Hanson mano, kad jį užmušė virtuvės kėde. 
Ta vieta kaip tik ir yra nusikaltimo. Viskas taip, kaip 
ir Manėme. 

- Klausyk, tų policininkų, kurie atvyko pirmieji, 
jau turbūt nebėra? 

- Ne, išvažiavo, kol tu kalbėjaisi su Ingrida Ol- 
son. 

- Gali būti, kad jie auką pažįsta. Dėl visa ko 
privalau patikrinti. Pas juos galėjo būti paskelbta jo 
paieška. 

Sužinojęs, kuo vardu policininkai, paskambino į 

policijos skyrių, kuriame šie dirbo. Susisiekė iš karto, 
nes vienas jų tebesėdėjo pildydamas savo raportą. 
Sjobergas išdėstė reikalą. 

— Na taip, žmona čia buvo po pietų atėjusi ir 
patvirtino jį dingus nuo vakar vakaro. Bet mes dar 
nieko nespėjome nuveikti. Buvo jau penkta valanda, 
kai ji prisistatė. 

- Tai kodėl mums apie tai nepranešėte? Kad ga- 
vote pranešimą apie pradingusįjį su to, nužudytojo, 
žymėmis? 

— Tada apie tai nepagalvojome. Lyg ir neatrodė 
jis kažkoks įtartinas. 

— Kas neatrodė įtartinas? - perklausė susierzinęs 
Sjobergas. 

— Na, tas pradingėlis, žinoma. Atrodė, kad jis 
visai normalus, kad nieko čia nešvaraus nėra. Ir ta 
žmona - taip pat. 

— Bet lavonas, manote, tai jau kažkoks įtarti- 
nas? - iškošė Sjobergas. 

— Taigi, šitaip būti nužudytam, tai tikrai kažkas 
nešvaraus. Tetulės namuose ir panašiai... 

Sjobergas nebesiklausė, tik paprašė faksu nedel- 
siant atsiųsti žmonos pareiškimą. Susitvardęs šiaip 
taip padėkojo už pagalbą ir, padėjęs ragelį, nuėjo į ko- 
pijavimo kambarį, atsistojo prie fakso aparato lauk- 
damas. Pagaliau nelemtasis dokumentas pasirodė, ir 
Sjobergas tebestovėdamas jį perskaitė. Gimimo data 
sutampa, žmona ir trys vaikai. Dirbo agentu ir, pasak 
žmonos, pradingęs nuo praėjusios dienos šeštos va- 
landos vakaro, išėjęs apžiūrėti kaimynystėje esančio 
namo pas jį parduodantį žmogų. Sakė, kad ten nueis 
pėsčias, o sugrįš po kokios valandos. Bet namo taip 
ir negrįžo. 

Sjobergas, pažvelgęs į laikrodį, konstatavo, kad 
jau po dvylikos. Svarstė, ar vykti dabar pas šeimą; 
žmona, be abejo, iš nerimo visai pasimetusi; vis dėlto 
nutarė laukti iki rytojaus ryto. Kadangi visi bus jau 
sumigę, tegul nors truputį pailsi. Ir jam pačiam 
labai stinga kelių valandų miego prieš imantis labai 
sunkių pareigų. 

Jis stovi rasotoje žolėje, žvelgdamas į savo basas 
kojas. Žiūri nunėręs akis, nors turėtų - aukštyn; bet 
kažkas jį nuo šito sulaiko. Galva tokia sunki, kad vos 
pajėgia ją kilstelti. Sukaupia visą drąsą ir visas jėgas, 
kad pakeltų veidą, bet akių taip ir nedrįsta atmerkti. 
Leidžia pakaušiui dar minutėlę minkštai parymoti 
ant sprando. Pagaliau atsimerkia. 

Ji ir vėl stovi lange, ta daili moteris vaiskiai kaš- 
toniniais plaukais; tarsi saulėta aureolė aplink jos 
galvą. Ji žengia keletą šokio žingsnelių, ir jos akys 
sutinka jo nustebusį žvilgsnį. Jis tiesia į ją rankas, bet, 
praradęs pusiausvyrą, bejėgis krinta aukštielninkas. 

Konis Sjobergas krūptelėjęs pašoka iš lovos. 
Stipriai prispaudęs delnus prie akių jaučia srūvantį 
prakaitą. Visas jo kūnas virpa, tačiau jis neverkia; 
kvėpuoja trūkčiojančiai, tankiai, bet neišleisdamas 
jokio garso. Vos gali praverti burną, ji visa perdžiū- 
vusi; krečia šaltis. Keletą kartų pasiūbuoja pirmyn ir 
atgal, veidą paslėpęs delnuose, ir pagaliau susiima, 
nueina į vonios kambarį. 

Vėl tas pats sapnas, vėl ir vėl sugrįžtantis sapnas. 
Tik godžiai išgėręs dvi stiklines vandens, išdrįsta 
pažvelgti į veidrodį. Kūnas tebedreba, tačiau kvė- 
pavimas jau nurimęs. Tas pats nesąmoningas sapnas, 

vėl ir vėl; niekaip nesupranta, kodėl jį šitaip stipriai 
paveikė. 

Tačiau šį sykį nauja buvo tai, kad moteris jau 
įgijusi pažįstamą veidą. 


ŽUDIKO DIENORAŠTIS. 
2006 M. LAPKRIČIO 26 D., 
ANTRADIENIS 


Dar niekada nesijaučiau toks pakylėtas, kupinas 
energijos ir ūpo gyventi kaip šiandien, pirmąkart 
įvykdęs žmogžudystę. Ir pats girdžiu, kaip absurdiš- 
kai šitai skamba - lyg iš kokios komedijos, bet nėra 
čia ko juoktis, viskas iš tikrųjų - labai tragiška. Tra- 
giškas mano sumautas gyvenimas, paženklintas vie- 
nišumo ir pažeminimo. Tragiška mano nelaiminga 
vaikystė - prievartauta, terorizuota ir atstumta. Tie 
vaikai, tai jie iš manęs viską pasigvelbė: pasitikėjimą, 
gyvenimo džiaugsmą, svajones apie ateitį, gebėjimą 
veikti. Pasigvelbė dar kažką tokio, ką Žmonės nešasi 
su savimi per visą gyvenimą: saulėtos vaikystės 
prisiminimus, į kuriuos gali pasinerti ar atsigręžti, 
besišnekučiuodami su kitais žmonėmis. Dabar tik- 
riausiai net neturėčiau Žmogaus pasikalbėti; kaip 
niekada ir neturėjau; bet taip pat neturiu ir smagios 
vaikystės prisiminimų. Nė žiburėlio toje gilioje gy- 
venimo tamsoje. Būdamas šešerių manai, kad tie še- 
šeri - ištisi šviesmečiai. Tokie pat begaliniai ilgi kaip 
ir šviesmečiai keturiasdešimt ketverių. 

Savo kailiu patyriau. Esu šventai įsitikinęs: tai vai- 
kai iš manęs viską atėmė, ir nieko čia nebepadarysi. Aš 
tik leidau tam atsitikti, leidau, kad tai užgožtų mano 
likusį gyvenimą, pats tapdamas žmonių niekšybės 

auka. Be to, aš ir pats save laikiau auka ir gyvenimą 
gyvenau aukos. Tylus, išsigandęs ir vienišas. Bet da- 
bar jau - baigta. Laimingesniu nesijaučiu tapęs; vei- 
kiau savo nelaimę dabar išgyvenu it kokį begalinį 
alkį, kuris mane kaip tik ir pakylėja. 


Vis dar nebuvau nutaręs, kaip elgsiuosi, ženg- 
damas į virtuvės šviesą. Neketinau jo žaloti. Vie- 
nintelio, ko troškau, - supratimo: kad prisipažintų 
ir atsiprašytų. Bet štai prieš mane stovi jis: dailus, 
klestintis ir mylimas. Šiek tiek nustebęs, bet lūpose - 
draugiškas šypsnys. 

— O, atleiskit man, - puolė atsiprašinėti, - bet 
skambinau keletą kartų į duris, pagaliukus mėčiau 
į langą. Pamaniau, gal prastai girdite; ir kadangi 
buvome sutarę laiką... 

— Nieko tokio, - pertraukiau, pasinaudodamas 
savo dvasiniu pranašumu; laipteliu pakilęs virš jo, 
agento, esybės, galėjau sau leisti ramų, net atlaidų 
toną. 

Nepaisant jo atsiprašymų ir gėdingos situacijos, 
jis stovėjo aukštai iškėlęs galvą, stebindamas nepa- 
laužiamu pasitikėjimu savimi. Užkrečianti šypsena 
ir besijuokiantis spindintis žvilgsnis jam teikė sėk- 
mingo lošėjo išraiškos. Apie tokį žmogų nieko blogo 
nepamanysi. Tačiau neapkęsti galėjai. 

Pakanka mintimis sugrįžti prieš tridešimt sep- 
tynerius metus ir pagalvoti apie parblokštą ant as- 
falto vaikutį nubrozdintu perštinčiu veidu — tiesiai 
į murziną balą. Rankas ir kojas ištiesusį, it būtų nu- 
kryžiuotas, laikomą kitų vaikų prispaustą; vaikų, čia 
besijuokiančių, besivaipančių, čia besigrumdančių 
ir klusniai vykdančių tavo, nekarūnuotasis karaliau, 
diktuojamus paliepimus. Užsikoręs ant parblokštojo 
nugaros, kojomis apžergęs šniurkščiojančio vaiko 

kūną, tarsi jodamas, tu bukomis vaikiškomis žirk- 
lėmis karpei jam plaukus - kuokštą po kuokšto. Nei 
kraujas, nei ašaros - niekas nesutramdė tavo atviro 
pasimėgavimo. 

Nėra sunku nekęsti žmogaus, kuriam ilgus me-- 
tus sekėsi griauti kito Žmogaus gyvenimą - mano. 
Nebuvo sunku neapkęsti tavęs, stovinčio štai čia ir 
ketinančio sudoroti mane ir mano - taip manei 
esant — namus. Kad sugrįžtum namo pas savo dailią 
žmoną ir savo vaikus; tik neduok, Dieve, jiems kada 
nors patirti tą siaubą, kuriam tu mane kiekvieną 
dieną buvai pasmerkęs. Likimas taip panorėjo, kad 
įsikūnijęs blogis - tu, Hansai, - išaugęs taptų lai- 
mingu, harmoningu, mylimu ir gebančiu mylėti 
žmogumi; o aš, to blogio auka, taip ir likčiau nie- 
kinga erke, besimurkdančia purve, niekieno nepaste- 
bimas, sugebantis jausti vien juodą pragaištingą nea- 
pykantą. 


Jis ištiesė man ranką, ir aš pasisveikinau, neiš- 
duodamas priešiškumo. 

— Na, gal tada apžiūrėkime, - tarė draugiškai, 
bet sykiu įsakmiai. 

— Ne, aš manau, iš pradžių susėskime ir šiek tiek 
pasikalbėkime, - atsakiau, ranka nurodydamas jam 
kėdę prie pietų stalo. 

Pats nė nemaniau sėstis, bet jis paklusniai atsisėdo 
ant kėdės kraštelio, po ja sukryžiuodamas kojas ir 
prieš save ant stalo padėdamas sunertas rankas. 

Atsirėmęs į plautuvės spintelę ir ant krūtinės 
sunėręs rankas, pažvelgiau niekinančiai į jį, atsukusį 
į mane malonų, bet nustebusį veidą. Nei jis, nei aš 
tada dar nenutuokėme, kas atsitiks, tačiau manyje 
ėmė busti pasitenkinimas besiklostančia situacija. 
Ilgiau savo paties veiksmų nebevaldžiau; tai buvo 

aukštesnės, stipresnės už mane jėgos, kurioms aš 
tik paklusau. Pradingo baimė ir savinieka, užplūdo 
neribota galia. 

— Na? - klausiamai tarstelėjo po kelių sekundžių 
tylos. 

— Na, - atkartojau aidu. 

— Ir apie ką mes diskutuosime? 

— Mes diskutuosime apie tave ir mane, apie mū- 
sų santykius ir jų pasekmes, - atsakiau nepažinda- 
mas savo paties balso. 

— Santykius?.. - paklausė nesuprasdamas. 

Dabar atrodė dvejojantis, pirštų galai nervingai 
barbeno vienas į kitą. 

— Nepažįsti manęs? 

Aišku, kad ne. Nelengva pažinti tą, kurio nuo 
mažų dienų nebuvai matęs. Jeigu jis tavo sąmonėje 
nėra palikęs tokio gilaus pėdsako, kad jį regėtum 
naktimis, o didžiąją dienos dalį skirtum jam, jo 
veiksmams prakeikti. Jis papurtė galvą. 

— Juk esam seni vaikystės bičiuliai, - sausai at- 
sakiau. 

Ir čia jis su palengvėjimu nušvito: 

— Kaip šaunu! Kada... - bet čia jį nutraukiau: 

— Neabejoju, kad tau buvo šaunu. Gerai su ma- 
nimi pasilinksminai. Ar atsimeni, kai jūs buvote 
indėnai, o aš kaubojus? 

-. Ne... 

Aš vėl jį pertraukiau. 

— Ten, atliekų sandėliuke. Tūnojau susirietęs 
kampe, rankomis slėpdamas galvą, kad neapakčiau, 
kai šaudėt strėlėmis į mane. Viena jų įstrigo į koją — 
tikrai turi prisiminti, - juk tu pats man iš kojos ją 
išrovei, džiūgaudamas, kad ant tavo strėlės - tikras 
kraujas. 

— Na, nežinau... - buvo bepradedąs. 

- Žinai, žinai... Juk žaisdavome kas dieną. Žais- 
davome man grįžtant iš žaidimų aikštelės namo; tik 
grįžti negalėdavau, kol tu su Ana Kristina ir Lise 
Lota ir dar kitais, kad ir kuo jie vardu, manęs nepri- 
lupdavote, ar nesulaužydavote ko, nesuplėšydavote 
kokio nors drabužio. Kartą atėmėte iš manęs kelnes, 
ir turėjau žiemą pareiti namo plikomis kojomis. 
Tikrai turi prisiminti, juk šitaip smagu būdavo. 

Spjaudžiau neapykantos žodžius tiesiai į vyriškį 
priešais save. Jis atrodė nuoširdžiai nesuprantąs. Ar 
įmanoma, kad neprisimintų? Ar galėjo taip būti, kad 
manlikimą lemiantys įvykiai jam nieko nebūtų reiškę? 
Jam tai - jokie vaikystės prisiminimai. Paprasčiausią 
kelionę iš mokyklos namo jis jau kitą dieną tikriausiai 
būdavo pamiršęs. Kokia niekinga jo klausianti mina 
prieš mano visą nelaimingą egzistenciją! Kunkulia- 
vau įniršiu, kurį, neišsiduodamas kūnu, kiek įmany- 
damas tramdžiau. Stovėjau, atrodytų, ramiai, sukry- 
žiavęs rankas ir tęsdamas lekciją. 

- Bent spjaudymo varžybas gal prisimeni? Kai 
visi stovėjote laukdami, kol aš eisiu pro vartelius 
ir tada spjovėte. Visi iš karto. „Pasiruošt, dėmesio, 
marš!“ - tau sukomandavus, spjovėte į mane; dvi- 
dešimt vaikų iš karto. Kas taikliausiai pataikė į vei- 
dą - laimėjo. Ir tai buvai tu; juk toks šaunuolis. 

— "Tu tikriausiai esi... 

— Na va! Pagaliau ėmei prisiminti! Ar pameni 
skenduolio statinėje žaidimą? „Skaičiuosime iki tri- 
jų, o tada paleisim“. Op, galvą į statinę: „viens, du 
trys, paleidžiam. Vėl žemyn: „viens, du trys“ ir 
paleidžiam. „Viens, du trys“, paleidžiam. Ar žinai, 
kaip gąsdinimas susidoroti paveikia žmogų? 

- Bet čiajuk buvo pokštai, - mikčiojo jis. - Vaikų 
juokai pa... 

— Ką, vaikų juokai? - riaumodamas išgirdau, 

kaip užlūžta balsas. 

Nors aš norėjau, kad jis tik už viską atsakytų, 
blogiausiu atveju - atsiprašytų, bet dabar mane už- 
valdė įsiūtis; nepaisant mano nearšaus būdo. Apim- 
tas aklos agresijos, kurią kėlė tirono abejingumas sa- 
vo nusikaltimams, ir kuri, suspigusi falcetu, išdavė 
mano silpnumą, vožtelėjau atsivedėjęs į jo dailų vei- 
dą. Smūgis pataikė į pasmakrę, ir galėjai išgirsti, 
kaip nemaloniai buku garsu taukštelėjo žandikau- 
liai - atšokus atgalios galvai ir apvirtus kėdei. Ne- 
mąstydamas čiupau už atkaltės kitą kėdę, stovėju- 
sią arčiausiai, ir iškėlęs ją virš galvos, smogiau dar 
kartą. Viena kėdės koja, pataikiusi prie kaktos, be 
gailesčio kliudė akį ir, atsitrenkusi į žandikaulį, su- 
stojo, pasigirdus nemaloniam lūžio garsui. Dar vie- 
nas smūgis kėde, šiuokart geriau apgalvotas; taip, 
kad viena kėdės koja pataikytų į krūtinės ląstą, o 
kita - tiesiai į nosį; nosies kaulas lūžo, negarsiai 
trakštelėdamas. Pagaliau — ir šito tu pats mane, Han- 
sai, išmokei - tiksliai nutaikytas spyris į nosį, kuri 
be jokių skrupulų ir pasipriešinimo sulindo gilyn į 
žmogaus vidų. 

Iš be gyvybės ženklų ant grindų gulinčio vyro 
nosies šnervių varvėjo kraujas. Tyloje girdėjau savo 
pulsą, dunksintį ausyse. Įtūžis buvo numalšęs, ir 
mintys, besisukančios galvoje, bylojo, kad viskas su- 
siklostė pernelyg greitai. Akloje beprotybėje ėmiau 
ne apgailestauti nužudęs žmogų, o krimstis neleidęs 
jam ilgiau pasikankinti. Būčiau turėjęs jam papasa- 
koti apie visus kankinimo būdus, kuriems jis mane 
buvo pasmerkęs; turėjau priversti jį už savo veiks- 
mus atsakyti, priversti, kad klūpėdamas maldautų 
atleidimo. Bet visų pirmiausia - turėjau jam leisti 
patirti ilgą kankinančią mirtį. 


Ir štai, sėdžiu čia - aš, žudikas, - tyrinėdamas 
juodai baltą nuotrauką iš savo juodžiausių laikų. Į 
mane žvelgia bedančiai vaikai. Toliausiai dešinėje - 
panelė mokytoja, šalia kurios - Karina Ahonen; 
mokytoja gėlėta miestietiško kirpimo suknele, plau- 
kus ant viršugalvio susukusi į didžiausią kuodą. Į 
objektyvą žvelgia labai rimtai, kad parodytų, koks 
svarbus jos, pradinių klasių mokytojos, darbas. Pir- 
Juokiasi tas, kas juokiasi paskutinis... 

Linkiu komunos tarybos nariui Goranui Meije- 
riui sėkmės jo viltingoje veikloje auklėjant Katrine- 
holmo jauniklius; nuoširdžiai linkiu. Bet vis dėlto 
manau, jam reikėjo ir šiokios tokios pagalbos. 

Dabar jau, rodos, truputį geriau. 


TREČIADIENIO PRIEŠPIETIS 


Po kelių valandų neramaus miego Konis Sjober- 
gas sėdėjo sklaidydamas rytinį laikraštį, bet gerai 
nesuvokė, ką skaito. Mintyse dėliojo, ką pasakys 
jaunai našlei, niekaip neįstengdamas nuryti gerklę 
gniaužiančio gumulo. Jei Osa mirtų, mintijo, jis 
niekada nebesijaustų laimingas. Privalėtų ir toliau 
gyventi vaikų labui, bet gyvenimas būtų bepras- 
mis ir tuščias. Akis užplūdo ašaros, ir jis svarstė, 
kaip jam reikės išspausti žodį atsidūrus prieš ponią 
Vanerberg. Liaukis, sudraudė save, liaukis mintijęs, 
susikaupk, ką turėsi sakyti. 

Tarpduryje išdygo Osa. Išsėlinusi, kad nepabu- 
dintų dvynių; ir štai stovi, stebėdama jį. Osa, drauge 
su juo verkusi dėl tų pačių filmų; visada norėdavusi 
sužinoti, kurią jaudinančios knygos vietą jis dabar 
skaito - kad ir jos akys sudrėktų. Ji puikiai numanė, 
kaip jis dabar jaučiasi, ką galvoja. Priėjo ir apkabinusi 
ilgai nepaleido; jo akis užplūdusios ašaros nuriedėjo 
sruostais, sudrėkindamos jos rytinio chalato ranko- 
vę. 

Pabaigęs sumuštinį su sūriu, išsivalė dantis, apsi- 
rengė ir nuėjo automobilio link. Lauke vis dar tiršta 
nakties tamsa, nors jau pusė septynių. Žaidimų aikš- 
telę Naujojoje aikštėje kirtęs vienišas bėgikas išnyko 
Sofijos gatvėje. Sjobergas, išlindęs iš siauros parka- 
vimo kišenės, paskambino pažadindamas Sande- 
nui, kad pasitikslintų, ar per naktį neįvyko kas nors 

nenumatyto. 

— Esu pakeliui pas našlę pranešti apie įvykį, - 
tarė atsiprašančiai. - Norėjau tik įsitikinti, ar čia 
tikrai Vanerbergas. 

— Taip, tikrai jis, - sududeno Sandenas. 

— Jopaiešką žmona įregistravo vakar po pietų, bet 
jis tikriausiai bus dingęs jau nuo užvakar vakaro. 

— Tikrai taip, nes pėdsakai aplink namą įspaus- 
ti į pažliugusį paviršių, o užvakar kaip tik ir lijo. 
Vakar buvo giedra. 

— Gerai. Bent jau siūlo galą turime. 

— Kūną patologas apžiūrės po ketvirtos, o tyrėjai 
apie kišenių turinį jau galės pasakyti vienuoliktos 
valandos pasitarime. Pasirodys Hanson. 

- Gerai. Tai pasimatysim. Atleisk, kad pažadi- 
nau. Palinkėk man sėkmės. 

— Sėkmės. 


Po dvidešimties minučių, vis dar tamsoje, jis 
atsidūrė kotedžų rajono Enšedėje pakraštyje, kur gy- 
veno Vanerbergų šeima. Pastatęs automobilį svečių 
aikštelėje, susirado namą. Virtuvės langas švietė, ir 
dar keletas suaugusiųjų. Giliai įkvėpęs, Sjobergas 
susitelkė santūriai rimčiai. Du sykius pabeldė durų 
bilstuku į varinę plokštę. Duris atidarė pagyvenęs 
vyriškis. 

— Mano vardas Konis Sjobergas. Esu Hamarbio 
policijos komisaras. Norėčiau kalbėti su Pija Vaner- 
berg. 

— Ašjos tėtis. Užeikite, - pakvietė vyras, ženg- 
damas porą žingsnių atbulas. 

Įėjęs į prieškambarį, Sjobergas nusiavė batus. 
Pagyvenusi moteris jam mandagiai linktelėjo iš 
virtuvės, kur tikriausiai valgydino tris vaikus; jis 


54 


spėjo jos akyse išvysti nerimą. Nusekė iš paskos 
vyrui į svetainę. Viename sofos gale sėdėjo Pija Va- 
nerberg, įsitempusi it styga, krečiama šalčio ir iš- 
gąstingai žvelgianti į jį. Jis neskubėdamas atsisėdo į 
netoliese jos stovėjusį fotelį, o tėvas - šalia dukters, 
apglėbdamas ją per pečius. Visiems tylint Sjobergas 
prabilo: 

— Aš siaubingai apgailestauju jums šitai praneš- 
damas, bet mes radome jūsų vyrą. Dar blogiau - jis 
negyvas. 

Sjobergas taip stipriai suspaudė savo rankas, kad 
šios visos išbalo. 

Moters veidas liko sustingęs, bet tėčio skruostu 
nuriedėjo ašara. 

— Aš tai žinojau, - pratarė ji stebėtinai tyru bal- 
su, - aš visą tą laiką žinojau. Jis niekada nebūtų 
galėjęs imt ir šitaip pradingti. 

- Deja, privalau pasakyti, aplinkybės rodo, kad 
jis buvo nužudytas. 

Tolesnė jos ištarmė jį nustebino, tačiau netru- 
kus jam pasirodė savaime suprantama, ką ji pasakė; 
savaime suprantama, kai ką nors iš tikrųjų myli. 

- Kaip manote, ar jis kankinosi? 

- Negaliu į tai atsakyti, - tarė tvardydamasis, — 
nes medicinos neišmanau. Bet sprendžiant iš to, ką 
pamačiau, atrodo, viskas bus įvykę labai greitai; jis 
atrodė išties ramus. 

— Tai kaip jisai mirė? - dalykiškai tęsė Pija Va- 
nerberg. 

— Mes dar laukiame patologo išvadų, sunku kol 
kas atsakyti. 

— Tai kurjis tada mirė? - atkakliai teiravosi. 

- Name, netoli nuo čia. Gal žinote, ko jis ten 
buvo nuėjęs? 

- Apžiūrėti parduodamo nekilnojamojo turto. 

Tai - kažkur netoliese, nors nežinau kur. Bet jis ten 
nuėjo pėsčias. 

Sjobergą ėmė graužti sąžinė, nes užduodamas 
klausimus, jis naudojosi šoko būsenos moterimi. Bet 
juk taip svarbu kuo greičiau išsiaiškinti detales, kad 
paspartėtų tyrimas. 

— Kelintą valandą jis išėjo iš namų? 

- Maždaugbe penkiolikos šešios ir sakė sugrįšiąs 
po kokios valandos. Turėjome kartu vakarieniauti... 

Ji pirmąsyk atitraukė nuo jo akis ir pažvelgė į 
savo drebančias rankas, gulėjusias ant kelių. 

— Tuoj paliksiu jus ramybėje, bet ar galiu užduoti 
porą paskutinių klausimų? - atsiprašydamas tarė 
Sjobergas, nors atsakymo nelaukė. - Kada apie tai 
papasakojote policijai? 

- Policijai paskambinau apie dešimtą vakaro, 
bet jie nieko negirdėjo, kad kas būtų atsitikę, tad 
man patarė palaukti dienos. Į policijos skyrių atėjau 
vakar po pietų, kai atvyko mano tėvai. 

— Ar jūsų vyrui buvo kada grasinta? Gal turėjo 
priešų? 

— Ne, nieko panašaus. Jis —- labai vertinamas 
žmogus. Visiems jis patinka. Patiko... 

— Baigdamas noriu jūsų paprašyti poros daly- 
kų. Ar yra jo darbe žmogus, su kuriuo galėčiau pa- 
sikalbėti? Kas nors, kas galėtų žinoti, su kuo jis turėjo 
susitikti? 

— Jis turi... turėjo firmą sykiu su partneriu, 
Jorma Molinu. 

Paėmusi Sjobergo bloknotą ir pieštuką, skubiai 
užrašė kompanjono vardą ir telefono numerį. 

- Taip pat norėtume paprašyti, kad kuo greičiau 
padėtumėte mums patvirtinti aukos tapatybę. Tai 
reiškia, kad šeimos narys privalo atėjęs apžiūrėti 
žuvusįjį. Ar gali kas nors iš jūsų mums pagelbėti? 

Būtų gerai šiandien arba rytoj. 

Pija Vanerberg linktelėjo ir, paslėpusi veidą del- 
nuose, įsikniaubė tėčiui į glėbį. Sjobergas pakilo iš 
fotelio, dar sykį pareiškė užuojautą ir paprašė leisti 
po kelių dienų dar kartą grįžti, kad užduotų daugiau 
klausimų. Tėvas maloniai linktelėjo atsakydamas, 
nors rauda dabar jau pasičiupo ir jį. 

Sjobergui sėdant į automobilį, jau švito. Kad 
numaldytų mintis, įsijungė Stokholmo radiją. 


Automobilį pastatęs garaže, esančiame po polici- 
jos skyriumi, liftu pakilo į priimamąjį. 

- Labas rytas, komisare! - sušuko Lota dar 
nespėjus užsidaryti lifto durims. 

— Labas rytas, priimamojo šeimininke! - guviai 
atsiliepė Sjobergas. 

Smagus Lotos būdas galėjo kiekvieną priversti 
nors minutėlei pamiršti savo rūpesčius. 

— Kokių nors pranešimų man? 

— Taip, skambino keli žurnalistai ieškodami jūsų, 
kad pakomentuotumėte nakties žmogžudystę. Ką 
jiems pasakyti? 

- Kad gali teirautis po ketvirtos valandos. 

Pakilęs laiptais pakeliui į savo kabinetą įsipylė 
kavos; atsisėdo paskambinti Vanerbergo partneriui. 

— VM partneriai klauso, Molinas. 

Mandagus ir svetingas balsas. Sjobergas prisi- 
statė. 

- Skambinu dėl jūsų partnerio, Hanso Vaner- 
bergo. 

— Taip, gal žinote, kur jis yra? 

- Deja, turiu blogų naujienų. Visų blogiausia 
ta, kad jis negyvas. 

— O velnias... - balsas užlūžo, ir ragelyje - tyla. 

— Man labai gaila, bet privalau su jumis susitikti. 

Ar galiu pas jus į biurą užsukti tuoj pat? 

— Taip. Flemingo gatvė 68. 

- Ateinu, - tarė Sjobergas padėdamas ragelį. 

Vyriškis atrodė iš tiesų sukrėstas, o jo balsas per 
tą trumpą pokalbį iš paslaugaus virto susijaudu- 
siu; vėliau - susikrimtusiu. Vos padėjus ragelį, Sjo- 
bergui dingtelėjo, kad bus nugirdęs ir tramdomą 
šnirpščiojimą. „Dar vienas sugniuždytas artimas 
žmogus, stojantis akistaton su tuo siaubu“, - pamąstė 
liūdnai. 

Buvo devinta valanda, ir į nekilnojamojo turto 
agentūrą jis nutarė vykti metro, kad išvengtų erzi- 
nančios transporto spūsties miesto centre. Vėl už- 
sivilko striukę ir paskutinius kavos gurkšnius išgėrė 
stovėdamas. 

- Vykstu į aukos darbovietę apklausti partne- 
rio, - šūktelėjo Lotai, eidamas priimamuoju. - Pa- 
sakyk tai Sandenui, kai pasirodys. 

Kilstelėjęs ranką atsisveikinti, išėjo į gatvę. 


Važiuodamas metro, laiką išnaudojo pats sau for- 
muluodamas situaciją - ar veikiau, tą mažmožį, ku- 
ris jau buvo Žinomas: taigi, Vanerbergas išėjo iš 
namų pirmadienio vakarą, be penkiolikos šešios, 
kad susitiktų su pardavėju Enšedėje, Okerbešo 31, 
tai yra, nuo savo namų penkiolika minučių kelio. 
Ten gyvena moteris, vardu Ingrida Olson, kuri 
kaip sykis jau tris savaites gulėjo ligoninėje. Ar 
jie susitarė susitikti tą pačią dieną, ar jis buvo ten 
atviliotas Žžinančiojo, kad namas bus tuščias? Jis 
įėjo į namą ir buvo kėde uždaužytas virtuvėje, 
nepaliekant jokių ženklų, kad būtų grumtasi. Ar jį 
į namą įleido; ir tokiu atveju - kas? Gal durys jau 
buvo atdaros? Kas nors jam atsekė iš paskos? Sode 
rasti dviejų vyrų pėdsakai; vieni bus tikriausiai 

paties Vanerbergo. Žmona, susirūpinusi, kad vyras 
negrįžta, paskambino policijai, tačiau oficialią pa- 
iešką įteikė tik antradienio popietę. Maždaug tuo 
pat laiku namo sugrįžusi Ingrida Olson rado lavoną 
ir, nuvažiavusi atgal ligoninėn, atsivežė Margitą 
Olofson, palydėjusią ją į namus ir iš čia iškvietusią 
policiją. 

Iš vidinės kišenės išsitraukęs bloknotą, jis užsi- 
rašė savo klausimus, pridėdamas dar ir tokį: koks 
ryšys tarp Hanso Vanerbergo ir Ingridos Olson? 


Nekilnojamojo turto agentūra įsikūrusi 1920 m. 
statinio žemutiniame aukšte, kur vitrinoje ant A4 
formato lapų mirgėjo namų bei butų nuotraukos 
su aprašais. Dauguma - Kungsholmene ir pietinėje 
dalyje, kaip tik Vanerbergo apylinkėse. Dar ir keli 
vasarnamiai į pietus nuo miesto. Ant stiklinių du- 
rų - drožinėta lentelė „UŽDARYTA“, bet Sjober- 
gas vis tiek pabeldė. Molinui tuoj pat atidarius, jis 
įžengė į tvarkingą biurą su dviem darbo stalais ir 
virtuvės kampeliu. Sjobergas ištiesė ranką keturias- 
dešimtmečiui vyrui raupsų paženklintu veidu, trum- 
pais tamsiai rudais plaukais; šis atsakė glebiu rankos 
spustelėjimu. 

— Prašom sėstis, - ištarė, parodydamas Sjober- 
gui vieną lankytojų krėslų. 

Pats atsisėdo už savojo stalo, sunerdamas priešais 
save rankas. 

- Papasakokite, kas čia nutiko, - paprašė blau- 
siai, į komisarą žvelgdamas liūdnomis didelėmis 
rudomis akimis. 

Sjobergas glaustai išdėstė, ką žinojęs, o Molinas 
pasakojimo klausėsi nekomentuodamas. Jo žvilgsnis 
klaidžiojo tarp Sjobergo, lango ir stalo paviršiaus. 

- Ar žinote ką nors apie tą susitikimą Okerbe- 

šo 31? - paklausė Sjobergas. 

— Jis sakė, kad pirmadienio vakarą susitiks su 
klientu, bet pirmiau parvažiuos namo. Tai viskas, ką 
žinau. 

— Jis tikriausiai turėjo užrašų knygelę, kurioje 
užsirašydavo planuojamus susitikimus? - pasiteiravo 
Sjobergas. 

Žinoma, turėjo, - keldamasis atsakė Molinas. 

Sjobergas nusekė prie Vanerbergo stalo, vengda- 
mas vaikų žvilgsnių įrėmintose nuotraukose. Visai 
šalia jų gulėjo darbo kalendorius. 

— Tuoj pažiūrėsim, taigi užvakar... 

Molinas smiliumi vedžiojo per pirmadienį įre- 
gistruotus užsakymus ir sustojo ties paskutine eilute. 

— Okerbešo 31, - ištarė. - Tai viskas, kas čia 
užrašyta. 

— Arjūs artimai bendravote? - paklausė Sjober- 
gas. 

— Taip, susipažinome universitete. Buvome kurso 
draugai, bet ir po studijų asmeniškai bendravome. 
Po to įkūrėme firmą, kurioje petys į petį darbuojamės 
jau penkiolika metų. Pastaruoju laiku asmeniškai 
bendravome jau kur kas rečiau, nes juk matomės 
ištisą dieną, be to, dar ir šeimas turime. Tačiau kar- 
tais nueiname alaus, pasišnekame beveik apie viską. 

— Gal žinote, ar jis turėjo priešų? 

— Ne, būtų sunku patikėti. Visiems jis buvo labai 
malonus. Ir merginoms jis be galo patikdavo. 

— Kokias merginas turite galvoje? 

— Visas. Klientes, kurias susitikdavai ir bare, 
padavėjas. Savo žmoną, - pridūrė, pirmąkart nusi- 
šypsodamas. 

— Gal jis turėjo ką nors šalia, kaip manote? - 
paklausė Sjobergas. 

- Tikrai - ne. Jis juk turėjo Piją. Tada jokių 

kitų ir nereikia. Jis labai brangino šeimą, - atsakė 
Molinas, liūdnai žvelgdamas į nuotraukas. 

— O iš praeities ar niekas negalėtų atsivyti? — 
toliau mėgino Sjobergas. 

Molinas tylėdamas kelias sekundes svarstė, bet 
netrukus papurtė galvą. 

— Pažįstame vienas kitą nuo tada, kai buvome 
dvidešimtmečiai; jis niekada nėra susikivirčijęs. Jis 
turi... turėjo gana baisią mamą, kartais keldavusią 
rūpesčių; bet gebėdavo ją suvaldyti. 

- Kokių, pavyzdžiui, rūpesčių? 

— Ji kartkartėmis galėdavo girta įsiveržti į biu- 
rą, keiktis ir siautėti, bet jam visada pavykdavo ją 
nuraminti. Ji turi problemų dėl alkoholio, galima 
taip pasakyti. Taip pat - ir finansinių, ir meilės pro- 
blemų; visokių, kiek tik pasaulyje jų gali būti - 
šitaip atrodė. Bet jis visada, kiek tik įmanoma, jai 
padėdavo. Ir pinigais, ir kitaip. Jo vaikystė ne iš lai- 
mingiausių. 

— Kaip jis tada, manote, jautėsi? 

- Atrodo, neturėjo tėvo. Bent jau nežinojo, kas 
jis toks. Mama gėrė, namo parsitempdavo galybę 
vyriškių. Kai kurie čia užtrukdavo, įsivaizduodami 
esą patėviai, tačiau nei jie Hansui patiko, nei tik- 
riausia jiems - Hansas. Bent jau juo nesirūpino. Visi 
jie girtaudavo. Kraustėsi iš vietos į vietą; bet ir Han- 
sas turbūt buvo aršus vaikas. Bėgdavo iš pamokų, 
įsiveldavo į muštynes, kartą, atrodo, kažkuriam 
klasės draugui net ranką sulaužė. Kol galų gale 
apsisprendė likti Noršiopinge ir čia baigti gimnaziją, 
nors motina išsikraustė į Malmę. Tada jam teko ver- 
stis pačiam, ir jis susitvarkė. Manau, kad jo gyveni- 
mas būtent tada ir pasikeitė. 

— Norėčiau apžiūrėti jo darbo stalą, - tarė Sjo- 
bergas. - Tuo metu galite dar pamąstyti, gal ką nors 

prisiminsite, kas galėtų praskaidrinti šitą tyrimą. 

- Žinoma, savaime suprantama, - atsakė Moli- 
nas, grįždamas į savo vietą ir liūdnai žvelgdamas 
nuo apkrauto stalo. 

stalo stalčių turinį, bet rado tik įvairių biuro reikme- 
nų. Nepuoselėdamas vilčių, pervertė keletą segtuvų 
su pardavimų objektais ir nieko įdomaus nerado nei 
nužudymo bylai, nei sau pačiam. Tada jis perskaitė 
visą darbo kalendorių, ieškodamas slaptų mirusiojo 
pėdsakų, bet konstatavo, kad šiame kalendoriuje - 
vien darbo reikalai; ar daugiausia - dar ir darbo 
laikas. Kartkartėmis pažymėta „Apžvalga“, nuro- 
dant adresą; kartais - tik adresas; arba - adresas ir 
vardas.Kažkurpastebėjoregistracijąpasstomatologą, 
į kirpyklą, automobilio techninę apžiūrą. Pagaliau 
jo akis užkliuvo už apžvalgos, įregistruotos prieš 
tris mėnesius: „Apžvalga, Okerbešo 13“, buvo ten 
parašyta. 

— Klausykit, - tarė Sjobergas, - kaip čia supras- 
ti? Apžvalga rugpjūčio penkioliktąją adresu Oker- 
bešo 13? 

Molinas žvelgė klausiančiai ir, pasisukęs su kėde 
pusę rato, iš lentynos už nugaros išsitraukė segtuvą. 

— Tuoj pasižiūrėsime čia... - sumurmėjo ir, Ži- 
nodamas tikslą, vartė dokumentus. - Va, štai čia... 

Pakilęs su segtuvu rankose, žengė kelis žingsnius 
Sjobergo link ir segtuvą padėjo priešais jį ant stalo. 

Šia — nekilnojamasis turtas, kurį aš parda- 
viau, - tarė vis dar mąsliai. - Stebiuosi, kodėl ši ap- 
žvalga tebebuvo Hanso užrašuose. 

Žvilgsniu nukeliavo nuo parduodamo objekto 
darbo kalendoriaus link. 

- Dabar jau žinau! - šūktelėjo su palengvėjimu, 

rodydamas smiliumi į žemiau esančią eilutę. - 
Hansas vėliau po pietų turėjo apžiūrėti vasarnamį 
Nineshamne sykiu su šeimininku ir pirkėju, tačiau 
pamatė, kad ten laiku nebespės, jeigu imsis dar ir 
šios apžvalgos. Įprastai jis imasi visų šiame regione 
esančių objektų, nes juk netoliese gyvena, tačiau 
vietoje jo šios apžvalgos ėmiausi aš. 

— Bet argi ne keista... - pradėjo Sjobergas, tačiau 
Molinas jį čia pat pertraukė. 

— Žinoma, šitaip ir buvo. Tą namą Okerbešo 13 
savaitę. Sandoris buvo baigtas, tačiau praeitą savaitę 
paskambino susirūpinęs pirkėjas, kad pardavėjas 
išsivežė daiktus, kurie, jo manymu, priklausė būsto 
įrangai: mikrobangų krosnelę, sieninius šviestuvus, 
sienose palikdamas plikus išpešiotus laidus, ir di- 
džiulę vazą, apžiūros metu stovėjusią sode. Dabar 
jos vietoje - vien betoninis vaizdą darkantis pos- 
tamentas. Kad ir kaip ten būtų, Hansas pažadėjo 
užsukti, nes jam pakeliui, ir pats viskuo įsitikinti. 
Nėra abejonių, kad būten ten jis pirmadienio vakarą 
buvo išsiruošęs, bet, matyt, klaidingai užsirašė namo 
numerį. Jis negalėjo žinoti... Juk tai buvo mano klien- 
tas, Hansas niekada nėra matęs to namo... 

Molinas nutilo ir atrodė susirūpinęs. 

- Kas iš tiesų ten nutiko? Ar jį kas nors atsekė, 
ar koks beprotis iš 31-ojo pamanė, kad Hansas — 
įsibrovęs vagis, ar kas nors kita? Kas per Žmogus, 
šitaip pasielgęs? 

Sjobergas paguosdamas paplekšnojo jam per petį. 

- Tai ir pamėginsiu išsiaiškinti, pažadu. Da- 
bar jau turiu eiti, bet gal dar sugrįšiu daugiau pa- 
klausinėti. 

Buvo pusė vienuolikos, kai išėjo į Flemingo gatvę 
ir nuskubėjo nusileidimo į metro link, kad laiku 
suspėtų į pasitarimą. Pro pilką lapkričio dieną ple- 
veno vienišos snaigės, ir saulės nebuvo nė ženklo. 
Mintyse suformulavo dar du klausimus, kuriuos 
užsirašys, vos gavęs progą atsisėsti: kas buvo Vaner- 
bergo tėvas ir kas galėjo patekti į Ingridos Olson 
namą, kol ji gulėjo ligoninėje? 

Aštuonios minutės po vienuolikos visi, susiję su 
įvykiu, susirinko į ovalųjį mėlyną belangį kambarį, 
kur įprastai būdavo rengiami pasitarimai. Be Sjo- 
bergo, dar dalyvavo policijos inspektoriai Jensas 
Sandenas ir Einaras Eriksonas, asistentai Jamalas 
Hamadas ir Petra Vestman, kriminalistė Gabriela 
Hanson ir atstovas iš prokuratūros Hadaras Rose- 
nas. Visi ant stalo pasistatę kavos puodelius, išskyrus 
Vestman - ji rinkosi arbatą. Sjobergą šiek tiek erzi- 
no, kad net ir tokia nedidelė grupė nesugeba laiku 
susirinkti. Tačiau šį kartą paskutinis įžengė proku- 
roras Rosenas; o kadangi būtent jis ir yra formaliai 
atsakingas už tyrimą, Sjobergui nieko neliko, kaip 
tik nuryti kartėlį. 

Pasitarimą pradėjo Sjobergas, glaustai pristaty- 
damas įvykį ir po to informuodamas apie susitikimą 
su aukos šeima bei apsilankymą pas aukos verslo 
partnerį. Rosenas įterpdavo klausimų, kartkartėmis 
prašydamas patikslinti, tačiau tyrimu bent iki šiol 
atrodė patenkintas. Netrukus Hanson pristatė tyrėjų 
radybas, patvirtindama, kad žmogžudystė tikrai tu- 
rėjobūtiįvykdytavirtuvėjeirkadviena kruvina kėdė, 
reikia manyti, yra žmogžudystės įrankis. Be abejo, 
mirties priežastį, laiką ir numanomą žmogžudystės 

ginklą turės nustatyti patologas, tačiau kūnas jam 
pristatytas visai neseniai, tad net ir preliminarios 
išvados jis negalės pateikti anksčiau nei po pietų. 

Hanson dėstė toliau, kad namuose esama dau- 
gybės pirštų atspaudų, kurie dar neištirti; kad yra ir 
batų įspaudų tiek viduje, tiek ir lauke, sode. Jų tyrėjai 
taip pat dar nespėjo aptarti. Sjobergas jau ne kartą 
yra pripažinęs, kad Gabriela Hanson - išskirtinai 
kompetentinga kriminalistikos tyrėja: tiksli, grei- 
ta, energinga ir be galo susitelkusi užduočiai. Jis 
priminė jai, kad nepamirštų nuodugniai ištirti ir 
spyną, tačiau ji raportavo, kad ir tai atlikta - įsilaužta 
nebuvo. Kadangi spyna be galo sena, būtų buvę vie- 
ni niekai bet kam įeiti, vos įkišus tarp pašto angos 
ir durų metalines šukas; arba šiek tiek pakrapščius 
metaliniu virbu pačią spyną. 


- Aukos sutuoktinė, - tęsė Sjobergas, - teigia, 
kad Vanerbergas ketino susitikti su pirkėju. Kom- 
panjonas Jorma Molinas padarė išvadą, kad Vaner- 
bergas su pirkėju turėjo susitikti 13-ame name, - o 
ne 31-ame, kur įvykdyta žmogžudystė - ir kad jis 
darbo kalendoriuje bus klaidingai užsirašęs ad- 
resą. Tai skamba kaip tikrai geras paaiškinimas, 
nes Ingrida Olson čia iš tiesų atrodo niekuo dėta. 
Petra, pamėgink trumpai pasikalbėti su Pija Va- 
nerberg - bet ne anksčiau rytdienos - ir apie tai 
paklausinėk. Taip pat pamėgink kuo daugiau su- 
žinoti apie Vanerbergą, pasiteirauk, gal namie turėjo 
privačių užrašų. Pasinaudok proga ir sykiu pakal- 
bink uošvius, gal šie galės ką papildyti. Šiandien 
susisiek su 13-ojo namo pirkėjais ir pažiūrėk, ką 
jie sakys apie aną susitikimą. Be to, norėčiau, kad 
nuvažiavusi į Flemingo gatvę, patikrintum Vaner- 
bergo kompiuterį. Peržiūrėk dokumentus ir kitką; 

ypač - privačius dalykus, jei tokių surastum. Per- 
skaityk visus laiškus ir elektroninį paštą, kas buvo 
išsiųsta ir kas gauta. Sandenas susisieks su poniomis 
Olofson ir Olson, kad nuodugniai jas apklaustų. 
Pasiteirauk Ingridos Olson, ar ji neplanavo parduoti 
namo, gal buvo su agentu sutarusi susitikimo laiką. 
Paklausinėk, ar anksčiau nebuvo sulaukusi nepa- 
geidaujamų lankytojų. Jei Vanerbergas atsidūrė ten 
per klaidą, jį galėjo uždaužti kas nors, kam tenai 
nederėjo būti. Atrodo, Margita Olofson su tuo vi- 
sai nesusijusi, bet nusivesk ją pokalbiui į atskirą 
kambarį ir, kaip sakoma, pamatuok pulsą, kaip ten 
su ta Ingrida Olson. Koks ji apskritai žmogus, kaip 
į viską reagavo. Gal jos abi jau bus pasišnekėjusios 
apie tai, ką mums žinoti būtų naudinga. Ir dėl Dievo, 
nepamiršk paimti jų atspaudų; troboje jų, reik many- 
ti, devynios galybės. Jamalai, tu apžiūrėsi namą, vos 
tik tyrėjai bus pabaigę. Peržiūrėk vertingus daiktus, 
patikrink legendą; viską, kas galėtų dominti tyrimą. 
Einaras patikrins Vanerbergą visuose pasiekiamuo- 
se registruose. Pažiūrėk, gal rasi to vyruko tėvą, 
pasidomėk ir motina; gal teisėsauga jau buvo ją pri- 
čiupusi. Dėl visa ko pasidomėk ir Jorma Molinu. Aš 
pats pabandysiu susisiekti su Vanerbergo motina, 
gal ji turės ką pridurti. Kas norėtų papildyti? 

— Aš juk turiu kišenėje rastą aukos turtą, - šiek 
tiek šelmiškai tarė Hanson, pamojuodama dviem 
pirštais suspaustu peršviečiamu plastiko maišeliu. 

- Na žinoma, vos nepamiršau, - atsiliepė Sjo- 
bergas. - Pažiūrėkim, ką čia turime. 

Greitu judesiu atidariusi maišelį, ji išbėrė ant 
stalo turinį. 

— Nosinaitė, truputį mėtinė - keturi ant penkio- 
likos, tiksliau pasakius; segtukas, keli prekybos cent- 
ro nuolaidų kuponai, raktų ryšulys, porcija stam- 

biai smulkinto tabako ir piniginė. Joje radome sep- 
tynis šimtus aštuoniasdešimt kronų, prekybos cent- 
ro nuolaidų kortelę, Europos banko kortelę, vai- 
ravimo pažymėjimą, S.A.T.S. sporto klubo nario 
pažymėjimą, Nordea banko kortelę ir kažkurio vi- 
deonuomos punkto nario kortelę. 

— Nepaprastai įdomu, - tarstelėjo Vestman. 

— Vaikinas be jokios dėmelės, ne kitaip, - pridūrė 
Sandenas. 

- Jokių netikėtumų. Ačiū, Bela, - padėkojo Sjo- 
bergas. - Ačiū visiems už šiandieną. 

Griausmingai subildėjo septynios parketu trau- 
kiamos kėdės, ir visi išėjo iš kambario. Sandenas 
pasiteiravo, gal eitų į „Lisos“ kavinę sukirsti su- 
muštinio, ir Sjobergas pritarė - seniai laikas. Buvo 
jau pirma valanda, bet pasitarime pirmininkaujant 
įtampa buvo privertusi pamiršti tokius svarbius 
poreikius kaip alkis ar vizitas į tualetą. Vieną jų 
patenkinęs, Sjobergas čiupo striukę ir nubildėjo laip- 
tais į priimamąjį, kur jo laukdamas stoviniavo San- 
denas. 

- Pranešimų yra, Lota? - pasiteiravo eidamas 
pro šalį, jau beveik tarpduryje. 

— Galybė! - atsakė Lota. 

- Po pietų! - spėjo šūktelti, sunkioms stiklo du- 
rims dar užjo neužsivėrus. 


TREČIADIENIO POPIETĖ 


Nors „Lisos“ kavinė buvo įsikūrusi Skonės gatvė- 
je, ir iki jos tekdavo paėjėti, čia - ne tik Sjobergo 
su vyrais, bet ir daugelio kitų Hamarbio skyriaus 
policininkų susitikimo vieta. Asortimentas nebuvo 
platus, tačiau duona - namų kepimo, jauki aplinka ir 
kiekvienam asmeniškai rodomas svetingumas. Lisa 
ir pati žodžio kišenėje neieškojo, į visus savo svečius 
kreipdavosi vardu. Sienas, beje, buvo nukabinėjusi jų 
nuotraukomis. Ant kavinės sienų puikavosi ir jie - 
Sjobergas, Sandenas bei Jamalas Hamadas, - dabar 
atsidūrę kavinėje ir prisijungę prie kitų. 

Krimsdami savo sumuštinį su naminiais mėsos 
kukulaičiais ir burokėlių mišraine, kuriai nė iš tolo 
neprilygo parduodama maisto prekybos centruose, 
jie be jokio aiškaus tikslo šnekučiavosi apie žmog- 
žudystę. Sjobergui po sunkaus ryto tai buvo savotiška 
terapija. 

— Aš manau, kad jis prasikaltęs, - tarė Ha- 
madas. 

— Ne, be dėmelės - buvo pasakyta, - paprieštara- 
vo Sandenas. 

— Ką nors negero tikrai turėjo būti padaręs, jei 
šitaip nužudytas, - laikėsi savo Hamadas. 

- Pirmieji į vietą atvykę policininkai taip pat 
mano, kad nešvarus, - pasakė Sjobergas. - Tas, kurį 
rado nužudytą Ingridos Olson virtuvėje. 

— Būtent taip ir sakau; aišku, kad buvo prasi- 

kaltęs. 

— O gal kaip tik Ingrida Olson yra neaiški, jeigu 
jau jos virtuvėje atsirado numirėlis, - svarstė San- 
denas. 

— Gal ir abudu neaiškūs, - pasiūlė Sjobergas. - 
Abu prasikaltę. 

— Aš manau, kad nė vienas išjų nėra kaltas, - tarė 
Sandenas. - Tiesiog jiems nepasisekė. Jie pasipainiojo 
ant kelio bepročiui. Bet niekaip nėra su tuo susiję. 

— Visų labiausiai nepasisekė žmonai ir vai- 
kams, - tęsė Hamadas. - Tetulei, atrodo, - nei šilta, 
nei šalta, o Vanerbergas vis tiek nebegyvas. Tačiau 
šeima turės gyventi sielvartaudama. Nors kaip tik jie 
dėl nieko nėra kalti. 

— Tik jau nekalbėk. Dar ir kokie pikti gali būti 
vaikai. Tik Jėzui atrodė, kad vaikai geručiai. Bent jau 
aš laikausi nuomonės, kad vaikai yra iš prigimties 
blogi, kol tėvai jų iš ten neištraukia. Šitai vadinama 
auklėjimu, - pabrėžtinai dėstė Sandenas. 

— Taip, panašu, kad vaikystėje ir Vanerbergas 
nebuvo Dievo avinėlis, ką liudija jo partnerio pasa- 
kojimas, - tarė Sjobergas. - Tačiau sprendžiant iš to, 
ką iki šiol pamatėme, suaugęs jis atrodo be jokios 
dėmelės. 


Diskusija pamažu išsikvėpė, ir Sjobergas, grįžęs 
į skyrių, nuėjo į savo kabinetą. Skambino keli Žur- 
nalistai, tačiau jo informacija buvo lakoniška. Norėjo 
luktelti, kol bus pasikalbėjęs su teismo medikais, 
kol atpažins kūną, kol tyrėjai galės pateikti daugiau 
konkrečių faktų. Jis paskambino Einarui Eriksonui. 
Nors Eriksonas sėdėjo vos už trijų koridoriaus kabi- 
netų, Sjobergas nepajėgė vėl keltis ir eiti. 

- Gal jau ką radai apie Vanerbergo mamą? — 
paklausė, nepuoselėdamas nė menkiausios vilties 

sulaukti teigiamo atsakymo. 

— Ne, pietavau ir ką tik prisėdau prie kompiute- 
rio, - kaip ir buvo tikėtasi, atsakė Eriksonas. 

— Taip ir maniau, - tarė Sjobergas. - Susiskam- 
binsime. 

Vos tik padėjo ragelį, vėl suskambo telefonas. 

- Koni, pas jus lankytoja, - sukikeno ragelyje 
Lota. - Tikra gražuolė, ko gero, imsiu pavyduliauti! 

Sjobergas buvo įsitikinęs, kad linksmi bendradar- 
biai labai reikalingi tokiame neretai slegiančiame 
darbe kaip jo; tad jam niekada nepabosdavo Lo- 
tos čiauškėjimas. Be to, ji savo pareigas atlikdavo 
nepriekaištingai, viskas laiku ir tvarkingai padaryta; 
belieka dėkoti ir priimti. 

- Kas ten tokia? - nustebęs paklausė. 

— Tikrai nežinau. Gal jūsų meilužė. Vienaip ar 
kitaip, jos vardas Guna, ir man atrodo, kad bus tru- 
putį įmetusi. Jau kyla laiptais. 

Jis padėjo ragelį ir buvo besikeliąs, kad išėjęs į 
koridorių pasižiūrėtų į netikėtą lankytoją, bet durys 
be jokio perspėjimo atsidarė. Į vidų žengė nejtikėti- 
nas padaras, kurį sąmonė kaipmat susiejo su madam 
Edna; tik skirtumas tas, kad prieš jį stovėjo išties 
biologinė moteris. Galima buvo spręsti, kad jai apie 
šešiasdešimt, ilgais baltais peroksidiniais plaukais, 
teatrališku makiažu, ausyse ir aplink kaklą - stambi 
aukso spalvos bižuterija, apsiavusi baltai juodus 
gyvatės odą imituojančius aukštakulnius ilgaaulius. 
Po labai panašiais dirbtiniais kailiniais švysčiojo 
rožinė blizganti suknelė, pasibaigianti ties šlaunų 
viduriu. Sjobergas, tikėdamasis, kad pavyko nuslėpti 
nuostabą, mandagiai ištiesė jai ranką. 

- Konis Sjobergas, - prisistatė rimtai. - Kuo ga- 
liu būti naudingas? 

— Aš - Guna Vanerberg, noriu pamatyti savo 

sūnų, - visai normaliu balsu atsakė moteris. 

O ko jis tikėjosi? Gal prikimusio ar rėksmingo 
balso? Jis atitraukė vieną iš lankytojams skirtų 
kėdžių ir padėjo jai atsisėsti. 

— Labai apgailestauju dėl to, kas nutiko; giliai 
užjaučiu, - ištarė rimtai Sjobergas. - Suprantu, kad 
jums be galo sunku, o mes vis dar nežinome, kas iš 
tiesų bus įvykę. 

— Aš suprantu, - silpnu balsu atsakė moteris, ir 
jos akis užplūdo ašaros. 

Staiga jos komišką išvaizdą, rodos, kas būtų pūste 
nupūtęs, dabar Sjobergo akyse ji tebuvo varganas 
vienišas žmogus, pasimetęs dideliame nemielame 
pasaulyje. Įdomu, ar ji turėjo, kas ją šitokią būtų 
pažinęs, kas galėtų padėti, paguosti? 

- Paskambinsiu teisės medicinos ekspertui ir 
pasiteirausiu, ar galime užsukti. Gal norėtumėte 
puodelio kavos? 

Ir pats pajuto, kad reikėtų. Ji tylėdama linktelėjo ir 
prie koridoriuje esančio kavos aparato. Jam įkandin 
žvelgė keli smalsūs veidai, tačiau jis prieštaraujančiai 
papurtė galvą ir, paėmęs puodelius, grįžo į kabinetą. 
Viena koja uždarė duris. 

- Labai ačiū, - ji ištarė tyliai ir, prieš pradėdama 
gerti, pažvelgė gilyn į puodelį. 

- Jie nenorėjo, kad ateitume iki ketvirtos, bet aš 
vis tiek pasiteirausiu. 

- Štai kaip. 

- Jeigu jau esate čia, gal galėčiau užduoti keletą 
klausimų apie jūsų sūnų? - atsargiai pasiteiravo. 

- Gerai. 

- Kadajį paskutinį kartą matėte? 

- Praėjusį savaitgalį. Jis buvo atvykęs sykiu su 
jauniausia dukrele Moa manęs aplankyti į Malmę, 

kur aš ir gyvenu. 

— Kurjūs dirbate? - vien iš smalsumo pasiteiravo 
Sjobergas. 

— Dirbu klube, - atsakė kaip savaime suprantamą 
dalyką. - Būtent todėl aš šitaip ir apsivilkusi. Tai 
mano darbo drabužiai. Nesuspėjau priešvažiuodama 
čia jų persirengti. Šį rytą mobiliuoju man paskam- 
bino Pijos mama, ir aš sėdau į rytinį traukinį. Visai 
blaivi nebuvau, tad nesusivokiau pasiimti įprastinių 
savo drabužių. 

Sjobergas mintyse pasvarstė, kokio pobūdžio tie 
Malmės klubai galėtų būti, tačiau nepaklausė. 

- Kokie buvo jūsų ir sūnaus santykiai? 

- Nepaprastai geri. Hansas manvisada buvo labai 
mielas, visuomet, kai prireikdavo, man padėdavo. O 
aš juk ne kaži ko verta... 

Sjobergas droviai pagalvojo, kad nuolat verta tik 
ir būdavo. 

— Jis skambindavo kelis kartus per savaitę, kad 
paklaustų, kaip man sekasi. Visi jie man buvo labai 
malonūs. 

— Ką turite galvoje? 

— Ne, dabar jau sakykite man „tu“, antraip man 
drovu. 

— Gerai. Kas tokie buvo malonūs, kaip sakei? 

- Na, vaikai, žinoma, ir Pija, ir jos tėvai. Jie juk 
šitokie Žmonės, supranti, ta Pijos šeima. Tačiau el- 
giasi lyg niekur nieko. Ir su manimi šiaip ar taip 
kalbasi. 

- Koks buvo Hansas kaip žmogus? 

- Geras. Na, aš juk jau sakiau. Gabus. Gabus 
mokslams, juk studijavo universitete. O dar ir nuo- 
sava įmonė, ir panašiai, pilna pinigų. Padėdavo man 
apmokėti sąskaitas, kai tapdavo striuka. Žavus, ga- 
lėdavo ką tik nori sužavėti. Merginų numylėtinis. 

— Persikraustei į Malmę, kai Hansas turėjo pra- 
dėti mokytis gimnazijoje? 

— Taip, mes daug kraustėmės, ir Hansui, matyt, 
tai nusibodo, tad jis nutarė pasilikti. 

— Kurjūs dar gyvenote? 

— Daug kur gyvenome. Noršiopinge, Kumloje, 
Halsberge, Kungsiore, Erebru, Okseliosunde. 

— Kodėl tiek daug kilnojotės? 

— Vyrai. Darbas. 

- Apie kokio pobūdžio darbą mes dabar kalba- 
me? - pabandė Sjobergas, nors giliai širdyje jam kur 
kas labiau magėjo sužinoti, kokio tipo vyrus ji turė- 
jo galvoje. 

— Dienomis dirbau kirpykloje, - atsakė išsisuki- 
nėdama. 

— O vakarais? 

— Būdavo, kad šokdavau klubuose... 

Sjobergas nutylėjo. 

— Taip, striptizą. Bet nenoriu pasakoti, kokie tai 
buvo klubai. 

— Ne, visiškai nebūtina. Bet dienomis tu dirbai 
kirpėja, o vakarais šokai striptizą. Nelengva tada 
rūpintis dar ir vaiku? 

— Taip, pavyzdinga mama nebuvau. Bet vienaip 
ar kitaip, Hansas išaugo žmogumi. 

- Ar Hansas niekada neturėjo tėčio? 

— Ne, aš nežinau, kas jo tėvas. 

— Turėjai būti labai jauna... 

— Aštuoniolikos, - pertraukė jį. - Neplanavau 
pastoti. Tačiau visada buvau Hansui gera, - pridūrė 
užtikrintai. - Juk puikiai supranti; antraip jis nebū- 
tų manimi rūpinęsis, kaip kad rūpinosi. 

Atgalia plaštaka ji nubraukė ašarą. Sjobergas 
atsiduso ir minutėlę mąstė apie tas keistas žmonių 
lemtis, kokias jam yra tekę darbo karjeroje pažinti. 

Mintis stabtelėjo ties jo paties dvyniais, pabandžius 
įsivaizduoti, koks šiandien būtų jų likimas, jeigu 
nebūtų nutikę tai, kas prieš pusantrų metų nutiko. 
Parke buvo rasta stipriai sužalota, peiliu subadyta 
narkomanė. Jis buvo atsakingas už tyrimą; bet kai 
po kelių dienų atvyko jos aplankyti į ligoninę, ji — 
ligoninės personalo ir jo paties nuostabai - jau buvo 
perkelta į gimdymo skyrių. Ten po keleto valandų 
ji stebuklingai pagimdė ne vieną, bet du gerai 
išsivysčiusius, nors ir labai mažučius, berniukus. 
Keletą savaičių ji liko gulėti ligoninėje, o jis tuo 
metu lankydavo ir ją, ir berniukus bemaž nuolat. 
Dvyniai dar tris mėnesius išbuvo po gaubtu - net 
ir tada, kai motina paspruko iš ligoninės. Jis labai 
priprato prie tų mažylių ir ateidavo jų lankyti net 
motinai pabėgus. Ją vėliau radus mirusią viešajame 
tualete perdozavusią heroino, jis į ligoninę atsivedė 
Osą. Nors jiedu jau turėjo tris vaikus, ir to jiems 
išties pakako, nė vienas iš jų nesuabejojo. Prabėgus 
pusmečiui, įvaikinimo procedūra buvo baigta, bet ir 
gerokai iki to vaikai suspėjo tapti „jų“. 

— Ar tau neteko girdėti, kad Hansas kokiu nors 
būdu būtų patekęs į prastą kompaniją, pavyzdžiui, 
dėl tavęs? Atleisk, kad šitaip klausiu, bet juk supranti, 
ką turiu galvoje, - tarė Sjobergas atsiprašančiai. 

— Ne, aš Hanso į savo aplinką nevedu. Dabar- 
tiniais laikais, - pridūrė susigėdusi. 

- Koks jis buvo vaikas? 

— O, jis buvo puikus. Tikras nenuorama, tačiau 
turėjo daugybę draugų. Buvo kaip ir dauguma ber- 
niukų peštukas ir išdaigininkas, bet geros širdies. 


Pabaigęs pokalbį, Sjobergas paskambino teisės 
medikams. Kajus Zeterstromas, skyręs Hanso Va- 
nerbergo obdukcijai visą naktį ir jau netrukus - visą 

dieną, atrodė pavargęs, tačiau buvo sukalbamas, 
sutiko, kad jie ateitų. Sjobergas pats iškvietė taksi 
ir vėliau palydėjo Guną Vanerberg laiptais žemyn, 
pro priimamąjį, išėjo į aikštelę Ostgotos gatvėje, kur 
laukė taksi. 

Jis laikė ją už rankos tą trumpą širdį draskančią 
susitikimo su mirusiu sūnumi akimirką, nors pats 
žvilgsnį nukreipė šonan. Pasirašius dokumentus, 
jis, jausdamas sąžinės graužimą, ją paliko vieną be- 
stovinčią ant šaligatvio. Buvo dvidešimt po trijų ir 
jau sutemę. Ėmė šalti, plonas sniego sluoksnis jau 
buvo nuklojęs miestą. 


KEITVIRIADIENIO VAKARAS 


Už virtuvės lango dribo sniegas, ir Tomas mintijo, 
kad žvelgiant į gatvės žibintų šviesoje besisukančias 
snaiges ir į skubančius žmones apsnigtais plau- 
kais, įraudusiais skruostais, kur kas jaukiau atrodė 
lauke nei šaltoje jo paties virtuvėje. Gal vis dėlto 
jam reikėtų kaip nors susitvarkyti namus. Visada 
manė - tik sau pačiam nėra reikalo puoštis, tačiau 
per pastarąsias dienas viskas ėmė atrodyti kitaip. Po 
to, kas įvyko praėjusį pirmadienį - po nuotykio, - 
užvaldė savotiškas pakylėjimas. Apie tai galvojo 
kaip apie nuotykį, nes pirmą kartą, kiek save prisi- 
mena, jam pavyko peržengti ribą. Padarė tai, kas 
draudžiama. 

Keptuvei pradėjus svilti, margarinas lengvai įru- 
do. Greitai prakirpęs pakuotę, keptuvėn įmetė šal- 
dytą kiaulienos šnicelį, o maišelį - į šiukšliadėžę. 
Vanduo taškėsi per kraštus, ir jam puolus valyti 
viryklę, prilipęs popierinio rankšluosčio skutelis 
ėmė taip svilti, kad pasmirdo visa virtuvė. Subėręs 
makaronus, pamaišė kepimo lopetėle. Makaronai, 
žinoma, išvirė greičiau nei šnicelis, tačiau ir šiam 
pagaliau iškepus, jis pasirodė prisvilęs. Viską su- 
vertęs į lėkštę, į save sušlavė per porą minučių, 
nesvarbu, kad įveikęs jau pusę lėkštės nebesijautė 
alkanas. Kokia prasmė palikti kitam kartui? Tad 
verčiau suvalgys, užuot maistą mėtęs. 

Staiga apsisprendė. Jis taip staigiai pašoko, kad 

vos neapvertė kėdės, ir, ryžtingais žingsniais nu- 
žygiavęs prieškambarin, išrausė iš spintos dėžę. Po 
to pasilypėjęs ant kėdės išmatavo langą. Rytoj po 
darbo nueis į medžiagų parduotuvę, esančią ant 
kampo, ir, išsirinkęs smagų audinį, leis jam pasiūti 
porą virtuvės užuolaidų. 

Pavalgęs suplovė indus, nuvalė viryklę ir spintelę, 
išsivirė kavos. Po to atsisėdęs lovoje ir pasikišęs po 
sprandu pagalvę, ėmė vartyti pakeliui iš darbo na- 
mo nusipirktą vakarinį laikraštį. Staiga suakmenėjo. 
Per ketvirtį puslapio - Hanso nuotrauka, karaliaus 
Hanso, kuris, pasak straipsnio autoriaus, prieš dvi 
dienas buvo rastas nužudytas pietinėje miesto dalyje, 
nuosavo namo virtuvėje; namas priklauso vargšei 
senai poniai, vardu Ingrid Olson, kuri, jos pačios 
teigimu, aukos nepažįsta. Nuotrauka daryta vasarą, 
vėjui kedenant šviesius plaukus; jis buvo įdegęs ir 
linksmai šypsojosi. 

— Juokiasi tas, kas juokiasi paskutinis, - pats sau 
sumurmėjo Tomas. 

Pasak informacijos, šeima sukrėsta, tačiau Tomo 
vaizduotė regėjo visai ką kita nei gedinčią žmoną. 
Būtent tą akimirką jis ir nusprendė sužinoti, kaip 
sekasi Anai Kristinai. Pirmą kartą pasijuto esąs svar- 
bus. „Very important person“, žinantis dalykus, apie 
kuriuos niekas kitas nenumano. 


PENKIADIENIO VAKARAS 


Ją rasti nekilo jokių problemų. Paskambinęs į Kat- 
rineholmo mokesčių inspekciją, sužinojo, kad iš- 
tekėjusi ji tapo Videl ir 1996-aisiais persikėlė į Stok- 
holmą. Tada jis paprasčiausiai atsivertė telefonų kny- 
gą ir susirado Aną Kristiną Videl - tokia gyveno 
Skarholmene. Vėliau paskambino Mokesčių inspek- 
cijai, kur maloni moteris patvirtino, kad tai tas as- 
muo, kurio jis ieško. 


Penktadienio popietę, užuot grįžęs iš darbo na- 
mo, jis metro nuvyko į Skarholmeną. Vietiniame 
žemėlapyje šalia bilietų kasos bemaž iš karto susirado 
ieškomą adresą, kur nužingsniavo vos per dešimtį 
minučių. Baltas namas - vienas iš daugybės vienodų 
daugiaaukščių, pastatytų ant kalno. Laiptinėje - ko- 
dinis užraktas, tačiau netrukus iš namo išėjo jauna 
mama su vaikų vežimėliu, ir jis palaikė duris, kad 
ši galėtų lengviau išvažiuoti. Ji priėmė jo pagalbą 
nepadėkojusi, bet jam, kaip įprasta, - visai tas pats. 

Pasinaudojęs proga jis prasmuko pro duris ir ėmė 
apžiūrinėti gyventojų pavardes - kol rado, ko ieš- 
kojęs: Videl, du aukštai žemyn. Tik pažiūrėk, tuose 
daugiaaukščiuose galima gyventi netir žemiau gatvės 
lygio. Leisdamasis laiptais, užuodė kvepiant taip 

at kaip ir jo vaikystės daugiabutyje Katrineholme. 
Šitaip kvepėjo grindys - baltos, išmargintos juodo- 
mis dėmėmis, kurios, matyt, turėjo panėšėti į ak- 

menis, - ir sumišusio maisto tvaikas, ypač Žuvies, 
besismelkiantis pro prastas rudas medines butų 
duris. Susirado jos duris; ties laiškų anga parašyta 
trumpai - „Videl“, tad jokios užuominos, kas per 
žmogus ar žmonės įsikūrę kitapus durų. Jis svarstė, 
gal išeiti laukan ir pabandyti pasidairyti pro jos 
langus? Tačiau tamsa ir šaltis lauke neviliojo; o 
turint galvoje retus laiptinės lankytojus, kokius jis 
pastebėjo esant, nedrįso rizikuoti greitai gausiąs 
progą ir vėl patekti vidun. Be to, ji tikriausiai turėjo 
žaliuzes, kad pasislėptų nuo praeivių žvilgsnių. Vie- 
toje to jis palypėjo vienu aukštu ir atsisėdo aikštelėje, 
vedančioje iš gatvės į pirmą aukštą, iš kur galėjo ste- 
bėti tuos, kurie pakyla iš rūsio. 

Neturėdamas jokio plano, kiek ilgai čia galėtų 
užtrukti, jis sėdėjo svarstydamas, kaip laikui bėgant 
ji bus pasikeitusi. „Ne tiek, kiek Hansas", mintijo jis, 
„ne tiek, kiek Hansas, jeigu jau čia gyvena. Čia gali 
gyventi tiktai nelaimėliai. Laisva valia joks žmogus 
čia negyvens. Ir kaip galėjo tokia kaip Ana Kristina, 
priversdavusi visus vaikus šokti pagal savo dūdelę, 
tapti tokia suvargėle? 

Jis prisiminė, kaip Ana Kristina įsakė jam kartu 
su mergaitėmis šokinėti per gumelę, kai jis ėjo namo 
iš paruošiamosios klasės. Bet kuris berniukas būtų 
atsisakęs, tiktai ne Tomas. Jis padarė kaip lieptas, ir 
net džiaugdamasis, kad gali kartu pažaisti. Bet juk 
visai nemokėjo šokinėti, viena koja vis užkliūdavo 
už gumelės. Ana Kristina, žinoma, tai pastebėjo 
ir Žaibo greičiu išrovė gumą vienai mergaitei iš 
rankų. Tada sykiu su kita mergaite, laikiusia antrąjį 
gumelės galą, tol suko bėgdama aplink jį, kol jis tapo 
supančiotas nuo galvos iki kojų. Kitoms mergaitėms 
audringai krykščiant. Po to jį pargriovė ant žemės, 
ir jis gulėjo tarsi kokonas. Padėdamos viena kitai, 

jos nurideno jį į gatvę ir pačiame gatvės viduryje jį 
paliko pražūčiai. 

Jis pamena kilusią paniką, kai toli, gatvės ga- 
le, pamatė iš už kampo atsukantį sunkvežimį, be- 
siartinantį tiesiai į jį. Jis klykė, kiek tik pajėgdamas, o 
mergaitės grūdosi sutūpusios už netoliese stovėjusio 
automobilio, neslėpdamos azarto. Netrukus sunk- 
vežimio vairuotojas jį pastebėjo ir, sustabdęs maši- 
ną, išlipo prie gulinčiojo: „Kokią čia velnio vietą 
radai žaisti indėnus!“ - plūdosi jis ir atrišęs gumas, 
tvojo jam antausį. Tomas kiek įkerta spruko namo, 
nė nedrįsdamas žvilgtelti automobilio pusėn, už 
kurio tūnojo kikenančios mergaitės; jo skruostais 
liejosi ašaros. Argi įmanoma, kad šita linksmoji, visų 
numylėta Ana Kristina dabar stirksotų priemiesčio 
gete ir graužtų nagus? 


X X X 


Kai ji nubudo, lauke jau buvo sutemę. Pažvelgusi į 
laikrodį DV D grotuve, konstatavo, kad jau - po šešių. 
Uždegė naktinį šviestuvą ir pasilenkusi nuo žemės 
pakėlė peleninę, kurią pasidėjo ant pilvo. Cigaretės 
beveik pasibaigusios, teks žingsniuoti į artimiausią 
parduotuvę, kad iki septynių suspėtų. Vieną pri- 
sidegusi, įtraukė kelis gilius dūmus. Ant spintelės 
šalia lovos stovėjo pusiau nugerta alaus skardinė, 
kurią ji ištuštino vienu mauku. Ir čia pat pasigailėjo. 
Nuo įšilusio nudususio skysčio supykino, tačiau ke- 
letą kartų nurijusi seiles, iš blogulio išsivadavo. 

Žvilgsnis, paklaidžiojęs po nedidelį kambarį, su- 
stojo ties įrėminta jos pačios nuotrauka su seserimis. 
Taibuvosmagikadaise prabėgusios vasaros nuotrauka 
iš vaikų stovyklos. Ji sėdi ant ponio, o seserys - jai ir 
arkliukui iš šonų. Seniai iš seserų nieko negirdėjo. 


80 


„Turbūt jau kokius penkerius metus", - svarstė, - „kai 
mirė tėtis“. Marija Luisė, vyriausioji, buvo ištekėjusi 
už amerikiečio ir gyveno Ohajuje, rančoje su žirgais. 
Viola bastėsi po Aziją su visišku idiotu vyru, kurį 
Anai Kristinai teko vos vieną kartą sutikti. Sesuo vis 
dar vartojo narkotikus - jei apskritai tebebuvo gyva. 
Viola visada darė savo, gyveno it laisvas vėjas; metusi 
mokyklą, iškeliavo į platųjį pasaulį, neturėdama nei 
tikslo, nei pinigų. 

Ir ji pati buvo ne ką geresnė, tačiau bent jau ne- 
sisvaigino. Pateko, kaip sakoma, į bėdą sulaukusi vos 
penkiolikos, tačiau tai nebuvo koks nors nelaimingas 
atsitikimas. Videlis, kaimynas Julitoje, kur jie gyve- 
no, pasilinksmino su ja viename iš tėvuko vakarė- 
lių. Ir jis tada buvo girtas, ir tėvukas, ir ji pati - todėl 
labai ir nesipriešino. Netrukus jis įsitempė ją į pirtį, 
kas jai nepatiko, tačiau vyrams raginant, ji labai 
nesilaužė, nors - būtų reikėję; buvo girta ir taip 
toliau. Po kurio laiko ji persikėlė už tvoros, į kaimy- 
nų namus, o po kelerių metų jie susituokė. Per tuos 
metus susilaukė trijų vaikų, tačiau dabar jie jau su- 
augę. Videlis pasimirė, prieš dešimtį metų įkišęs 
į kombainą ranką. O tada, pasinaudojusi proga, 
ji paliko tą Dievo užmirštą skylę ir persikraustė į 
sostinę. 

Stokholme jai darbo neatsirado, tačiau kurį laiką 
gyveno iš Videlio paveldėtų pinigų. Po kelerių metų 
ji atidarė savo „biznį“, kaip kad pati vadindavo; o šis 
jai leido šiek tiek prisidurti bėdoje, nes juk devynio- 
lika metų ji šitai darydavo tokiam susmirdėliui kaip 
Videlis dykai. Iš pradžių, kai vis dar turėjo išlaikyti 
vaikus, pinigų per daug ir nelikdavo. Tačiau per 
pastaruosius metus ji gerokai sukaupė. Svajojo per- 
sikraustyti į Ohajų, kad gyventų ir dirbtų sesers 
rančoje. Sesuo jau seniai ją kvietė, ir tai tebegaliojo. 

Užgesinusi cigaretę ji padėjo peleninę atgal ant 
grindų. Greitai nusipraususi duše ir papūtusi plau- 
kus, užsitepė storoką kosmetikos sluoksnį ir, įšokusi 
į džinsus bei marškinėlius, išskubėjo į šalia esančią 
parduotuvę. Krepšelin įmetė šešias skardinės alaus, 
koka kolos, sulčių ir truputį duonos. Kasininkė, jos 
paprašyta, ištiesė tris pakelius cigarečių, nuskenavo 
prekes ir, nepakeldama akių, paėmė pinigus. „Jei 
krepšelyje gulėtų prezervatyvai, tikrai neiškęstų ne- 
spoksojusi“, pagalvojo Ana Kristina; bet tokių dalykų 
artimiausioje parduotuvėlėje ji niekada nepirkdavo. 
Tikėjosi, kad kaimynams nepavyks iššniukštinėti, 
kuo ji užsiima. Didelis privalumas gyventi dviem 
aukštais žemiau cokolinio ir aikštelėje būti vienintele 
nuomininke - joks kaimynas netranko į sieną ir 
netyrinėja, kas čia prieš tai lankėsi. 

Greitosiomis apsitvarkiusi butą, persirengė la- 
biau gundančiais drabužiais; į paausius ir iškirptę 
purkštelėjo kvepalų. Po to įsitaisė su cigarete ir grogu 
priešais televizorių, laukdama pirmojo vakarinio 
kliento. 


X X X 


Pirmą kartą ją pamatęs Tomas nustebo. Vaikystė- 
je ji buvo be galo graži, jei nekalbėsime apie pikt- 
džiugišką šypseną ir savanaudišką žvilgsnį. O da- 
bar - stora, apdribusi, nutriušusiais šviesiai dažy- 
tais plaukais ir vargiai padoriam Žmogui prideran- 
čiu makiažu. Kai ji tekina užbėgo laiptais, vienais 
marškinėliais skubėdama laukan į lapkričio vėsą, jis 
nieko kito nepajuto - tik nuostabą. Gryniausią nuo- 
stabą, - nugalėtoja Ana Kristina leido tiek savo iš- 
vaizdai subjurti, kad tapo panaši į... na, nežinia į 

ką. Turbūt į vargetą. Tačiau jai grįžus atgal, rankoje 
laikant maišelį su alumi bei koka kola, lūpų kampu- 
tyje įsikandus cigaretę, jis išvydo ją tiesiai iš priekio; 
ir jam kniostelėjo - matyt, ji nėra padorus žmogus. 
Po kelių valandų jau puikiai žinojo, kas ji tokia. 


X X X 


Hanso Vanerbergo žmogžudystė įvykdyta pir- 
madienio vakarą; nors dabar - jau penktadienis, iš 
tiesų niekur nepasistūmėta, kas galėtų paspartinti 
tyrimą. Petra Vestman sėdėjo savo kabinete Nora 
Hamarbio policijos skyriuje, abejingai stebėdama 
kompiuterio ekrane ryškias užsklandos figūrėles, 
šokančias jai prieš akis. Vakarykštis apsilankymas 
pas Vanerbergo našlę nieko, išskyrus skaudančią 
gerklę tramdant besiveržiančią raudą, nedavė. Pija 
Vanerberg buvo išbalusi, išsekusi ir, matyt, paveikta 
raminamųjų, tačiau graudžiausia buvo žiūrėti į du 
pritilusius vaikus. Atrodytų, nepailstanti senelė vi- 
saip stengėsi juos užimti Žaidimais, kol jų mažoji se- 
sutė miegojo pokaičio, tačiau vaikų niekas nedomi- 
no, atrodė kaži kur nuklydę. Kitą pirmadienį jie grįš 
į mokyklą, darželį ir tikrai šiek tiek prasiblaškys, ta- 
čiau jų vaikystė jau bus negrįžtamai pasikeitusi. 


Didžiąją penktadienio dalį praleidusi prie Hanso 
Vanerbergo tarnybinio kompiuterio, Petra Vestman 
taip nieko įdomaus ir neatrado. Dabar jau šešios, ir 
ji grįžusi į savo darbo vietą. Jei būtų kaip įprasta, 
galėtų iki vėlumos likti darbe, bet dabar stokojo 
idėjų, tad svarstė, ar nenuėjus į sporto klubą pakelti 
endorfinų. 

- Girdėjai naujieną? - tarpduryje išdygęs Jama- 

las Hamadas atrodė tarsi šmaikštautų. 

Petra klausiamai pakreipė galvą, sutikdama jo 
žvilgsnį. 

— Kad nebūtina naudotis ta užsklanda, kuri in- 
staliuojama dar parduodant kompiuterį. Galima tu- 
rėti ir vaizdelių žaidimą su savo nuotraukomis, ste- 
bėti sau prieš akis, kai sėdi ir nieko neveiki. Jei tik 
tas kelias nuotraukas turi; juk manoma, kad žmogus 
kokį nors gyvenimą vis dėlto gyvena. Tačiau gyve- 
nimo jis neturi, jeigu dienai baigiantis lieka darbe. 
O teisė gyventi jam priklauso. Nežinojai? 

- Kokia gražbylystė. Ir vis dėlto - koks reikalas? 

Jamalas ir Petra buvo pažįstami nuo aukštosios 
policijos mokyklos laikų. Kurso draugai jie nebuvo, 
tačiau retkarčiais susitikdavo tose pačiose draugijose 
ir vienas kitam patiko. Petra turėjo būti dėkinga ne 
tik savo geriems pasiekimams, bet ir Jamalui už gautą 
darbą Hamarbyje - tirti smurtinius nusikaltimus. Jis 
pats tarnybą ten buvo pradėjęs pora metų anksčiau 
negu ji, tad Petra numanė, kad būtent Jamalas geru 
žodžiu užtarė jos darbo prašymą; tačiau apie tai 
niekada neklausinėjo. 

— Tai spjaunam dabar į viską, - pasiūlė jis. - Ar 
eisi į „Clarion“ išlenkti alaus? 

— Maniau, dabar Ramadanas. 

— Na taip, toks būna. Beje, buvo prieš mėnesį. 
Einam, einam. 

Pasigirdęs kompiuterio garsas signalizavo, kad ją 
automatiškai išjungė iš sistemos; ekranas užgeso. 

- Na, matai - Dievo ženklas, - tarė Jamalas. 

— Alacho, - atsakė Petra, pakildama nuo kėdės. - 
Gerai jau, pasiruošusi. 

Po dešimties minučių pėsčiomis Ostgotos gatve 
iki žiedo ir toliau - viešbučio link jie įžengė pro para- 
dinį įėjimą. Aplink sumaištis tarsi statybų aikštelėje; 

praėjimai ir laiptai, kuriais jiems teko žengti einant 
į barą, buvo laikini ar bent jau remontuojami. Prie 
stalų vietos nebuvo, tačiau prie baro vieną vienintelę 
baro kėdę jiems pavyko okupuoti. Pakabinusi ant 
kabliuko po baru savo paltą ir rankinę, Petra įkalbėjo 
Jamalą atsisėsti ant kėdės, o pati atsistojo šalia. 

— Jau buvau sumaniusi eiti pasportuoti, kai iš- 
dygęs įtikinai mane nusidėti, - paaiškino ji. - Visą 
dieną sėdėjau, tad mielai dabar pastovėsiu. O gal tai 
žeidžia tavo arabišką vyro tapatybę? 

— Liaukis. Ko norėsi? Suvalgom ką nors? 

— Vieną alaus pradžiai. 

Kai pagaliau jiems pavyko sulaukti vieno iš bar- 
menų, užsisakė du didelius stipraus alaus ir žemės 
riešutų. Valgis prie baro nepatiekiamas. 

— Būnant čia, viršuje, ir dar - tamsoje, Johane- 
šovo tiltas atrodo tarsi nuostabiausias kūrinys, - tarė 
Petra. - O iš tiesų tik apšvietimas lemia, kad viskas 
atrodo itin urbanistiškai. Lyg būtum Manhetene ar 
kur nors panašiai. 

Barmenas priešais kiekvieną jų pastatė alaus, o 
ant baro - dubenėlį su žemės riešutais. 

— Būk sveika, - tarė Jamalas, iš bokalo nuger- 
damas gerą gurkšnį. 

Petra padarė tą patį, bet vos tik nuleido bokalą, iš 
Jamalo pusės pakilo išeiti dvi merginos. Petra susku- 
bo: jai pavyko užimti artimesnę kėdę tuo pat metu, 
kai penkiasdešimtmetis vyras pačiupo antrąją. Jų 
žvilgsniai susitiko, ir jie vienas kitam nusišypsojo. 

— Tai reiškia, nežiopsok ir būsi pirmas, - tarė jis 
juokaudamas ir, prieš atsisėsdamas ant geidžiamos 
kėdės, ranka perbraukė savo rugių šviesumo plaukus. 

Petra atitempė prie savęs antrapus Jamalo sto- 
vėjusią sunkią baro kėdę ir, ant jos atsisėdusi, sriūb- 
telėjo dar vieną gurkšnį alaus. 

— Baigei treniruotę? - pasiteiravo Jamalas kreivai 
šypsodamasis. 

— Yes, — atsakė ji, sugniaužusi sau prie veido 
kumštį, kad pademonstruotų įtemptą bicepsą. 

Petra Vestman sportuodavo uoliai, jai ne gėda 
atidengti raumeningas rankas. Net jos marškinių 
siūlės braškėjo. 

- Ačiū, kad mane čia atitempei. Šiaip ar taip jau 
buvau patekusi į aklavietę. 

— Pamirškim kol kas darbą, pakalbėkime apie ką 
kitką. 

— Sutarta. Įkalam. 

Jie susidaužė ir išgėrė. Petra pajuto, kaip alko- 
holis ėmė veikti: ji atsipalaidavo, pralinksmėjo. Ge- 
rai pagalvojus, ji, rodos, nespėjo pavalgyti pietų, bet 
pernelyg alkana vis dėlto nesijautė. Gal dėl įtampos 
tame lėtai judančiame tyrime, o dabar - ir dėl 
sotumą teikiančio alaus. 

Jie aptarė būsimą Kristerio Fuglesango skrydį į 
kosmosą, juokėsi iš „Hey Baberiba“ grupės serijinių 
parodijų, besišaipančių iš vargšelio astronauto, ku- 
ris, atrodo, taip niekada ir neišskris. Užsisakė dar po 
vieną alaus ir Petra, susišlavusi paskutinius riešutų 
likučius, nustūmė tuščią dubenėlį į šoną. 

— Kur tavo ponia šįvakar? - pasiteiravo. 

— Pas uošvę, - atsakė Jamalas, žvelgdamas gilyn 
į bokalą. 

— Tavo ar savo? 

— Žinoma, kad mano. 

- Ar jai nesmagu tavo didelėje storoje libanie- 
tiškoje šeimoje? 

- Smagu, bet... 

— Bet tavęs pas uošvę nesivedė? - pertraukė 
Petra. - Vargšelis. 

Apsimesdama užjaučianti, ji švelniai kita plaš- 

takos puse paglostė jo veidą, tačiau jis susiraukė ir 
susierzinęs atsilošė; ranką ji atitraukė. 

- Kas čia dabar? - paklausė nustebusi. 

Jo impulsyvus judesys privertė ją pasijusti ne- 
smagiai. Kad vėl prisijaukintų atstumtąją ranką, ji 
pasiekė bokalą ir sriūbtelėjo porą gerų gurkšnių. 

— Baik koketuoti, ar ką čia po velnių išdarinėji, - 
tarė pyktelėjęs Jamalas. 

Žvilgtelėjusi virš jo peties, ji antrąkart žvilgsniu 
susitiko šviesiaplaukio vyro akis. Šis pakėlė vyno 
taurę jai į sveikatą. Vyras atrodė malonus, atviro 
veido, primenančio Konį Sjobergą. Šis pastebėjimas 
paskatino ją nusižengti sau įprastam elgesiui - atsa- 
kyti į pasveikinimą. Jamalas pastebėjo, kad virš jo 
petį, kad pamatytų, kam ji kelia bokalą. Kai vėl 
pažvelgė į Petrą, ši, stumtelėjusi nuo savęs bokalą, 
pažvelgė tiesiai jam į akis: 

- Koketuoti - ką tu nori tuo pasakyti? Tai skam- 
ba kažkaip įžeidžiamai. 

— Koketuoti, pavyzdžiui, reiškia sėdėti ir keistis 
tostu su nepažįstamais vyriškiais, - tyliai atsakė Ja- 
malas. - Taip nesielk. Atrodai jau apsinešusi. 

— Jamalai, visų pirma tai jis tostu pasveikino 
mane. Antra, aš išgėrau tik vieną alaus. Trečia, kad 
aš koketuoju, tu sakei dar prieš man.... prieš jam 
keliant tostą į mane. 

- Tu jau išgėrei beveik du alaus. Ir juk nieko 
nevalgei. Sunkiai dirbi, intensyviai treniruojiesi, 
o pietums - žemės riešutai. Nieko keisto, kad ap- 
sineši. 

- Tuvis dar nepaaiškinai apie tą koketavimą. Juk 
man galima tave paliesti, ir tu nemanysi, kad noriu 
tave suvystyti? Mes, po velnių, juk pažįstami šimtą 
metų. Ir šimtą metų vienas kitą esame lietę. 

Jamalas, tildydamas ją, pamojavo ranka, tuo tik 
dar labiau įkaitindamas jausmus. 

— Tai ko tada čia mane atsitempei? - tęsė ji jau 
tylesniu balsu. - Aš neturėjau nuotaikos, bet tu bu- 
vai geros. Tada tu mane užvedei; štai sėdime čia 
šnekučiuodamiesi, mums gera ir malonu, bet staiga 
imi ir subjursti, ir visai neaišku, kodėl. Juk tai mane 
žeidžia; tau dar neaišku? 

Jamalas nusuko žvilgsnį, leisdamas jam parymo- 
ti kažkur virš apsaugininko, sėdėjusio šalia baro ir 
atsirėmusio į sieną, galvos. Tada vėl atsisuko, paim- 
įją minutėlę kažkokiu bejėgišku žvilgsniu: 

— Gerai, Petra. Atsiimu savo žodžius apie koke- 
tavimą. Atleisk man už tai. 

— Rimtai? 

Ji nebuvo tikra, kurlink viskas krypsta: į gera ar 
į bloga, tačiau kokete laikoma nenorėjo būti. O ypač 
Jamalo akyse; Jamalo, kurio rudos aksominės akys, 
žavi smakro duobutė ir atletiškas trisdešimtmečio 
policininko kūnas būtų galėjęs sugundyti bet kurią 
moterį; jei tik jis nebūtų vedęs. 

— Rimtai. O apsinešusi tikrai esi, - tarė jis, ati- 
dengdamas baltus dantis draugiškam šypsniui ir pa- 
leisdamas jos ranką. - Bet viskas gerai. Būtent to čia 
ir atėjome, kaip numanau. Dabar tau - pati norma. 
Nebegalvok daugiau apie tai. 

Jamalas atsiduso, o Petra įdėmiai laukė, kas bus 
toliau. 

— Dabar tu tikriausiai manai, kad esu per jaut- 
rus, - tęsė jis. - Bet kartais man velniškai nusibosta 
tos visos užuominos apie mano kilmę. Žinau, kad jos 
ne iš piktos valios, žinau, kad už daugelio jų neslypi 
jokie prietarai. Bet viskas tampa tokiais kvailais 
plepalais. Aš juk esu tas, kas esu, nepaisant mano 


88 


libanietiškų šaknų, kuriomis, beje, didžiuojuosi. Kar- 
tais man net atrodo, kad jūs tiesiog manęs nematote 
už viso to, ką įsivaizduojate manyje esant arabiško. 
Aš juk, po velnių, švedas! Toks pat kaip ir tu. Gyvenu 
Švedijoje nuo šešerių metų, dvidešimt ketverius 
metus. 

Petra žvelgė į jį kaip ir nesuvokiančiu užuojautos 
žvilgsniu. 

— Ir tas žvilgsnis man visiškai nepatinka, - pa- 
stebėjo Jamalas. - Nesigailėk manęs, juk aš nevaikš- 
tau tavęs gailėdamasis. 

Patempdama savo smuktelėjusią laikyseną, Pet- 
ra išsitiesė; pasistengė neatrodyti veidmainiškai. 
Ištuštinusi paskutinius lašus, užsakė, net nepaklau- 
susi Jamalo, dar du alaus. Jamalas taip pat ištuštino 
savo. 

— Ir kokią vietą čia užimu aš? — pasiteiravo 
Petra. - Ką aš tokio esu padariusi, kas tave... yra 
užrūstinę“ 

— Tikrai jau! Tai juk nuolatiniai plepalai. Jūs net 
nepastebite, nes nieko pikta omenyje neturite; ir aš 
žinau, kad jums patinku, kad mane gerbiate. Tačiau 
visąlaik tas „Ramadanas“, tas „Muhamedas“, tai šis, 
tai tas. Tai smulkmenos, bet lašas po lašo... Štai, ką 
tu neseniai pasakei?.. Kažką apie mano „didelę sto- 
rą libanietišką šeimą '? Man visa tai paprasčiausiai 
įkyrėjo. 

Staiga Petrai tapo visiškai aišku, apie ką jis čia 
kalba. Ji prisiminė neseniai juokais paklaususi, ar 
„nežeis jo arabiškos vyro tapatybės“, jeigu jis sėdės, 
jai šalia stovint. Ji ėmė suvokti, kokia našta nuolat 
girdėti komentarus apie tai, ką sakai ar ką darai. 

- Tai tas pat kaip kalbėdamas su manimi kas 
nors nuolatos pridurtų komentarą apie... mano di- 
deles ausis ar ką nors panašaus, - tarė Petra, staiga 

pajausdama, kaip išrausta. 

Jamalo veidą nutvieskė išraiška, panaši į neapy- 
kantos kupiną šypsnį. Petra, pakėlusi pečius, užsi- 
dengė rankomis veidą. 

— Man nereikėjo šitaip sakyti! - cypsėjo ji iš po 
uždengtų delnų. 

- Dabar tu, Vestman, koketuoji, - tarė Jamalas 
triumfuodamas. 

į jį maldaujančiu žvilgsniu. - Aš tik norėjau ką 
nors tinkamo pridurti, o ne išduoti savo didžiausią 
silpnybę. 

Jamalas, paėmęs jos galvą, išskėstais pirštais pra- 
skleidė už ausų plaukus. Tada rimčiausia išraiška 
staiga konstatavo: 

— Aš manau, kad tavo ausys labai gražios. Ar 
supratome vienas kitą? 

Petra linktelėjo. 

— Tada šitą pokalbio temą ir baigiam. 

Petra pritarė ir staiga pasijuto visiškai blaivi. 
Šitaip jai neretai nutikdavo. Po vieno alaus, ilgai ne- 
gėrus, galva galėdavo gerokai apsisukti. O po dviejų 
staiga prablaivėdavo. 

Valandėlę šnekučiuodamiesi abudu dar pasėdėjo. 
Petra paklausė Jamalo, ką šis veiks likusį savaitgalį, 
tačiau jis nuo atsakymo išsisuko; pažvelgė į laikrodį. 
Paklausė jos to paties, bet kadangi ji, kaip įprasta, 
jokių planų neturėjo, tai ir pasakoti nebuvo ko. Ji 
išdrįso jo paklausti, ką jis mano apie vėl įsiplieskusį 
karą Libane. Jamalas atsiduso, bet Petra užbėgo jam 
už akių: 

— Aš klausiu, nes man įdomu, ne todėl, kad no- 
rėčiau ką nors išknisti. 

- Gerai, viskas gerai. Bet apie tai galima kalbėti 
ištisą amžinybę. Aš, žinoma, - prieš karą. Jam įsi- 

plieskiant, Libanas klestėjo. 

— Esi ten buvęs? 

— Keletą kartų. Ten, tarp kitko, buvome per 
savo povestuvinę kelionę. Tai nuostabi šalis. Buvo 
nuostabi šalis. 

— Bet karas, vienaip ar kitaip, kada nors baigsis? 
kalbino Petra. 

— Nesu tuo tikras. Viskas ten labai komplikuota. 
Ir tuo pačiu - paprasta; žvelgiant iš vieno kurio nors 
taško. Visi nori gauti tai, į ką mano turintys teisę. Ir 
visi yra savotiškai teisūs. 

— Tai ką tada reikia palaikyti? Ką tu palaikai? 

— Tai nėra futbolo rungtynės, kuriose žaidžia 
dvi komandos. Juk tu net nežinai, kokios komandos 
ten dalyvauja, tiesa? 

— Reikia manyti, kad - taip, - prisipažino Petra. 

— Daugiau nei dvi komandos. Situacija Libane 
kur kas sudėtingesnė negu Izraelio ir Palestinos kon- 
flikto atveju. Bet tokia pat neįmanoma išspręsti. O 
prie jos prisidėti - dar kebliau. Daugelis net nežino, 
kas tame Libane vyksta. 

— Bet papasakok man, kokią pusę tu palaikai, - 
mėgino Petra nesusivokdama. 

- Aš juk esu čia, Švedijoje, ir tik viliuosi, kad 
įsigalės taika. Kad bus susitarta taikiai, ir kiekvienas 
gaus savą pyrago dalį. Tačiau lengva kalbėti, kai nesi 
nelaimių sūkuryje. Jei tebegyvenčiau Libane, būtų 
tikriausiai kur kas sunkiau į konfliktą pažvelgti iš 
savo, o ne kitų perspektyvos. 

— Kur Libane jūs tada gyvenote? 

— Viename Pietų Libano kaime. Vėliau Beirute. 
Tėtis buvo mokytojas. 

- O dabar? Kuo Švedijoje jis užsiima? 

- Prieš metus išėjęs į pensiją, jis vairavo taksi. 
Mumsatsikrausčius čia, jis buvo tvirtai apsisprendęs, 

kadvisi mestaptume švedais. Kad nebūtume izoliuoti 
kokiame nors priemiestyje kartu su daugybe kitų 
imigrantų. Žinoma, tai išėjo ir į gera, ir į bloga, tačiau 
man ir mano vyresnėms seserims viskas susiklostė 
sėkmingai; taigi, savo tėvams esame labai dėkingi. 
Tačiau jie patys švedų visuomenėje taip iki galo ir 
nepritapo. Gyvena mūsų labui. 

— Ar tėtis tavo profesijos pasirinkimu patenkin- 
tas? - atkakliai tęsė Petra. 

- Jis labai didžiuojasi mumis, visais keturiais. 

- Kaip manai, kuo tu būtum buvęs, jeigu būtu- 
mėte likę Libane? 

Išgėręs paskutinį bokalo gurkšnį, Jamalas pa- 
žvelgė į laikrodį ant rankos. Pusė devynių. 

— Man jau laikas eiti, - tarė, nušokdamas nuo 
baro kėdės. 

Pasiekęs odinę striukę, ją apsivilko neužsiseg- 
damas užtrauktuko. Petra buvo vos pradėjusi savo 
trečią bokalą, tad nutarė dar valandėlę pabūti ir 
pasimėgauti aplink tvyrančia nerūpestinga penk- 
tadienio nuotaika. Iš užpakalinės kelnių kišenės iš- 
sitraukęs piniginę, Jamalas išsiėmė dvi šimtines ir 
paklojo priešais Petrą ant baro. 

- Pasimatysim, - tarė, skubiai pabučiuodamas 
ją į skruostą. 

— Neatsakei į mano klausimą, - priminė Petra. 
žvilgsniu, kas slypi jo galvoje. 

- Hezbollah, - mestelėjo ir išskubėjo laukan. 


Petra ilgokai sėdėjo delnais apkabinusi alaus bo- 
kalą, tuščiai žvelgdama prieš akis. „Ką tai galėtų 
reikšti? Hezbollah - ar tai ne teroristų grupuotė?“ 

— Atrodo, kad jums reikėtų kiek atnaujinti žinias 
apie Libano politinę situaciją. 

Petra nustebo. Tai buvo baro kėdės vyriškis. Tas, 
kuris anksčiau vakare sveikino tostu, dabar ją šne- 
kino. Jis buvo dailiai, bet neoficialiai apsirengęs - 
melsvais iki viršaus užsagstytais marškiniais, tam- 
siai mėlynu megztuku ir puikiai tinkančiais džin- 
sais, kuriuos prilaikė Johano Lindebergo firmos dir- 
žas. Vyrui šypsantis, aplink akis susimetė mielos 
raukšlelės, o jaunatviška plaukų kupeta, rodos, tuoj 
užvirs ant kaktos. 

- Tikrai, blogiau nebūna, - atsiduso Petra ir 
prajukusi atsakė į jo šypseną. 

— Labai atsiprašau, nenorėjau sąmoningai slapčia 
klausytis, tačiau pokalbio nuotrupos mane pasiekė; 
ir kadangi su ta tema esu šiek tiek susijęs, negalėjau 
liautis klausęsis. Ar turite noro pasikalbėti, o gal 
norite likti viena? 

Vyriškis iš esmės kėlė malonų įspūdį. Dar tas 
faktas, kad prisipažino paslapčia klausęsis, jam teikė 
tarsi papildomo patikimumo. Jis buvo mėlynakis, o 
jo vešlios plaukų kupetos galėjo pavydėti bet kuris jo 
amžiaus vyras. 

— Ne, galim šiek tiek pakalbėti, - atsakė Petra. — 
Bet netrukus eisiu namo, - pridūrė dėl viso pikto. 

- Taip, aš - taip pat, - pritarė vyras. - Rytoj man 
darbas, tad šįvakar ilgai nevakarosiu. 

Jis, nėmaž neketindamas persikelti arčiau jos, tę- 
sė toliau: 

- Libanas - nuostabi šalis. Ar žinote, kad tą pačią 
popietę ten galima maudytis Viduržemio jūroje ir 
slidinėti kalnuose, kur puiki keltuvų sistema? 

- Kažkąesu girdėjusi, bet smulkiau - tikrai ne, - 
pripažino Petra. 

— Tikrai, tikrai; Faraya-Mzaar panašūs į ketu- 
riasdešimtį kalnų, ir vaizdas nuo jų neįtikėtinas. Iš 
vienos pusės - Bekaa slėnis ir nuo slidinėjimo trasos, 

esant giedram orui, galima stebėti net Beirutą. 

— Tada būtent ten reikia važiuoti, jei negali 
apsispręsti, ko per atostogas nori: slidinėti ar mau- 
dytis jūroje, - nusijuokė Petra. 

— Visiška tiesa. Tačiau ne dabar. Į sveikatą. 

Petra, linkteldama į jo sveikinimą, gurkštelėjo 
savo alaus. 

- Vadinas, šiek tiek apie karą išmanote? - tarė 
Petra. 

Jis linktelėjo, taurę pastatydamas priešais save. 

— Tada turite mane apšviesti; atrodo, kad mano 
išsilavinime kaip tik čia esama spragų. 

- Žinoma. Bėgant laikui - kas nutiko ne taip jau 
seniai... 

Čia Petra staiga sumojo, kad jie sėdi vienas nuo 
kito kelių metrų atstumu ir kalbėdami šūkauja, todėl 
pakvietė jį prisitraukti arčiau. Vyras, nusijuokęs iš 
paikos situacijos, pasiėmė savo vyno taurę, striukę ir 
atsikraustė ant kėdės, kur neseniai sėdėjo Jamalas. 

- Pederis, - ištiesė ranką prisistatydamas. — 
Pederis Frikas. 

— Petra, - tarė ji atsakydama. 

— Taigi, abu šitie neramumų židiniai, Izraelis 
ir Libanas, 1920-aisiais iš tikrųjų keliems Europos 
kvailiams tebuvo žaidimų projektas. Jie kaži kokiame 
istoriniame religiniame romantiniame apkvaitime 
sugalvojo apjungti vietovę, kaip turinčią didelę ar- 
cheologinę vertę. Pasidalinus Osmanų imperiją, Si- 
rijai teko JTO prancūzų mandatas. 

- Tai buvo po Pirmojo pasaulinio karo? - įterpė 
Petra. 

— Po Pirmojo pasaulinio karo. Prancūzų kolo- 
nizatoriai ypač globojo vadinamuosius maronitus - 
jie buvo katalikai Libano kalnuose dar iš senosios fi- 
nikiečių jūrinės Sirijos. Taigi, trečiajame dešimtmety- 

je prancūzai brūkštelėjo žemėlapyje keletą linijų, ir 
taip Libanas tapo krikščioniška europine šalimi, iš 
visų pusių apsupta musulmonų. Kai 1943-iaisiais 
Libanas tapo nepriklausomu, politinę valdžią pa- 
sidalino krikščionys, musulmonai ir dar keletas 
kitų. Reikėjo laikyti pusiausvyrą žengiant ant prastai 
įtempto lyno, tačiau kažkaip sekėsi; tol, kol arabai 
nesugalvojo įsibrauti į naujai įsikūrusį Izraelį. 

— Kada tai nutiko? - 47-aisiais? - 48-aisiais? 

— Tai buvo 1948-ieji. Tada palestiniečių pabė- 
gėliai plūstelėjo į Libaną, o tuo pačiu metu šimtai 
krikščionių, palikę šalį, bėgo į Pietų Ameriką. Nuo 
tada krikščionys Libane niekada nebesudarė daugu- 
mos; greičiau - atvirkščiai. 

— Tada prancūzai ir Izraelis krikščionims atsuko 
nugarą, o arabų pasaulis parėmė musulmonus? 

— Panašiai. Nors, kita vertus, viskas gerokai sudė- 
tingiau. Nemanau, kad ilgiau ištvertumėte klausytis 
mano postringavimų. 

Ištuštinęs vyno taurę, jis mostelėjo barmenui. 

— Try me, - atsakė Petra. 

— Gerai. Dvi taures raudono namų vyno, ačiū, - 
užsakė priėjusiam barmenui ir toliau aiškino Petrai, 
kuri iš visų jėgų stengėsi įsidėmėti, kas sakoma. 

Ir vėl jai šmėstelėjo Sjobergą primenantys bruo- 
žai. Vyriškis taip energingai ir įsijautęs aiškino, kad, 
rodos, žiežirbos lakstė. Užkrečiantis entuziazmas. 

- Visi tie palestiniečių pabėgėliai Libane ne- 
turėjo pilietybės teisių, ir vien jau tai kėlė tam tikrą 
nepasitenkinimą. Pats Izraelis bijojo arabų, kurie 
jį iš visų pusių supo, taigi, Izraelis sudarė sutartis 
su visais ne arabais, kokius tik galėjo prisikviesti; 
tarp jų - ir Libano maronitus. Bėgant laikui Egipto 
prezidentas Naseras kovojo už arabų nacionalizmą 
arabų pasaulyje ir septintojo dešimtmečio pabaigo- 

je privertė Libano vyriausybę, kuri neturėjo kaip 
pasipriešinti, perleisti pietines šalies žemes Palesti- 
nos išsivadavimo organizacijai, turint tikslą užpulti 
Izraelį. Pietų Libanas tapo palestiniečių valstybe. 
Kaip tik tada, galima sakyti, ir atsileido suspausta 
prievartos spyruoklė. Be to, ir pati Sirija niekada 
nepripažino prancūzų išradimo, Libano, kaip sava- 
rankiškos valstybės. Tad 1975-aisiais kilus pilietin- 
iam karui, Sirija iš pradžių palaikė palestiniečius, 
padėdama galabyti krikščionis, o vėliau talkino ma- 
ronitams, kai šie žudė palestiniečius. Pagaliau visi 
gavo, ko norėjo. Gerai prisimindama Izraelį, Sirija 
okupavo Libaną, laikydamasi prielaidos, kad Pales- 
tinos išsivadavimo organizacija Pietų Libane turės 
šiame šachmatų žaidime savo pozicijas. Ar sekate 
mintį? 

- Taigi, visi buvo nepatenkinti ir visi turėjo pa- 
kankamai svarių priežasčių tokiais būti, - atsakė 
Petra, išgerdama paskutinį gurkšnį alaus. 

Pederis Frikas jai pastūmėjo taurę vyno. 

— Aišku, kad taip. O padėtis vis prastėjo. Ar jis 
sakė, kad yra iš Pietų Libano, tas jūsų bičiulis? 

- Taip, bet jis buvo persikėlęs į Beirutą, - pa- 
tvirtino Petra. 

— Naujieji Izraelio nacionalistai, esantys valdžioje, 
sumanė užimti tą Pietų Libane esančią palestiniečių 
valstybę ir ją aneksavo; iš Beiruto išvijo sirus ir Libane 
įvedė krikščionišką režimą. Tuomet Sirija leido ne- 
delsiant nužudyti naująjį krikščionių prezidentą, o 
maronitai savo ruožtu ėmėsi galabyti palestiniečius 
civilius pabėgėlių stovyklose. Palestinos išsivadavimo 
organizacija perkėlė savo generalinį štabą į Tunisą, 
bet juk suprantate, kad žmonės Pietų Libane tai liko, 
tebeturėdami didelę „senų“ palestiniečių paramą ša- 
lyje, nuo 1948-ųjų gyvenančioje savotiškame apart- 

heide. Kaip tik tada, nebesant Palestinos išsivadavimo 
organizacijos, ir įsisteigė Hezbollah. 

— Ir nieko čia keisto, - įterpė Petra. 

— Ne, visiškai nieko. Pietiniame Libane tarp Hez- 
bollah ir Izraelio įsivyravo ilgai besitęsiantis karas. 

— O Pietų Libano libaniečiai, ką darė jie? 

— Jie - taikūs shia musulmonai valstiečiai, kurie 
stengėsi į visa tai nesivelti. Daugelis jų persikėlė į 
Beirutą, dabar virtusį Hezbollah citadele, kurioje jų 
sūnūs auklėjami būti užgrūdintais nepilnamečiais 
kovotojais, trokštančiais vieno - pasiaukoti. 

— Už tai, kad prarado tai, ką turėjo, ir nemato 
jokios ateities. Taip, Dieve, Dieve, - atsiduso Petra. — 
Tai panašu į mechaninį pianiną. Kada tai nutiko? 

- Hezbollah susikūrė 1982 metais, - atsakė Pe- 
deris. - Į sveikatą. 

Petra gurkštelėjo vyno, staiga suvokdama, kodėl 
tėtis Hamadas su šeima paliko Libaną. Ir ką reiškė 
Jamalo žodžiai, kai jis išėjo iš baro. Ką mintijo sa- 
kydamas, kad neturi jėgų viską aiškinti. Kokia ji 
buvo neišprusėlė; visiškas nulis! Istorijos mokėsi du 
kartus: iš pradžių vidurinėje, o po to gimnazijoje. 
Nė karto jie nepasistūmėjo toliau, kaip iki Pirmojo 

asaulinio karo. Akmens amžių ir vikingų laikus, 
Švedijos karalystės valdymo laikus ji mokėjo ir 
užsimerkusi, tačiau apie Artimųjų Rytų konfliktus 
niekas ir niekada jiems nesuko galvos. Kaip ir apie 
kitus moderniųjų laikų nerimo židinius pasaulyje. 


Pederis toliau pasakojo apie JAV ir likusio pasau- 
lio sąsajas su Libano politika, kaip Sirija susigrąžino 
Libaną, o vėliau iš ten išėjo, apie Rafiko Haririo 
nužudymą ir dabartinę padėtį. Petra klausėsi labai 
susidomėjusi. Tikėjosi, kad visa ši svarbi informacija 
rytoj nebus išdulkėjusi. Įtikinėjo save, kad bent esmi- 

niai dalykai atmintyje bus išlikę. Po dviejų valandų, 
kai prieš ją atsirado dar viena vyno taurė, pajautė, 
kad mirtinai nori į tualetą. Ją taip buvo užbūręs 
simpatiško vyriškio monologas ir - kaip manė bei 
tikėjosi - jos pačios įgytos žinios apie savo kolegą ir 
jo šaknis, kad vos nepamiršo savęs pačios. 


- Kaip čia yra, kad jūs taip giliai viską išmano- 
te? - paklausė ji grįžusi. 

Eidama iš tualeto pagalvojo, kad labai įkaušusi 
nesijaučia, bet vis tiek nutarė, kad po šitos taurės 
jau metas namo. Trys alaus ir dvi taurės vyno per 
penkias valandas - jokia problema, bet visiškai 
pakanka. 

— Teko ten dirbti, - atsakė Pederis. - Žinoma, tai 
buvo labai seniai, tačiau aš myliu tą šalį ir stebiu, kas 
joje vyksta. 

- O kuojūs dirbote? - smalsavo Petra. 

— Gydytoju vienoje organizacijoje, kuri vadinasi 
„Gydytojai be sienų“. 

— „Organizacijoje, kuri vadinasi, - pasijuokė 
Petra iš jo kuklumo. - Tada esate Nobelio premijos 
laureatas, kad jus kur šimtas! Reikia sveikinti. 
kad jūs teisi, - linksmai atsakė Pederis. - Išgerkim 
už tai. | 

Jie išgėrė, ir Pederis papasakojo dar šį tą apie 
pabėgėlių stovyklas Beirute, kur jis dirbo. Ir po to, 
Petros prašomas, atskleidė, kad dabar dirba Karolio 
instituto ligoninėje anesteziologu. 

- O kurjūs dirbate? - tada pasiteiravo ir jis. 

Petra visai nesigėdijo savo profesijos, tačiau bė- 
gant metams pastebėjo, kad žmonių reakcija į tiesą 
atskleidžiantį klausimą ją kartais nuvildavo. Todėl 
ji buvo paruošusi tipinį atsakymą, kurį įprastai pa- 

teikdavo ne savo darbo aplinkos žmonėms ir kurių, 
atrodė, niekada nebesutiks. 

— Esu draudimo agentė „Draudoje“, - atsakė, 
nerūpestingai žvelgdama į rankinį laikrodį. 

Atsakymas toks neįdomus, kad retai kada kildavo 
papildomų klausimų; ir būtent čia slypėjo visa jo 
prasmė. 

— Tada jums visai šalia į darbą, - nusišypsojo 
Pederis. 

Petra atsakė šypsniu ir išlenkė paskutinius taurės 
lašus. Konstatavusi, kad jau beveik dvylikta valanda, 
ėmė jaustis baisiai nuvargusi. Darbo savaitė, matyt, 
padarė savo, nors Petrai taip ir nepavyko išsiaiškinti 
ko nors konkretaus. Pamojusi barmenui, bakstelėjo į 
keturis šimtus kronų, tvarkingai sudėtų į krūvelę ant 
baro. „Gana su kaupu, įskaičiuojant arbatpinigius“, 
buvo tikra. 

— Na, pats metas kinkyti arklius, - tarė Petra 
nulipdama nuo baro kėdės. 

— Pritariu, - atsakė Pederis, suspėdamas už ją 
nukabinti po baru esantį paltą. 

Padėjo jai apsivilkti, padavė rankinę, kurią ji 
pasidėjo ant baro, kol jis vilkosi striukę. Petra sugaišo 
dvidešimt minučių batų parduotuvėje, stengdamasi 
apsispręsti, kokius batus įsigyti: dailesnius aulinius 
su aukštesne pakulne ar ne tokius firminius, tačiau 
patogius, žemesniais kulnais. Pagaliau pasirinko ma- 
dingesnius, su aukštesne pakulne. Dėl ko dabar, kojai 
kryptelėjus, ėmė gailėtis. 

— Ops, - ištarė Petra, o galvoje šmėstelėjo minties 
apie koketavimą nuotrupa. 

- Palydėsiu damą į taksi, - tarė Pederis Frikas, 
paimdamas ją už parankės. 


ŽUDIKO DIENORAŠTIS. 
2006 M. LAPKRITIS, 
ŠEŠTADIENIS 


Pusė dvylikos. Išeina šešiasdešimtmetis vyriškis 
verstos odos striuke su odine apykakle ir languota 
seniokiška kepure. Pirmiausia, į ką pažiūriu, - ranka; 
esu visiškai teisus - su žiedu. Tai štai kaip elgiamasi 
su savo santuoka. Juk per daug nori. Pats juk aš nieko 
niekada neturėjau. Ką būčiau galėjęs mylėti, su kuo 
pašnekėti, sėsti valgyti ar pagulėti. Bet šiandien tik- 
rai bus su kuo pakalbėti. Taip pat - pagulėti. 

Paskambinu į duris. Ji atidaro ir nustebusi žiūri į 
mane, tačiau tuoj pat įsileidžia, uždarydama už mūsų 
duris. Aišku, nerimauja, kad kaimynai nepastebėtų 
nuolat pas ją zujant. 

— Kas tu toks? - paklausia. 

— Klientas. - atsakau. 

Įtariai stebi mane, nužvelgdama nuo galvos iki 
kojų. 

— Kaip mane suradai? 

— Mačiau tave, - pasakau tiesą. 

- Kuo tu vardu? 

- Džonas Holmsas, - tariu nuginkluojančiai. 

Pratrūkusi juoku, ji gūžteli pečiais: 

- Oho, po velnių! - ištaria juokdamasi. - Tai ko 
tu nori“ 

— To paties kaip kiti, - atsakau. - Pasidulkint. 

Ji man padeda nusivilkti striukę ir pakabina ant 

pakabos. Batus nusiaunu nedrebindamas kinkų. 
Jaučiu pataikęs į centrą. Į uždraustą penktąją di- 
mensiją. 

— Pirmas kartas? - pasiteirauja ir, matyt, turi 
galvoje ką kita nei aš, jai atsakantis: 

— Taip, pirmas. 

— Nerviniesi 

- Taip, nervinuosi, - meluoju. - Pirmiausia šiek 
tiek išgerkime. 

Ji nedelsdama pritaria siūlymui, ir pavaišinu 
savo atsineštu kokteiliu, kol ji gundančiai išsineria 
iš savo drabužių ir pagaliau stovi priešais mane nuo- 
gut nuogutėlė - visa savo blyšiai riebia kaltybe. Po 
to ji išrengia mane - lėtai ir atsargiai, tarsi būčiau 
stiklinis. Bučiuoja visą mano kūną, išskyrus lūpas; 
esu tuo patenkintas. Nevalia tai šlykščiai būtybei 
glaustis savo seilėta lipnia burna prie mano lūpų. Bet 
ji, turiu pripažinti, savo meną išmano; ir lūpoms bei 
liežuviui žaidžiant mano daiktais, tiesiog nepajėgiu 
sulaikyti ašarų. Nusiveda mane lovos link, kur įgriū- 
vam abu su visa begėde nuogybe. 

Gulint po manimi, jos judesiai tampa lėti ir 
vangūs. Sukišu tris pirštus jai į makštį; ji gailiai 
suvaitoja. Pro nutriušusius šviesintus plaukus jai 
sušnibždu į ausį: 

— Ar galiu tave surišti?.. 

Linkteli sutinkanti; ji užsimerkusi; o šlaunys ir 
makštis vis dar gniaužo mano ranką. Palengva iš- 
traukęs pirštus, atsikeliu pasiimti žirklių ir virvės; 
atsargiai ją surišu; bet tvirtai ir kruopščiai: iš pra- 
džių - jos rankas, po to prie lovūgalio - ir kojas. 
Dabar ji miega, bet suspigusi pabunda, kai savo keliu 
iš visų jėgų įsigrūdu jai į tarpukojį. Ji žvelgia į mane 
apimta siaubo laukinės baimės akimis; tačiau aš ir 
toliau kalbu švelniai, beveik pašnibždomis, o pats 


101 


atsisėdu, apžergdamas ją, ir sumojuoju žirklėmis: 

- Dabar nukirpsime tau plaukus... 

Ji rėkia, bet aš užspaudžiu garsą, sukišdamas jai į 
burną paklodės kampą. Jaučiuosi taip pat palaimingai 
ir svaigiai kaip ir mums mylintis; jos besiblaškantis 
kūnas ir išplėstos akys mano būsenos negali pakeisti. 
Nukirpęs kiekvieną plaukų kuokštą, nesitveriu jai 
neparodęs rezultato. Tuo metu papasakoju ir kas aš 
esąs, ir ką ji su manimi padarė; ji energingai linkčioja 
pritardama, kad žino. Ištraukiu jai iš burnos audeklą, 
ir ji pažada, kad nerėks. Ir čia pat meldžia atleidimo; 
žada ir žada manimi pasirūpinti, padaryti bet ką; o 
aš kerpu jai blakstienas, pagaliau - antakius, netyčia 
nukerpu ir vieną kitą gabalėlį odos. 

Kraujas upeliais plūsta per jos nuverktą, dažais 
išterliotą prasčiokės veidą; aš klausiu, ar skauda, kai 
žirklėm kerpu ten, apačioj, makštyje; ji rėkia, kad 
skauda, ir aš vėljai burnon sugrūdu paklodę; pasako- 
ju apie kančias, kurių būna devynios galybės. Ją tam- 
po konvulsijos, ir aš, būdamas geras, vėl ištraukiu 
burnos kamšalą; ji prisiekinėja, maldauja; aš uždegu 
jai cigaretę. Ji padėkoja ir be vilties išviepia šypsnį; 
atsakęs „nėra už ką, vėl sugrūdu burnon paklodę; 
paėmęs cigaretę, išdeginu jai pilve gilią skylę. Ir čia 
pat jai papasakoju keletą vaikystės prisiminimų. 
Po kiek laiko cigaretė užgęsta; imu svarstyti, kiek 
reikia druskos, kad žaizdoje pasijustų. Paėmęs iš 
virtuvės druskos, supilu ją į žaizdą; tikrai neatrodo, 
kad jausmas būtų geras; paaiškinu jai, - taip jautiesi, 
kai esi vienišas ir nekenčiamas. Fizinis smurtas man 
ėmė pabosti, nes, tiesą pasakius, nesu fizinės galios 
gerbėjas - laikausi dvasinės plotmės; tačiau nieko 
kito nesugalvoju, kaip tik paskutinį kartą išimti jai iš 
burnos skudurą ir maloniai jos paprašyti, kad iš visos 
širdies melstų manęs atleidimo; ir tada bus - viskas. 

Ji meldžia, ir aš ją pribaigiu; dabar tikrai - viskas. 


Štai vėl sėdžiu čia, nepraradęs pasitikėjimo, ir 
svarstau apie žmonių - savo taip pat - piktą valią. 
Dabar ir aš ne ką geresnis už juos; tiesą pasakius, 
toks niekada nebuvau, tačiau šiandien vaidmenys 
pasikeitę. Šiandien jie tapo aukomis, o aš nusikaltėliu. 
Patyriau gyvenimo lūžį - nustojau savęs gailėtis; 
pasirinkęs veiksmą, o ne svarstymus. Smėlio laikro- 
džio centras apsivertė, skriaudos smiltys jau išbyrė- 
jo; išmušė atpildo laikas. 


Tik pamanyk, Ana Kristina - daili, stipri, kieta, 
pasitikinti savimi, neįveikiama Ana Kristina - savo 
dienas baigė kaip apgailėtina suskė klaikiame pilko 
betono priemiestyje! Tas faktas tiesiog svaigina. Tie- 
są pasakius, gal būsiu jai net pasitarnavęs, viską 
imdamas ir užbaigdamas. Na gerai, paskutinį savo 
gyvenimo pusvalandį gal ji ir būtų mielai iškeitusi į 
dar kokius penkis dešimtmečius betoninio geto bo- 
rdelyje. 

Bet kas man iš tų pastarosiomis dienomis atsi- 
tikusių įvykių? Įgijau laimės? Savigarbos? Linksmos 
vaikystės ar šviesaus gyvenimo? Ne! Net ir teisybės 
nuosprendžio man nepavyko paskelbti, nes teisybė 
įsigalėtų, jeigu jiems būtų tekę kentėti trisdešimt 
aštuonerius metus, o manęs lauktų trisdešimt aš- 
tuoneri laimės metai. Tačiau, kad ir kaip gaila, 
abiem šioms aplinkybėms jau per vėlu. Varganos 
vaikystės jau nepataisysi. Ji nepasimirš, niekada 
nepasikeis, niekada nepraeis. Tai panašu į chroniško 
skausmo būseną. Kokia pasaulyje tvarka, kad to- 
kiems karaliukams kaip Hansas ir Ana Kristina yra 
leidžiama į šipulius daužyti kitų, mažiau likimo 
apdovanotų žmonių gyvenimą? 

Tai, ką laimėjau per pastarąsias savo apgailė- 
tino gyvenimo dienas, - kerštas. O jis savo ruož- 
tu gyvenimui suteikė naują intriguojančią dimen- 
siją — beprotystės. Gyvenime yra penkios dimen- 
sijos: dešinė - kairė, aukštyn - žemyn, vidun - 
laukan, tik-tak ir ku-kū. Jie pavogė mano laiką, aš 
pasiėmiau jų - ku-kū; ir pats sau sukūriau naująją, 
beprotystės dimensiją. 


ŠEŠTADIENIO RYTAS 


Ji atsargiai pakreipė galvą ir konstatavo, kad lo- 
voje guli viena. Pamažu atsisėdusi apsidairė. Šviesa 
užgesinta, tačiau į vonios kambarį vedančios durys 
praviros; iš ten sklido pakankamai šviesos, kad 
susidarytų kambario, kuriame dabar buvo, vaizdą. 
Kambarys buvo taupiai, bet stilingai apstatytas. 
Sienoje į kairę nuo jos - langas su individualiai 
pritaikytomis žaliuzėmis. Ant palangės stovėjo di- 
džiulis keturkampis gėlių vazonas iš pilkos į betoną 
panašios medžiagos ir augo išpuoselėtas augalas, 
kurio pavadinimo ji nežinojo. Tiesiai prieš ją - siena, 
į kurią įmontuota balta drabužinė, nuo kurios į kai- 
rę - uždarytos durys. Kairėje nuo jos buvo vonios 
kambarys. Didelė dvigulė lova puikavosi brangia 
balkšva rusvų atspalvių egiptietiškos medvilnės pa- 
klode. Abiejose lovos pusėse - prie sienos pritvirtin- 
tos nedidelės komodos. Ant artimesnės stovėjo du 
tušti alaus buteliai. Tad ji išgėrė ir dar daugiau? Jai 
už nugaros - audiniu aptrauktas lovos galvūgalis ir 
du sieniniai šviestuvai. Ties lubomis pritvirtintos 
keturios garso kolonėlės ir šviesą skaidančių lempu- 
čių juosta. 

Prakeikimas. Viskas sopa, širdis maskatuoja. Gir- 
ta kaip šliurė, net nesuvokia, kur atsidūrė. Gal vieš- 
bučio kambaryje? Tokiu atveju - apartamentuose. 
Labai brangaus viešbučio. Kaip, po velnių, ji galėjo 
būti tokia idiotė? Kodėl neišėjo iš baro kartu su 

Jamalu? Juk jis jau iš anksto sakė, kad ji neblaivi. 
Kodėl ji jo nepaklausė? Liko sėdėti ir gundyti 
svetimus vyrus. Koketuoti. 

Bet ar ji tai darė? Jie tik kalbėjosi. Beje, apie politi- 
ką; tai nebuvo joks flirtas. Be to, penkiasdešimtme- 
čiai seniokai jai nė trupučio nerūpi. Jai - dvidešimt 
aštuoneri, ir vyresni vyriškiai jos niekada netraukė. 
Vakar - taip pat. Nė mažiausio virptelėjimo ore; jis 
buvo tiesiog malonus pašnekėti. Žinoma, dailus ir 
šarmingas. Išsilavinęs. Tačiau jai net mintis nekilo, 
kad ji būtų galėjusi ką nors bendro su juo turėti. 

Tai kaip tokiu atveju ji čia atsidūrė? Ir kur dabar 
buvo? Ar taip nusitašė, kad nepajėgė grįžti namo 
savom kojom? Gal čia tik pernakvojo? Ne, viskas ne 
taip. Skausmas, kurį jautė kūno apačioje, aiškiausiai 
bylojo ką kita. Bet užpakalis?.. Analinis seksas - visai 
ne jai. Niekada nemėgino ir niekada nemėgins. Argi 
ji buvo tokia girta, kad su tuo sutiko? Tada jau tikrai 
turėjo būti beveik be sąmonės. Ar galėjo tas malonus 
vyrukas - Pederis, prisiminė jo vardą - nutaikęs 
progą pasinaudoti ja, kai buvo visai gatava? Ir, be 
to, iš priekio ir iš užpakalio. Gydytojas be sienų... Ji 
tikriausiai sutiko. Gal net ir pati pasiūlė? Kokia kalė, 
girta pasileidusi kalė. 

Vangiai prisiminė, kaip abu sėdo į taksi. Nes abiem 
buvo į tą pačią pusę - taip, tikrai. Ji turėjo jį išleisti 
pakeliui į namus; netoli Telefonplan aikštės buvo 
jos butas. Jiems einant iš „Clarion“ baro, ji rėmėsi į 
jį. Dabar prisiminė. Ji tikrai staiga pasijuto baisiai 
girta, buvo sunku tais naujais aukštaauliais paeiti. 
Jis jai padėjo, iškvietė taksi ir pats turėjo atkarpėlę 
pakeliui pavažiuoti. Tačiau toliau - visiškai išsitrynę. 
Prisimena, kad jai buvo sunkoka įlipti į taksi, bet 
kas buvo po to... Juostelė nutrūksta. Jai tikrai reikėjo 
prieš tai pavalgyti. Ir mažiau gerti. 

„Nekaltink savęs šitaip rūsčiai, Petra“, mintijo 
ji. „Nieko baisaus nenutiko. Po malonaus vakaro 
nuėjai pas mielą vaikiną namo - o gal į viešbutį, 
arba kažkur, po velnių, kur dabar ji yra - ir kartu 
su juo praleidai malonią naktį. Šaunu. Jis buvo, beje, 
dailus, sumanus ir puikiai išsilavinęs. Būtent to tau 
ir reikėjo. Išgertuvių ir truputį sekso. Gyvenimo, 
kaip vadina Jamalas. Fine.“ 

O gal Petra papuolė į lovą ne tik pas jį? Pederį. 
Friką. Gal taksi vairuotojas ar visai kas nors ki- 
tas uždėjo ant jos letenas pasinaudodamas bejėge 
padėtimi, kurioje ji atsidūrė? Staiga jai šmėstelėjo dar 
viena nemaloni mintis. Galją apšvarino? Nubloškusi 
antklodę, atsikėlė iš lovos. Po perkūnais, kaip viską 
sopėjo. Ir galvą, ir ten žemai. Ant grindų šalia lovos 
kupetoje gulėjo jos rankinė ir drabužiai. Ir šalia - du 
panaudoti prezervatyvai, o velnias! Palengva pasi- 
lenkusi pasiėmė rankinę ir atsisėdo ant lovos krašto, 
kad patikrintų jos turinį. Mobilusis yra, ir raktai. 
Taip pat ir piniginė. Atidariusi ją galėjo įsitikinti, kad 
nieko netrūksta; ir pinigai, ir banko kortelės nepa- 
liesti. Policijos dokumentai gulėjo savo vietoje, už- 
kišti už vairuotojo pažymėjimo; viskas kaip įprasta. 
Nors tai paguoda. Laikrodis, kurį ji gavo dovanų iš 
savo tėvų išlaikiusi baigiamuosius policijos egzami- 
nus, tebebuvo ant rankos. Penkiolika minučių po 
ketvirtos ryto. Ką čia sugalvojus? 

Susirinkusi drabužius, nuo grindų atsargiai pa- 
kėlė abu prezervatyvus ir, suėmusi juos dviem pirš- 
tais, įsmuko į vonios kambarį. Nenorėjo, kad ją iš- 
girstų, jei kas buvo kur nors netoliese. Kodėl, to 
gerai negalėtų paaiškinti, nes šiaip ar taip, ją nuogą 
tikriausiai jau matė. Ji svirduliavo, atrodė apdujusi, 
tačiau jai pavyko pasiekti vonios kambarį ir be di- 
delio triukšmo užsidaryti duris. Apsidairiusi aplin- 

kui kaipmat konstatavo, kad atsidūrė namuose, ne 
viešbutyje. Vonios kambarys - dizainerio svajonė. 
Didelis ir erdvus, itališka keramika ir mozaika, sū- 
kurinė vonia ir dušo kabina skaidriomis durimis. 
Nusimaudyti duše - nėra ir kalbos; tikrai ne čia. 
Norėjo kuo greičiau namo; savo pačios lovoje išmie- 
goti visą girtumą. Ir viską, kas primintų tą prakeiktą 
naktį, nusiplauti. 

Ji buvo beįmetanti prezervatyvus į klozetą, kai 
kažkas ją sulaikė. Vis dėlto jos apspangusioje gal- 
voje kirbėjo neduodanti ramybės abejonė. Ar tik jos 
nebus išprievartavę? Kad ir kokia girta ir... koketė 
ji praėjusį vakarą būtų buvusi, niekas neturi teisės 
tokioje situacijoje ja pasinaudoti. Seksas su sąmonę 
praradusia moterimi tolygus išprievartavimui. Net 
jeigu ir didžiąją kaltės dalį ji prisiima sau, joks vyras 
neturi teisės taip elgtis. Nei įstatymiškai, nei vado- 
vaujantis sveika nuovoka. 

Minutėlę pastovėjo įbedusi mąslų žvilgsnį į savo 
atvaizdą veidrodyje. Aukšta ir liekna, sruogelėmis 
pašviesintais plaukais, siekiančiais pečius ir per- 
skirtais beveik per patį vidurį. Akys nenusakomos 
spalvos, tikriausiai rudos arba tamsiai pilkos. Pačiai 
labiau norėjosi vadinti jas žaliomis. Plonos lūpos, bet 
nosis daili ir smailoka; nei per didelė, nei per maža - 
taip pati manė. Žemiau veido ji vengė žiūrėti; ši 
vonia - netinkama vieta, kad stovėtum nuoga. 

Ar pasiimti prezervatyvus? Vyras, kuris juos 
naudojo, gali jų pasigesti. Kita vertus, jeigu ji buvo 
numačiusi nuleisti juos į klozetą, argi neatrodytų 
natūralu šitaip ir padaryti? Bet ne, ji nerizikuos; 
visai nenori sukelti įtarimų. Ar rankinėje neturi po- 
ros naujų prezervatyvų“ 

Išsitraukė du vienetus; jai pavyko, kad ir su- 
grubusiais pirštais ir apsiblaususiu žvilgsniu, perpilti 

maždaug pusę bjauraus prezervatyvų turinio į du 
savuosius. Abu panaudotus ji užrišo mazgais ir 
įsidėjo į rankinės skyrelį su užtrauktuku. Naujuo- 
sius atsargiai padėjo ant suoliuko prie praustuvės, kad 
neištekėtų jų turinys. Po to apsirengė, suėmė pirštais 
prezervatyvus ir be garso atidarė duris į miegamąjį. 
Tada nusėlinusi prie lovos, abu prezervatyvus padė- 
jo maždaug į tą pačią vietą, kur buvo radusi. Nuo 
naktinės komodos paėmusi alaus butelius, be jokios 
pagarbos išpylė paskutinius jų lašus tiesiai į lovą, o 
butelius susidėjo į rankinę. 

Dabar galva praskaidrėjo, nors smilkiniuose skau- 
džiai daužėsi. Tačiau su pusiausvyra buvo prasčiau. 
Sukaupusi visą valią, privertė kojas paklusti, nors 
visų labiausiai būtų norėjusi griūti ir miegoti. Jai 
būtina iš čia dingti. Vylėsi, kad nesutiks vyriškio, su 
kuriuo sykiu praleido naktį. 

Atsargiai nuspaudė durų rankeną, ir durys be 
garso atsidarė. Prieš ją atsivėrė didžiulis kambarys, 
kurį tikriausiai reiktų įvardyti kaip atviros erdvės 
sprendimą. Aukštos lubos; valgomasis, svetainė ir 
virtuvė vienoje erdvėje; pagal plotą - daugiau nei 
visas jos butas. Visa įranga - koja kojon su laiko 
mada: šviesios medinės grindys, dideli langai be 
užuolaidų ir jokių gražumynų margumynų. Ji buvo 
individualiame name. Šalia savęs dešinėje pastebėjo 
laiptus, vedančius į požeminį aukštą. Jai atrodė, 
kad apačioje kažkas yra; tarytum girdėjo iš ten 
sklindančius silpnus garsus. 

Pačiame didžiojo kambario gale buvo prieškam- 
baris ir lauko durys. Ėmusi tipenti ton pusėn, pamatė 
savo aulinius bei paltą, tvarkingai pakabintą ant 
pakabos; tačiau eidama pro virtuvę stabtelėjo. Ant 
baro, skiriančio virtuvę nuo likusios didžiojo kam- 
bario dalies, su spindinčio juodo granito stalviršiu 

stovėjo keli tos pačios alaus rūšies buteliai, kokius 
ji buvo įsidėjusi į rankinę. „Verčiau imti kas tikra, 
užuot - kas netikra“, - pati sau pasvarstė. Ji bet kokia 
kaina norėjo išvengti įtarinėjimų, o faktas, kad iš 
miegamojo dingo du buteliai alaus, kaip tik tokių 
sukeltų. Nuo stalviršio paėmusi du alaus butelius, 
iš rankinės išsitraukė ryšulį raktų, prie kurių buvo 
prikabintas ir reklaminis atidarytuvas. Tik kaip tuos 
butelius atidaryti, kad nekiltų nė menkiausias garsas? 
Nutempusi kilpinį rankšluostį, kabėjusį ant plautuvės 
spintelės rankenos, juo apvyniojo atidaromą pirmąjį 
butelį. Šnypštelėjo, bet jai pasirodė, kad nuskambėjo 
per visą namą. 

Staiga apatiniame aukšte pratrūko juokas. Ji vos 
nenumirė iš baimės, bet, pasinaudojusi proga, mik- 
liai atkimšo ir antrąjį butelį. Tada išpylė skystį į plau- 
tuvę. Paleisti vandenį, kad nuplautų alaus kvapą, 
negalėjo būt nė kalbos. Ji sparčiai grįžo į miegamąjį, 
tekina pralėkdama pro laiptus. Galėjo prisiekti, gir- 
dėjo kažką tenai judant. Staigiai - į miegamąjį, prie 
naktinės komodos. Padėjusi butelius ten, kur šie 
turėjo stovėti, mechaniškai timptelėjo marškinių 
skverną ir užsikišo už ausų plaukus. Bet štai, tarpdu- 
ryje išdygsta jis. Pederis Frikas. 


Šypsodamasis, tokiu pat draugišku žvilgsniu kaip 
ir praėjusį vakarą, toks pat dailiai susišukavęs, ap- 
sivilkęs baltu kilpiniu chalatu, įsispyręs į šlepetes. Ji 
jautė, kaip daužosi širdis, bet dabar privalo susiimti 
ir spektaklį vaidinti iki pabaigos. 

— Jau pabudai? - pratarė balsu, kuriame girdėti 
ir rūpestis, ir šiokia tokia nuostaba. 

Jis ištiesė į ją rankas apkabinimui, tačiau ji nepri- 
sivertė žengti jo pusėn. To ir neprireikė, nes jis 
kaipmat prisiartinęs ją švelniai ir atsargiai apkabino; 

tarsi ji būtų pati trapiausia. Tokia ir buvo, tačiau - 
visai ne per pečius. Ją nukrėtė drebulys, kurį vis dėlto 
pavyko paslėpti judesiu. Pati savimi stebėdamasi, 
ji atsakė jam apkabinimu ir giliai atsiduso, tuo pat 
metu kaupdama jėgas. Suėmęs jos galvą tarp delnų, 
atsargiai ją atlošė, kad galėtų pažvelgti jai į akis. 

- Maniau, kad nenubusi iki pietų, - tarė šyp- 
sodamasis, ir visos juoko raukšlelės susibėgo. - Tiesą 
pasakius, vakar buvai šiek tiek padauginusi. 

- Žinau, - atitarė Petra. - Man... Man nereikėjo 
gerti tos paskutinės taurės. Be to, buvau nieko neval- 
giusi. Paprastai aš ne... Atleisk man. 

— Ne, ne, ne, visai nieko tokio. Tu buvai pati 
nuostabiausia. 

Jis švelniai pabučiavo jai skruostą. Petra pajautė, 
kad tuoj apsivems, tačiau išgirdo save sakant: 

— Ačiū už vakar. Buvo labai gera. 

Sopulys lyties organuose tvinksėjo išvien su pul- 
su. Vėl prisitraukęs ją prie savęs, ištarė beveik pa- 
šnibždomis: 

— Tai tau ačiū. Buvo nuostabu. Tu buvai nuo- 
stabi. 

Ne, dabar jau gana. Privalo iš čia nešdintis. Stai- 
giai. Uždėjo rankas ant jo rankų, laikiusių ją už 
klubų, ir švelniu judesiu jas nukėlė. 

— Man jau reikia eiti, - ištarė meiliu balseliu, 
pažiūrėdama jam tiesiai į akis. 

— Ar tikrai manai, kad nenori dar minutėlę 
pasilikti? - paklausė jis mirkteldamas. 

— Ne, negaliu. Labai gaila. Net neįsivaizduoji, 
kaip man skauda galvą. 

Petrai per vargą pavyko prajukti, ji papurtė gal- 
vą, stengdamasi atrodyti autoironiška. 

— Galėsi gauti porą tablečių nuo galvos skausmo, 
jei nori. Turiu vonios kambaryje. 

Jau buvo beeinąs jų atnešti, tačau Petra jį su- 
laikė: 

— Ne, ačiū nereikia. Aš linkusi vengti vaistų. 
Kaip pasiklosi, taip išmiegosi - įprastai sakoma. 

Ir čia pat prikando liežuvį. Tai buvo turbūt pats 
kvailiausias komentaras, koks kada nors jai atėjo į 
galvą. Tačiau jis nusijuokė ir apkabinęs nusivedė ją iš 
miegamojo tolyn per gražųjį kambarį. 

— Nori, kad tau iškviesčiau taksi? - pasiteiravo 
jis. 

— Manau, kad man reikia pasivaikščioti, - atsakė 
Petra. 

Jis padėjo jai apsivilkti paltą; ji atsisėdo ant kėdu- 
tės, kad audamasi aulinius neprarastų pusiausvyros. 
Jis pagelbėjo jai atsistoti; Petra suprato, kad turi iš- 
kęsti dar vieną apsikabinimą prieš dingstant iš čia. 

— Ar norėsi mane vėl pamatyti? - pasiteiravo jis 
apsikabinęs atsisveikinti. 

„Kodėl šitaip niekada nebūna iš tikrųjų?“ - pa- 
galvojo Petra. 

- Tokiu atveju pranešiu apie save, - atsakė ir pa- 
liko jį besišypsantį. 


Šeštadienį pusę šešių ryto Petra Vestman atvyko 
prie namo, adresu Lustusbakeno gatvė 6 Alstene. 
Atvažiavo taksi iš pietinėje dalyje esančių priemies- 
čių. 

Čia atvedusią kelionę paskatino kryptingas su- 
manymas, kurio ji dėl savo apkvaitimo vis dar ne- 
pajėgė kaip nors įvertinti ar pamatuoti. Pakluso in- 
tuicijai. Išėjusi iš Pederio Friko gražaus funkcionaliz- 
Reikėjo tik žvilgtelėti į jo pašto dėžutę, kur taip pat 
pamatė pavardės rašybą. Ties artimiausia sankryža 
įsitikinusi, kaip vadinasi gatvė, į savo mobilųjį įsive- 

dė įrašą: „Pederis Frikas, Batsviko gatvė 12“. Kelias 
minutes pasivaikščiojusi, sutiko vyresnę ponią su 
bulterjeru; ir ši parodė jai kelią iki artimiausios met- 
ro stotelės. „Melarhiojdenas“ - papildė informaciją 
mobiliajame. 

Po to paskambino Hamarbio policijos skyriaus 
budinčiajam pareigūnui. Petra jį pažinojo, ir kaip tik 
todėl jis sutiko jai duoti budinčio gydytojo telefono 
numerį. 

— Bet Vestman, nuo kada tu važinėji pagal iš- 
kvietimus? - paklausė jis nustebęs. 

— Šiaip ar taip, man būtinai reikia susitikti su 
gydytoju. Nebūk toks smalsus, - atsakė Petra, pri- 
merkusi akis, tikėdamasi, kad per telefoną šitai bus 
pastebėta. 

— Tai aš galiu iškviesti čia gydytoją, - mėgino 
jis perkalbėti, tačiau Petrai pavyko įtikinti, kad šitai 
įmanoma ir kitokiu būdu. 

Jam to pakako, tad ji gavo pavardę ir telefoną to- 
kios Astridos Egnel; o adresą ji sužinojo per numerių 
informacijos registrą. Ir štai ji čia. 


Prieš pabelsdama į gydytojos duris Petra nutarė 
iš pradžių paskambinti telefonu; gal ji dar miega. 
Kaip ir tikėjosi, atsiliepė pati gydytoja. 

— Čia policijos asistentė Petra Vestman iš Ha- 
marbio policijos skyriaus, - pradėjo kalbą, steng- 
damasi kuo aiškiau artikuliuoti, nors vis dar buvo 
tokios būklės, kai pinasi liežuvis. 

- Kaip suprantu, jūs dabar budite? 

Taip, šitaip ir buvo. 

— Man reikia pagalbos narkotikų testui. 

- Atvyksiu po pusvalandžio, - atsakė Astrida 
Egnel. 

— Noriu jus išvaduoti nuo šio rūpesčio, - tarė 

Petra. - Stoviu čia, gatvėje, norėdama sužinoti, ar 
galėtumėte atlikti testą savo namuose? 

— Apkvaitusių vairuotojų namo neįsileidžiu, - 
atkirto gydytoja. 

— Neabejotina, kad tai griežtai reglamentuota, 
bet dabar yra taip, kad man pačiai būtina išsitirti, — 
įkalbinėjo Petra. 

Ji matė, kaip antrajame aukšte kažkas atitraukė 
užuolaidą; Petra droviai pamojavo gydytojai. Ra- 
gelyje tyla. 

- Įtariu, kad buvau apsvaiginta narkotikais; man 
be galo svarbu sužinoti, kaip yra iš tikrųjų, - įtikinė- 
jo Petra. - Galiu patvirtinti savo tapatybę; ir nesu ag- 
resyviai nusiteikusi; jums nereikia jaudintis. 

Ragelyje vis dar tyla. Petra susiieškojo rankinėje 
tarp alaus butelių savo piniginę; jai pavyko ištraukti 
policijos dokumentą, kurį ji iškėlė lango pusėn. Ži- 
noma, gydytojai buvo neįmanoma įžiūrėti, kuo ji čia 
mojuoja, tačiau tapatybės kortelė, matyt, suveikė, 
tarytum būtų balta vėliava. 

— Ar policijos asistentė apsvaigusi? - pasiteiravo 
gydytoja. 

— Įtariu, kad taip, - atsakė Petra. - Būtent todėl 
čia ir esu. 

Pažadėjus netriukšmauti ir nepažadinti miegan- 
čios šeimos, Petrą įleido į Astridos Egnel virtuvę, 
kur ji paklusniai atsisėdo ant kėdės. 

— Koks iš tikrųjų reikalas? - pasiteiravo gydyto- 
ja, tebevilkinti rytinį chalatą. 

— Nenoriu leistis į smulkmenas, tačiau norėčiau 
sužinoti, kiek mano kraujyje alkoholio ir ar sistemoje 
yra kitokių narkotinių medžiagų. 

- Ir kaip aš turėčiau pateikti patikrai jūsų šlapi- 
mo mėginius, ar įsivaizduojate? 

Tiesą pasakius, Astrida Egnel atrodė esanti malo- 

ni, nepaisant savo griežto tono. Petra puikiai suprato 
jos kritinę nuostatą šiuo klausimu. 

— Labai norėčiau, kad šlapimo mėginio jūs ap- 
skritai nepateiktumėte patikrai; išsiaiškintume tik 
mes abi. Esu pasiruošusi susimokėti; tik atlikite ty- 
rimą. 

— Bet tyrimus analizuoju ne aš, - tarė Astrida 
Egnel dabar jau malonesniu tonu. - Jie siunčiami į 
laboratoriją ir užtrunka kelias savaites, kol gaunami 
tyrimų rezultatai. 

Apie šiuos keblumus Petra nepagalvojo, bet staiga 
jai šovė į galvą mintis, kurią nutylėjo. 

— Tuo aš pasirūpinsiu, - tarė ji ramiai. - Jūs - 
gydytoja; jūs atliekate tyrimą. O aš, jį paėmusi, to- 
liau viskuo pasirūpinsiu pati. Išnyksiu jums iš akių 
vos tik paimsite mėginius. 

Astrida Egnel žvelgė į ją nustebusi. 

— Jums ką nors skauda? - paklausė ji netikėtai. 

- Taip, galvą. 

- Atmintį buvote praradusi? Sunku paeiti? 

Petra linktelėjo, tai patvirtindama. 

— Ko gero, dėl daugiau nei viena priežasčių, - 
tarė gydytoja ir atidarė ant virtuvės stalo gulėjusią 
rankinę, nežiūrėdama Petrai į akis. 

Petra neatsakė. 

— Sugniaužkite kumštį, - paliepė gydytoja, su- 
megzdama guminę juostą per žastą. 

— Dėl daugiau negu viena priežasčių, - tarė Petra 
ir prunkštelėjo. 

Gydytoja pažvelgė linksmėliau į ją ir čia pat įdūrė 
adatą į veną. 

- Žinau, kad nesu blaivi, - tarė Petra. 

Ji pajuto slūgstant įtampą, bet atsipalaiduoti ne- 
valia. Dar laukė ilga diena, tad planus eiti namo ir 
miegoti ji atidėjo į šalį. 

- Turite duoti ir šlapimo mėginį. Pasistenkite 
elgtis tyliai. 

Ji ištiesė Petrai buteliuką ir palydėjo į tualetą 
prieškambaryje, prie laukujų durų. Petra atliko, kas 
reikia, ir atidavė buteliuką gydytojai; o ši įdėjo jį į 
plastikinį maišelį, užrišdama jį mazgu. Tada tirpalą 
su kraujo mėginiu ir buteliuką su šlapimu sudėjo į 
maišelį maisto produktams, atsineštiems iš „Hand 
M“ parduotuvės bakalėjos skyriaus; taip pat - keletą 
nurodančių dokumentų laboratorijai. Petra atkakliai 
mėgino susimokėti, bet Astrida Egnel atsisakė paimti 
pinigus. 

- Kitas traukinys į Linšiopingą išvyksta aštuntą. 
Siūlau jums parvažiavus namo išsimaudyti prieš 
vykstant toliau, nes atrodote neblaivi. Pasaugokite 
save, - tarė uždarydama lauko duris. 


10.40, traukiniui pavėlavus apie dvidešimt mi- 
nučių, Petra Vestman išlipo Linšiopingo centrinėje 
stotyje. Vienintelis jos bagažas - maisto produktų 
maišelis iš „Hand M“ parduotuvės bakalėjos sky- 
riaus, o jame - du buteliai alaus, kraujo tirpalo 
mėginys, buteliukas su šlapimu, du prezervatyvai, 
taip pat - jos pačios jau naudotas dantų šepetėlis. 
Perone ją pasitiko toks Hakanas Karlbergas, kurį 
buvo mačiusi kokius du kartus: pirmąjį - per savo 
vienos pusseserės vestuves ir antrąjį - per kitos 
pusseserės vestuves. Abudu sykius prie stalo jiems 
teko sėdėti vienam šalia kito. Antrąjį kartą - matyt, 
todėl, kad susodinimas taip puikiai pavyko tą pirmąjį 
kartą. Hakanas Karlbergas buvo iš Rytų Jotalando, 
gana dailiai sudėtas, kokių keturiasdešimties, švie- 
siai rudais trumpai kirptais plaukais. Jo žvilgsnis 
buvo linksmai spindintis ir malonus, bent jau ta- 
da, šventėje sykiu su Petra. Dabar ji vylėsi, kad ir 

kasdienėje aplinkoje nebus pernelyg pasikeitęs. 

Ne dėl šitų savybių dabar skambino jam, pa- 
žadindama šeštadienio rytą pusę aštuonių ir pra- 
šydama ateiti susitikti. Hakanas Karlbergas dirbo po- 
licijos tyrėju Valstybės kriminalinių tyrimų labora- 
torijoje ir turėjo tokių žinių ir tokios įrangos, kokių 
Petrai reikėjo tą niūrų lapkričio priešpietį. 

Jis buvo dar nesiskutęs, atrodė kaip įprasta sa- 
vaitgalį: melsvais nuskalbtais džinsais, o po jūros 
mėlynumo pūkine striuke - ryškiai mėlynais marš- 
kinėliais ilgomis rankovėmis. Petra dvejojo, kaip 
įprasčiausiai jie turėtų sveikintis, todėl ištiesė ran- 
ką, kad nepasirodytų įkyri. Nekreipdamas į tai dė- 
mesio, jis plačiai ją apkabino, bet tada ji dar kvailiau 
pasijuto; vis dėlto tolesniam jų bendravimui tai su- 
teikė vilties. 

— Gal užkąsime? - pasiūlė Hakanas. - Nespėjau 
papusryčiauti. 

- Ir aš nespėjau, - prisipažino Petra, tad jie pa- 
suko stoties link, kur buvo restoranas. 

— Dabar man jau labai smalsu, ką visa tai reiš- 
kia, - tarė Hakanas jiems atsisėdus už stalo prie 
lango, žvelgusio į gatvę. 

Petra užsisakė sumuštinį su kepenų paštetu ir mi- 
neralinio, o Hakanas - tą patį ir dar puodelį kavos. 
Nors jis šiek tiek prieštaravo, Petrai pavyko įkalbėti, 
kad pusryčiais vaišintų ji. 

- Turiu su savimi šiek tiek daiktų, į kuriuos 
norėčiau, kad tu pažiūrėtum, - pasakė Petra. - Off 
the record, kaip sakoma; tačiau pagal visas meno 
taisykles. 

— Nieko sau. Ar tik nebus čia privatus sekimas? 

— Galima ir taip sakyti. 

- Gal vaikinas, nusprūdęs į kairę? - juokauda- 
mas paklausė Hakanas. 

— O kad šitaip gerai būtų, - atsiduso Petra. - Ne, 
nieko nešvankaus. Bent jau ne šia prasme. 

— Tai kokie tie daiktai? 

- Dalis jų - pora alaus butelių; norėčiau, kad 
patikrintum pirštų atspaudus. 

— Mielai padėsiu. Bet ar tau reikėjo važiuoti 
pagalbos į patį Linšiopingą? Juk tam turite savo la- 
boratoriją. 

— Taip, žinau, - atsiduso Petra. - Bet yra ir šis 
tas daugiau. 

- Klok. 

- Turiu kraujo ir šlapimo; norėčiau gauti jų 
rezultataus dėl alkoholio ir narkotikų. Dar turiu 
spermos, kuriai norėčiau DNR tyrimo. 

Petra žvelgė į Hakaną Karlbergą droviai šypso- 
damasi. Suprato, koks didelis jos prašymas. 

— Tu gal juokauji, - tarė jis rimtai. - „Off the 
record“? Ar žinai, kiek kainuoja atlikti DNR ty- 
rimą? 

— Žinau, - atsakė Petra, neturėdama nė menkiau- 
sio supratimo, nors žinojo, kad tai brangu. 

- Ir ką duos DNR tyrimo atsakymas, jeigu netu- 
rime jo su kuo palyginti? Ar nori tą gražią diagramą 
įsirėminusi pasikabinti ant sienos? 

- Žinau, kam DNR priklauso. Kai jį sučiupsime, 
galėsime palyginti su juo. 

— Na,tada mes ir atliksime tą DNR tyrimą; tada, 
kai turėsime nusikaltimą. Kitaip tariant, sučiupsime 
to spermos mėginio savininką? 

- Anksčiau ar vėliau. Tuo aš pasirūpinsiu. 

- Tai kodėl dar nevykdomas nusikaltimo tyri- 
mas? Ne, tu privalai man paaiškinti, kuo čia užsiimi, 
antraip visai prarasiu interesą. 

Petra sunkiai atsiduso ir kelias minutes tylėdama 
valgė. Galvos skausmas sugrįžo, ir ji vienu mauku 

išlenkė pusę buteliuko mineralinio vandens. Haka- 
nas taip pat valgė, o jo mąslus žvilgsnis klaidžiojo 
tarp Petros ir to, kas vyksta už lango; nors ten nieko 
nevyko. 

- Na,pirmyn, Petra, - pagaliau tarė. - Papasakok 
man. Net jeigu nutarčiau tau nepadėti, aš niekam 
apie tai neprasitarsiu. Prisiekiu. Išskyrus gal tik He- 
lenai. Gal dar Anai. 

Jos pusseserėms. Petra pažvelgė į jį apimta siau- 
bo. Pagavęs jos žvilgsnį, Hakanas pratrūko juoku. 

- Tylėsiu kaip siena, - tarė staiga vėl surimtė- 
damas. - Numanau, kad suprantu, kas įvyko. 

Ištiesęs per stalą ranką, uždėjo plaštaką ant jos. 

— Tave išprievartavo? - atsargiai pasiteiravo. 

Petra pajuto bepravirkstanti, tačiau ištiesė nu- 
garą ir gurkštelėjo mineralinio, kad susitvardytų. 
Visai kaip ir ryte pas budinčią gydytoją dabar pajuto 
palengvėjimą sulaukusi atjautos. 

— Nežinau, - tiesą pasakė Petra. - Bet manau, 
kad būtent šitaip ir buvo. 

Ir visa istorija iš jos išputojo. Hakanas atidžiai 
klausėsi, retsykiais ją pertraukdamas kokiu klausimu 
ar norėdamas pasitikslinti. 

— O kaip dabar jautiesi? - pasiteiravo jai baigus 
pasakoti. - Grynai fizine prasme, turiu galvoje. 
Psichine tu - puikiausios formos, visa susitelkusi į 
privatų tyrimą ir kitokias paieškas. 

Jo juokaujantis tonas išsklaidė už stalo sunkią 
atmosferą, ir Petra po ilgų valandų pirmą kartą nu- 
sišypsojo. 

- Man siaubingai tebeskauda galvą, ir lyties or- 
ganus, ir išangę; vargiai galiu sutelkti dėmesį į svar- 
bius dalykus. Nors dabar jau truputį geriau, jaučiuosi 
mažiau apkvaitusi. Šį rytą mačiau lyg per miglą, bet 
tai jau praėjo. 

Kai viskas jau buvo papasakota, apie tai kalbėti 
tapo lengviau. Įvykiui virtus pasakojimu, jos sąmonę 
tai, kas nutiko, veikė ne kitaip, kaip tik klinikiniu 
aspektu. Tikėjosi, kad taip bus ir toliau. 

— Kodėl apie visą tą istoriją nepranešei polici- 
jai? - norėjo sužinoti Hakanas. 

— Ašjuk ir esu policija, po velnių. 

- Žinai, ką turiu galvoje. 

— Arnorėtum, kad tavo kolegos vykdytų apie tave 
tyrimą? Analizuotų tavo spermą ir... atliktų krau- 
jo mėginį, imtų pirštų atspaudus? 

Pati girdėjo, kaip kvailai viskas skamba, tad ir 
besiklausantį Hakaną šis ne itin apgalvotas palygi- 
nimas, atrodo, pralinksmino. 

— Taip, tas atspaudų tyrimas tikrai labai siaubin- 
gas, - nusijuokė jis. - Bet suprantu, ką turi galvoje. 
Kai policijos gydytojas tikrina tave ginekologo kėdė- 
je, o visi skyriaus bičiuliai susėdę aplinkui viską 
pieštuku užsirašinėja. Būti laikoma auka užuot gau- 
džius nusikaltėlį; tikrai neatrodo ypač patogi situa- 
cija. Bet ar nemanai, kad patyrei kokių nors suža- 
lojimų? 

— Tikrai - ne, - atsakė Petra. - Bent jau tokių, 
kurie patys neužgytų. Esu jam dėkinga nors už tai, 
kad naudojo prezervatyvą. Gali įsivaizduoti, kas 
būtų, jei dar prie visko ir pastotum? Arba dar kas 
nors geriau. 

— Ar nebijai, kad jis ims nerimauti, jog nori jį 
pasodinti? Juk tu policininkė. 

— Jis nežino, kad aš policininkė. Pasakiau, kad 
dirbu draudimo įmonėje. 

- Bet piniginėje juk nešiojiesi policininko žen- 
klą? 

Petra akimirkai nutilo. 

- Jį aš užkišusi už vairuotojo pažymėjimo. Ne- 

manau, kad jis apkraustė mano piniginę ir... 

- Žinoma, kad apkraustė, - pertraukė Haka- 
nas. - Tikrai norėjo sužinoti, su kuo turi reikalą. 
Ko-kia tavo pavardė. Kur tu gyveni. 

— Jeigu jau taip ir padarė, vis tiek nebus radęs 
policininko identifikacijos dokumento. 

- Ojeigu vis dėlto surado, tikrai mano, kad paty- 
rimas dar audringesnis. O sykiu gal jaučia ir didesnę 
grėsmę, kad bus įtartas. 

— Bandai mane išgąsdinti? 

— Tik noriu, kad būtum atsargi. 

— Paėmusi naudotus prezervatyvus, į vietą pa- 
dėjau du nenaudotus. Su turiniu. Paėmiau alaus bute- 
lius, o vietoje jų palikau du kitus. Be to, atsiprašiau, 
kad buvau tokia girta, ir suvaidinau atsisveikinimo 
sceną, kuri būtų verta Oskaro apdovanojimo. Nėra 
jokio pagrindo nerimauti. 

— Tikiuosi, tu teisi. Rafinuotai įvykdytas išprie- 
vartavimas, turiu pasakyti. 

— Jeigu tai tikrai išprievartavimas, - atsiduso 
Petra. - Gal vis dėlto aš buvau baisiai girta ir įsi- 
jaudrinusi. Bet daugiau niekada tai nepasikartos, 
kaip Dievą myliu. 

— Pagal tavo pasakojimą atrodo, kad jis bus 
įvykdęs sunkų nusikaltimą, - tarė Hakanas, tvirtai 
sukąsdamas savo neskustus žandikaulius. - Jokio 
priekabiavimo per visą vakarą bare. Jokio grabalioji- 
mo ar dviprasmiškų pasiūlymų. Vien tik kultūringas 
pokalbis. 

— Jis - dailus, šarmingas ir inteligentiškas. Jam 
nekiltų jokių sunkumų prisikalbinti bet kurią mer- 
giną. 

— Kaip tik tai rodo, kad jis iškrypęs, - patikslino 
Hakanas. - Jam geriau sąmonės netekusios moterys 
negu tos, kurios bendrauti sutiktų. 

- O, kad būtum matęs, kaip jis ryte su manimi 
elgėsi, - tarė Petra. - Lyg būčiau porcelianinė lėlė. 
Tokie vaikinai tikrame gyvenime ant medžių ne- 
auga. 

- Kokį spektaklį jūs surengėte vienas kitam! Jis 
apsimetė švelniu, meiliu ir dėkingu už jūsų nuosta- 
bias akimirkas, o tu atsakei tuo pačiu. Abudu žino- 
jote, kadjis tave išprievartavo, bet apsimetinėjote. 1:0 
tavo naudai, Petra. Jis mano, kad žino tai, ko nežinai 
tu, tačiau iš tikrųjų - viskas atvirkščiai. 

— Jis tikrai sės; anksčiau ar vėliau, - įsitikinusi 
Petra. - Šitai jis darė ir anksčiau; šitai ir vėl norės 
pakartoti. Viliuosi, kad skysčių iš mano kūno nepri- 
reiks įrodymams; bet jei reikėtų - gerai, bus kaip 
turi būti. 

Petra ištiesė jam per stalą maisto produktų mai- 
šelį. 

- Pasirūpink tuo, - paprašė. 

- Pažiūrėsiu, ką čia galiu padaryti, - atsakė po- 
licijos tyrėjas Hakanas Karlbergas ir mirktelėjęs pa- 
ėmė maišelį. 


ŠEŠTADIENIO VAKARAS 


Osa su Kristoferiu ir Džonatanu svečiavosi pas 
draugus iš vaikų darželio, švenčiančius dvejų me- 
tų gimtadienį. Konis Sjobergas su vyresnėliais 
pirko Kalėdų dovanas, nors dar tik lapkritis. Bet 
jeigu jau dabar apima stresas perkant dovanėles, tai 
vėliau, užklupus gruodžiui, leistis į paieškas būtų 
tikra katastrofa. Be to, lauks grynas malonumas 
gruodį sėdėti namie įsitaisius fotelyje ir gurkšnoti 
karštą vyną žinant, kad devyniasdešimt devyni 
procentai likusių Stokholmo gyventojų grumdosi 
blaškydamiesi po prekybos centrus arba kankinasi, 
kad jų tai dar laukia. Osa - viena iš jų, bet nuo to 
Sjobergui ne mažiau smagu. O dar ir aplinkybė, kad 
visi tinkamiausių dydžių drabužiai, labai tikėtina, 
prieš antrąją Advento savaitę jau būna išpirkti. 

Štai dabar jis paslepia visas dailiai supakuotas 
Kalėdų dovanas į spintą, į kurią, kaip įprasta, nei 
Osai, nei vaikams du paskutinius metų mėnesius 
nevalia kišti nosies. Maisto ruošos patruliai jau su- 
sirinkę ir susėdę už virtuvės stalo laukia, kokia bus 
taikoma strategija įgyvendinant šeštadienio vaka- 
rienės projektą. 

— Sara paims visus produktus Provanso užtepė- 
lei, — tarė Sjobergas, baksteldamas pirštu į receptą 
kulinarijos leidinyje. - Bet pasistenk jų atseikėti tiek, 
kiek parašyta. Tada viską sudėk į mikserį. Padėsiu 
tau išspausti česnaką. Ar žinai, ką reiškia „vlgš * 

Sara papurtė galvą. 

— Valgomasis šaukštas, - paaiškino Sjobergas. - 
Tuoj parodysiu, kuris čia toks. Maja iškočios sluoks- 
niuotą tešlą plonais kvadratais ir tada, kai paruošite 
užtepėlę, padėsiu ją užtepti. Vėliau parodysiu, kaip. 
Sutarta? 

— Sutarta, - pritarė mergaitės choru. 

— Simonas gamins salotas su lašiša, bet receptas — 
tame pačiame žurnale, tad pasistenkite susitarti 
draugiškai. Įveiksi pats ar kaip? 

— Aišku, įveiksiu, - atsakė Simonas. - Bet lašišą 
juk reikia tris valandas marinuoti, antraip niekad ir 
nesulauksime valgio! 

— Valio! - triumfuodamas sušuko Sjobergas. — 
Aš ją jau užmarinavau! Bet iš pradžių pagaminkime 
visa kita, o lašišą įdėsime vėliausiai. Nuskusiu bulvių, 
kad būtų su plekšnė, ir sutarkuosiu krienus. 

- Aš nemėgstu krienų, - paniuro Maja. 

— Taip, gal jie ir stiprūs, bet bus ir žirnelių su 
tirpintu sviestu; pamatysi, kaip tau patiks. Na, tai 
pirmyn! | 

— Stop! - sulaikė Maja. - O kur alus? Juk turime 
jo gauti! 

— Tai žinoma, vos nepamiršau. Bėk, atnešk iš 
balkono. Simonai, padėk jai atidaryti duris. 


Projektas įsibėgėjo, ir visiems jame dalyvaujan- 
tiems tai reiškė prabėgusios savaitės kulminaciją. 
Sjobergas, užsijuosdamas prijuostę, mintyse paža- 
dėjo nepamiršti po tokią, atitinkamo dydžio, pado- 
vanoti Kalėdoms kiekvienam vaikui. Maja per du 
kartus sunešiojo butelius — tris limonado ir vieną 
alaus, o Simonas juos įgudusia ranka atkimšo. Sjo- 
bergas, subėręs bulves į plautuvę, pasiruošė jas skus- 


124 


ti. Vaikai susikaupę vykdė kiekvienas savo užduotį, 
ir Sjobergas ėmė svarstyti, kokia nuotaika tvyrojo 
Vanerbergų šeimoje tą šeštadienio popietę. „Vargšai 
vaikai“ - atsiduso širdy. Hansas Vanerbergas iš pa- 
žiūros atrodė nepriekaištingas, tačiau kokia nors 
dėmelė vis dėlto kur nors gal rastųsi? 

Tyrimas nejudėjo iš vietos, niekas nepaaiškėjo 
ir per paskutines darbo savaitės dienas. Ingrida 
Olson niekada neplanavo namo parduoti, tad apie 
tai nėra kalbėjusi nei su Vanerbergu, nei su kokiu 
kitu agentu. Pija Vanerberg ir toliau neabejodama 
tvirtino - vyras tą vakarą sakęs, kad eina susitikti 
su pirkėju, bet ar turėtum tuo patikėti? Juk galėjo ne 
taip jį išgirsti ar ne taip suprasti; gal ir jis sakydamas 
suklydo. Ar tik nebus ta žmogžudystė apgalvota, 
iš anksto gerai suplanuota? Tokiu atveju kažkas 
jam bus paskyręs pasimatymą Ingridos Olson na- 
me; matyt, ketindamas nužudyti. Kaip tada tas 
kažkas būtų susijęs su Olson? Ne, atrodo jau per toli 
nueita. Juk vyriškio praeitis atrodo nepriekaištinga: 
turėjo stabilias pajamas, jokių įrašų apie pradelstus 
mokėjimus, jokių įtartinų bankinių pervedimų, 
neįrašytas į jokį nuobaudų registrą. Vargu ar nu- 
sprūsdavo į kairę; neturėjo nei priešų, nei įtartinų 
ryšių. 

Kita vertus, pirkėjas iš Okerbešo gatvės 13 teigė, 
kad jie nebuvo susitarę būtent pirmadienį susitikti; 
kalbėjo, kad Vanerbergas užsuks kada nors, eidamas 
pakeliui. Gali būti, kad jis nusprendė užsukti kaip 
tik tą vakarą, norėdamas pagaliau pabaigti užsitęsusį 
reikalą. Bet ar nebūtų prieš tai paskambinęs? Vis 
dėlto jau buvo sugrįžęs namo, o nueiti iki vietos 
šiek tiek užtruko. Ir jeigu jau Vanerbergas buvo iš- 
siruošęs į 13-ąjį namą, koks tokiu atveju beprotis 
būtų jį įsiviliojęs į 31-ąjį? O gal kas nors jį atsekė į tą 

tuščią namą ir užmušė? Bet kaip tada Vanerbergas 
čia pateko? Gal tetulytė pamiršo užrakinti duris? 
Mažai tikėtina. Ne, visa tai - gryna mistika. 

Vienintelė išskirtinė aplinkybė, susijusi su Vaner- 
bergu, kad jis neturėjo tėvo. Na gerai, dar ir tai, kad 
motina sukosi striptizo versle. Tačiau nė vienas 
iš šių dalykų negali mesti šešėlio ant jo paties. Kai 
užrašus, tyrimo grupė galėjo sudėlioti, kas vyko per 
paskutines gyvenimo savaites; tačiau nieko įdomaus 
nepaaiškėjo. Nieko įdomaus ir jo kompiuteryje ras- 
tame nekilnojamojo turto registre. Apskritai, nieko 
asmeniško kompiuterio laikmenoje nebuvo; elekt- 
roninis susirašinėjimas vyko vos keliais laiškais per 
savaitę; bet ir šie — visiškai nesusiję su susitikimu 
su tuo paslaptingu pirkėju iš Okerbešo 31. Jorma 
Molinas taip pat nebuvo kuo nors prasižengęs; iš- 
skyrus kelias nuobaudas už viršytą greitį ir 1996 me- 
tais pradelstą įmoką. 

Kas dėl Ingridos Olson, Sandenas neturėtų dau- 
giau ką papasakoti, kaip tik Margitos Olofson žo- 
džius, kad ji - žmogus, nelinkęs šypsotis. Olofson 
jos pagailo, nes ši buvo sena, ligota ir, svarbiausia, 
vieniša; be to, prašė pagalbos. Į nužudymą Olson 
reagavo, pasak Olofson, gana abejingai; ir tai šiek tiek 
stebina. Tačiau abejingumas - dar ne nusikaltimas. 

Iš namų niekas nepavogta. Papuošalų skrynelė, 
vienintelis vertingas Ingridos Olson daiktas, ne- 
paliestas. Tyrėjai, vadovaujami darbštuolės Belos 
Hanson, nerado jokių atspaudų, išskyrus pačios 
savininkės - jei nekalbėsime apie virtuvę, koridorių 
ir svetainę. Kur ne kur palikta Margitos Olofson 
pirštų atspaudų. Vanerbergo atspaudai - virtuvėje, 
ant laukujų durų rankenos, ir tai liudija, kad būtent 
jis atidarė duris ir pats įėjo į namą, jei šios buvo 

neužrakintos. Ant virtuvės kėdės, kuri iš visko spren- 
džiant, buvo žmogžudystės įrankis, be Ingridos 
Olson, rasti dar vieni neatpažinti pirštų atspaudai; 
kitur name tokių nėra. 

Iš apmąstymų jį pažadino linksmas šešiametės 
balselis: 

— Tėti, juk tu žadėjai man parodyti vlgš, - tarė 
entuziastingai. 

— Tikrai, juk vlgš, - nusišypsojo Sjobergas. 

Iš spintelės stalčiaus jis išsitraukė matavimo reik- 
menis: 

— Štai čia, pažiūrėk, yra valgomojo šaukšto nor- 
ma. 

— O kas tada yra dl? - pasiteiravo Sara. 

- Tai - čia, - atsakė Sjobergas. - Tai vadinama 
decilitru. Kokio produkto mums reikės decilitrais? 

- Alyvuogių. 

— Pažiūrėk, tėti, kaip puikiai aš padariau! - pa- 
sidžiaugė Maja, rodydama į kočiojamą tešlą. 

- Oho, žiūrėk tu man, kokia šaunuolė! Dabar 
aš paimsiu skardą ir išklosiu ją kepimo popieriumi; 
vėliau čia sudėsime kepti juosteles. 

Simonas smulkiai pjaustė žaliąją papriką, vyš- 
ninius pomidorus ir čili. Sjobergas uždėjo jam ranką 
ant peties: 

— Klausyk, šauniai atrodo! 

- Žinau, - užtikrintu balsu patvirtino aštuon- 
metis. 

Trinktelėjo atidaromos laukujos durys, ir iš prieš- 
kambario pasigirdo uždusęs Osos balsas. Maja, me- 
tusi šonan kočėlą, nulėkė pasitikti. Iš paskos nusekęs 
Sjobergas linksmai pasisveikino ir laiptinėje iš ve- 
žimo iškėlė dvynius, uždarė duris, ir vieną pastatęs 
ant grindų, kitą pasisodino ant kelio. Tokiu metų 

laiku tenka rengti daugybę drabužių. 

— Nupirkom Kalėdų dovanas, - tarė Sjobergas, 
bet Sara piktai žvilgtelėjo į jį. 

— Juk dar tik lapkritis, - sumurmėjo. 

- Būtent, ir kaip tik dabar reikia rūpintis Kalėdų 
dovanomis. Tiesa, Maja? 

— Tikrai taip, - pritarė Maja. 

Ant grindų pastatęs sūnų numeris pirmas, ėmėsi 
numerio antro. 

— Kaip vaikų šventė? 

- Buvo labai šaunu. Aplinkui lakstė aštuoni pa- 
šėlę vaikai, o būrys tėvų sėdėjo vaišindamiesi. Ka- 
rolina turės broliuką. 

- Tikrai? Ir jau žino, kad bus broliukas? 

— Taip. Berniukai visai nusidūkę. Reikia iškart 
juos guldyti. Tiek prisišveitus, valgyti dabar nebe- 
reikia. Ką čia skanaus gaminate? 

— Mama, Sara ir aš gaminame juosteles užtepė- 
lei, - tarė Maja. - Ateik, pamatysi! 

Visi sugužėjo į virtuvę, ir Osa demonstratyviai 
nusistebėjo gardžiais patiekalais, kuriuos čia ruošė. 

— Kol gaminate, aš užmigdysiu dvynius, - tarė ji. 

Džonatanas su Kristoferiu stovėjo prie Simono 
ir į kažką baksnodami zyzė prašydami. Šis įbruko 
kiekvienam po vyšninį pomidorą, ir abu kaipmat 
nutilo. Kiek pagainiojus, Sarai pavyko suginti dvy- 
nius į vonios kambarį, o Sjobergas, baigęs skusti 
bulves, užkaitė ant viryklės puodą. Sumontavęs 
maišytuvą, subėrė Saros juodąsias alyvuoges, an- 
čiuvius, kaparėlius, įpylė aliejaus, įspaudė kelias 
skilteles jau nulupto česnako. Keletą akimirkų 
pamalęs produktus, kol šie sukibo į tamsią užtepėlę, 
vėliau padėjo mergaitėms ją užtepti ant Majos iš- 
kočiotų trapios tešlos paplotėlių. Tada supjaustė 

likusią tešlą decimetro ilgio juostelėmis, iš kurių 
mergaitės susuko dailias spirales ir sudėjo jas į skar- 
dą. 

Tuo metu Simonas per sietą nuskalavo mari- 
nuotą žuvį. Tada atsargiai dubenyje sumaišė lašišos 
kubelius su pjaustytomis daržovėmis ir šiek tiek 
kokosų pieno, prikarpė žalumynų ir pabarstė prie- 
skoniais. 

Visi pabaigė vienu metu, nors Simonas savo pa- 
tiekalą gamino savarankiškai, o Sjobergas su mer- 
gaitėmis savąjį - trise. Todėl Simonas pareiškė, kad 
šauniausias čia - būtent jis. Mergaitės supyko. Sjo- 
bergas pastebėjo: lašišą juk jis marinavo, ir todėl da- 
bar gali konstatuoti, kad šaunūs yra visi. Simonas 
niurnėdamas sutiko, ir taika buvo išgelbėta. 

Po dešimties minučių tešla orkaitėje jau tapo 
pakankamai trapi, o mažieji berniukai nuprausti, 
suguldyti ir užmigdyti. Osa atkimšo butelį baltojo 
vyno bei didelį butelį marakujos-sodos gėrimo ir 
nemiegančioji šeimynos dalis, susėdusi aplink pietų 
stalą ir prieš save pasistačiusi taures bei duonos 
krepšelius, pripildytus keptų spiralių užtepėlei, lau- 
kė, kol baigs virti bulvės. 

Vaikai juokaudami ir šėliodami pasakojo tai šį, 
tai aną: epizodus iš mokyklos, žaidimų aikštelės, 
vaikų darželio. Kėdėje atsilošęs Sjobergas mėgavosi 
pasakojimu iš nekomplikuoto, bet tikro gyvenimo; 
tokio, kokį savo darbe jam tekdavo labai retai pa- 
tirti. 

Užkandis - spiralės su užtepėle - pelnė neabejo- 
tiną šlovę, tad Osą vaikų kulinarinis talentas stipriai 
nustebino. Sara su Maja tiek prisivalgė, kad apie karš- 
tą patiekalą negalėjo ir pagalvoti - abi nuėjo žiūrėti 
vaikų programos. Suvalgęs karštą, nuo stalo atsikėlė 
ir Simonas. Išmušė suaugusiųjų pokalbio valanda. 

- Noriu su tavimi išbandyti vieną dalyką, Koni, 
tarė Osa. - Mokytojų kambaryje, darbe, viena psi- 
chologijos mokytoja su mumis atliko smagų testą. 

Osa buvo gana neįprasto disciplinų derinio, ma- 
tematikos ir fizinio lavinimo, mokytoja Franso Šar- 
tauso gimnazijoje. | 

— Tai - moralės testas, ir aš tau papasakosiu 
istoriją. O tu turėsi suskaičiavęs visus asmenis įver- 
tinti jų elgesį moralės požiūriu. Sutinki? 

- Taaaip, - entuziastingai patvirtino Sjobergas. 

Jam patiko visokie žaidimai, lošimai, meilės tes- 
tai savaitraščiuose - visokie panašūs dalykai. 

- Stina gyvena trobelėje viename upės krante. 
Kitame krante savo trobelėje gyvena Peras. Jie myli 
vienas kitą. Problema ta, kad tiltas sugriuvo, o upėje 
knibžda krokodilai - tad neperplauksi. Stina privalo 
susitikti su Peru, nes taip jo ilgisi, rodos, širdis plyš. 
Todėl ji nueina pas kaimyną Sveną, kuris turi valtį, 
ir paprašo ją paskolinti. Svenas tik šaiposi iš jos, 
sakydamas, kad, žinoma, galįs valtį paskolinti, bet 
pirmiau ji turinti su juo permiegoti. 

Sjobergas patenkintas prajuko, o Osa tęsė: 

— Sutrikusi Stina eina pas kitą savo kaimyną, 
Ivarą, kuris yra viso kaimo autoritetas, pats stipriau- 
sias vyras. Visi jį gerbia ir elgiasi taip, kaip jis pasa- 
ko. Stina jam atskleidžia savo neviltį, prašydama su- 
drausminti Sveną. Tačiau Ivaras atkerta, kad jam tai 
nerūpi; kad Svenas turi teisę išnaudoti aplinkybes, 
kaip tik norįs ir kad jis, Ivaras, neketina tarpininkau- 
ti. Dabar Stina, praradusi paskutinę viltį, svarsto: 
Peras juk myli ją taip karštai, kad tikrai supras ir jai 
atleis. Tad nuėjusi pas Sveną, ji permiega su juo ir gau- 
na pasiskolinti valtį. Persikėlusi upe, ji nė svarstyti ne- 
svarsto, ar mylimajam atskleisti skaudžią tiesą - ji 
papasakoja Perui, kokiam siaubui ji buvo pasmerkta 

ir prašo atleidimo. Įtūžęs Peras išveja Stiną lauk, sa- 
kydamas, kad daugiau niekada nenori jos akyse ma- 
tyti. Tada Stina nueina pas Pero kaimyną Gustavą, 
patikimą žmogų, išsiverkti. Jis ją paguodžia ir taip 
pasipiktina Peru, išgirdęs, kaip šis pasielgė su Stina, 
kad nuėjęs pas jį vožia jam į snukį. 

Sjobergas kvatodamas papurtė galvą. 

— Na, - tarė Osa, - dabar tu turi įvertinti šituos 
žmones taip, kaip tu, bet ne įstatymas vertintum - 
atmink tai. Vienas iš jų yra geriausias, penki - blo- 
gesni. 

- Gerai; štai ta pasileidėlė Stina... - pradėjo Sjo- 
bergas atsainiai šypsodamasis. 

— Oi ne, Koni, surimtėk! - pertraukė Asa. 

— Aš tik juokauju. Turiu truputį pamąstyti. 

- Bent aš tikrai apsisprendžiau, kaip vertinti, - 
tarė Osa. - Bus įdomu pamatyti, ar mes vienodai 
mąstome. Po to galėsim padiskutuoti. 

Sjobergui patikdavo, kaip Osa planuoja pokalbio 
eigą. Jam patiko jos pakilumas, kaip juo užkrečia 
kitus. Jis tiesiog mylėjo Osą; tokią, kokia ji buvo. 
„Nors kas ten žino, ar ji nenueitų permiegoti su 
Sandenu, kad su manimi susitiktų...“ - svarstė Sjo- 
bergas. 

— Taigi, turime Stiną, kuri yra atvira ir geros 
širdies, tačiau trenkta, - apibendrino Sjobergas. - Ji 
gyvena šia akimirka, nemąstydama apie savo poelgio 
pasekmes. Turim ir Perą, kuris yra nedovanotinas 
savanaudis. Gustavas - geraširdis, empatiškas, tu- 
rintis savo nuostatas, tačiau į darbą paleidžiantis 
kumščius, kad paprotintų kitaip manančius. Svenas - 
nepaslaugus, pagiežingas klastūnas, pasinaudojantis 
kitų nelaime. Ivaras yra abejingas, stokojantis em- 
patijos. Sakyčiau, kad geriausias iš jų yra Peras, po 
to - Stina, Ivaras, Gustavas ir paskutinis - Svenas. 

- Bet šitaip negali vertinti - kad Ivaras yra geres- 
nis už Gustavą! - išdrožia Osa. - Tas, kuriam nieko 
nebūtų kainavę sudrausminti Sveną ir išspręsti Sti- 
nos problemą! 

— Taip, tam tikru požiūriu Gustavas gal ir yra 
visų geriausias, tačiau iš tiesų jis juk — vienintelis, 
padaręs nusikalstamą veiką. Juk nevalia imt ir už- 
pulti žmones, kai tik užsimanai. O abejingumas - 
joks nusikaltimas, - pridūrė Sjobergas, ir čia staiga 
kniostelėjo dėja vu. 

- Bet kaip tada Perą gali statyti aukščiau už Sti- 
ną? Stinai juk visiškai svetimas blogis; argi ne taip? 

- Perui nepatiko Stinos poelgis ir jis paprasčiau- 
siai nutraukė santykius. Juk tam jis turi teisę. Jis su 
šiais įvykiais visai nesusijęs. Tiesą pasakius, Stina 
pasielgė baisiai kvailai; bent jau aš taip manau. 

— Bet juk dėl gėrio. Nors, kita vertus, tu teisus, 
nes juk pats šitaip niekada nepadarytum. Na, pagal 
gerumą, aš vis tiek manau, pirmoje vietoje - Gusta- 
vas. Man patinka Žmonės, ginantys savo nuomonę; 
ir ginantys aktyviai - jiems rūpi, kas vyksta aplinkui. 
Ivaras - geras tipas. Galiu su tavimi sutikti, kad 
Svenas - visų blogiausias, bet Ivaras šiaip ar taip - ne 
ką geresnis. Stina - antra ir Peras - trečias. 


Jie nukraustė stalą ir Osa nuėjo pas vaikus. Ir 
jiems artėjo miego valanda. Sjobergas sutvarkė 
virtuvę. Mintys apie abejingumą jo neapleido. Aiš- 
ku, kad tai - joks nusikaltimas; joks žmogus negali 
įsigyventi į visos Žmonijos rūpesčius. Visada pasi- 
renki tam tikrus žmones, tam tikrus karus ar gam- 
tos katastrofas, dėl kurių išgyveni daugiau nei dėl 
kitų. Esama ir tokių žmonių, kurie apskritai nieko 
nesirenka. Nekyla abejonių, kad šitaip gyventi kur 
kas paprasčiau. Jam kniostelėjo, kad abejingumas, 

šiaip ar taip, - mirtina nuodėmė. Kažkoks filosofas 
yra pasakęs, kad abejingumas - vienas sunkiausių 
nusikaltimų, kurį žmogus geba įvykdyti. Jis pamė- 
gino prisiminti, kokios yra kitos mirtinos nuodėmės. 
Apsirijimas, palaidumas, puikybė, kerštas, godu- 
mas ir pavydas. Grynai juridiniu požiūriu, Gusta- 
vas - vienintelis, padaręs nusikalstamą veiką, ta- 
čiau pagal viduramžių moralės supratimą Ivaras 
būtų apkaltintas už savo abejingumą, Gustavas - už 
kerštą, Stina - už palaidumą, Svenas - už godumą ir 
palaidumą, Peras - gal už kerštą, o gal ir už puiky- 
bę. Todėl jie visi - vienodi netikėliai. 

Sjobergo šeimoje būta visko: apsirijimo, keršto, 
godumo ir pavydo. Buvo sunku gyventi. Jis pri- 
siminė ir vargšus Landskrūnos mokytojus, kurie 
paplūdimio bangose neteko kelių vaikų. Koks buvo 
jų nusikaltimas? O kaip su Džono Hrono nužudymu? 
Tas trečiasis vaikinas nusikalto, nes savo mobiliuoju 
neiškvietė pagalbos? Abejingumas, matyt, vis dėlto 
yra nusikaltimas. Daugelio akyse abejingumas tam 
tikrose situacijose - neabejotinai nusikalstamas. 
Reikia tai pripažinti. Kieno nors akimis gal ir Ingrida 
Olson - nusikaltėlė. 

Vaikams sugulus, jis paruošė Osai ir sau po kok- 
teilį. Pats pasirinko romą su kola, bet Osa pageidavo 
degtinės, energetinio gėrimo „Magic“ su trupučiu 
išspaustos žaliosios citrinos. Tai - svainio Lasės iš- 
radimas; ir nuostabiai skanus. Nors, pasak kažkokio 
žiniasklaidos šaltinio, alkoholio ir energetinio gė- 
rimo mišinys pavojingas sveikatai. Apie tai Sjober- 
gas nepraleido progos priminti žmonai. Jie įsitaisė 
priešais televizorių, kad pažiūrėtų žinias. Keturias- 
dešimt ketverių metų prostitutė, trijų vaikų mo- 
tina, rasta nukankinta ir nužudyta savo bute Skar- 
holmeno mikrorajone. Įtariamųjų nėra. Policija ieš- 

ko liudininkų. „Argi ne keturiasdešimtmečių savai- 
tė!“ - pagalvojo sau išsiblaškęs Sjobergas. Po to jie 
sulošė kortomis ir išgėrė dar po kokteilį. Tada nuėjo 
miegoti. 


PIRMADIENIO PRIEŠPIETIS 


Į vonią bėgo vanduo, o ji stovėjo prie miegamojo 
lango žvelgdama į kiemą. Smėlio dėžėje sėdėjo keli 
vaikai, kapstydami šlapią smėlį. Buvo su šiltomis 
kepurėmis ir neperšlampamais kombinezonais, to- 
dėl jiems nė motais šaltas vėjas ar žvarbus oras. Jų 
mamos susigūžusios kiūtojo ant suolelio, sukišusios 
rankas į kišenes ir pasistačiusios apykakles. O šiaip 
kiemas tokiu laiku - tuščias. Vyresnieji vaikai išėję į 
mokyklą arba darželį. 

Čia ji gyvena visą savo gyvenimą; jos niekada 
netraukė svetur. Užaugo ji viename iš namų, sto- 
vinčių antrapus kiemo; ten tebegyvena jos tėvai. 
Nuo tada, kai abudu su Jorgenu ėmė kartu gyventi, 
jai nė mintis nekilo persikelti į kokią nors kitą miesto 
dalį. Tad vos tik atsilaisvino butas jų mikrorajone, 
jį nedvejodami čupo. Gyventi netoli tėvų - tikras 
privalumas: niekada nekyla problemų, jei reikia pa- 
saugoti vaikus. 

Tai buvo puikios popiečio valandos, kai ji ga- 
lėjo pabūti namie sau viena ir nieko neveikti. Ketu- 
riolikmetė Teresė - mokykloje, o septyniolikmetis 
Tobiasas dirba laiškanešiu, tad anksčiau nei pietų 
metas negrįš; jei apskritai pareis namo. Jorgenas 
buvo savo darbe, rutulinių guolių fabrike, o jai pačiai 
reikės eiti valyti ne anksčiau kaip antrą valandą. 

Prieš porą metų ji gavo išankstinę pensiją; nors 
taip dabar ši nebesivadina. Įsiskaudėjus nugarai ran- 

komis dirbant menkai apmokamą valytojos darbą 
ligoninėje, ji lankėsi pas daktarus ir turėjo ilgalaikį 
nedarbingumą, tad prieš kelerius metus paprašė, 
be didelių diskusijų, vadinamosios nedarbingumo 
pašalpos. Tačiau įsisopėjo ne tiek jau stipriai, kad 
būtų buvusi priversta visai mesti tvarkytojos ama- 
tą; tad dabar tvarkė žmonių namus nelegaliai po- 
pietėmis, taip prisidurdama prie pensijos. Tokiu bū- 
du į bendrą namų ūkio kasą ji atnešdavo kur kas 
daugiau pinigų už Jorgeną, nors jis dirbo visu etatu. 
Jie yra taręsi, kad galėtų darbuotis išvien, tačiau į 
teriškių užsiėmimas valyti, manė jis. 

Nuėjusi į vonią, ji užsuko čiaupą; išsinešė praus- 
tuvę į svetainę ir pastatė ant kilimo. Nugrimzdusi 
į fotelį pamažu panardino kojas į šiltą vandenį ir 
užsidegė cigaretę. Rikis Leikas ir tuzinas riebių 
amerikiečių kaip įmanydami stengėsi perrėkti vie- 
ni kitus, diskutuodami tema „Mano partneris buvo 
neištikimas su geriausia mano drauge, ir melo 
detektorius tai gali patvirtinti“. Pati ji neištikima 
niekada nebuvo; bent jau nuo tada, kai abu su 
Jorgenu susituokė - tad ištisus dvidešimtį metų. Tu- 
rėjo priežasčių įtarti, kad Jorgenas galėjo nusukti į 
šalį, tačiau dėl to ji per daug sau galvos nekvaršino. 

Jie gyveno po vienu stogu, bet - nieko daugiau. 
Per daug nesikalbėdavo; jam rūpėjo savi reikalai, o 
jai - savi. Jis turėjo savo sėbrus, riedulį ir futbolą; o 
ji - televizorių ir vaikus. Retsykiais nutikdavo, kad ji 
su drauge nueidavo į klubą pasišokti, bet iš esmės visą 
jos laiką užėmė muilo operos, tvarkytojos darbas ir 
šeimos aprūpinimas pirkiniais. Menkai, tikriausiai 
galėtum sakyti; tačiau ji nesiskundė. 

Paskambino į duris, ir ji pakeiksnojo, kad, kaip 
įprasta, pamiršo iš vonios pasiimti rankšluostį. Ta- 
čiau durys atsidarė pačios, ir jai nebereikėjo keltis iš 
vietos. 

— Čia tik aš! Ką veiki? 

- Mamyte, atnešk man iš vonios rankšluostį. Aš 
sėdžiu sumerkusi kojas. 

Mama buvo kokių šešiasdešimt penkerių metų 
apkūnoka moteris tamsiai rudais, tik nežymiai pra- 
žilusiais plaukais. Dabar ji - ką tik iš kirpyklos, tad 
atrodė išties puošniai. 

— Kokia puiki šukuosena, - pasakė Lisė Lota. 

- Aš tiesiai iš kirpyklos. Manai, kad gerai? 

Motina ištiesė rankšluostį ir atsisėdo ant sofos. 

— Juk sakiau: kokia puiki šukuosena. 

Užgesinusi nuorūką, Lisė Lota užsidegė naują 
cigaretę. 

— Nori? - pasiteiravo, sviesdama per staliuką ci- 
garečių pakelį mamai. 

— Paruošiu ko nors užkąsti, - tarė atsikeldama 
motina ir pradingo virtuvėje. 

Nepasitenkinimą reikšdama publika riaumojo, 
o Rikis purtė galvą, iš nuostabos net išsižiojęs dėl 
melo detektoriaus duomenų. Nors Šakilas savo fo- 
telyje atrodė atsipalaidavęs, bet ir jis purtė galvą ir 
atkakliai tvirtino, kad melo detektorius meluoja; tuo 
tarpu Šeinė trypė iš pykčio, klykdama dalykus, kurių 
nesigirdėjo - juos užgožė piiip, o vietoje vertimo - 
daugtaškiai. Geriausia draugė Sara-O tik sėdėjo ir 
droviai šypsojosi, vedžiodama akimis po lubas. 

Sugrįžo motina, nešina dviem puodeliais kavos, 
ir vėl atsisėdo ant sofos; pasiėmusi nuo stalo pakelį, 
išsitraukė cigaretę ir įsitraukė į televizijos programą. 

— Ar Jorgenas buvo vakar rungtynėse? - paklau- 
sė motina. 

- Buvo. 

- Otuniekada neini kartu? 

— Baik. 

— Irena klausė, ar nenueičiau su ja į teatrą sek- 
madienį. Spektaklis bus „Kosmose“. 

— Tai ar eisi? 

— Gal išprotėjai? Ji, ta Irena, mano kaži kas esan- 
ti. Tik tiek norėjau pasakyti. 

— Kodėl ji apsimeta? 

— Dėl bernioko. Juk mokosi universitete. Todėl 
reikia stengtis. 

- Kas nors juk turi stengtis. Ką veikia tėtis? 

- Žiūri Oprą Vinfrey. O aš manau, kad vis dėlto 
čia smagiau. Nupirkau Teresei palaidinukę. 

— Tikrai? Ir kur? 

— „Alense“. Buvo išpardavimas. Kainavo tik de- 
vyniasdešimt aštuonias kronas. 

— Ir manai, jai patiks? 

- Taip, juk visos tokias nešioja. Na, žinai - baltas, 
siauromis petnešėlėmis. 

— Gražu. Jei nepatiks, aš perimsiu. 

— Galėsite peštis, - nusijuokė motina, išpūsdama 
gausų dūmą, kuris neskubėdamas ėmė kilti lubų 
link. 

— Manau, kad ji čia meluoja, o ne jis, - pako- 
mentavo Lisė Lota merginą televizoriuje. - Esu tikra, 
ji - lesbietė. Ir prieš tai tokia buvo. 

— Ką tu pasakysi! 

- Tikrai taip, ji susimetė su savo vaikino sese- 
rimi. 

- Jie visai išprotėję toje Amerikoje. 

- Tikrai jau. 

- Tėtis sako, kad vaikinas iš dešimto buto - gėjus. 

Niklas, juk žinai. 

— Kodėl toks turėtų būti? - pasiteiravo Lisė Lota. 

— Ką aš žinau. Iš jo matyti, jis sako. Juk Katri- 
neholme gėjų nėra, tiesa? 

— Gėjų tikrai visur yra. 

- Ne, aš tuo netikiu. Jie susibūrę Stokholme. 

— Teresė važiuos į Stokholmą. 

— Tikrai? O ko? 
Nusipirkti drabužių. 

— Ir išleisite? 

- Išleisit, išleisit. Vis tiek pasieks savo. Ir kiti juk 
važiuoja. 

— Galir mudviem reikėtų nuvažiuot į Stokholmą 
drabužių? 

- Baisiai brangu. Juk ir čia yra gerų. 

— Galim nuvažiuot į Noršiopingą. 

— Oko? 

— Ką nors juk reikia veikti. 

— Galim. Tada nueisim į Makdonaldą, - pasiūlė 
Lisė Lota. 

— Nemėgstu hamburgerių. 

— Oką tada mėgsti? 

— Bet ką. Kinų patiekalus. 

— Jų gali gauti ir čia, mieste. 

— Bet niekada juk neperki. 

— Ir kodėl - ne? 

- Labai brangu. 

- Tai manai, kad Noršiopinge bus pigiau? 

— Na gerai, liaukis! Tai gal pulkim į virtuvę ir 
pačios ką nors pasigaminkim? 

— Bet juk tu nenorėjai eiti į Makdonaldą. 

- Aš taip nesakiau! Tik sakiau, kad nemėgstu 
hamburgerių. 

— Juk tai vienas ir tas pats. 

— Visai ne. Ten yra ir kitokio maisto. 

— Ir kokio? 

— Iš kur man žinoti! Juk čia tu norėjai eiti į 
Makdonaldą. 

— Tai tu ten nenori eiti? 

— Na, ne. Pažiūrėsime, ką jie ten turi. 

— Visai tą patį ką ir čia, mieste. 

— Tikriausiai. 

Pokalbis išsikvėpė, ir jos baigė Žiūrėti programą. 
Motina pakilo eiti: 

— Na, man jau metas namo pas tėtį. Jis taip pat 
nori kavos. 

- Pasimatysim. Linkėjimai. 

— Ačiū už kavą. Iki, mergyte mano. 

Laidą tęsė TV parduotuvė, ir ji liko sėdėti ste- 
bėdama, kaip džiūgauja sirgaliai, pasitinkantys kep- 
tuvių seriją. Įdomu, ar jie iš tikrųjų taip susižavėję 
stebuklingais keptuvių rezultatais, ar yra samdomi 
aktoriai? Bet ir tokiu atveju jie vaidino neįtikėtinai 
šauniai. Kaip ir visa publika, kuri atsistojusi plojo 
tam stebuklingam rezultatui. Ji padarė išvadą, kad 
viskas vis dėlto buvo tikra, nors tos keptuvės labai 
jau įtartinos. Tokio puikaus rezultato ji nebuvo regė- 
jusi per visą savo gyvenimą; nei pas save, nei pas ką 
nors kitą. 

Užsidegusi cigaretę, ji perjungė kanalą, kuriame 
buvo beprasidedanti jos mėgstama angliška muilo 
opera. Pasigirdo duslus garsas įmestai koresponden- 
cijai atsitrenkus į prieškambario grindis - pristaty- 
tas paštas. Ji prisiminė, kad šiandien pirmadienis, ir 
tikriausiai gulėdamas ant grindų jos laukė žurnalas 
„Namai“. Bet pirmiau ji pažiūrės, kaip sekasi Dinglų 
šeimai Emertalyje. 

Bet to ji niekada nesužinojo. Po dvidešimties mi- 
nučių jau buvo negyva. 


ŽUDIKO DIENORAŠTIS. 
2006 M. SPALIS, 
PIRMADIENIS 


Tik pamanyk, kad viskas - taip paprasta! Vos 
įžengi kelioms minutėms į Žmonių gyvenimą ir 
bematant - atgal. Tarsi nieko nebūtų nutikę. Lengva 
kaip dukart du. Štai čia privalumas būti tokiu nepa- 
stebimu žmogumi kaip aš. Žinoma, niekas tavęs 
nepastebi, kai nori, kad pastebėtų, tačiau dabar, kai 
nenori, kad pastebėtų, - tiesiog nuostabu. 

Aš priklausau tiems, kurių nepastebi. Tie, kurie 
eina gyvenimu nulenkę galvas, nepaisydami nei oro, 
nei konjunktūros. Mums - visada nepalanki konjuk- 
tūra, visada - migla. Mes visada susigūžę iš baimės, 
kad negautume kumščiu į veidą ar spyrio į saulės 
tašką. Be jokio reikalo; vis tiek niekam nerūpime. 

Juk niekas į mane nežiūri galvodamas: „Šauni 
šukuosena, ir aš taip nusikirpsiu.“ Niekas į mane 
nežiūri galvodamas: „Fu, kokia bjauri striukė! Juk 
ji jau kelerius metus nebemadinga!“ Niekas į mane 
apskritai nežiūri. Nei man užstojus kelią, nei ati- 
darius duris ir praleidžiant, nei užleidžiant kam 
nors vietą metro; niekas nežiūri, jei to ir nepada- 
rau. Seniai jau nežiūri. Pastebėdavo, kai buvau vai- 
kas. Vaikai pastebėdavo. Ne suaugusieji. Vaikystėje 
švytėjau tarsi kokia švieslentė: „Ziūrėkit visi, koks 
aš bjaurus ir juokingas! Drabužiai keisti; ir kalbu aš 

keistus dalykus! Muškit mane ir nekęskit! Pirmyn, 
pirmyn - skriauskit mane! Įkrėskite man kaip rei- 
kiant, kad tapčiau normaliu žmogumi!“ Tačiau jiems 
nepavyko. Aš užaugau, bet normalus netapau. 

Niekas manęs nepastebėjo, kai pirkau bilietą į 
Katrineholmą. Niekas nematė sėdinčio ir žvelgiančio 
pro langą į vaikystės kraštovaizdį. Į Siodermanlando 
ąžuolynų kalvelės ir ežerus, trolių girias ir ganyk- 
las. Net ir lapkričio apdaru Siodermanlando kraš- 
tovaizdis - pats gražiausias pasaulyje. Traukinys štai 
sustoja Katrineholme. Gamta motina šmaikštauja: 
net ir saulė, sakoma, turi dėmių. 

Nužingsniuoju netoliese esančios savo vaikystės 
gatvės link; ir Lisės Lotos taip pat. Nuo traukinių 
stoties tereikia šiek tiek paeiti Didžiąja gatve, kuri 
įsilieja į Stokholmo prospektą. Tada - į kairę Rytų 
mokyklos link, ir štai - tujau vietoje. Ji čia, toje Dievo 
pamirštoje vietoje, dar tebegyvena; po šitiekos metų. 
Jei būčiau čia pasilikęs, seniai nebebūtų manęs tarp 
gyvųjų. Tačiau aš dar gyvas, o Lisė Lota - nebe. 

Bet neužbėkime įvykiams už akių. Žingsniuoju 
tarp daugiabučių, įsuku į kiemą. Kiemas - tas pats, 
bet vaikų aikštelė nauja. Keli vaikai žaidžia smėlio 
dėžėje, o jų mamos sėdi ant suoliuko, žvelgdamos į 
juos; daugiau kiemas tuščias. Krūmai su didelėmis 
baltomis uogomis, kurias užmynus pasigirsta pokš- 
telėjimas, tebeauga šalia namo sienų. Krūmai buvo 
tokie dideli, kad galėdavai į juos sulindęs žaisti 
slėpynių ar įsirengti slėptuves. Dabar jie atrodė ap- 
nykę. 


Tai ta pati Lisė Lota ir dar keletas - jos sesuo 
ir kiemo draugai - nuplėšę jo drabužius, svaidė į 
jį purvus. Drabužius pakabino ant laipynės, o kai 
žaidimas buvo baigtas, jam nieko kito neliko, kaip 

tik eiti visiems matant nuogam per kiemą, kad 
pasiimtų drabužius, arba smukti paslapčia į rūsį. Pa- 
sirinkau antrąjį kelią. Tačiau kai vaikai išsilakstė ir 
aš išdrįsau išlįsti į kiemą, kad pasiimčiau drabužius, 
jų nebebuvo. Nei vaikų, nei drabužių. 

Taip, štai ir laipynė. Pakeista į naują, modernesnį 
variantą su siena įlipti ir su virve, taip pat - su įtaisyta 
čiuožyne. Ant senosios - raudonai dažytos erdvios 
metalinės konstrukcijos - galėjai laisvai sau įlindęs 
laipioti, kabėti pasikabinęs ant sulenktų kelių. Štai 
čia aš praleidau visą popietę, įvytas Lisės Lotos ir 
jos sėbrų. Sėdėjau pačiame viršuje, tabaluodamas 
kojomis, išprakaitavęs iš baimės, kas nutiks, jei 
nusileisiu žemėn. Jie mėtė į mane grumstus ir sniego 
gniūžtes. Retkarčiais pamėgindavo nutempti mane 
žemyn, stvarstydami už kojų, tačiau aš gūžiausi kiek 
įmanydamas, tarsi tai kainuotų gyvybę. Jie šūkaliojo 
man - koks esu bjaurus ir kvailas, - bet kartkartėmis 
šiek tiek atsitraukdavo, kad nuviliotų mane žemyn. 
Vos tik pamėgindavau tai padaryti, jie kaipmat 
subėgdavo atgal. Viskas pasibaigė tuo, kad Lisė Lota, 
įlipdžiusi keletą stiklo šukių į gniūžtę, sviedė į mane. 
Šukei pataikius į kaklą ir giliai įbėžus, aš iš skausmo 
atleidau stipriai suspaustus kumščius ir nukritau 
žemėn; tada patyriau dar ir smegenų sukrėtimą. 
Vaikų džiaugsmui ėmiau vemti; bet kai jie išvydo 
kraują, kaipmat išsilakstė. Parsiūbavus namo teko 
vykti į ligoninę siūti žaizdos; lovoje išgulėjau keletą 
dienų. Visada juk kas nors nutinka. 

Vieną kartą Lisės Lotos tėtis užrakino mane rū- 
syje, nes Lisei Lotai buvau pasakęs, kad mano tėtis - 
policininkas; o tai aš, žinoma, buvau sugalvojęs. 
Lisės Lotos tėtis taip pat nebuvo policininkas, nors 
ji kiekvieną dieną tai tvirtino - turbūt, kad niekas 
nedrįstų jos erzinti; bet jis vis tiek, matyt, turėjo 

teisę įkalinti žmones. Jei tik gerai prisimenu, dirbo 
jis slaugytojų Karlsudene, psichiatrinėje ligoninėje 
sunkiems nusikaltėliams. Tikriausiai kaip tik ten ir 
išmoko panašių dalykų. Veiksmingai man padėjo: 
aš daugiau niekada nemelavau apie savo tėtį; tačiau 
Lisė Lota, kaip įprasta, laikėsi savo. Namuose niekas 
nemanė, kad įkalinti žmones - tinkamas spren- 
dimas, tad mes nė nesvarstėme apie Lisę Lotą, kad ir 
kaip karštai aš įkalbinėjau. 


Pastovėjęs ir prisiminęs savo varganą vaikystę, 
įžengiau pro rūsio įėjimą į dabartinį Lisės Lotos 
namą. Laiptinėje sutikau jos mamą, beišeinančią 
iš buto. Taigi, Lisė Lota - namuose; be to, matau 
ir girdžiu, kad durys neužrakintos, kas dar labiau 
palengvina aplinkybes. Motina nepasikeitusi; gal 
priaugusi kelis kilogramus, tačiau su ta pačia chemi- 
nio sušukavimo tetulės šukuosena, ta pačia atra- 
jojančios burnos su kramtomąja guma išraiška, 
ta pačia rūgščia pasitenkinimo povyza. Ji manęs, 
žinoma, nemato, nors abu tiesiog susiduriame ant 
laiptų. Durims dar neužsidarius, išgirstu iš buto 
atsklindančius duslius televizoriaus garsus. Dabar 
jau žinau, kur ją galiu rasti. 

Palypėjęs dar porą aukštų, palūkuriuoju prie 
lango, žvelgiančio į gatvę. Laiptinės durys vėl trink- 
teli, ir kažkas užbėga laiptais aukštyn. Pro mane 
pralekia laiškanešys, rodos, nė nepastebėdamas sto- 
vinčios figūros, ir netrukus jau bėga atgal savo keliu, 
išnešiodamas namui korespondenciją. Net ir šiuo 
atveju manęs visai nepastebi. 

Laiškininkui pradingus, nueinu prie Lisės Lotos 
buto, atsargiai atidarau duris ir įsėlinu į tamsų prieš- 
kambarį; be garso vėl uždarau paskui save duris ir 
užrakinu. 

Ji sėdi mirkydama kojas ir rankoje laikydama 
cigaretę, o priešais stovintis televizorius transliuoja 
kažkokią idiotišką muilo operą. Pamąstau, kad rea- 
lybė labai dažnai pergali įsivaizdavimus, išeidama 
į rampos šviesą. Lisė Lota net neatrodo nustebusi; 
iš po kirpčių žvelgia į mane išsiblaškiusi ir klausia, 
ko aš čia noriu. Papasakoju, kokiu aš reikalu, o jos 
žvilgsnis laksto tarp manęs ir televizoriaus be jokios 
išskirtinės išraiškos. 

— Visai neatsimenu, - tiek tepasako, giliai kelis- 
syk įtraukdama dūmą ir vėl įsistebeilydama į ekraną. 

Žengiu keletą žingsnių priekin ir viena ranka 
sugriebiu ją už sprando. 

- Tai pasistenk prisiminti, - iškošiu grėsmingai, 
tačiau ji tik klausiamai spokso į mane. 

- Ką po velnių čia sugalvojai? - ištaria ramiai. — 
Gal iš proto išsikraustei? 

— Neišsikrausčiau, tikriausiai, - atsakau aš. 

— Tai paleisk tada! - sušunka įpykusi. 

- Tada prisimink, - atsakau, suleisdamas pirštus 
gilyn jai į kaklą. - Prisimink, ką tu padarei mano 
kaklui. | 

Pasakodamas stengiuosi ją priversti prisiminti, 
bet ji tik spokso kvailu žvilgsniu. Tada ją nutrenkiu 
žemėn, parblokšdamas ant kelių - vis dar viena ran- 
ka kietai laikydamas už sprando - ir panardinu jos 
galvą į praustuvę su vandeniu. Minutėlę palaikau ją 
po vandeniu, o ji mosuoja rankomis ir kojomis, vis 
dar nepaleisdama cigaretės tarp smiliaus ir didžiojo 
piršto. Kai pagaliau ją vėl paleidžiu, ji rodosi atkutusi. 
Purtosi ir mirksi, kad prasitrynusi nuo vandens akis, 
galėtų mane įžiūrėti. 

— Ką nori, kad padaryčiau? - pagaliau išstena, 
vos tik sugrįžus kvėpavimui. 

— Noriu, kad prisimintum, - atsakau, vis dar 

stipriai laikydamas ją už sprando. - Prisimintum, 
suprastum ir atsiprašytum. 

— Bet aš juk neatsimenu! Niekuo negaliu padėti... 

— Privalai prisiminti, - pertraukiu aš, - privalai 
prisiminti, kaip jūs diena iš dienos mane kankin- 
davote. Privalai suprasti, kad šitaip kankinti žmonių 
nevalia; taip, kaip tu su savo draugais kankinai. 
Kad lieka žaizdos. Gilios, negyjančios žaizdos. Ar 
supranti? Ar supranti, kad ten, nublokštas į purvą, 
galėjo gulėti ir tavo vaikas; sumuštu veidu ir su- 
draskytais drabužiais? Kaip tada jaustumeis? 

- Tai... Tai būtų siaubinga, - išlemena ji, o ašaros 
užtvindo akis, bėga žemyn ir sumyšta su vandens 
upeliais ant skruostų. 

— Tai kodėl tada šitaip elgeisi? - tardau paky- 
lėtas. 

- Ašjuk nesupratau, ką visa tai reiškia! - išrėkia 
ji pametusi viltį. - Mes juk buvome tik vaikai, nema- 
nau, kad... 

Man nusibodo jos išvedžiojimai ir prasta atmin- 
tis, tad vėl panardinu į vandenį - dabar jau ilgiau. 
Matau, kaip cigaretė ima deginti jai pirštus, ir ji 
staiga ją paleidžia, kai ima sopėti. Kai pagaliau ją 
vėl kilsteliu, ji visai nusibaigusi - nepajėgia išlaikyti 
kūno; tad man prisieina paleidus sprandą, už plaukų 
pakelti jos galvą. Pakratau ją pirmyn ir atgal, ji ke- 
letą minučių kosčioja ir springsta, negalėdama iš- 
spausti nė žodžio. Tuo metu aš jai papasakoju apie 
sudaužytas svajones, apie vaikystę be saulės, apie 
gyvenimo vienatvę ir apie nuogą, viltį praradusią 
sielą. Kai jai pagaliau sugrįžta kalbos dovana, ji 
iškošia „atleisk“. Bet aš ja netikiu; nors koks skirtu- 
mas; ji juk vis tiek turi mirti. 

- Tavo kančia per trumpa, - tariu jai. - Manoji 
truko trisdešimt aštuonerius metus. Bet man jau 

pavargo rankos. Viso gero, Lise Lota. 

Paskutinį kartą panardinu jos galvą į kojų vonelę, 
bet dabar ji nebesipriešina. Trumpą akimirką dar 
refleksiškai spurda, bet netrukus nurimsta. Palieku 
ją ten, kur ir klūpo, sukniubusi virš praustuvės; vis 
dėlto prieš atsikeldamas neiškenčiu neįgrūdęs jai 
tarp pirštų nuorūkos. 

Per televiziją barasi; kažkas išbėga iš kambario, 
užtrenkdamas paskui save duris. Aš išeinu ramiai, 
atsargiai užverdamas Lisės Lotos duris. 


ANTRADIENIS 


Kaip įprasta Petra Vestman skubiai peržvelgė, 
kas jai padėta ant stalo, tačiau - išties nebūdinga - 
nepuolė imtis iniciatyvos. Anaiptol, laisvą tarp kon- 
krečių užduočių laiką ji skyrė informacijos apie Pe- 
derį Friką paieškai. 

Pederis Frikas buvo penkiasdešimt trejų metų, 
kilęs iš Hudiksvalio. Mokyklos baigiamuosius egza- 
minus išlaikė puikiais pažymiais 1972-aisiais ir po 
to 1972-1973 metais atliko karinę prievolę karinėse 
jūsų pajėgose KA1 Rindo saloje. 1973 metais pradėjo 
medicinos studijas Lundo universiteto Medicinos 
fakultete, be to, ir susituokė. 1974 metais gimė dukra, 
tačiau nuo 1975 iki 1980 metų nėra jokių duomenų 
nei apie studijas, nei apie pajamas. Žmona su vai- 
ku tuo laikotarpiu gyveno Hudiksvalyje, ten abi ir 
šiandien tebėra registruotos. 1980 metais Frikas ir 
vėl atsiranda - rudenį sugrįžta studijuoti; išsituokia. 
1984-aisiais išlaikęs baigiamuosius medicinos egza- 
minus, vėliau dirba įvairiose Stokholmo ligoninėse, 
o dabartiniu metu - vyresniuoju gydytoju anestezio- 
logu Karolio instituto ligoninėje. 

Kolega iš finansų policijos jai padėjo surasti in- 
formacijos apie Friko materialųjį turtą. Čia jokių 
netikslumų nebuvo. Jis - viengungis, turintis solidžių 
pajamų, kurias atitiko jo gyvenimo lygis. Nieko čia 
keisto. Tikrindama nusikaltimų registrą, Petra kon- 

statavo, kad nuobaudų jis neturėjo. Nieko neatsirado 
ir policijos ribotos prieigos identifikacijos registre. 
Jokių duomenų ir kitame vidinės darbo tvarkos po- 
licijos registre, iš kurio galėtumei surasti asmenį pa- 
gal apibūdintą nusikaltusiojo tapatybę. Atrodo, kad 
jo praeitis - be dėmių. 

Iš pokalbio telefonu su vienu organizacijos „Gy- 
dytojai be sienų“ gydytoju Petrai pavyko sužinoti, 
kad Libane buvo dirbama tik 1975 metais. Tada 
Pederiui Frikui buvo dvidešimt dveji - vos baigęs du 
studijų kursus. Tad reikia manyti, kad 1975 metais 
dirbti gydytoju Libane jis negalėjo. Ir apskritai jo 
pavardės organizacijos sąraše nebuvo. Bent jau me- 
luojant Petra bus jį pričiupusi. 


Bet kaipjai toliau elgtis? Nieku gyvu nenorėjo, kad 
Frikas įtartų ją tyrinėjant. Todėl negalėjo susisiekti 
su jo motina, kuri tebebuvo gyva, su jo kaimynais, 
kolegomis ar darbdaviais. Nedrįso kalbinti ir Friko 
dukters. Tačiau jo buvusi žmona, atrodo, - visai kas 
kita. Jis ją paliko su ką tik gimu-sia dukrele, ilgiems 
penkeriems metams išvykdamas į užsienį, ir vos tik 
sugrįžo namo, kaipmat išsiskyrė. Ji su juo tikriausiai 
dažnai nesikalba. 

Po kelių nesėkmingų mėginimų susisiekti su bu- 
vusia žmona vieną vėlyvą vakarą jai pagaliau pavyko 
ją rasti darbe. Ji dirbo operacinėje medicinos seseri- 
mi Hudiksvalio ligoninėje. 

— Aš ieškau Pederio Friko, - pamelavo Petra. 

Ragelyje - visiška tyla; tikėtina, kad tai - geras 
ženklas. 

— Alio? 

— Neturiu su juo ryšių jau daugelį metų. Jums 
reikėtų į ką nors kitą kreiptis. O kas jo teiraujasi? 

Petra sąmoningai iš pradžių neprisistatė. Buvo 

gerai apsvarsčiusi ir nutarusi šiai moteriai nemeluoti, 
kas tokia esanti. O jeigu atsakymas būtų buvęs 
kitoks, ji būtų kaip tik čia pokalbį nutraukusi - taip 
ir neprisistatydama. 

— Mano pavardė Vestman, esu policininkė, - tarė 
Petra. - Jis susijęs su mano vykdomu tyrimu. 

— Tada žinote, kad per mane jo nerasite, - atsakė 
moteris, vardu Mona Friberg. 

Ji tikrai turi galvą ant pečių. 

— Tiesą pasakius, aš norėjau kaip tik su jumis 
pakalbėti, - prisipažino Petra ir čia pat pasiskubino 
perimti pokalbio iniciatyvą. - Kada paskutinį kartą 
su LD kalbėjote? 

1980-aisiais, - trumpai atsakė moteris. 

— Dėl skyrybų? 

- Taip, tikrai. 

- Taijūs po to laiko visai su juo nebendravote? 

— Tą jau sakiau. 

— O dukra? 

— Irji - ne, kiek man žinoma. 

- Ar galėčiau paklausti, kodėl nebendravote? 

Mona Friberg kelias sekundes padvejojo, ar at- 
sakyti. 

- Jo rūpinimasis dukterimi buvo niekinis. Nei 
jis, nei aš nenorėjome palaikyti ryšių. 

— Atsiprašau, kad kišuosi į privačius dalykus, - 
tęsė Petra, - bet kodėl jūs apskritai už jo tekėjote? 

Ji puikiai suvokė, kad šitaip suteikia moteriai 
laisvą valią pokalbį baigti, tačiau kaži kas jai kuždėjo, 
kad šitaip nenutiks. 

- Klasikinė priežastis. Pastojau. 

— Ir jis prisiėmė atsakomybę? 

Akimirką padvejojusi, ji atsakė: 

— Iš pažiūros - taip. Bet praktiškai mes beveik 
niekada nebesusitikome. Jis išsikraustė į Lundą, o 

vėliau keleriems metams išvyko į užsienį. 

— Ir jam sugrįžus namo, kreipėtės dėl skyrybų? 

— Taip. Net nesusitikdami. Nemačiau jo nuo pat 
1975 metų. 

Monos Friberg balsas neišdavė jokio kartėlio. Į 
užduodamus klausimus ji atsakinėjo dalykiškai ir 
trumpai. Ir vis dėlto Petrai dingojosi, kad moters 
nuostatą į viską lydi kaži koks delsimas. Tai, ką ji 
pasakojo, nieko gero apie Friką nesakė, tačiau jos 
laikysena buvo atsargi. Per visą pokalbį Petra nebūtų 
galėjusi jos tiesiogiai šituo apkaltinti, bet vėliau ji vis 
dėlto įsitikino, kad Mona Friberg dalį tiesos apie 
Pederį Friką nutylėjo. 

- Arjis mokėjo už mergaitės išlaikymą? - pasi- 
teiravo Petra, nors atsakymą jau žinojo. 

— Ne, bet aš to ir nereikalavau. Mano finansinės 
galimybės geros. 

— Galima būtų suprasti ir taip, kad buvo rimtų 
priežasčių su Pederiu Friku neturėti jokių reikalų, - 
pamėgino prakalbinti Petra. 

— Esu linkusi nuo nieko nepriklausyti, - atsakė 
Mona Friberg nė truputį nevirptelėjusiu balsu, kuris 
galėtų išduoti, kad būtų kažkaip kitaip nutikę. 

— Gal jūs žinote, kur jis būtų galėjęs būti, kai 
išvyko į užsienį, nuo 1975 iki 1980 metų? - paklausė 
Petra. 

— Ne. Ir niekas kitas daugiau, kiek man žinoma. 

— Kasjis per žmogus? - išdrįso Petra paklausti. 

— Inteligentiškas ir siekiantis savo tikslo. Egois- 
tas. Komunikabilus. 

Į teigiamas savybes ji įterpė ir negatyvią. Pateikė 
faktus, bet rodės esanti objektyvi. Ir ko ji nepasako? 
Teigė, komunikabilus, bet ne - malonus. Siekiantis 
savo tikslo, - tai tikrai turėtų būti pozityvu? Bet 
ne, ne tada, jei po to seka - egoistas. Petra nespėjo 

užbaigti minties. 
— Jis domisi karu, - pridūrė Mona Friberg. - Be 
galo juo domisi. Bet man jau laikas grįžti prie darbo. 
Tuo pokalbis ir pasibaigė. 


TREČIADIENIO VAKARAS 


Nuotaika tyrėjų grupėje prislėgta. Jau trečiadie- 
nis, tačiau neatsirado beveik nieko naujo, kas galėtų 
pastūmėti tyrimą pirmyn. Pirštų atspaudus nuo kė- 
dės Ingridos Olson virtuvėje sutikrino su žinomų 
nusikaltėlių registru; be rezultatų. Jie nepriklausė 
ir jokiam kitam asmeniui, kuris susijęs su tyrimu. 
Nieko naujo nesužinota ir iš vėlesnės Vanerbergo 
šeimos bei jo partnerio apklausos. 

Pristatytas teismo medicinos gydytojo Zetersto- 
mo raportas, tačiau turinio duomenys niekur nevedė. 
Mirtis ištiko pirmadienį tarp 16 ir 20 valandos - kaip 
ir buvo visąlaik manyta. Net ir mirties priežastis - 
kokios tikėtasi: kraujo išsiliejimas į smegenis, kurį 
sukėlė stiprus smūgis buku daiktu į galvą ir veidą. 

Apklausiant aplinkinius kaimynus, išaiškėjo to- 
kia informacija: Lenartas Jūsefsonas, gyvenantis 
priešais Olson, matė pro jo langus vieną po kito 
praeinančius du vyriškius maždaug žmogžudystės 
laiku. Kadangi buvo tamsu, kokių nors bruožų 
vienas iš jų buvo Vanerbergas. Į kitoje gatvėje gy- 
venusios šeimos garažą per vasaros atostogas buvo 
įsilaužta. Keliose aplinkinėse šeimose lapkričio mė- 
nesį apsilankė lenkė prekeivė, siūlydama paveikslų. 
Vyresnė pora keletą kartų pastebėjo Okerbešo gatve 
vaikštinėjančią nematytą švediškos išvaizdos moterį. 
Keletas kaimynų matė gatve prabėgantį sportininką 


153 


šviesiai mėlynu treningu. Vėliau paaiškėjo, kad jis - 
vietos gyventojas iš Ulovonbakeno, susikertančio 
su Okerbešo gatve. Matė ir trisdešimties-keturias- 
dešimties metų dviratininką, kuris, matyt, įkaušęs 
vinguriavo gatvėmis šeštadienio vakarą prieš žmog- 
žudystę. Pagaliau, pas devynias aplinkinių šeimas 
buvo apsilankęs įtartinas švediškos išvaizdos dvi- 
dešimtmetis, parduodantis tualetinį popierių, pa- 
žymėtą vietinio teniso klubo emblema. Trys arti- 
miausios kaimynystės asmenys matė, kaip Ingridą 
Olson, susilaužiusią šlaunikaulį, išvežė greitoji pa- 
galba. 


Tyrėjų grupė darbavosi keliomis kryptimis, ta- 
čiau vieningai sutarė laikytis hipotezės, kad Hansas 
Vanerbergas,ketindamas aplankyti naujai į Okerbešo 
gatvės 13 namą įsikrausčiusią šeimą, iš savo namų 
išėjo pirmadienio vakarą ir per klaidą atsidūrė 31- 
ame name, kur ir susitiko su savo žudiku, dėl kol kas 
nežinomų priežasčių jį čia atsekusiu. 

Prokuroras, augalotasis Hadaras Rosenas, ėmė 
nekantrauti ir pasiūlė patikrinti, ar nėra daugiau 
panašių atvejų Stokholme ar kur nors kitur šalyje. 
Einaras Eriksonas, tai ištyręs, kokių nors tiesioginių 
sąsajų niekur nerado: nei kas sietųsi nužudymo meto- 
du, nei vieta. Daugumą nužudymų išprovokuodavo 
tragedijos šeimoje arba girtavimas. 


Sjobergui einant namo pliaupė lietus, o jis, kaip 
įprasta, buvo be skėčio. Jei tik pasiimtų skėtį į dar- 
bą, tikrai čia pamirštų; tad pasigestų jo namuose. 
Bet palikus skėtį namie, būtinai pradės lyti jam su- 
siruošus iš darbo. Ilgai nedvejojęs, nusprendė pasukti 
kelis kvartalus iš kelio į parduotuvę, prekiaujančią 
rankinėmis; tikėjosi, kad ten bus ir skėčių; pasirodo - 

tikrai. Tačiau iš to - mažai naudos, nes parduotuvė 
prieš penkias minutes užsidarė; tad jam nieko 
kito neliko, kaip tik kantriai kiūtinti tris kvartalus 
atgalios. 

Pakeliui ėjo pro popieriaus parduotuvę, į kurią, 
net gerai nežinodamas kodėl, užėjo. Nutarė čia galė- 
siąs ką nors rasti; ir netrukus išėjo nešinas rašiklių 
dėklais kiekvienai mergaitei, įvyniotais į kalėdinį 
dovanų popierių, ir numalšinęs nepasitenkinimo 
jausmą, kilusį dėl nežinojimo, ko čia užėjęs nusi- 
pirkti. 

Pagaliau įžengusį namo pasitiko užjaučiantys 
šūksniai - juk kiaurai permirkęs. Išsitiesęs ant sofos 
priešais televizorių, kad vaikams palaikytų drau- 
giją Žiūrint vaikų programą, staiga prisiminė, kokiu 
reikalu iš tiesų buvo užėjęs į kanceliarijos parduotu- 
vę. Kristoferis su Džonatanu tarsi susimokę švaistė 
po grindis dešimtis laikraščių, kurių bent trys buvo 
suplėšyti į skutelius. 


Kai keturi mažiausieji jau sugulė į lovas, o Si- 
monas žaidė kompiuterinius žaidimus, Sjobergas 
sėdo prie stalo valgyti pašildyto likusio nuo vaikų 
vakarienės maisto. Osa jau anksčiau vakare buvo su 
jais pavalgiusi, bet vis tiek jam palaikė draugiją. Ji 
paprašė papasakoti apie tiriamą žmogžudystę, ir jis, 
kramsnodamas sardelę, pateikė naujausią pastarųjų 
dienų eigą. 

— Vienas dalykas man neduoda ramybės, - tarė 
Osa. - Atrodo, kad jų santykiai buvo geri; na, Vaner- 
bergų; tiesa? 

— Atrodo, kad taip, - atsakė Sjobergas. 

— Panašiai kaip tavo ir mano? 

— Taip, gali būti. 

— Dviejų išmintingų žmonių, kurie tarpusavyje 

šnekasi? 

— Tikriausiai. 

— Įsivaizduok: šį vakarą tau reikia išeiti su reika- 
lais. Tarkim, apklausti liudininką. Man tu pasaky- 
tum: „Turiu valandėlei išeiti apklausti liudininko“, 
ar ne? 

- Maždaug taip. 

— Juk nesakytum, kad reikia apklausti įtariamąjį. 
O aš taip pat neįsidėčiau į galvą, kad tu pasakei 
„įtariamąjį“, nes tu iš tiesų sakei „liudininką“. 

— Čia tu tikriausiai teisi. 

— Be to - nors tuo nesu visiškai tikra, - be to, 
nemanau, kad tu tik sugrįžęs namo ir pabuvęs su 
šeima sugalvotum, kad „privalai“ išeiti susitikti 
su kažkuo, su kuo nebuvai susitaręs susitikti. Juk 
Vanerbergas galėjo ten nuvažiuoti tiesiai iš darbo. 

— Gal jie nebuvo grįžę namo prieš šešias, ir jis 
tai Žinojo. 

— Patikrink tai. Net jeigu ir taip, tai turėjo prieš 
eidamas paskambinti, nes juk užsuko ne pakeliui. 
Gal jų nebuvo namuose. 

— Bet jie ten buvo. 

— Jis galėjo to nežinoti, nes nepaskambino ir 
nepasiteiravo. 

— "Tu teisi. Ir tada mes atsiduriame... 

— Tada atsiduriame situacijoje, kad Vanerbergą 
kažkas įviliojo į negyvenamą namą, kad čia jį nu- 
Žudytų, - pertraukė Osa. 

- Kažkas, kas turi informacijos, kad Ingridos 
Olson nėra namuose, - papildė Sjobergas. - Kažkas, 
kas norėjo ir jai pridaryti šiek tiek nemalonumų, arba 
jos namą pasirinko tiesiog todėl, kad šis buvo tuščias. 

- Iš to seka, kad tas kažkas yra susijęs ir su Ingri- 
da Olson, ir su Hansu Vanerbergu. Surask tarp jų 
ryšį, ir mįslė - įminta, - patenkinta konstatavo Osa, 

sunerdama už galvos rankas. 

— Juk tu, po paraliais, teisi! — tarė Sjobergas 
susikaupusia veido išraiška. - Einu, paskambinsiu 
tam pirkėjui. 

Jis pakilo nuo stalo, palikdamas neplautą lėkštę 
išdidžiai niūniuojančiai žmonai. 

Iš pradžių paskambino Petrai Vestman, kuri 
anksčiau buvo bendravusi su pirkėju. Ji tebebuvo 
darbe ir, kiek nustebusi, davė jam šeimos telefono 
numerį Okerbešo 13. 

— Rytoj papasakosiu, jei bus kokių nors rezul- 
tatų, - paslaptingai pratarė Sjobergas ir, padėkojęs 
už pagalbą, baigė pokalbį. 

Tada paskambino pirkėjui; atsiliepė vyras, vardu 
Matiasas Holmas. Kaip tik jis kontaktavo su nekilno- 
jamojo turto firma skųsdamasis pardavėju. 

- Atsiprašau, kad skambinu taip vėlai. Aš Konis 
Sjobergas, kriminalinio tyrimo komisaras Hamar- 
bio policijoje. Vadovauju Hanso Vanerbergo žmog- 
žudystės tyrimui. 

- Nieko tokio. Kuo galėčiau būti naudingas? - 
paslaugiai pasiteiravo vyras. 

- Noriu paklausti, ar jūs kada nors asmeniškai 
esate kalbėjęsis su Hansu Vanerbergu? 

— Ne, nesu. Kalbėjausi tik su Molinu. 

- Ar buvote kada nors Molinui sakęs, koks lai- 
kas jums būtų tinkamas, kad Vanerbergas užsuktų 
pasižiūrėti į dalykus, kuriais jūs esate nepatenkin- 
tas? - paklausė Sjobergas. 

— Sakiau, kad man tinka bet kada. Mano žmona 
su vaiku visada namuose. 

— Bet ir tokiu atveju, ar nebūtų buvę tinkama, 
kad Vanerbergas prieš ateidamas paskambintų? Jūsų 
žmona gal ne ištisomis dienomis būna namuose? 

— Na, taip, būtų išmintinga pirmiau paskam- 

binti. Jei tik nebūtų ėjęs pro šalį... 

— Labai ačiū, - tarė Sjobergas, - ir dar kartą labai 
atsiprašau. 

Asajam triumfuodama šypsojosi. Jis ją apkabino 
ir pabučiavo į kaktą. 

— Kasašbūčiau be tavęs, brangioji, - nusijuokė. — 
Dabar jau ir Simonui laikas į lovą, manau. 


Osa sėdėjo skaitydama, o Sjobergas išsiblaškęs 
stebėjo televizijos žinias, nors jo mintys sukosi apie 
tai, kas galbūt galėtų suteikti tyrimui naują posūkį. 
Jis nusprendė pats rytoj nuvažiuoti namo pas Ingri- 
dą Olson ir savarankiškai apžiūrėti visą namą. Ir ką 
nors surasti - nors pats nežinojo, ką. Visai gali būti, 
kad tai jau anksčiau pastebėjo, jeigu pamatė; bet 
dabar tikrumo jausmas buvo kitoks. 

Žinios malė apie Hamas, mirtininkus Irake ir bu- 
vusio rusų agento Litvinenkos nunuodijimą, tačiau 
šį vakarą Sjobergui buvo sunku žinioms susikaupti. 
Vienas epizodas trumpam pagavo jo dėmesį. Ekrane 
buvo matyti tarpusavyje besikalbantys keli unifor- 
muoti policininkai, o žinių pranešėjas reziumavo 
įvykį: 

— Keturiasdešimt ketverių metų dviejų vaikų 
motina, gyvenanti Katrineholme, vakar rasta nužu- 
dyta savo bute. Moterį rado jos septyniolikametis 
sūnus; įtariama, kad ji buvo paskandinta vonelėje 
kažkuriuo laiku prieš pietus. Policija bute yra ap- 
tikusi išskirtinių pėdsakų, tačiau kaltinimai dėl 
žmogžudystės niekam dar nepareikšti. 

„Argi čia - ne keturiasdešimt ketverių metų su- 
kaktuvininkų savaitė!“ - pats sau pagalvojo Sjober- 
gas. - „Trys žmogžudystės per devynias dienas; juk 
tai - beprotystė. Per interviu apie žmogžudystę 
reporterė klausinėjo jo kolegą iš Katrineholmo po- 

licijos, o filmavimo kamera fiksavo nykią žaidimų 
aikštelę ir žmones, besispraudžiančius prie skiria- 
mąja juosta užtvertos laiptinės. 

- Teismo medicinos tyrimas dar neatliktas, ta- 
čiau viskas liudija, kad moters gyvybę atėmė vienas 
arba keli nežinomi nusikaltėliai, - komentavo po- 
licijos komisaras. 

— Mes turime duomenų, kad moteris buvo pa- 
skandinta, - kvotė reporterė. 

- Tam tikra prasme, - tarė policininkas, ir kaž- 
kas kniostelėjo Sjobergo atmintin, nors pats gerai 
nesuvokė, į ką čia sureagavo. 

— Taip, tik tiek galiu pakomentuoti, - prisipažino 
kiek padvejojęs policininkas, - kad paskandini- 
mas yra tikėtinas, ir mes ties tuo dirbame. Daugiau 
šiuo kartu komentuot negaliu. Teismo. medicinos 
ekspertizė, tikimasi, bus atlikta savaitgalį, ir tada 
sužinosim daugiau. 

- „Savaitgalį“, - sumurmėjo sau Sjobergas. - Jis 
ištarė tarmiškai, užuot pasakęs taip, kaip mes čia 
sakome. „Tam tikra prasme“ - niurnėjo Sjobergas 
toliau, - ištardamas dainuojančia intonacija; pavar- 
tojo tai vietoje „tiesa, tikrai . 


Kaži kas labai pažįstamo tuose tarmiškuose pa- 
sakymuose; dar ta nutęsianti intonacija; tačiau nieku 
gyvu negalėjo prisiminti, kur jis tai bus girdėjęs. 
Per prievartą nuvijęs šalin mintis, toliau stebėjo 
pranešimus apie lapkričio pradžioje užklupusios 
galingos sniego pūgos pasekmes. 


X X X 


Tomas nusipurtė, kai atidaręs bruknių uogienės 
indelį pamatė užsitraukusį pilkšvą pūkuotą pelėsį. 

Staigiai vėl užsukęs dangtelį, švystelėjo stiklainį į 
šiukšlinę, kabėjusią ant spintelės laikiklio po plau- 
tuve. Atsisėdęs už virtuvės stalo, ėmėsi kraujinio 
pudingo, vis dar jausdamas nusivylimą. 
kaip ir senasis radijo imtuvas, tebestovintis čia nuo 
dėdės Gunaro laikų. Tačiau užuolaidos virtuvei jau 
užsakytos; praėjusį pirmadienį po darbo jis įsidrąsi- 
no užsukti ten, už kampo, į medžiagų parduotuvę - į 
tą, kurios lange viliojo pasiūlymas dovanai pasiūti 
užuolaidas, jei tik čia bus perkama medžiaga. Dėl 
medžiagos jis pagaliau apsisprendė - bus jaukiai 
geltona su plonų melsvų langelių ornamentu; tik- 
rai turėtų tikti virtuvei. Tiesą pasakius, tai buvo 
parduotuvės ponia, kuriai nusibodo patarinėti, ir 
ji griežtai jam patarė pasirinkti tą medžiagą. To- 
mas dėkingai sutiko su pasiūlymu, nuolankiai 
priimdamas ir jos susierzinusią veido išraišką, ir pik- 
tai nekantrius judesius. Užuolaidų modelį jis visiškai 
paliko jos nuovokai - kokių nors variantų jie net 
neaptarė. Kaip pasiūtos užuolaidos atrodys - bus tik- 
ras netikėtumas, o kiek visas malonumas kainuos, 
jis net neišdrįso paklausti. Po savaitės galės užeiti ir 
užuolaidas atsiimti. 

Žvilgsniui nutūpus ant senojo tranzistoriaus, jis 
prisiminė dėdę Gunarą, mamos brolį, besėdintį 

rie to paties virtuvės stalo, kur dabar pats sėdėjo. 

Šiokiadieniais gerdamas priešpiečio kavą, dėdė klau- 
sydavosi „Pageidavimų koncerto“, o šeštadieniais 
abudu stengdavosi įminti muzikines mįsles. Jis pats 
niekuo labai neprisidėdavo, tačiau abiems būdavo 
smagu drauge. Dėdė Gunaras buvo tikras tokių 
laidų sirgalius. 

Gražiomis manieromis dėdė Gunaras nepasi- 
žymėjo; buvo mažakalbis, ir jie nedaug per dienas 

kalbėdavosi; tačiau draugiją vienas kitam palaiky- 
davo tylėdami. Jis pripažino Tomą tokį, koks šis 
buvo, nei jį kritikuodamas, nei pykdamas ant jo. 
O Tomas savo ruožtu nekreipė dėmesio, kad dėdė 
stokojo asmeninės higienos; jis palengvėjusia šir- 
dimi iškeitė mažo miestelio ribotumą į didmiesčio 
anonimiškumą. 

Tomas prisiminė vėliausią savo laiką Katrine- 
holme, jam dirbant siuvinių parduotuvėje pas senyvą 
sutuoktinių porą. Šie buvo giliai įsitikinę, kad jis - 
protiškai atilikęs - gal taip ir galėtum pamanyti, nes 
nebuvo baigęs pagrindinės mokyklos - ir visą laiką į 
jį įtariai žiūrėjo. Niekada nedrįsdavo palikti jo vieno 
parduotuvėje, o kasos aparatą, jam būnant šalia, 
visąlaik kas nors iš jų stebėdavo. Ir tai lėmė, kad 
užuot stengęsis ko nors savo profesinėje praktikoje 
išmokti, laiką jis pašventė siekdamas pasprukti nuo 
jų rūstaus akylo žvilgsnio. 

Tai, kad netoliese buvo įsikūrusi aukštesniųjų 
klasių mokykla, nieko gero nedavė. Bendraklasiai, 
kurie bėgdavo pro šalį per pertraukas ar pietų metą, 
neiškęsdavo neužsukę į parduotuvę ir neuždrožę 
jam „kriaušės, vos tik pasitaikydavo proga. Pagrin- 
dinis tokių patyčių akstinas buvo jo tariamas ho- 
moseksualumas. Jam apie tai mąstant, prisiminė 
epizodas iš laikų aukštesnėse klasėse - jo nebuvo 
atmintimi palietęs nuo tada, kai tai nutiko; prieš 
trisdešimtį metų. 

Tas įvykis, žinoma, nebuvo tiesiogiai su juo su- 
sijęs - tik su vienu nelaimės draugų, Sorenu iš para- 
lelinės klasės; bet stilius jam buvo gerai pažįstamas. 
Sorenas kartu su bendramečiais futbolo komandos 
draugais viešėjo treniruočių stovykloje Suomijoje. Per 
kelionę suomių laivu jie, matyt, kaip reikiant įkaušo; 
daugelis vaikinukų buvo stipriai girti. Vienas jų - 

peštukas ir pagyrūnas, kažkodėl pravardžiuojamas 
Lase Kietuoliu - taip prisigėrė, kad leidosi vištgaidžio 
Soreno įviliojamas į tualetą. O ten Sorenas privertė 
vargšą girtą Lasę Kietuolį čiulpti iki galo, pagal vi- 
sas taisykles. Tada, suomių laivui mėtant į šonus, 
išžengė giliai įskaudintas Lasė Kietuolis iš vyrų tu- 
aleto ir papasakojo visiems komandos draugams, 
kokį siaubą patyręs. Komandos draugai audringai 
pasipiktino; taip pat, kaip ir kelionėje juos lydėjęs 
treneris. Ir pasipiktino taip, kad Sorenas, net jo neiš- 
klausius, buvo išmestas iš komandos „berniukų la- 
bui“, o Lasė Kietuolis - kuris nė per plauką nebuvo 
homoseksualus - išplaukė iš visos tos istorijos sausas 
ir išsaugojęs garbę, net pagerbtas tarsi didvyris. 

Tomas šyptelėjo, prisiminęs tą absurdišką istoriją, 
kramsnodamas paskutinę kraujinio pudingo riekę 
ir nuskalaudamas ją puse stiklinės pieno. Jis pasiekė 
vakarinį laikraštį, kuris tebegulėjo neskaitytas ant 
virtuvės stalo, ir skleidė puslapius pirmyn iki vie- 
tinių naujienų. 

Kai Lisės Lotos žvilgsnis sutiko jo žvilgsnį, aki- 
mirksnį pagalvojo, kad ji pirmą kartą jam drau- 
giškai šypsosi. Bet tada jį atsivijo realybė, ir širdis ėmė 
plakti tankiau. Staiga pajuto baisų troškulį, tačiau 
nepajėgė atsikelti, kad pasiimtų ko nors atsigerti. Jis 
atidžiai perskaitė du kartus visą straipsnį ir staigiu 
judesiu prisitraukė likusią šūsnį pastarosios savaitės 
laikraščių, tebegulėjusių ant stalo. Kiek pasirausęs 
krūvoje, susirado sekmadieninį ir susirado nedidelį 
pranešimą apie Skarholmene nužudytą prostitutę. 
Peržvelgęs ir jį porą kartų, taip ir liko besėdįs: ištiesęs 
nugarą, ant kelių sunėręs rankas, tuščiai žvelgdamas 
priešais save. | 

- Ir ką aš padariau? - sušnabždėjo pats sau. - Ką 
man dabar reikės daryti? 


KETVIRTADIENIO PRIEŠPIETIS 


Ketvirtadienį tyrimo grupei vėl išmušė susirin- 
kimo valanda. Hadaras Rosenas pranešė, kad ne- 
dalyvaus, o visi kiti, išskyrus Vestman, jau buvo susi- 
tiek atlaidžiai, nes ji turėjo nemažai kitokių teigiamų 
savybių. Nepaisant jauno amžiaus, jai niekada nekil- 
davo problemų sutelkti darbui vyresnius kolegas. 
Jai — nė motais darbo vietoje vyravusi vyrijos dau- 
guma; ji buvo iniciatyvi ir veikli. Be to, Sjobergas Ži- 
nojo, kad ji dažniausiai likdavo darbe iki vėlaus va- 
karo, niekada neatidėdama įpusėtos užduoties. Šį 
sykį taip pat juk žinojo, kad išvakarėse ji dirbo iki 
išnaktų. 

Ant konferencinio stalo rikiavosi paruošti penki 
kavos puodeliai, tarsi laukdami, kol bus ištuštinti, 
vos pasigirs signalas susirinkimą pradėti. Susierzinęs 
Einaras Eriksonas be paliovos žvilgčiojo į rankinį 
laikrodį, kartkartėmis pabaltakiuodamas į duris. San- 
denas sėdėjo supdamasis ant kėdės, nerūpestingai 
barbendamas pirštais į stalo paviršių, o žvilgsniu 
klaidžiodamas po įrėmintą plakatą, vaizdavusį mer- 
gaitę sūpuoklėse. Kai durys su trenksmu atsidarė ir 
vidun įpuolė uždususi Vestman įkaitusiais skruos- 
tais, laikydama rankoje puodelį arbatos, jis jai sar- 
kastiškai šyptelėjo. Bet ši tik dėbtelėjo nebyliai atgal 
ir, atsitraukusi kėdę, įsitaisė už stalo. Eriksonas balsiai 
atsiduso. 


163 


— Na, štai, - tarė Sjobergas. Ar yra, kas turėtų ką 
naujo pranešti? 

Visi sutartinai papurtė galvas, išskyrus Hamadą, 
perėmusį žodį: 

— Aš nustačiau to „įtartino prekiautojo tuale- 
tiniu popieriumi“ tapatybę, bet jis, deja, - joks nu- 
sikaltėlis. Apskambinęs keletą vietinių teniso klu- 
bų, pagaliau pataikiau. Jis - aštuoniolikos, vardu Joa- 
kimas Levanderis; žaidžia už Eskendės teniso klubą. 
Jis tikrai vaikščiojo po mikrorajonus, norėdamas 
parduoti tualetinį popierių su klubo emblema. Se- 
kėsi jam prastai; tikriausiai būtų buvę geriau prekiau- 
ti telefonu. Spėtina, kad įtartinas jis pasirodė dėl savo 
ožiškos barzdos ir auskaro ausyje. Galima numanyti - 
ir dėl niūrios veido išraiškos. 

- Kada tai nutiko? - paklausė Sandenas. 

— Savaitę prieš nužudymą. Nusivedžiau vaikiną į 
Ingridos Olson namus, bet kiek jis prisiminė, niekas 
jam paskambinus neatidarė; nieko keisto tada jis 
taip pat nepastebėjo. 

- Ar bevaikščiodamas tomis gatvėmis jis buvo 
susidūręs su kitais asmenimis? - pasiteiravo Sjober- 
gas. 

— Jis negyvena šiame rajone, - atsakė Hamadas. - 
Žinoma, kad jis susiduria su žmonėmis visą laiką, 
bet visi jam nepažįstami. 

— Tada bent jau galime išbraukti jį iš tyrimo, - 
tarė Sjobergas. - Vis šis tas. Aš mažumėlę svarsčiau 
apie Vanerbergo reikalus tą vakarą, - tęsė jis, - ir štai 
ką įminiau. Pija Vanerberg, su tuo galime visi su- 
tikti, domėjosi ir žinojo, kuo užsiima jos vyras kaip 
darbe, taip ir po darbo. Ji tvirtina esanti tikra, kad 
Vanerbergas turėjo susitikti su pardavėju. Savo pa- 
grindinėje hipotezėje laikėme, kad ji arba blogai su- 
prato, arba gerai neišgirdo. Nemanau, kad tai visiškai 

teisinga. Sąsajoje su faktu, kad Vanerbergas iš tiesų 
išsiruošė iš namų jau sutemus vakare, kad susitiktų 
su kažkuo, ką mes manome esant 13-ojo namo 
pirkėją Holmą. Vakar vakare aš jam paskambinau 
ir pasikalbėjau, - tęsė jis, atsisukdamas į Vestman. - 
Šis buvo Jormai Molinui sakęs, kad galima užsukti 
bet kada, einant pakeliui, nes jo žmona būna su 
vaiku namuose, tačiau jie dėl jokio konkretaus laiko 
nesusitarė. Ir jis tikrai nesakė, kad būtų ypač tikęs 
būtent to pirmadienio vakaras. Pasak jo, nebuvo 
jokių garantijų, kad jo žmona - ar jis pats šiuo at- 
veju - būtų buvę namuose; nei dienos, nei vakaro 
metu. Jis mano, kad Vanerbergas būtų paskambinęs 
prieš užsukdamas pas juos, jeigu jam užeiti būtų 
buvę pakeliui. Aš manau, kad jis, kaip Pija Vanerberg 
ir teigia, iš tiesų buvo susitaręs su kažkuo susitikti 
pirmadienį šeštą valandą vakare Okerbešo gatvėje 
31. Tas kažkas, manau, yra tapatus žudikui. 

— Ir tai, kad viskas įvyko Okerbešo 13, turėtų 
būti tik keistas sutapimas, manai? - niūriai pratarė 
Einaras Eriksonas. - Norėčiau tuo patikėti. Keistų 
sutapimų šitoje srityje nepasitaiko. 

— Ir vis dėlto aš manau, kad būtent taip ir nuti- 
ko, - užtikrino Sjobergas. 

Hamadas su Sandenu pritariamai linktelėjo. 

— O kaip su Lenarto Jūsefsono liudijimu? - pasi- 
teiravo Vestman. 

— Jūsefsono liudijimas yra įdomus bet kuriomis 
aplinkybėmis, - atsakė Sjobergas. - Juk turime batų 
atspaudus sode. Bela? 

— Taip, neatpažinto vyro atspaudai rodo, kad 
jis, perlipęs per tvorą, nušoko ant vejos šalia žvyro 
tako, - atsakė Hanson. - Kada tai nutiko, Vaner- 
bergui jau įėjus pro vartus ar po to, neįmanoma nu- 
statyti. Galima tik įtarti, kad lipta per tvorą, užuot 

įėjus pro vartus, buvo tam, kad neišsiduotų garsais. 
Garsus būtų skleidę ir vartai, ir žvyro takas. Kaip tik 
tai mums nurodo, kad žudikas į namą atsekė paskui 
Vanerbergą. 

— Tai pamatė ir Jūsefsonas, - pridūrė Vestman. 

- Kodėl žudikas turėtų, jeigu jau sutarė tuo ad- 
resu susitikti su Vanerbergu, atsėlinti ten jam iš pas- 
kos? - paklausė Sandenas. 

- Tai ir mane šiek tiek stebina, - prisipažino 
Sjobergas. - Gal norėdamas užsitikrinti, kad Va- 
nerbergas tikrai ten nueis. Juk nenorėjo palikti be- 
reikalingų pėdsakų namų viduje. 

— Juk vis tiek, po velnių, jis nepaliko namie jokių 
pėdsakų, - sugriaudėjo Einaras Eriksonas. 

Sandenas, nuleidęs negirdomis Eriksono aima- 
nas, svarstė toliau: 

- Gal Jūsefsono liudijimas nėra toks jau svarbus. 
Žudikas gal perlipo tvorą gerokai anksčiau, nei at- 
sirado Vanerbergas. 

- Ir ko jam lipti, jeigu galėjo paprasčiausiai įei- 
ti pro vartus? — įsiterpė Vestman. - Juk lipdamas 
per tvorą dėmesį pritrauktų kur kas greičiau, nei 
kaip visi žmonės eidamas pro vartus; net šiems ir 
girgždant. 

— Būtent todėl aš ir manau, kad žudikas ten 
atsekė jam iš paskos, - konstatavo Sjobergas. 

— Tai ko mes dabar ieškome? - pasiteiravo Ha- 
madas. 

— Ieškome asmens, kuris turėtų sąsajų ne tik su 
Hansu Vanerbergu, bet ir su Ingrida Olson, - api- 
bendrino Sjobergas. - Gal jis norėjo pridaryti bėdos 
taip pat ir Ingridai Olson; nors tai turbūt - per to- 
limos įžvalgos. Vienaip ar kitaip, tas asmuo žinojo, 
kad Ingridos Olson namas bus tuščias. 

- Laiškanešys, - tarė Sandenas. - Šiukšliavežiai, 

ligoninės personalas. 

— Kaimynai, - papildė Hamadas. - Lenkė pa- 
veikslų pardavėja, girtas dviratininkas, greitosios 
darbuotojai. 

— Bevaikščiojanti švediškos išvaizdos moteris, - 
burbtelėjo Eriksonas. - Bet koks prakeiktas valkata. 

— Čia mes ir sutariame, - netikėtai pritarė Sjo- 
bergas, taip perimdamas vadovavimą. - Naujoji 
mūsų hipotezė yra tokia, kad Vanerbergas susitarė 
su žudiku susitikti pirmadienio vakarą Okerbešo 
31. Žudikas jam atsekė iš paskos - kodėl ir iš kokios 
vietos, mes nežinome; bet tikriausiai nuo Vaner- 
bergo namų - ir įėjo paskui jį į sodą. Sprendžiant 
iš pėdsakų, Vanerbergas užėjo už namo, 0 tuo metu 
žudikas, tikriausiai įsmukęs į namus, ten ir laukė 
Vanerbergo; po to jį užmušė. 

— Tai tada tikrinam ryšį? - pasiūlė Sandenas. - 
Tarp Vanerbergo ir Olson. 

- Taip, manau, kad taip, - atsakė Sjobergas. - 
Artimiausią laiką skirdami asmens, turinčio sąsajų 
su Hansu Vanerbergu ir Ingrida Olson, paieškai. 

— Tada galima sakyti, kad toks asmuo - 13-ojo 
namo pirkėjas, - tarė Vestman. - Jis gyvena Ingridos 
Olson kaimynystėje, o savo namą pirko per Vaner- 
bergo nekilnojamojo turto agentūrą. 

— Taip, kodėl gi ne, - atsakė Sjobergas. - Net 
jeigu jis iš tikrųjų nėra niekada susitikęs ar kalbėjęsis 
su Vanerbergu, vis dėlto šioks toks sąryšis yra. 
Siūlau, kad tu, Petra, apeitum kaimynus. Kaimynus, 
gyvenančius tokiu atstumu, iš kur būtų galėję 
pastebėti, kad Olson išvykusi. Gerai juos patikrink; 
parodyk Vanerbergo nuotraukų - tiek gyvo, tiek 
ir mirusio, ir stebėk, kaip šie reaguoja. Tai galioja 
ir jums visiems. Einarai, tu patikrinsi laiškanešį, 
spaudos išnešiotoją ir šiukšliavežius. Ir tada patikrink 

Ingridos Olson praeitį. Sandenai, tu pakalbėsi su li- 
goninės personalu ir greitosios vairuotoju. Beje, ar 
žinai, kur dabar Ingrida Olson prisiglaudusi? 

— Tebegyvena pas Margitą Olofson. 

— Vargšas žmogus, - atsiduso Sjobergas. - Jai, tai 
seselei, ir taip visko - iki kaklo. Kada Ingrida Olson 
galės sugrįžti namo? - paklausė jis, kreipdamasis į 
Hanson. 

— Planavome pasilaikyti namus iki sekmadienio; 
dėl visa ko. Iš principo, esam viską atlikę, bet juk 
niekada nežinai. 

— Viskas gerai. Noriu ten nuvažiuoti šiandien ir 
viską dar kartą apeiti. Šį sykį turėdamas mintyse ryšį 
tarp Ingridos Olson ir Vanerbergo. Jamalai, tu juk 

-esi jau kartą ten apžiūrinėjęs - važiuok su manim. 
Dar kas nors? 

- Taip, man į galvą atėjo vienas dalykas, - 
mąsliai tarė Vestman, čiupinėdama priešais save 
arbatos puodelį. - Jeigu jau Vanerbergas planavo 
susitikimą su žudiku Okerbešo 31, kaip pažymėta 
jo kalendoriuje, visai tikėtina, kad vadinamasis 
pardavėjas dėl to jam bus skambinęs į darbą. Ar 
nereikėtų mums patikrinti visų įeinančių skambu- 
čių, tarkime, tomis savaitėmis, kai Ingrida Olson 
gulėjo ligoninėje? Ir dėl visa ko - gal ir namų tele- 
foną, ir mobilųjį? 

- Žinoma, - sutiko Sjobergas. - Nori tai atlikti, 
Petra? Ar jauti, kad tau ir taip į valias? 

- Mielai tai padarysiu, - neabejodama atsakė 
Vestman. 

- Puiku, - tarė Sjobergas, išlenkdamas pasku- 
tinius kavos puodelio lašus. - Varyk, kad net rūktų! 

- Palaukit, palaukit! - sustabdė Sandenas. - O 
kaip su kalėdiniu vakarėliu šeštadienį? 

- Tikrai jau, - atsiliepė Sjobergas, atsisukdamas 

į Hamadą. - Vos nepamiršau. Ar ką nors užsakei? 

- Žinoma! Bendru pageidavimu tai bus alter- 
natyvus kalėdinis vakarėlis. 19 valandą kavinėje 
„Beirutas“ Engelbrekto gatvėje. 

— Kavinė „Beirutas“, - pratarė Sandenas. - O ko 
jie ten turi? Ledų rutuliukų ir granato vaisių? Jėga! 

Vestman slapčia dirstelėjo Hamado pusėn. Visi 
iš Sandeno sutartinai pratrūko juoku; taip pat ir 
Hamadas. 

- Tikrai jėga, - tarė Vestman. - Man patinka 
libaniečių virtuvė. 

— Oi, jau tie arabai, - atsiduso Sandenas. - Jie 
padarys viską, kad tik išvengtų valgyti kiaulieną. 
Geriau jau valgys kiaušiukus. 


X X X 


Užpuolimas, kurį Petra Vestman patyrė, per sa- 
vaitgalį pavirto pasakojimu. Nors tą istoriją ji pa- 
pasakojo vienam vieninteliam asmeniui, bet savo 
galvoje įvykių eigą perkartojo nesuskaičiuojamą 
kartų kiekį. Bendrai paėmus, dėl visko ji jautė gėdą. 
Gėdą, kad atsibudo lovoje nepažįstamuose namuo- 
se, kad nežinia su kuo praleido naktį. Gana keista, 
bet ji nesijautė paniekinta. Turbūt todėl, manė, kad 
neprisiminė, kas iš tiesų įvyko. Tačiau gėdos jausmo 
norėjo žūtbūt atsikratyti. Kad ir kiek tai kainuotų. 

Tol, kol ji buvo paskendusi veikloje, nekilo prob- 
lemų, bet vos tik nueidavo miegoti, ištisas valandas 
vartėsi, o prieš akis kilo ir mainėsi gėdingi jos pa- 
čios atminties reginiai. Nuogos ir apsvaigusios egip- 
tietiškuose pataluose ar priešais vonios kambario 
veidrodį prabangiame Melarhiojdeno name. Arba 
klupčiojančios savo naujais auliniais išeinant iš 
„Clarion“ baro. 

Be to, ji negalėjo atsikratyti abejonių. Ar ją tikrai 
išprievartavo? Ne ta tradicine prasme. Jeigu ją būtų 
užpuolę ir išprievartavę, jai abejonių nekiltų. Gal tai 
būtų palikę gilesnių pėdsakų, gal ją būtų sužaloję, 
net užkrėtę ar dar nežinia ką padarę, tačiau nekiltų 
jokių abejonių. Ji jų paprasčiausiai išvengtų. Ir tos 
prakeiktos gėdos - taip pat. 

Kaip tik todėl ji privalo šitą projektą įgyvendinti. Ji 
tvirtai apsisprendusi pasodinti tą išblizgintą vyriau- 
sią daktarą į belangę. Su visa jo kerinčia šypsena 
ir visom prakeiktom juoko raukšlėm. Ir kažkas jai 
kuždėjo, kad Mona Friberg taip pat nebūtų prieš. 

Siekdama išsiaiškinti Pederio Eriko susidomė- 
jimą karu, Petra Vestman per trečiadienį susisiekė 
su gynybos valdžia. Po daugybės skambučių ir po- 
kalbių ji pagaliau susisiekė su šešiasdešimt vienerių 
metų majoru, kuris buvo Pederio Friko vadas per pas- 
kutinius mėnesius jam tarnaujant KA1. Jis prisiminė 
Friką kaip vienišą vilką ir pasufleravo susisiekti su 
vengrų kilmės buvusiu svetimšalių legionieriumi, 
kurį tuomet buvo nusisamdę karinėse jūrų pajėgose 
treniruoti kontaktinei kovai. Tas Andras Takacsas, 
pasak majoro, Frikui rodė kur kas didesnį dėmesį 
negu kitiems jo tarnybos draugams; ir jam atrodė, 
kad mokymo metu jų ryšys buvo artimas. 

Čia Petrai kaipmat kniostelėjo, kad ji bus kažką 
labai įdomaus užtikusi, todėl manė esant verta 
pamėginti susisiekti su Takaču. Surado jį be didelio 
vargo. Per gūglą jai pavyko surasti Normalmo 
karatė klubą, kuriame jis dabar darbavosi. Tačiau jai 
pranešė, kad šiuo metu jis išvykęs ir bus pasiekiamas 
ne anksčiau kaip ketvirtadienį. 


Kai Petra pagaliau susisiekė su Švedijos karatė 

sporto meistru vengriška pavarde, labai nustebo 
išgirdusi jį kalbant su prancūzišku akcentu. Įdomu, 
kiek iš tikrųjų jis buvo svetimšalių legionieriumi? 
Bet šito ji nepaklausė. 

— Aš ieškau informacijos apie asmenį, vardu 
Pederis Frikas, kuris atliko karinę prievolę KA! 
Rindo saloje. Pasak duomenų, jūs palaikėte artimus 
ryšius 1973-ųjų pavasarį, kai treniravote šauktinius 
kontaktinei kovai. 

- Taip, jį labai puikiai atsimenu, - atsakė Andras 
Takačas. - Gabus vaikinas. 

- Galjūs tebebendraujate? - pamėgino Petra. 

— Ne, nesutikau jo nuo anų laikų. 

— Kaip jį apibūdintumėte? 

- Buvo stiprus, gerai treniruotas ir turėjo galvą 
ant pečių. Jis labai domėjosi mokymu. Užduodavo 
daug klausimų. 

Prancūziškas akcentas skambėjo net juokingai. 

— Klausimų apie ką nors ypatingą? 

— Apie viską, kuo tik mes užsiėmėme. Jis visada 
norėdavo žengti žingsnį toliau negu jo draugai; ir 
mane, kaip mokytoją, pamalonindavo, kad mokiniai 
rodo didelį susidomėjimą tuo, ko mokoma. 

— Bet?.. 

— Nėra čia jokio „bet“. Jis buvo nuostabus karys. 

— Galžinote,arjisturėjo planų tapti profesionaliu 
kariu? - paklausė Petra. 

- Bent jau ne Švedijoje. Prisimenu, kaip jis griež- 
tai kritikavo Švedijos neutralumo politiką. O Pran- 
cūzijos svetimšalių legionu jis, atvirkščiai, labai do- 
mėjosi. 

Petra pasimuistė kėdėje. 

— Ašjuk ir pats - senas legionierius, - paaiškino 
Takačas. - Jis viską norėjo žinoti, ką tai reiškia, ko 

reikalaujama, ką daryti, kaip ten priimama. Su- 
teikiau jam visą turėtą informaciją. Niekam nere- 
komenduoju tapti svetimšalių legionieriumi, nes tai 
iš tikrųjų — ne pyragai; ir apie tai jam papasakojau. 
Tačiau daviau jam tam tikrų išties naudingų pa- 
tarimų. 

— Kokį jums paliko įspūdį: ar jis turėjo rimtų 
ketinimų? - teiravosi Petra. 

— Nemanau, kad būtų visai neįmanoma, - atsakė 
Takacsas. - Turėdamas tokį pasirengimą, jis be jokių 
abejonių būtų išlaikęs atrankos patikrą. 

— Net ir dvasinį pasirengimą? 

- Gal juokaujate? Tas jaunuolis buvo stiprus kaip 
jautis - tiek fizine, tiek psichine prasme. 

Petra pati sau nusišypsojo, konstatuodama, kad ji 
ir senasis svetimšalių legionierius, matyt, skirtingai 
suvokia psichinės sveikatos sąvoką. 

Petra apibendrino gautus duomenis. Pederis Fri- 
kas buvo inteligentiškas išsilavinęs vyras. Nugludin- 
tas, išblizgintas ir užimantis gerą padėtį. Tačiau jis - 
taip pat ir melagis. Kad pasirodytų dienos šviesoje 
gražesnis, jis melavo apie savo, gydytojo be sienų, 
nuopelnus. O iš tikrųjų jis - tikras tironas, palikęs 
žmoną su vaiku, kad prisidengęs kamufliažo uni- 
forma, galėtų svetimuose kraštuose žudyti žmones, 
su kuriais neturėjo nieko bendro. Gal Libane. Gal 
kur nors kitur. Gal jis dalyvavo visuose karuose, 
kokie tik Libane buvo įsiplieskę. Gal su ta uniforma 
buvo paprasta ir moteris prievartauti. Gal, svarstė 
Petra, ir dukra gimė po išprievartavimo. Prievarta- 
vimo, kurį jis nuslėpė savo auką nusivesdamas prie 
altoriaus. Visų kaip nors susijusių labui. Štai koks 
slidus. Todėl jo ryšys su žmona, ryšys su vaiku buvo 
amžiams nutrauktas. Gili nutylėta paslaptis, kurios 
geriau niekam nežinoti. Štai čia - visa ko pradžia, 

svarstė Petra. Bet kuproto neištiesinsi. Jis yra toks, 
koks visada ir buvo; skirtumas tas, kad dabar jis 
gerokai gudresnis, ištobulinęs savo metodus. 


KEIVIRIADIENIO VAKARAS 


Artėjo trečia ketvirtadienio popietės valanda, 
kai Sjobergas su Hamadu išlipo iš automobilio 
prie Okerbešo 31. Kitaip, nei miestą, sniegas šią 
nedidukę gyvenvietę jau užklojęs balta marška, 
prislopindamas visus garsus, kurie įprastai atsiveja 
nuo netoliese esančio metro ir nuo intensyvaus eis- 
mo perkrautų greitkelių. Idiliška suaugusių sodų ir 
senų medinukų gatvė budino kad ir tykią artėjan- 
čių Kalėdų nuojautą, prieblandoje lėtai besileidžiant 
snaigėms. Sunku pasakyti, kokius jausmus žiemai 
ir Kalėdoms puoselėjo kolega, Sjobergas žinojo tik 
tiek, kad dar mažas būdamas Hamadas bėgo su 
tėvais ir broliais bei seserimis į Švediją nuo Libane 
įsiplieskusio pilietinio karo. Sjobergas laikė Jamalą 
Hamadą pačiu tikriausiu švedu, nepaisant to, kad 
jis vis dar nevalgė kiaulienos. Visai gali būti, kad 
Hamadas, nežiūrint švedės žmonos, namuose būda- 
vo kur kas didesnis libanietis, negu kėlė įspūdį savo 
kolegoms darbe. 

Abiems vyrams iš burnos virto debesis garų, kai 
jie mažais žingsneliais kopė slidžiu it stiklas taku, 
vedančiu į Ingridos Olson namą. 

— Ir kaip, po paraliais, jie įsivaizduoja, kad tetulė 
tokioj padėty įkops į šį kalną? - piktinosi Sjober- 
gas nesivargindamas aiškinti, kas tie „jie“, kuriems 
pasiuntė skundą, galėtų būti. 

- Su apkaustais, - dalykiškai paaiškino Hamadas. 

- Hm, - sumurmėjo Sjobergas, išsitraukdamas 
iš kišenės raktą. 

Įėję į tamburą patrepsėjo, kiek įmanoma nusi- 
kratydami nuo užkulnių drėgną kibų sniegą, ir 
Sjobergas įkišo raktą į spyną. 

Namuose buvo tamsu, tad Sjobergui teko ilgai 
graibyti jungiklio prie durų vidinėje sienos dalyje, 
kol pagaliau jį rado. Dėl neaiškios priežasties namas 
dabar atrodė mažesnis nei pastarąjį kartą, kai jame 
zujo daugybė žmonių. Tvyrojo senienų kvapas, ta- 
čiau kažkaip ne bjaurus; veikiau - jaukus. Kvepėjo 
taip, kaip senuose namuose pas senus žmones. Nors 
pernelyg jauku čia nebuvo; baldai šiandien atrodė 
dar nykesni nei paskutinį sykį. Sjobergui dingojosi, 
kad butas buvo įrengtas ir baldai sustatyti be jokios 
atrankos ar rūpesčio. Matyt, kad Ingrida Olson 
buvo labai vieniša, ir jis pats sau nusistebėjo, kiek 
pritrenkiamai daug vienišų žmonių gyvena šioje 
šalyje. 

Jo paties motina - toks pat pavyzdys. Sjobergo 
tėvas mirė dėl komplikacijų po kažkokios mistiškos 
ligos, kai jam tebuvo treji. Kol augo, jie gyveno 
poroje skirtingų butų Bolmoroje, kur motina dirbo 
mokyklos, kurią jis lankė, valgykloje. Kiek tik pri- 
simena, ji niekada neturėjo didelio artimų žmonių 
būrio; apskritai - jokių artimų draugų. Kaip asmuo 
ji išties nebuvo tam patraukli. Pačia savo esme - 
negatyvus žmogus, mažakalbė ir paniurėlė. 


Viskas sutvarkyta ir namas atrodė švarus. „Han- 
son kaip visada gerai pasidarbavo“, konstatavo Sjo- 
bergas. „Ne tik profesiniu požiūriu, bet ir grynai 
žmogiškuoju.“ 

- Tai ko dabar ieškosime? - pasiteiravo Hama- 
das, jiems įėjus į svetainę, ir be jokios nuovokos 

dairėsi aplinkui. 

— Dokumentų, knygų, nuotraukų, suvenyrų - iš 
kur man žinoti? Bet ko, kas galėtų mums pakišti 
idėją apie Olson ir Vanerbergo ryšį. Ryšį, kurio jie 
galbūt nė nenumanė, o gal ir žinojo. Ar čia yra kokių 
nors negyvenamų patalpų? 

— Yra rūsys ir garažas. 

— Palėpės nėra? 

- Nėra. 

— Tada pradėsime nuo viršutinio aukšto, - tarė 
Sjobergas. - Ten nesu buvęs. 

Jie užkopė siaurais iš prieškambario galo ky- 
lančiais laiptais, ir dabar Sjobergas suprato, kodėl nė- 
rajokios palėpės. Antras aukštas ir buvo ta palėpė, tik 
perstatyta į gyvenamąjį plotą: į du pagal grindų plotą 
gana didelius kambarius, tačiau su labai nuožulniu 
stogu, todėl didelė ploto dalis niekam kitam, kaip 
tik sandėliavimui, netiko. Vienas kambarys buvo 
Ingridos Olson miegamasis, o kitas buvo tarsi koks 
darbo kambarys. Jame stovėjo rašomasis stalas ir 
vargana knygų lentynėlė, taip pat - mažesnis stalas, 
o ant jo - siuvamoji mašina. 

Abudu ėmėsi miegamojo. Kol Sjobergas kraustė 
naktinės komodos stalčius, Hamadui pavyko įjungti 
tranzistorių, stovintį ant pakrypusios lentynos šalia 
langelio, žvelgiančio į priešais namą esantį sodą. 
Sjobergas krūptelėjo nuo staiga pasigirdusio gar- 
so, bet čia pat nusišypsojo. Užgrojusi septintojo de- 
šimtmečio muzika buvo gyva, smagi, tačiau to paties 
laiko Ingridos Olson aplinka veikiau kėlė nuobodžio 
ir nevilties įspūdį. Beje, namuose beveik nebuvo 
knygų. Ingrida Olson neturėjo ir vazoninių gėlių, 
kas Sjobergui atrodė neįprasta, turint galvoje anos 
kartos moteris. 

Miegamajame jokių paslapčių neslypėjo. Ir dar- 

bo kambaryje jie nerado nieko, kas, jų manymu, 
tyrimui galėtų atrodyti įdomu. Rašomojo stalo 
stalčiuose daugiausia - iškarpos, bet taip pat - ir 
įvairios įprastinės kanceliarijos priemonės, tokios 
kaip įdėklai, skylamušis, žirklės, rašikliai, popierius, 
lipni juosta ir klijai. Knygų lentynos buvo kaupinos 
keturiasdešimties metų senumo laikraščių, kruopš- 
čiai sudėliotų į segtuvus chronologine seka pagal rū- 
šį. Abu policininkai konstatavo, kad tai, be abejonių, 
galėtų būti tikras lobis kokiam nors kolekcininkui, 
o Ingrida Olson tikrai būtų galėjusi gerokai pasi- 
pelnyti, jei tik būtų sumaniusi laikraščius parduoti. 
Tai kol kas atrodė vertingiausia, ką šis namas galėjo 
pasiūlyti. Tačiau kokio nors ryšio tarp Ingridos Ol- 
son ir Hanso Vanerbergo jie nerado. 

Jie ilgai darbavosi tylėdami, kiekvienas paskendęs 
savuose apmąstymuose, bet, žinia, kiekvienas jų ga- 
lėjo pradėti ar pratęsti pokalbį apie kokį nors seną ar 
dėl tam tikrų priežasčių nebaigtą reikalą. 

- O gal Ingrida Olson vis dėlto - pati žudikė, - 
provokavo Hamadas, kuriam pabodo monotoniška 
paieška. 

— Jos alibi, kaip žinia, nepajudinamas, - atsakė 
Sjobergas. 

— Jos pačios - taip, bet ji galėjo ką nors pasamdyti. 

— Tikrai - išspausdinti vietiniame laikraštyje 
skelbimą: „Septyniasdešimtmetė moteris ieško ben- 
dram reikalui samdomo žudiko.“ 

- Paklausei jos, ar ji turi artimą draugą? - pasi- 
teiravo Hamadas. 

— Ne! Bet kad juos kur, esi teisus! Moteriškė 
gal turi kur nors kokį vyriškį. Jeigu ir našlė, juk 
nebūtinai - vieniša. 

— Tikrai; bet apie tai jau žinotume. Jai juk nebūtų 
prireikę apsistoti pas Margitą Olofson, - be ūpo tarė 

Hamadas. 

— Tikriausiai, kad ne. Palikim tą versiją ramy- 
bėje. 

Viršutinio aukšto apžiūra abiem vyrams užtruko 
porą valandų. Garažas ir rūsys - dar porą. Ir tik atė- 
jus pirmojo aukšto eilei, viskas ėmė spręstis. Hama- 
das stovėjo užsilipęs ant virtuvės kėdės ir rausėsi 
vienoje ertmių, buvusių virš šaldytuvo. Tuo metu 
Sjobergas, sėdėdamas už stalo, tikrino dėžę, kurioje 
Ingrida Olson laikė, matyt, įvairiausius daiktus, ku- 
rie neturėjo tikslios paskirties. Dėžėje buvo elemen- 
tai, elektros lemputės, gumelės, medvilninių siūlų 
ritė, segtukai, dviračio žibintas, keletas raktų, įvai- 
rios vertės pašto ženklų ir pluoštas popierių. Jis pa- 
kvitus, nuolaidų kuponus, sąskaitas, naudojimo inst- 
rukcijas, bankomato čekius, garantinius talonus — 
viską, kas prabėgo po jo akis. Čekis iš Sandborgo 
maisto prekių parduotuvės pakišo jam mintį, kad 
Vanerbergas ir Olson tikriausiai pirkdavo toje pat 
vietoje; ir tai jis įsidėjo galvon vėlesnio tyrimo labui. 

— Jamalai, ar prisimeni, kur dirba Pija Vaner- 
berg? - staiga paklausė Sjobergas. 

Jis sėdėjo čiupinėdamas vizito pas stomatologą 
kvitą; ten, Daleno poliklinikos stomatologijos kabi- 
nete, prieš porą mėnesių lankėsi Ingrida Olson. Poli- 
cijos skyriuje Jamalas Hamadas garsėjo savo unika- 
lia atmintimi. Jeigu jau kartą išgirdo ar perskaitė, 
galėjai būti visiškai tikras, kad tai prisimins ištisus 
mėnesius, o gal ir metus. Štai dabar Sjobergas, nors 
pasitikėjo sava atmintimi, vis dėlto klustelėjo, kad 
pasitikrintų atsakymą į savo klausimą. 

- Ji - juk medicinos sesuo stomatologijos kabi- 
nete poliklinikoje, - atsakė Hamadas. 

- Kokioje poliklinikoje? - teiravosi Sjobergas. 

— Na, ten, Sandborge, - atsakė Hamadas mos- 
teldamas kažkuria kryptimi, kurios geografiškai 
Sjobergas nesugebėtų nustatyti. - Ji vadinasi Daleno 
poliklinika. 

— Ingrida Olson turi iš ten likusį kvitą, - tarė 
Sjobergas. - Gal jis ir bus ta sąsaja, kurios mes 
ieškome... 

- Žiūrėk tu man, - tarstelėjo Hamadas, žvilg- 
teldamas į savo laikrodį. - Tada nuodugniau jį 
patyrinėsime rytoj; dabar jau dvidešimt po aštuo- 
nių. 

— Oho! Kai linksma, laikas netrunka prabėgti. 
Bet mes dar nepradėjome svetainės. 

— Kaip tik joje mūsų laukia didžiausias darbas, - 
atsakė Hamadas su nevilties gaida balse. - Čia ji 
laiko visas savo nuotraukas. 

Staiga Sjobergas prisiminė pamiršęs paskambin- 
ti Osai ir susisiekė mobiliuoju. Hamadas, pabaigęs 
darbą virš šaldytuvo, nulipo nuo kėdės. Tada abu vy- 
rai tylėdami tęsė įminti padėsiančio ryšio paieškas. 


Jau buvo pusė dešimtos, kai jiedu ėmėsi paskuti- 
nio namų kambario - svetainės. 

— Man labai smalsu, kas tose nuotraukose, - tarė 
Sjobergas, - bet bijau, kad nepavalgęs nebeištversiu. 
Važiuoju, nupirksiu ko nors valgomo. Ko norėsi? 

— Bet ko. Tik ne kiaulienos. 

- Gerai, pamatysim, ką rasiu. Grįšiu kuo grei- 
čiau. 

Sjobergui išnykus iš kambario, Hamadas netruko 
išgirsti, kaip garsiai trinktelėjo laukujos durys. 

Ingrida Olson nuotraukas laikė be jokios tvar- 
kos. Dalis jų dailiai sukaišiotos į albumą, tačiau 
dauguma tebegulėjo tose pat pakuotėse, kuriose ir 
buvo išryškinus atsiimtos. Kitos sudėtos į didelius 

A4 formato vokus arba stirtomis gulėjo tiesiog 
ant spintos lentynų. Tikra senų baltai juodų ir 
spalvotų nuotraukų mišrainė. Kai kurių nuotraukų 
nugarėlėje - užrašas, tačiau daugelyje - jokio. Se- 
noje nespalvotoje nuotraukoje, kurios užrašas ki- 
toje pusėje skelbė 1938-ųjų birželį, stovėjo vyras 
ir moteris, o prieš juos - dvi nedidukės mergaitės, 
sėdinčios nukorusios kojas kiekviena ant savo kėdės. 
Visi šiltai prisirengę, nepaisant metų laiko. Hama- 
das spėjo, kad čia fotografui pozuoja Ingrida Olson 
su seserimi ir abiem tėvais. Dabar iš šitų žmonių 
belikusi viena Ingrida Olson. Net ir vyras, su kuriuo 
ji vėliau dalinsis gyvenimu, jau miręs. 

Vyriškį, kuris tikriausiai ir bus jos vyras, galėjai 
išvysti keliose išblukusiose spalvotose nuotraukose, 
darytose apie aštuntąjį dešimtmetį per kelionę į 
kažkurį iš Ispanijos kurortų. Abu atrodė smagūs 
ir įdegę; nors nuotraukos mielos, bet prastos foto- 
grafinės kokybės. Buvo ir dešimtys nuotraukų su 
ilgaplaukiu taksu įvairiomis pozomis: prie maisto 
dubenėlio, ant rudos sofos, kur dabar sėdėjo Hama- 
das, lovoje, pievelėje, šeimininko glėbyje, pas šeimi- 
ninkę. Aštuntojo dešimtmečio nuotraukose Ingrida 
Olson nelabai į save panaši, bet jam žinant, kad čia — 
ji, sugebėjo likusius panašumus įžvelgti. „Dabar 
ji liesesnė“, pagalvojo sau. Plaukai anksčiau buvo 
šviesūs ir ilgi, o dabar žili ir trumpai kirpti. Akinius 
jau ir tada nešiojo; bet anie - dideli, stambiais rudais 
plastikiniais rėmais - pagal to meto madą. 

Stabtelėjo ties nespalvota nuotrauka, kurioje — 
daugybė vaikų; tikriausiai mokyklos klasė, sustatyta 
dviem eilėmis prie sienos, ant kurios kaba keli seni 
paveikslai, vaizduojantys metų laikus; paveikslus 
jis atpažino iš antikvariato vitrinos. Visiems už 
nugarų per vidurį stovi mokytoja; ji atrodo rimta, 

kaip ir daugelis vaikų. Apvertęs nuotrauką perskaitė 
ranka užrašytą tekstą: „Miško kalnelis, -65/-66.“ 
Tada sudėjęs nuotraukas į krūvelę, įkišo atgal į voką 
ir ėmė vartyti dailų albumą šviesiai rudais odiniais 
viršeliais. 

Po dviejų albumų ir dešimties vokų pagaliau 
sugrįžo maistu nešinas Sjobergas. 

— Nieko aplink neradau, tad pamaniau, verčiau 
nuvažiuosiu prie Globeno į Makdonaldą. Makčikenas 
juk tau tiks, ar ne? 

- Puiku. 

Sjobergas išvyniojo maišelį su valgiu ant žur- 
nalinio staliuko, padalino skrudintas bulvytes ir 
gėrimą. Jis pats valgė didelį hamburgerį, puikiai 
žinodamas, kad šitoks maistas jo amžiui tiesiog 
pražūtingas. Viršsvorio jis neturėjo, bet ir treni- 
ruodavosi kelis kartus per savaitę. Dvi valandas 
treniruotis buvo privalu darbe, ir jas Sjobergas 
skyrė jėgos pratimams policijos sporto patalpose. 
Be to, kiekvieną penktadienį septintą ryto abu su 
Sandenu žaisdavo tenisą Eriksdale „Helos“ arenoje, 
ir tą laiką išnaudojo kaip tik galėdami. Sjobergas — 
jau keturiasdešimt aštuonerių, tad reikia stengtis 
rūpintis kūnu ir nepasiduoti infarktui. 

— Ar ką nors radai? - pasiteiravo Hamado, atsi- 
kąsdamas didelį hamburgerio kąsnį. 

— Ne, nieko ypatinga. Atostogų vaizdai iš aš- 
tuntojo dešimtmečio, daugybė kažkokio šunelio nuo- 
traukų - takso. Matyt, jie negalėjo turėti vaikų. Se- 
nos prabėgusių laikų nespalvotos nuotraukos. Nie- 
ko, kas būtų susiję su Vanerbergu. Juk tame pačiame 
Ispanijos kurorte 1975-aisiais neatostogavo. 

— Tęsime vis tiek, kol visko neperžiūrėsime. Ma- 
žų mažiausiai susidarysime įspūdį, kas Ingrida Olson 
per žmogus. Ar matei, kad kokioje nors nuotraukoje 

ji šypsotųsi? 

— Taip, iš tikrųjų mačiau. Ji, matyt, linksmesnė, 
kai nebuvo vieniša. 

— Nieko čia keisto, kai gerai pagalvoji. Kita ver- 
tus, progos susirasti naujų draugų auga priklausomai 
nuo šypsenų, kurias dovanoji. 

— Beje, nemanau, kad šeštame-septintame de- 
šimtmetyje jie namuose turėjo fotoaparatą, - tarė 
Hamadas. 

- Tikrai? 

- Taip, iš to laiko beveik nėra jokių nuotraukų, 
tenka apgailestauti. Tik vestuvinės ateljė fotografijos 
1957-aisiais. 

— Tai jie susituokė 57-ais, - mąsliai pratarė Sjo- 
bergas. - Taip, tada jie turėjo bent trisdešimt trejus 
bendro gyvenimo metus, jeigu senukas pasimirė 
prieš šešiolika. 

— Manai, kad penkiasdešimt penkerių tai jau — 
senukas?.. - šelmiškai pastebėjo Hamadas, sker- 
sakiuodamas į Sjobergą ir dėdamas burnon žiupsnelį 
purių skrudintų bulvyčių. 

Sjobergas dirstelėjo atgalios, tačiau nutarė dis- 
kusijon nesivelti. 

— Ar yra kokių nuotraukų iš dabartinių laikų? — 
pasiteiravo Sjobergas. 

— Po senuko mirties - nedaug. Tačiau atrodo, 
kad jos su seseria vis dėlto šį tą nuveikė. Radau nuo- 
traukų iš Prahos ir Londono, dar kelias - iš kasdienio 
gyvenimo. Keletą draugų ji vis dėlto turėjo. 


Jie baigė valgyti. Sjobergas surinko šiukšles ir 
sudrėkintu popieriniu rankšluosčiu nuvalė stalą. 
Tada toliau žiūrinėjo šūsnis fotografijų. Sjobergas 
sėdėdamas sklaidė pluoštą nuotraukų, kuriose In- 
grida Olson su seserimi devintojo dešimtmečio pra- 

džioje, matyt, vasaroja kažkokiame kaimelyje. Jam 
kniostelėjo, kad jokiose Ingridos Olson nuotrauko- 
se nėra vaikų. Jos aplinkoje paprasčiausiai jų nėra; 
nei ji, nei jos sesuo vaikų neturėjo; kaip ir visi kiti 
jų aplinkiniai, regimi nuotraukose metams bėgant. 
„Visai suprantama“, mąstė Sjobergas, „jeigu pats ir 
net artimiausi žmonės neturi vaikų, tai jų niekada 
ir nesutinki. Niekada anksčiau apie tai nepagalvo- 
jo, tačiau švedų visuomenė yra labai susiskaldžiusi 
pagal amžiaus grupes. Vaikai eina į mokyklą ir vaikų 
darželį, suaugusieji dirba ir vaikšto po barus. Du 
visiškai skirtingi pasauliai; tad jei tavo, suaugusiojo, 
profesija nesusijusi su vaikais, o pats savų neturi, tai 
dažniausiai neturi su vaikais jokių kontaktų. Kaip 
graudu turi būti, kad negali apkabinti jokio vaiko, 
kad niekada neužuosi to nepakartojamo kvapo, 
įsismelkusio į murziną vaikų darželio mažylį, kad 
niekada neteks žnybtelti to švelnaus, minkšto vaiko 
kūnelio“. 

Nespėjus pabaigti minties iki galo, ją pertraukė 
Hamadas: 
priešais jį ant stalo kokių trisdešimties metų senumo 
nuotrauką. | 

Nuotraukoje buvo būrys daugiausia bedančių 
penkiamečių šešiamečių vaikų, eilėmis 'susodintų 
priešais fotografą. Už jų kairėje stovėjo keturiasde- 
šimtmetė moteris ilgais šviesiais plaukais ir dideliais 
stambių rudų plastikinių rėmų akiniais. 

— Kas po veln... 

Sjobergas pajuto, kaip nuo įtampos suspaudė 
skrandį. Apvertęs nuotrauką, perskaitė kampuotos 
rašysenos rašalu paliktą įrašą: „Miško kalnelis, 
74-75". Tada nuotrauką atvertė atgal ir padėjo ant 
stalo. 

— Bet juk tai - Ingrida Olson! - įsikarščiavęs 
sušuko, baksnodamas vienintelį suaugusį Žmogų 
nuotraukoje. 

— Aišku, kad taip, - guviai pritarė Hamadas. - 
Aš jau esu matęs analogišką nuotrauką iš septintojo 
dešimtmečio vidurio! Neturiu supratimo, kur dabar 
ta nuotrauka yra. Nesupratau, kad joje - Ingrida 
Olson; visai į save nepanaši. 

— Tai ieškok tada jos, - tarė Sjobergas. - O aš 
peržiūrėsiu dar netikrintas šūsnis; gal dar kokių 
nors atsiras. 

— Vadinasi, ankstesniame savo gyvenime ji buvo 
panelė mokytoja? - pats savęs pasiteiravo Hamadas, 
tačiau Sjobergas jau žinojo atsakymą: 

— Tie vaikai - jaunesni už moksleivius. Jiems 
ne daugiau kaip penkeri ar šešeri. Ji turėjo dirb- 
ti darželio auklėtoja ar, veikiau, parengiamosios 
grupės mokytoja. Tuo laiku švedų moterys paprastai 
kus; tačiau parengiamojoje grupėje vaikai per dieną 
praleisdavo kelias valandas. 

— Gal Ingrida Olson buvo Hanso Vanerbergo 
mokytoja parengiamojoje grupėje. Tokiu atveju ryšį 
mes turime, - konstatavo Hamadas. 

— Labai seną ryšį, tačiau jis - būtent ta, mūsų 
ieškoma sąsaja; esu tuo įsitikinęs, - tarė Sjobergas. 

Hamadas naršė jau tikrintus vokus vieną po 
kito, o Sjobergas skubėdamas peržiūrinėjo likusias 
nuotraukų stirtas. Be dešimties minučių dvyliktą 
viskas vėl buvo sutvarkyta, kaip kambaryje, taip 
ir Ingridos Olson nuotraukų lentynoje. Palikę na- 
mą, jie žengė į dabar jau labai šaltą žiemos naktį. 
Sjobergo striukės kišenėje gulėjo vokas su trimis 
nuotraukomis, kuriose - Miško kalnelio ikimokyk- 
linė klasė 1967/1968, 1967/1969 ir 1969/1970 me- 

tais. Kur nors, kažkurioje iš nuotraukų gal yra ne- 
didukas berniukas, kuris dabar, jau suaugęs vyras, 
guli Hudingės ligoninės lavoninėje, laukdamas savo 
paties laidotuvių. Žiauriai nužudytas medine kėde 
panelės Ingridos virtuvėje. 


PENKTADIENIO PRIEŠPIETIS 


Nors į lovą nuėjo tik prieš pirmą nakties, penk- 
tadienį lygiai septintą ryto, tinkamai apsirengęs ir 
pasiruošęs, jis jau stovėjo Helastalto arenoje. San- 
denas jį aplenkė ir, Sjobergui žengiant į teniso kortą, 
mankštinosi mušinėdamas kamuoliuką į sienelę. 

- Labas rytas, komisare, - neiškentė Sandenas 
nepasakęs, nors pats tebuvo atėjęs vos prieš penketą 
minučių. 

- Klausyk, aš, tiesą pasakius, dirbau iki vidur- 
nakčio, kol tu sėdėjai namie priešais televizorių 
šlamšdamas picą. 

Sandenui, kuris su Sjobergu buvo bemaž bend- 
raamžis, kur kas sunkiau sekėsi nepriaugti svorio. 
Vargiai jam tai pavykdavo, nes besimėgaudamas 
gyvenimu jis valgė vos tik pajutęs alkį ir niekada 
nesuko dėl to sau galvos. Sandenui neprireikdavo 
ieškoti žodžio kišenėje, ir daugelis jį laikė patrakėliu. 
Tačiau Jenso Sandeno draugijoje niekada netek- 
davo nuobodžiauti. Su Sjobergu jiedu susipažino 
dar policijos aukštojoje mokykloje ir, nors nebuvo 
labai panašūs, nuo tada bendravo ir puikiai jautėsi 
bičiuliaudamiesi. Jiems niekada neiškilo konkuren- 
cijos problemų, kas ir sudaro ilgalaikės artimos 
bičiulystės pamatą. 

— Kaip jums sekėsi? - paklausė Sandenas, pa- 
siųsdamas pirmąjį kamuoliuką per tinklą. 

Sjobergas lengvu smūgiu grąžino jį atgal, patai- 

kydamas tiesiai Sandenui prieš kojas. 

— Pakalbėsim vėliau, - atsakė Sjobergas. - Po 
mačo. | 

Jie šiek tiek apšilo perduodami vienas kitam, 
atliko po kelis padavimus ir pradėjo kaip visada 
prestižinį mačą. Laikrodžio rodyklei artėjant link 
aštuntos, ant suolelio palei ilgąją teniso salės sieną 
susirinko keturios vyrėlesnės ponios, paprastai to- 
kiu laiku pakeičiančios juos korte. Rezultatas gei- 
mais buvo 6-3, 4-1 Sjobergo naudai, ir čia jie mačą 
turėjo nutraukti. Nuėję prie ponių, persimetė viena 
kita mandagumo fraze. Tada susėdo ant suolelio 
ir, šluostydamiesi rankšluosčiais prakaitą, stebėjo 
ponias, kurios šauniai siuntinėjo kamuoliuką dvi 
prieš dvi. Abu policijos pareigūnai, besiilsėdami po 
mačo, visada pasižiūrėdavo, kaip jos žaidžia. Ne- 
sunku pripažinti, kad nė vienam iš jų nepavyktų 
pasipriešinti damoms, jei tektų susikauti vienetų 
varžybose. Tačiau vis tiek puoselėjo mintį kada nors 
iškviesti jas sulošti dvejetus. Kad ir juokais. 

Mažumėlę paerzinęs Sandeną dėl jo smūgio iš 
kairės, o šiam atsikirtus apie katastrofišką varžovo 
laikyseną per visą žaidimą, Sjobergas nukreipė po- 
kalbį kitur: 

- Kaip sekasi jaunimui? - pasiteiravo. 

— Puikiai. Džesika veržiasi, kaip įprasta, pirmyn. 
Visai neseniai sėkmingai įveikė egzaminą „Trans- 
formacijų teorija ir J. B. J. Fourier analizė“ - ne šiaip 
sau! 

— Gerai, kad sugebi tai nors ištarti, - pastebėjo 
Sjobergas, ironiškai šypteldamas. 

Dvidešimtmetė Džesika studijavo elektros inži- 
neriją aukštojoje technikos mokykloje. Jos vyresnėlė 
sesuo, dvidešimt trejų Dženė, turėjo įgimtą nežymų 
psichikos sutrikimą. Iš pažiūros Sandenas atrodė 

lengvabūdis, tačiau vienas gyvenimo rūpestis jį iš 
tiesų slėgė; ir tai buvo Dženė. Jis sakydavo, kad būtų 
kur kas paprasčiau, jeigu ji turėtų ženklią negalią. O 
dabar aplinka jai kelia didesnius reikalavimus, negu 
ji pajėgi išpildyti. 

— O kaip Dženė? 

— Vargiai pajėgiu apie tai kalbėti. O čia dar tas 
velnias pienburnis, sekiojantis jai iš paskos. Dženė 
įsikalė sau į galvą, kad kraustysis kartu su juo gy- 
venti. 

— Ojoj. Tikrai prastas vaikinas? 

— Prastas; kaip tau atrodo? Ko, manai, jam iš jos 
reikia? 

— Bet ji įsimylėjusi jį? 

— Įsimylėjusi, nes jis rodo jai dėmesį. Juk nieko 
čia keisto. Bet jam rūpi tik vienas dalykas, esu tuo 
visai tikras. Laukia gryniausia nelaimė. 

— Ar jis normalių gebėjimų? - paklausė Sjo- 
bergas. 

— Taip, kaip sakoma, normalių sugebėjimų. Kitu 
atveju nebūčiau taip sunerimęs. Abudu tada sėdėtų 
vienose rogėse. Bet dabar - ji bus jam kaip skuduras 
kojoms; darys viską, kas bus jai paliepta. Ji juk tokia 
velnioniškai gera, ta Dženė. 

Sjobergas susimąstęs linktelėjo. 

— Okasjis per vienas? 

- Šlykštus apsukrus tipas, tikras velnias — štai 
kas jis toks. Kai susitinkame, vaidina prakeiktą spek- 
taklį, apsimetinėdamas mylinčiu globėju, - žodžiai 
Sandenui pilte pylėsi. 

- Ojūs ar kalbėjote su ja? 

- Žinoma, kad kalbėjome. Bet ji juk suaugusi 
mergina ir gyvenime turi pati apsispręsti. 

- Teks mokytis iš savo klaidų, - konstatavo Sjo- 
bergas. 

— Kadtik nebūtų per sunkios, - sumurmėjo San- 
denas, įsikniaubęs veidu į rankšluostį. 


Jie leido sau valandėlę pasikaitinti pirtyje, ir Sjo- 
bergas, pasinaudojęs proga, papasakojo apie praėju- 
sio vakaro radinį iš Ingridos Olson namo. 

— Manau, kad aptikome Vanerbergo ir Olson 
ryšį, - tarė jis. - Kol kas nespėjome jo patikrinti, bet 
intuicija man kužda, kad esame teisingame kelyje. 

- Taikliai! - šūktelėjo Sandenas. 

Sjobergas glaustai papasakojo, kaip jie surado 
paruošiamosios klasės nuotraukas. 

— Na, ir kas?.. - nekantravo Sandenas. 

— Tas, kad tetulė dirbo panele mokytoja. Ji ten, 
Miško kalnelio mokykloje, tarnavo mažiausiai pen- 
kiolika metų, galėjome tuo įsitikinti. 

- Ir manai, kad būtent ten ji susitiko Hansą 
Vanerbergą? - abejodamas pasiteiravo Sandenas. 

— Būtent. Aš tai jaučiu. Tai visai nauji duome- 
nys apie Ingridą Olson. Žinau, kad Guna Vaner- 
berg ir mažasis Hansas yra gyvenę Osterakeryje. 
Nuoširdžiai viliuosi, kad čia bus ta sėkmė, kurios 
mums ir reikia. 

— Tu taip jauti? 

— Manai, kad man - ne visi namie? 

— Na, neee, - abejodamas numykė Sandenas. - 
Bet juk sužinojai vienintelį dalyką: kad Olson dirbo 
ikimokyklinukų mokytoja. Ar tai - kokia nors revo- 
liucija, kaip manai? 

— Gal ir ne, tačiau - naujas posūkis. 

— Pirmiausia, juk nežinome, ar Vanerbergas iš 
tiesų lankė tą mokyklą... 

- Nežinom. Tačiau, jeigu lankė, - vadinasi, turė- 
sime tą ryšį! 

Pakilęs iš vietos Sandenas šliūkštelėjo ant pirties 

agregato kaušą vandens. Patalpą bematant užtvindė 
garai, ir karštas oras ėmė deginti šnerves. 

- Ryšį turime, - tęsė Sandenas, - bet nėra as- 
mens, žinojusio, kad Ingrida Olson guli ligoninėje. 

Sjobergas pajuto, kaip tikrumas jį apleidžia. Gal 
iš tiesų įsijaudrino be reikalo? Iš anksto kliovėsi 
tuo, kas iš tikrųjų neegzistuoja. Nuojauta retai kada 
jį apgauna, tačiau šį sykį gal jis griebėsi šiaudo, 
kuris netrukus pasirodys ne kas kita, kaip tikrai - 
paprasčiausias šiaudas. 

— O gal tas asmuo juos abu iš anų laikų pa- 
žinojo. Gal ir jis yra toje nuotraukoje. Gal turime 
žmogžudžio fotografiją! 

- Manau, pradėkime nuo to, ar Vanerbergas 
tikrai lankė tą mokyklą, - dalykiškai pasiūlė San- 
denas. - Tada paieškas ir galėsime tęsti. Pritari? 

- Didesnis niurgzlys nebegalėtum būti! - pusiau 
juokaudamas, pusiau rimtai atsakė Sjobergas. - Žai- 
džiant tenisą tu man dar atsiimsi. 

Abu vėl grįžo prie teniso temos, tačiau nerimas 
Sjobergo neapleido. Baigę kaitintis, susitvarkė ir 
pėsčiomis patraukė iš sporto komplekso. 


Dar prieš devynias Sjobergas sėdėjo policijos 
skyriuje prie savo rašomojo stalo. Gurkšnojo karštą 
kavą, o prie puodelio gulėjo du sausainiai; pažaidęs 
tenisą manė galįs juos sau leisti. Vartė sparčiai 
storėjančią Vanerbergo įvykio bylą, kol rado savo 
lapelį su užrašytu Gunos Vanerberg telefono nu- 
meriu. Surinkęs namų numerį, palaukė dešimt 
signalų, tada ragelį padėjo. Pabandė pasiekti ją mo- 
biliuoju, tačiau ir dabar - nesėkmingai. Tada jai į 
mobilųjį įkalbėjo pranešimą, prašydamas kuo sku- 
biau su juo susisiekti. Padėjęs telefoną, nutarė nueiti 
pas Hamadą, kurio kabinetas buvo kiek tolėliau ko- 

ridoriuje. Dar nespėjus atsikelti nuo kėdės, į duris 
pabeldė, ir jos išsyk, net nelaukus, atsidarė. Hama- 
das jį aplenkė; įėjęs įsitaisė tiesiai priešais Sjobergą, 
lankytojo kėdėje. 

- Labas rytas, - linksmai pasisveikino. - Ar kiek 
nors numigai“ 

- Kelias valandas. Aštuntą jau lošiau tenisą su 
Sandenu. 

— Ir kaip sekėsi? Išlošei? 

— Su tenisu sekėsi puikiai. Išlošiau. Bet Sandenas, 
atrodo, nelinkęs manyti, kad ta mokykla mums - 
ypatingas kelrodis. 

- Nejaugi? 

- Taip. Pabandžiau susisiekti su Guna Vaner- 
berg, bet nepavyko. Net pasitvirtinus, kad Ingrida 
Olson tikrai buvo Hanso Vanerbergo mokytoja, 
Jensas nemano, kad šitai mums būtų kaip nors 
svarbu. Juk prabėgo beveik keturiasdešimt metų. 

— Jeigu anuomet jie vienas kitą pažinojo, vadina- 
si, ir gyveno ten pat, - viltingai tarė Hamadas. - 
Tokiu atveju žudiko taip pat turėtume ieškoti jų arba 
jų šeimos aplinkoje. Bet pirmiausia būtina įsitikinti, 
ar turime tą sąryšį. 

- Aš susisieksiu su Ingrida Olson vos tik pa- 
baigsime reikalus čia, - tarė Sjobergas. 

- O aš tuo metu pakalbėsiu su Pija Vanerberg 
apie stomatologo kvitą. 

— Manau, gariau Petra tegul to imasi. Juk ji 
anksčiau yra su Pija bendravusi. Nereikia įtraukti 
daugiau žmonių nei būtina. Geriau išlaisvink Petrą 
nuo Ingridos Olson kaimynų. Užeikim pas ją. 


Sjobergas pakilo ir pasiėmė savo kavos puodelį, 
sausainius palikdamas ant stalo. Abudu išėjo į Vest- 
man kabinetą. Jiems įeinant, durys buvo atidary- 

tos, o ji, sėdėdama už darbo stalo, kažką žymėjosi 
į užrašų knygelę. Žvilgtelėjusi į juodu, pasisveiki- 
no šypsniu. Sjobergas įsitaisė lankytojo vietoje, o 
Hamadas atsisėdo prie stalo kampo. 

— Man reikia tavo pagalbos vienu klausimu, - 
pradėjo Sjobergas. 

- Imkim ir išklausykim, - kaip visada entuzias- 
tingai atsakė Vestman. 

- Kaip žinia, vakar buvome Ingridos Olson na- 

Vestman, atidžiai klausydama, linktelėjo. 

- Tarp visokių daiktų radome ir Daleno po- 
liklinikos Sandsborge kvitą iš apsilankymo pas 
dantistą. Jis štai čia, - tęsė Sjobergas, padėdamas 
kvitą priešais Vestman. - Pasirodo, kaip tik ten dirba 
ir Pija Vanerberg. Ar negalėtum su ja susisiekusi pa- 
tikrinti - gal ji pažįsta Ingridą Olson? Pasiklausinėk 
ir stomatologo priimamajame, pasidomėk, gal jos 
kolegos galės suteikti kokios nors įdomios infor- 
macijos. Peržiūrėk Olson ligos aprašą ir taip toliau. 
Be to, mums reikia Hanso, kai buvo mažas, nuotrau- 
kos. Ar suveiksi? 

— Jokių problemų, - tarė Vestman, - bet tada 
reikalą su kaimynais ir telefono numeriais leiskite 
atidėti į šalį. 

- Sukaimynais pagelbės Jamalas. Pasodink jį prie 
darbo. O gal jau spėjai su kuo nors iš jų pasikalbėti? 

- Vakar popiet suspėjau. Visi, su kuriais kalbė- 
jausi, normaliai sureagavo į nuotraukas. Niekas nieko 
naujo nepasakė. Kaimynams Ingrida Olson, atrodo, 
yra be galo anonimiška figūra. Kol kas nesutikau nė 
vieno, kuris būtų su ja persimetęs daugiau nei vienu 
kitu žodžiu. 

- O kaip sekėsi su „Telia“? - pasiteiravo Sjober- 
gas. 

— Jie faksu atsiųs visus numerius, kuriais buvo 
skambinta į Vanerbergų namus, į jo mobilųjį ir į 
biuro telefoną. Sakė siųsdami faksą man paskambins; 
bet juk galiu paprašyti Lotos, kad mano skambučius 
nukreiptų jums. 

— Būk gera, taip ir padaryk. 

Sjobergas išėjo iš kabineto, palikęs abu jaunesnius 
kolegas, ir nutarė pasiteirauti, kaip sekėsi Einarui 
Eriksonui, jeigu jau ėjo pakeliui. Eriksono, pasirodo, 
kabinete nėra; Sjobergui kniostelėjo: tai geras žen- 
klas. Tas flegmatikas paniurėlis Eriksonas kažkur 
išsibastęs, o tai geriausiu atveju reiškė - dirba savo 
darbą, užuot murksojęs kabinete. Sjobergas sumojo, 
kad anksčiau, ryte, žaisdamas tenisą, jis buvo taip 
įsitraukęs į savo reikalus, kad pamiršo pasiteirauti, 
kaip klostosi tolesnis tyrimas Sandenui; todėl dabar 
pabeldė ir į jo duris. Neišgirdęs kvietimo, pamažėle 
spustelėjo rankeną, bet durys buvo užrakintos. Nie- 
ko kito neliko, kaip tik grįžti pas save ir imtis asme- 
ninių darbo užduočių. 

Skubiai sukrimto abu sausainius, užsigerdamas 
kavos likučiu, ir stumtelėjo puodelį tolyn nuo savęs. 
Pakėlęs telefono ragelį, vėl surinko Gunos Vaner- 
berg numerį, bet ir dabar ši nesiteikė atsiliepti. Su- 
sirado lapelį su užrašytu Margitos Olofson namų 
numeriu; bet ir juo niekas neatsiliepė. Pasikalbėjęs 
su keturiais asmenimis iš jos darbo, kurių nė vienas 
negalėjo konkrečiai atsakyti, kur ji dabar, jis nutarė 
pats nuvažiuoti į vietą. Lotos priimamajame paprašė 
priimti jo ir Vestman pokalbius, be to, pasirūpinti 
faksu iš „Telia , kai šis bus atsiųstas, ir padėti ant jo 
rašomojo stalo. Po to nusileidęs liftu į garažą, sėdo 
automobilin. 

Pirmiausia, ką sutiko ligoninės fojė, buvo Sande- 
nas. Įsitaisęs su laikraščiu bufete, gėrė kavą su sluok- 
sniuotos tešlos bandele. Sjobergas keiktelėjo save 
nesumojęs, kad kolega jau galėjo būti čia atvykęs ir 
jis pats tada būtų išvengęs rūpesčio atvažiuoti. San- 
denas nustebęs pakėlė akis nuo aukščiausios lygos 
rankinio varžybų rezultato: 

— Sveikas! Ką čia veiki? Gal susirgai? 

- Visai pamiršau, kad tu būsi čia, - atsakė Sjober- 
gas prisėsdamas užstalėn. - Mėginu surasti Margitą 
Olofson ar veikiau - Ingridą Olson; bet telefonu ką 
nors sužinoti buvo tiesiog beviltiška. Namie taip 
pat niekas neatsiliepė, tai pamaniau, bus geriausia 
pačiam čia atvažiuoti. Gal žinai, kur ją rasti? 

— Ką tokią? 

— Margitą Olofson. Arba Ingridą Olson. 

— Na, tai kurią man dabar pasirinkti? 

— Baik erzinti. Bet kurią iš jų. 

— Ne, nežinau. 

— Tai taip ir sakyk, šmaikštuoli. Vadinasi, šian- 
dien Olofson nematei? 

— Ne, tikrai nemačiau. 

— Tada pamėginsiu sužinoti, kur ji dingusi. Kaip 
tau sekasi? 

— Nieko naujo po saule. Nė vienas, su kuo kal- 
bėjausi, Vanerbergo neatpažino. Daugelis atpažino 
Olson, nors asmeniškai jos niekas nepažįsta. 

- Arsu greitosios vairuotojais spėjai pakalbėti? - 
pasiteiravo Sjobergas. 

- Taigi taip. Tie, kurie tetulę atvežė, ją prisiminė, 
bet nė vieno jų išraiška, žvelgiant į nužudytojo Va- 
nerbergo atvaizdą, neparodė ko nors ypatinga. Ga- 
lima nutuokti, kad jie dar ne to yra regėję. 

— Kiek dar manai čia užtruksi? 

— Manau, kad visą likusią dieną. Personalas čia 

nuolat keičiasi; noriu prieš išvažiuodamas suspėti 
kuo daugiau pakalbinti. O tada jau - savaitgalis. 

- Kąnorsypatinga savaitgaliui esate suplanavę? — 
pasiteiravo Sjobergas. 

- Uošviai į svečius atvyksta - ar gali būt kas blo- 
giau? - atsakė Sandenas, nutaisęs nusivylusį veidą. 

Sjobergas žinojo, kad Sandenas puikiai sutaria su 
uošviais; ir jis pats keletą kartų buvo su jais susitikęs, 
tad gali konstatuoti - labai mieli žmonės. 

- Pamaniau, gal užsuktumėte pas mus rytoj va- 
kare ko nors užkąsti, bet dabar - gal kitąsyk, - tarė 
Sjobergas. - Šįvakar einame pas Osos brolį su svaine, 
tai rytoj šiaip ar taip bus pagirios. 

— Palauk, palauk! Gal pamiršai įstaigos vaka- 
rėlį? 

- Įstaigos vakarėlį?.. Velnias, tikrai; rytoj juk 
kalėdinė šventė. 

- Žalios kepenys ir avies sėklidės. 

Patenkinta išraiška pakilęs eiti, Sjobergas atsi- 
sveikindamas kilstelėjo ranką: 

— Sėkmės! 

— Laikykis, - atsakė Sandenas, vėl panirdamas 
į sporto puslapius ir toliau krimsdamas nuvalgytą 
bandelę. 


Pirmi trys asmenys, kuriuos Sjobergas sutiko 
Margitos Olofson skyriuje, visai nežinojo, kur ją 
surasti. Ketvirtasis buvo neaukšto ūgio vyriškis, 
gerokai perkopęs pensinį amžių. Sjobergas pats sau 
pasvarstė, ką šis, dėl Dievo, galėtų čia veikti? Jam 
niekada nebuvo tekę anksčiau sutikti tokio amžiaus 
vyriškos lyties medicinos seselės. Tačiau kaip tik 
šis žinojo atsakymą. Margita Olofson su šeima — 
pasiėmusi ir Ingridą Olson - yra išvykusi į kruizinę 
kelionę Suomijon; į darbą sugrįš ne anksčiau kaip 

pirmadienio rytą. Olson ir medicinos sesuo Margita, 
atrodo, bus tikrai susibičiuliavusios. Senyvas vyriš- 
kis pasakojo, kad ta kelionė buvo seniai - vaikų 
labui - planuota ir kad Olofson leido Ingridai Olson 
vykti kartu; juk geriau, nei palikti ją vieną svetimuo- 
se namuose. Atsakymas Sjobergo nepradžiugino, bet 
jis padėkojo vyriškiui už pagalbą. Po to nusileidęs 
liftu į bufetą, nusipirko mineralinio vandens ir 
sumuštinį su čiabatos duona, bri sūriu, saliamio 
dešra ir, važiuodamas atgal į policiją, suvalgė. 


PENKTADIENIO POPIETĖ 


Praeidamas pro Lotą ir kildamas aukštyn į savo 
kabinetą, Sjobergas paprašė atgal perjungti jo ir Vest- 
man skambučius. Per visą priešpietį nei „Telia“, nei 
Guna Vanerberg neskambino, ir jis pats sau pagal- 
vojo, ar tik nebus Guna Vanerberg taip pat išvykusi 
į kruizą Suomijon? „Bet iš Malmės veikiau keliau- 
jama į Vokietiją ar Lenkiją, o gal net ir Angliją, - 
dingtelėjo jam. Niekada anksčiau apie tai nepagal- 
vojo, kad kruizas į Suomiją - joks švedų fenomenas; 
tai - vietinės reikšmės dalykas gyvenantiems netoli 
Baltijos jūros. 

Atsisėdęs už rašomojo stalo, pakėlė ragelį ir 
surinko Vestman mobilųjį. Ji bematant atsiliepė ir 
Sjobergas pasiteiravo, su kuo iš „Telia ji kalbėjosi 
apie rūpimus telefono numerius. Vestman pateikė 
jam reikalingas detales, ir jis paaiškino: daugiametė 
patirtis panašiais klausimais rodo, kad norėdamas 
ką nors išsiaiškinti, privalai būti įkyrus. Petra 
Vestman tik nusišaipė iš savo nekantraus viršininko 
ir palinkėjo jam sėkmės. Atsakęs jai tuo pačiu, 
jis paskambino policijos kontaktiniam asmeniui 
„Telia“ bendrovėje. Tai, pasirodo, buvo Geteborgo 
dialektu kalbanti moteris; ji puolė įtikinėti, kad štai 
sėdi, laikydama rankoje duomenis, ir šią akimirką 
jau siunčia juos faksu policijai. Valdišką policininko 
intonaciją Sjobergas bematant pakeitė į švelnesnį, 
žmogiškesnį jos variantą ir, atsiprašęs už rūpestį, 

kurį, žinoma, sukėlė, labai padėkojo. Tada nuėjęs 
į kopijavimo kambarį, atsistojo ir laukė, kol faksui 
pradėjus burgzti, aparatas vieną po kito išspjovė taip 
lauktus popieriaus lapus. 

Sąrašas su telefonų numeriais - kaip reikiant, 
ir Sjobergas nusistebėjo, kiek daug per tris savaites 
įprastinei šeimai skambinama. O ką jau kalbėti 
apie mobiliuosius ir valdiškus telefonus! Atrodo, 
kad laukia karštos dienos. Jam prieš akis - šūsnis 
lapų tik su skambinusiųjų pokalbiais. Valandėlę 
riai periodiškai nesikartoja; bet netrukus pasidavė. 
Verčiau paskambins vėl moteriai iš „Telia“ ir paklaus, 
gal būtų įmanoma jam padėti - telefono numerius 
sąraše sugrupuoti taip, kad paaiškėtų, kiek kartų per 
šį periodą kiekvienas numeris skambino abonen- 
tui. To padaryti ji neturėjo jokių galimybių. Tada 
Sjobergas paskambino savo pažįstamam žinovui iš 
Kriminalinės policijos ir uždavė tą patį klausimą. 
Bet ir šis Sjobergui niekuo negalėjo pagelbėti. Tad 
jam nieko kito neliko, kaip tik pačiam imtis narp- 
lioti tą painų reikalą. 

Valandėlę sėdėjo spoksodamas į tankiai su- 
gulusius skaičius ir nusprendė likusią dienos dalį 
paskirti skambučiams firmos telefonu, į pagalbą 
pasikviečiant Jormą Moliną. Paskambino jam, ir 
Molinas paslaugiai pažadėjo pamėginti taip padėti, 
kaip tik įstengs. Sjobergas jautė sąžinės graužatį vėl 
apsunkindamas vargšą Vanerbergo kompanjoną, 
kuris gedėjo draugo ir buvo palikęs pats vienas su 
visais firmos rūpesčiais. Vis dėlto Sjobergas sėdo į 
metro ir nuvyko pas jį. 


Biuras Kungsholmene atrodė kaip įprastai, tačiau 
pats Molinas - kur kas labiau pavargęs negu praėjusį 

sykį jiems susitikus. Apsikeitę mandagumo frazėmis, 
abudu ėmėsi darbo: nuosekliai peržiūrėti numerius 
ir, dažnai teiraujantis „Telia“ skambinusiųjų duo- 
menų, užsirašyti abonentų, skambinusių tomis ak- 
tualiomis savaitėmis į biurą, pavardes. Daug skam- 
bučių iš sąrašo galėjo tiesiog išbraukti, o galybę tokių, 
kurie nuolat nesikartoja, atsargumo dėlei pažymė- 
jo skliaustais. Dar po keturių valandų, trukusių 
išsamiai peržiūrint gautuosius eilučių duomenis, 
vis dar buvo likę koks šimtas Molinui nepažįstamų 
numerių. 

Jau buvo šešta valanda; Molinui laikas uždaryti 
biurą, o Sjobergui - skubintis namo, kad spėtų persi- 
rengti einant į svečius pas svainį su svaine. Sjobergą 
nupurtė drebulys biure paliekant Jormą Moliną. 
Gal todėl, kad vakarykštį žiemišką orą dabar buvo 
pakeitęs košiantis rudens vėjas su lediniu lietumi, 
o gal iš gailesčio Molinui - liūdnam žmogeliui 
išretėjusia šukuosena, didelėmis rudomis liūdnomis 
akimis ir tyliu, vos girdimu neišraiškingu balsu. 


Sjobergui žengiant ant eskalatoriaus, turinčio vež- 
ti žemyn į metro peroną, suskambo jo mobilusis. Bai- 
mindamasis, kad gali prarasti ryšį su skambintoju, 
jei tik nusileis po žeme, stabtelėjo ir liko bestovįs po 
Vastermalmo galerijos stogu šalia ten susimetusių 
valkatų, kurie ubagavo vos laikydamiesi ant kojų. 
Pagaliau Guna Vanerberg jam perskambino. 

— Na, aš pamąsčiau apie jūsų su Hansu persi- 
kraustymus jo vaikystėje, - tarė Sjobergas. - Norėjau 
tik sužinoti, ar kada nors esate gyvenę Ostera- 
keryje? 

- Ne, gyvenome tik miestuose, - atsakė Guna 
Vanerberg. - Juk žinote, mano versle... 

- Man atrodo, minėjote, kad gyvenote Hals- 

berge. 

— Taip, vienu metu. 

— Bet Halsbergas - joks miestas. 

— Viso gero, daugiau nėra ką kalbėti. 

— Ne, dar ir kaip yra. Patikėkit manim. Bet netu- 
ri jokios reikšmės... 

Moters balsas ragelyje pertraukė jį: 

- Jis bent jau gerokai didesnis už Osterakerį. 

Sjobergas neturėjo nė menkiausio noro veltis į 
ginčą, todėl pasiteiravo: 

- Ar kur nors kitur, Stokholmo apylinkėse, esate 
gyvenę? 

— Ar gyvenome kur nors Stokholmo apylinkėse? 
Ne, iš tiesų negyvenome, - atsakė Guna Vanerberg. - 
Taip toli šiaurės kryptimi nebuvome atsikraustę. Kol 
Hansas gyveno kartu, laikėmės rytiniame Gotlandi- 
jos krašte, Narkėje ir, žinoma, Siodermanlande; bet 
arčiau Stokholmo - niekada. 

Vienas iš girtuoklių stumtelėjo Sjobergą ir pro- 
vokuojančiai suriaumojo tiesiai jam į veidą; be to, 
Guna Vanerberg pasakojo taip užtikrintai, kad Sjo- 
bergui daugiau klausimų nebekilo. Jis skubiai pa- 
baigė pokalbį ir nusivylęs apleido pozicijas - žemyn 
į Metro. 


X X X 


Hamadas ir Vestman stovėjo Enšedės Okerbešo 
gatvėje dalindamiesi likusiais operacijos „pasibelsk 
į duris adresais. Stovėjo abu susiglaudę po Hamado 
skėčiu; Vestman savąjį buvo palikusi Hamarbio po- 
licijos skyriuje. Lietus teškeno į įtemptą nailoną, 
ir garsas atrodė intensyvesnis, nei iš tikrųjų buvo. 
Suskambo Vestman mobilusis, ir ji sušalusiais pirš- 
tais šiaip taip iškrapštė vibruojantį aparatą iš džinsų 

kišenės. 

— Vestman, - trumpai atsiliepė. 

— Kuresi? - pasigirdo piktas balsas telefone. 

— Darbe, - atsakė Vestman neužtikrintai. 

Per ūžesį po lietsargiu ji neišgirdo, kas skam- 
bina: 

— Kas teiraujasi? 

Rosenas. Kur tu esi? 
Enšedėje. Vizituojame žmones... 

— Noriu su tavim pakalbėti. Kada grįši? 

Prokuroras atrodė kaip reikiant įširdęs, ir Vest- 
man pajuto, kaip prispaudusi prie ausies telefoną, 
gūžtasi po skėčiu. 

- Šiandien nesuspėsiu sugrįžti, bet... 

— Tada išsiaiškinkime telefonu. 

Hamadas smalsiai stebėjo, ir ji atsuko jam nugarą, 
nors liko stovėti po skėčiu. 

- Ir kuo tu, sakyk, užsiimi? - bemaž jau riaumojo 
jai į ausį Hadaras Rosenas. - Mane pasiekė infor- 
macija, kad be jokių skrupulų skiri užduotis Finansų 
policijai ir piratauji naršydama po Interneto paslaugų 
teikėjo ir Aktyvaus serverio puslapius, nesilaikyda- 
ma reglamento atlieki paieškas nusikaltimų registre. 

Vestman buvo pasirengusi, kad panašių problemų 
gali iškilti, bet įsivaizdavo, kad jas atras Sjobergas, o 
ne Rosenas. Kaip apdoroti Sjobergą, ji žinojo, tačiau 
įšėlęs beveik dvimetrinis prokuroras Rosenas - blo- 
giau negalėtum ir sugalvoti. 

— Aš galiu paaiškinti, - pamėgino Vestman, 
pakaušiu jausdama Hamado žvilgsnį. 

- Tai jau tikrai, laukiu nesulaukiu, kad ateitum 
su itin geru paaiškinimu. Apie kokias nors asmeni- 
nes vendetas savo apskrityje nenoriu nė girdėti. 

— Tai jokia vendeta, - lemeno ji, bet čia pat su- 
vokė, kad tai ne kas kita ir buvo. 

— Aš perspėju tave dėl šito. 

— Nereikia, - tarė Vestman suėmusi save į ran- 
kas. - Jis figūruoja šito tyrimo pakraštyje, esu gavusi 
tam tikrų duomenų, kad ne viskas čia švaru. Ir mano 
paieškos tai patvirtina. 

- Ką tu sakai! - lediniu balsu replikavo proku- 
roras. - Be nuobaudų, be jokių pradelstų mokėji- 
mų, jokių įtarimą keliančių sandorių, jokių atžymų 
ASP. Vyriškio praeitis be menkiausios dėmės. Be to, 
nuo kada Melarhiojdenas ėmė priklausyti Enšedės 
pakraščiui? 

— Jūs puikiai žinote, apie ką aš čia... 

— Tikriausiai manai, kad neturiu žalio suprati- 
mo, kuo užsiimate, bet tada žiauriai klysti. 

Rosenas spjaudė žodžius jai į ausį, ir Vestman 
suprato, kad jis čia visiškai teisus. 

- Viską esu apie šitą tyrimą perskaitęs. Jis yra 
mano, šitas tyrimas, Vestman. Ir ten aš nė vieno 
žodžio neradau apie Melarhiojdeną ar apie kokius 
nors įtarimus, kad vyriausiasis Karolio ligoninės gy- 
dytojas būtų lakstęs aplinkui ir kėdėmis užmušinėjęs 
žmones. 

- Pirmadienį... - pamėgino vėl Vestman. 

- Pirmadienį 9.00 prisistatai man į prokuratūrą. 
Ir rankose noriu turėti tavo raštišką pasiaiškinimą. 

— Rankose... - atkartojo Vestman, bet tą pačią 
akimirką prokuroras pokalbį išjungė. 

Prieš atsisukdama į kolegą ir kaltai nusišyp- 
sodama, Vestman sunkiai atsiduso ir įsikišo telefoną 
kišenėn. 

— Kas čia dabar atsitiko? - susidomėjęs paklausė 
Hamadas. - Ar tai Sjobergas musmirių apsivalgė? 

- Būtų gerai, jeigu - jis. Ne, tai - Rosenas. 

- Kas?! - šūktelėjo be galo nustebęs Hamadas. - 
Ar patekai į prokuratūros nemalonę? Ko iš tiesų tu 

griebeisi? Vendetos? 

— Pakalbėsim kada nors kitą sykį. 

— Ne, palauk! Pasakok. 

Vestman tik papurtė galvą, žvelgdama tarsi be 
jokių iliuzijų. Ir jiedu grįžo prie darbo, kurį čia tu- 
rėjo atlikti. 


X X Ri 


- Žodis - sidabras, o tyla - kas? 

Ji sėdėjo šnabždėdama žodžius ir vos pati save 
girdėjo. 

- Dvi raidės; turbūt koks nors cheminis sim- 
bolis... 

Chemija niekada nebuvo jos stiprybė. Ir jokia 
mokyklos disciplina, išskyrus fizinį lavinimą, ne- 
buvo jos stiprybė. Bet gyvenimas ir be to jai sėk- 
mingai klostėsi. Gurkštelėjusi vyno, atpjovė pusę 
decimetro agurko, pastatydama jį ant pjaustymo 
lentelės. Gal įkvėpta kryžiažodžio šviesiai žaliame 
paviršiuje įpjovė kelias tiesias linijas išilgai, po to - 
porą linijų skersai; ir agurkas, pasidalijęs į tuziną 
lazdelių, išsiskleidė ant lentelės. Peiliu pasmulkinusi 
ir subraukusi krūvelėn, subėrė į salotinę. Tada vėl 
gurkštelėjusi vyno, ėmėsi kito kampo kryžiažodyje. 

Gaminti valgį ir tvarkyti namus - tai užsiėmimas, 
kurio ji kaip nors ypatingai nevertino. Ir vis dėlto 
ironiška, kad būtent jam dabar daugiausia laiko ir 
skiria. Šiaip taip vidutiniais pažymiais pabaigusi 
dvi gimnazijos klases, ji persikraustė į Stokholmą 
ieškoti nuotykių. Neturėdama išsilavinimo ar bent 
menkiausios profesinės patirties, susirado darbą 
madingame bare netoli Stureplan aikštės. Dėkinga 
turėjo būti savo išvaizdai ir tiesioginiam, gal net 

iššaukiančiam bendravimo būdui, - ir to ji visai 
neslėpė. 

Naktimis ir vakarais, kai nereikėdavo dirbti, ji 
pasinerdavo į Stokholmo pramogų pasaulį, be var- 
go susirasdama galybę draugų ir gerbėjų. Ilgai ne- 
truko, kai ji, stovėjusi už baro ir maišiusi egzotinius 
kokteilius, gausiai pilsčiusi alų, buvo nusižiūrėta ir 
sumedžiota - taip mėgdavusi sakyti. Girtas stilingas 
ir be proto turtingas advokatas pakvietė ją į biurą savo 
sekretore. Ar dar galėjo abejoti? Mokėjo jis padoriai, 
ir ji leido dienas tvarkydama nesudėtingus doku- 
mentus, virdama kavą, atlikdama kitokius smulkius 
jam reikalingus pavedimus. Šiokiadienių vakarais 
jiedu lankydavo prabangius restoranus ir permiego- 
davo. O savaitgaliais - kuriuos jis dažniausiai pra- 
leisdavo su žmona ir vaikais - ji padirbėdavo tame 
populiariame bare, palaikydama ryšius su kitais 
pažįstamais vyrais iš kitų visuomenės sluoksnių. Tai 
buvo smagus devintasis dešimtmetis, kai visas Stok- 
holmas šėlo. 

Bet pamažu net ir Stokholmas nuobodžiai apri- 
mo, ir ji nutarė, kaip sakoma, išskleisti sparnus kur 
kas labiau viliojančioje glamūrinėje stiuardesių pa- 
dangėje. Net ir čia išsilavinimo stoka jai kliūtimi ne- 
tapo; be to, juk buvo spėjusi sukaupti tam tikros dar- 
bo patirties. Gavusi darbą Skandinavijos oro linijose, 
skraidė po visą pasaulį. Bendravimą su įnoringais 
keleiviais ir ilgas sunkaus darbo valandas ankštose 
lėktuvų patalpose kompensuodavo fantastiški po- 
būviai, dailūs žmonės ir audringi meilės nuotykiai, 
laistomi neišsenkančiomis šampano ir pina kolados 
upėmis. 

Pagaliau ji sutiko savo svajonių princą, SAS pi- 
lotą Joną, kuris dėl savo tamsių, beveik juodų plaukų 
ir vaiskiai mėlynų akių buvo pats gražiausias iš 

visų jos gyvenime sutiktų vyrų. Gausioje jį nuolat 
sekiojančių gerbėjų minioje jis išsirinko būtent ją; 
ir ji nedvejodama dėl jo atsikratė visų savo snobų ir 
įkyrių kavalierių. 


Po prabangių vestuvių su beveik dviem šimtais 
garbingų svečių, vykusių netoli Sigtunos esančiame 
dvare, netrukus paaiškėjo, kad dvaras - šeimos nuo- 
savybė, paveldima iš kartos į kartą, ir kad Jo- 
nas jau nusprendęs - jiedu čia apsigyvens. Taip jis 
įgyvendins savo svajonę: šiokiadieniais skraidys, o 
savaitgaliais, savo laisvalaikiu, jodinės ir šiek tiek 
pamedžios. Tikėtasi, kad ji atsisakys stiuardesės dar- 
bo, dvare prižiūrės namus, žirgus, šunis ir vaikus. 
Vis dar karštai įsimylėjusi, ji daug neprieštaraudama 
sutiko; dėl ko dabar stipriai apgailestavo. Vaikų vis 
dar nesusilaukė, o gyvenimas kaime buvo nuobo- 
dus, ji jautėsi vieniša. Įpratusi prie tikrų audringų 
gyvenimo švenčių ir prie gausios draugijos, dabar 
jau bemaž penkiolika metų sėdi bevaikė kaimo dva- 
re, kuris jai tebėra svetimas. Jonas retai buvodavo 
namie, kas, žinoma, nedidino galimybių pagausinti 
šeimą. 

Nepaisant nusivylimo staiga kardinaliai pasi- 
keitusiu gyvenimu, ji išlaikė savo nuolat pakilią 
nuotaiką. Kūnas tebebuvo it dvidešimtmetės - gal 
todėl, kad bevaikė. Šviesūs, iš prigimties garbanoti 
plaukai vis dar blizgėjo, raukšlių dar nebuvo ma- 
tyti. Be to, žinojo, kad vyras ją tebegarbina, nepai- 
sant atvėsusių jos pačios jausmų. Būtų galėjusi bet 
kada, vos panorėtų, viską imt ir nutraukti. Gal vieną 
gražią dieną taip ir nutiks. 


Svetainėje iš CD grotuvo garsiai skambėjo „Kat- 
rina and the Waves“, ir Kariną perliejo laimės vir- 

pulys. Daina pažadino daug šviesių gyvenimo pri- 
siminimų, ir jos klausydamasi, ji negalėjo nustygti 
vietoje. Vienu mauku ištuštinusi vyno taurę, įsipylė 
dar, pritardama priedainiui: 

- I'm walking on sunshine, oh oh, and it makes 
me feel good... 

Pakilusi iš vietos, ji šokio žingsniu priartėjo prie 
viryklės, užsimovė kepimo pirštines ir atvėrė orkaitę, 
kad ištrauktų elnienos kepsnį. Iš orkaitės plūstelėjus 
karštam garui, užsimerkė nusukdama šonan galvą 
ir laukė, kol šis išsisklaidys. Tvirtai abiem rankomis 
suėmusi pailgą kepsninę, iškėlė kvepiantį kepsnį 
ant kaitlentės, nupylė į nerūdijančio plieno dubenį 
riebalus, per kelis kartus nukošdama kepsnį, ir vėl 
įstatė jį į orkaitę. 

Vynas apsuko jai galvą, skruostai įkaito, parau- 
do. Priėjusi prie virtuvės lango, pažvelgė į tamsoje 
merkiantį lietų, į žirgų aptvarą ganykloje, į apšviestą 
kelią, dairydamasi autobuso, kuriuo veikiausiai tu- 
rėtų parvažiuoti Jonas. Kadangi jis nepaskambi- 
no, turbūt lėktuvas vėluoja; nors kartais jis ima ir 
nustebina. Keletą minučių pastovėjo spėliodama ir 
pamatė, kaip privažiavęs autobusas, trumpam stab- 
telėjęs, nuriedėjo toliau, pranykdamas už posūkio. 
Menkai apšviestoje autobusų stotelėje ji įžvelgė vie- 
nišą žmogų, beeinantį skersai kelią ir įsukantį į jų 
keliuką; bet medžių šešėliai jį prarijo. Patenkinta, 
kad pastarosios savaitės vienatvė pagaliau baigsis, 
ji grįžo prie viryklės ir ant kaitlentės uždėjo bulves. 
Tada vėl atėjo prie stalo, gurkštelėjo vyno ir kibo į 
beviltiškai painų kryžiažodį. 


ŽUDIKO DIENORAŠTIS, 
2006 M. LAPKRITIS, 
PENKTADIENIS 


Sustojęs autobusas išleido mane nykaus Uplando 
lygumos kaimo kelyje. Uplandas man niekada nepa- 
tiko, bet vis dėlto būtent čia, būnant vaiku, mane 
traukė. Įsivaizdavau, kad tie dideli Uplando miestai, 
nežiūrint atšiauraus juos supančio kraštovaizdžio, 
svetingai priims tokį keistą primityvų padarą, koks 
buvau aš - kitaip, nei banguojantis išvaizdus Sioder- 
manlandas su visais jo standartiniais darbininkų 
miesteliais ir įsismelkusiais gyventojų stereotipais. 
Perėjęs per kelią, žengiau Žvyruotu keliuku, ve- 
dusiu iki pat dvaro. Lapkričio tamsa panardino 
mane į savo drėgną ledinį glėbį, ir aš žinojau, kad 
iš apšviestų pagrindinio pastato langų esu nemato- 
mas. Vėjas blaškė medžių viršūnes, bet manęs jau 
niekas negąsdino. Dabar manęs visi turėjo bijoti; ir 
nepajudinamai ramus žengiau toliau, pro aptvarus 
žirgams, pro nedidelį miško plotelį. 

Iš arklidės sklido blausi šviesa, bet negirdėti, 
kad būtų žmogus. Kažkur netoliese skalijo šunys, 
bet man - nė motais. Vogčiomis apkiūtinęs gyvena- 
mąjį pastatą, pažvelgiau pro dailiai išpuoštą langą į 
didelį šiltomis spalvomis ir sienų plokštėmis įreng- 
tą kambarį, apstatytą mediniais baldais. Viršutinis 
aukštas skendėjo tamsoje, o apatiniame, didžiulėje 


207 


modernioje virtuvėje sėdėjo vieniša moteris spręs- 
dama kryžiažodį. Ant viryklės kažkas verdama, 
o vynas jau atkimštas. Mėsos ir prieskonių kvapas 
skverbėsi pro virtuvės langą į rudens žvarbą, ir staiga 
pasijaučiau išalkęs. 

Pamažu spustelėjęs durų rankeną, įsitikinau, 
kad jos užrakintos. Nors netikėtumo įspūdis jau bus 
prarastas, nieko kito neliko, kaip tik paspausti durų 
skambutį. Po kelių sekundžių durims atsivėrus, į 
mane žvelgė nustebusios žydros Karinos Ahonen 
akys. Negaliu sakyti, kad mane būtų ištikęs nuostabos 
priepuolis, nes ir vaikas ji buvo labai graži, bet 
dabar ji atrodė kur kas jaunesnė nei su keturiom 
dešimtimis ant sprando; tiek ji, žinau, turėjo. Mane 
tik nustebino, kad vos jai spėjus praverti burną, 
dailus veidelis, šviesūs banguoti plaukai, daili figūra 
ir išdidi laikysena akimirksniu prarado visą pirmojo 
įspūdžio žavesį. Nepaisant (o gal kaip tik - būtent 
todėl), kad plačiai tariamus Siodermanlando gar- 
sus dabar buvo pakeitusi pusėtina bendrinė švedų 
kalba su nutęsto „yn“ atklydusio iš Danderio ar 
Lidingės šnektos, priemaiša, kėlė kvailą įspūdį. Žvil- 
gsnis - dvejojantis, nors tai, kaip ji prabyla, liudi- 
ja pasitikėjimą savimi ir išdidų maloningumą. Trum- 
pai tariant, visa savo esybe ji man ėjo tiesiai į ran- 
kas, o kelias minutes pabendravus, turėjau ir visus 
reikalingus instrumentus, kad įvykdyčiau ketvirtąją 
žmogžudystę - aistringą neapykantą ir didelį virtu- 
vinį peilį. 


- Kas jūs toks? - kelias sekundes patyrinėjusi 
mano tikriausiai nemadingą ir tomis aplinkybėmis 
kiaurai sulytą povyzą, paklausė Karina Ahonen. 

- Sutrukdžiau? Vakarieniaujate susėdę? - gud- 
riai pasiteiravau. 

— Na, laukiu namo sugrįžtančio vyro. Atvykote 
autobusu, tiesa? 

— Taip, autobusu, - atsakiau tiesą, - bet niekas 
daugiau čia neišlipo. Jei šitai norėjote sužinoti. 

— Neee, - atsiduso tada, nepajėgdama nuslėp- 
ti nusivylimo; bet galėjau konstatuoti, kad besi- 
klostančios aplinkybės netaps man pagaliu į ratus. - 
O ko tada norite? 

- Gal galiu užeiti? - paklausiau užbėgdamas už 
akių. 

Akimirksnį pamąsčiusi ji atsakė: 

— Taip, taip, prašau. 

Durys man už nugaros užsitrenkė, ir aš, išsinėręs 
iš striukės, ištiesiau jai drabužį. Ji kiek nustebo, bet 
žvelgdama į mane su šiokiu tokiu skepsiu, paėmė 
mano šlapią neperpučiamos medžiagos striukę ir 
pakabino ją ant pakabos. 

— Esame jau seniai pažįstami, - tariau aš. 

— Nejaugi? 

— Ikimokyklinukai. 

Jokiu judesiu neparodė, kad būtų kvietusi mane 
iš prieangio į namą, tad pirmą žingsnį turėjau 
žengti pats. Ji sekė man iš paskos virtuvėn, įtartinai 
stebėdama kaip aš, atitraukęs kėdę, it namiškis kles- 
telėjau prie ilgo kaimiško ąžuolinio stalo. Ant jo, be 
kryžiažodžio ir rašiklio, gulėjo dar pjaustymo lenta 
ir didžiulis peilis. 

— Ką reiškia ikimokyklinukai? - nedraugiškai 
paklausė. 

Pajutau, kad ji taip pat priešiškai sureaguotų, jei 
būčiau pranešęs, kad loterijoje laimėjo milijoną. Ją 
erzino ne tai, ką pasakiau, o tai, kad sakau būtent aš. 
Aš - atgrasus bjaurių veido bruožų prasčiokas kvaila 
šukuosena ir seniai iš mados išėjusiais drabužiais. 
Man juk ant kaktos parašyta - nelaimėlis; iš tolo 

trenkiu nelaimėliu, vos tik pažvelgsi - nelaimėlis. 
Ir tai Karina Ahonen išvydo pačią pirmą akimirką, 
atidariusi man duris; iš kvapo pažino, man dar 
nespėjus praverti burnos. Tai mane siutino. 

— Lankėme tą pačią mokyklėlę. Katrineholme - 
Miško kalnelį. 

— Tavęs neprisimenu. 

— O ką nors iš tenai ar prisimeni? 

— Aišku, prisimenu. Bet tavęs - ne. 
gusi į veidą, kai su manimi kalbėjo, dar aiškiau ro- 
dė jos pasibjaurėjimą. Būčiau galėjęs akimirksniu ją 
nudobti, tačiau tai būtų pernelyg gailestinga. Pats 
sau svarsčiau, ką man toliau daryti, bet nieko dau- 
giau nesugalvojau, kaip - truputį vyno; būtų neblogai 
jo išgerti. 

— Pavaišinsi kokia taure? - paklausiau. 

Tikriausia ją suglumino mano įžūlus įkyrumas. 
Kad ir kaip ten būtų, nepatikliai spoksojusi į mane 
keletą sekundžių, papurtė galvą, bet iš spintelės 
išėmusi taurę, pripildė ją iki pusės ir pastatė prieš 
mane ant stalo. Po to atsisėdusi priešais, gurkštelėjo 
iš savo taurės. 

— Į sveikatą, - pasveikinau kilsteldamas taurę 
prieš paliesdamas lūpomis. 

Ji rūškanai pažvelgė pro langą. 

- Ko tokia nedraugiška? 

— Okotu, po velnių, nori? 

- Juk sakiau: ėjome į tą pačią mokyklą. Bet kai 
aš sulytas atsivelku į šį vienkiemį, tu nesiteiki net 
nusišypsoti. Nelabai svetinga, jei leisite pastebėti. 

Pro orkaitės dureles sklido šviesa, ir supratau, kad 
iš čia skverbiasi tas gardus valgio kvapas. Sąmonėje 
ėmė bręsti tolesnis planas. 

- Tiesą pasakius, niekas tavęs čia nekvietė. Ma- 

lonėk pasakyti, kas toks esi. 

Iš užpakalinės džinsų kišenės ištraukęs nudreng- 
tą nespalvotą 1968 metų nuotrauką, ištiesinau ir 
paklojau priešais ją ant satlo. 

— Štai čia - aš, - bakstelėjau į save, sėdintį pirmo- 
je vaikų eilėje ant grindų sukryžiuotomis priešais 
save kojomis. | 

Jos veidą visai netikėtai nutvieskė šypsena; jai 
neužtruko surasti save - pačiame dešinio kampo 
viršuje, prie pat panelės mokytojos. 

- Oštai- aš, - dabar jau pralinksmėjusi ištarė. — 
Ak, šitos nuotraukos, rodos, aš neturiu. 

— Ar dar ką nors nuotraukoje atpažįsti? 

— Ją tai tikrai galima prisiminti, - atsakė ji, 
bakstelėjusi pirštu Anai Kristinai į pilvą. 

— Jau negyva, - atsakiau, gurkšteldamas vyno. 

— Negyva? - nusistebėjo kiek sunerimusi Karina. 

— Ana Kristina negyva, - patikinau. 

- Taip, jos vardas tikrai buvo Ana Kristina. O 
kas atsitiko, kad nebegyva? 

- Praeitą savaitę nužudyta savo bute. Prieš tai 
buvo kankinta. Bet ji - prostitutė, todėl tikriausiai 
nelabai kam rūpėjo. 

— O Dieve! - šūktelėjo Karina sutrikusiu šyps- 
niu lūpose, bet akys išdavė, kad žinią priima it sen- 
saciją. 

Ji smalsiai į mane pažvairavo, ir aš suokalbiškai 
šyptelėjau atgal. Dienos švieson ištraukiau blogiau- 
sia, kas joje slypėjo. 

— O štai šitas, - tęsiau aš, - ar atpažįsti jį? 

Parodžiau jai Hansą. Klūpėjo jis pačiame pirmos 
tiesiai į objektyvą. Tada išlenkiau taurę dviem 
dideliais gurkšniais, ir Karina, dabar jau gerokai 
atlyžusi, suskubo ją pripildyti, sykiu mėgindama 

prisiminti jo vardą: 

- Valdenstromas, Valenbergas, Vanenbergas... 
Hansas Vanerbergas - taip jis vadinosi, tiesa? 

— Bravo! - pagyriau. - Jis taip pat nebegyvas. 

— Jis - taip pat?! Atrodo kraupu, kai tavo paties 
amžininkai ima aplink pasimirti. Ar taip nemanai? 

- Ne visai, rimtai pasakius. Buvo blogiau, kol jie 
dar gyveno, - sausai atsakiau. 

- Kątuo nori pasakyti? - paklausė ji, nesukdama 
sau galvos dėl atsakymo. - O jis kaip mirė? 

- Buvo užmuštas virtuvės kėde. Sulaužyta no- 
sis - tik „pūkšt“ - ir sulindo į smegenis. 

Rankomis suėmęs stovėjusios kėdės koją, tai ir 
pademonstravau. 

— Gal juokauji... Gal sirgo kokia užkrečiama 
liga? 

— Panelės mokytojos Ingridos virtuvėje, - pa- 
tikslinau, baksteldamas į mūsų buvusią mokytoją. 

— Ne, dabar jau gana, liaukis! Kas iš tikrųjų 
atsitiko? Ar ji taip pat nebegyva? 

Jos akys piktdžiugiškai žybtelėjo, ir ji prunkštel- 
dama pripylė abiem dar po taurę vyno. 

— Ne,ji vis dar gyva. 

— Na, toliau, toliau! - entuziastingai skandavo 
Karina Ahonen. - Pasakok toliau! Noriu išgirsti vi- 
sas smulkmenas. 

Buvusio šalčio dabar - nė kvapo, ir aš visais ketu- 
riasdešimčia metų pavėlavau suvokti, kaip paprasta 
rasti kelią į žmonių širdis. 

— Lisė Lota, - tariau. - Atpažįsti ją? 

— Ne, nemanau, - atsakė Karina papurtydama 
galvą. - Bet luktelk... Tik nesakyk, kad tai ji - dviejų 
vaikų mama iš Katrineholmo, kurią prieš kelias 
dienas paskandino vonelėje! 

- Bingo! - šūktelėjau. 

Staiga ji žvilgtelėjo į mane klausiančiu ir kiek 
baugščiu žvilgsniu. 

— Iš kur tu apie viską Žinai? - atsargiai pasitei- 
ravo. - Tu policininkas, ar kaip? Ir todėl esi čia? 

— Ne, aš ne policininkas, - atsakiau. - Visa tai 
žinau, nes aš pats juos ir nužudžiau. 

Ji keletą sekundžių nepatikliai į mane spoksojo 
ir po to pratrūko juoktis. Tik pamanyk, žmogus, 
kuriam šitiek užtruko išspausti man menkiausią 
šypsenėlę, staiga prapliumpa juokais iš visko, ką jam 
sakau! 

- Tikras pokštininkas! - juokdamasi dunkste- 
lėjo man kumščiu į nugarą. 

Žaibo greičiu nučiupau ją už riešo ir, pakilęs nuo 
kėdės, užsukau už nugaros ranką, kaip sako poli- 
cininkai - užlaužiau (nors kartą ačiū tau, Hansai, už 
puikią pamokėlę). Ji sušuko, ir aš staigiai čiupau nuo 
pjaustymo lentos peilį. Prirėmęs ašmenis jai prie 
gerklės, prievarta nusivedžiau prie šaldytuvo, ku- 
rio veidrodžiu spindinčios durys buvo tai, ko man 
reikėjo. 

— Vis dar manęs neprisimeni? - grėsmingai pa- 
klausiau. 

— Ne, aš... Bet galbūt... 

— Tai ir yra įdomiausia. Tik pamanyk, jei būtum 
mane atpažinusi; jei nors kartelį būtum pagalvojusi, 
kaip sekasi tam vargšui vaikeliui, kurį jūs nuolat 
skriaudėte. Tada gal ir šitas vakaras būtų kitaip pa- 
sibaigęs. 

Dabar ji tankiai alsavo, o kūną ėmė purtyti 
drebulys, tarsi nuo šalčio. Balsas tapo kimus, beveik 
spigus. 

- Aš visai tavęs neskriaudžiau! Aš niekada nesi- 
mušiau! 

- Pasaulyje yra daug būdų, kaip mažą vaiką 

skriausti ir kankinti. Tu pasirinkai paprasčiausią. 
Surinkdavai publiką, sirgalius. Be tavo drąsinančių 
šūksnių, be tavo paniekos kupinų šypsenų teroras 
nebūtų turėjęs dėkingos dirvos. Ne, ne tu laikei 
kirvio kotą, bet tu nuspręsdavai, kam kirsdins galvą. 
Tu dirigavai ir duodavai toną, tai tu nuspręsdavai, 
kas bjauru, o kas gražu, kas teisinga, o kas klaidinga. 
Juk tu nutarei, kad aš - tas menkas bjauriausias, 
šlykščiausias padaras, vaikštinėjantis šia Žeme; O 
tokios žymės niekada nenusiplausi, ar supranti, 
Karina? Šiai kaip nutinka tokiame miesteliūkštyje 
kaip Katrineholmas. Vos spėji žengti pirmuosius 
žingsnius, ir prieš tave išdygsta pati mieliausia ne- 
kalčiausia niekšelė kaip tu, nutrenkianti tave ant 
žemiausios socialinio statuso pakopos. Ir jei tik 
kokį kartelį išdrįsti laipteliu palypėti, liokajai nuo 
vos aukštėlesnės pakopos kaipmat tave nuspiria 
žemėn. Sėdėjai įsitaisiusi pačioje viršūnėje; sėdėjai 
ir visiems be išimties dirigavai. Tau tereikėjo pa- 
likti mane ramybėje. Jei tau nepatikau, būtų visai 
to pakakę. Bet — ne, tau būtinai reikėjo išlieti 
tulžį, kad visi sužinotų, koks niekam tikęs esu su- 
tvėrimas. Tu privalėjai pademonstruoti savo pa- 
čios pranašumą, kitiems vaikams parodydama ma- 
no, būtent mano, trūkumus. Ir kodėl pasirinktas 
būtent aš, dar ir šiandien negaliu suprasti. Kaip iki 
šiol nesuvokiu, koks dabar būčiau, jeigu tu ir į tave 
panašūs nebūtumėte sutraiškę to mažutėlio „aš“, 
kuris mezgėsi gležname, gyvenimo nepaliestame 
vaiko kūnelyje. Tame, kurį jūs niokojote, daužėte 
iki mėlynių, draskėte iki žaizdų, nusėdami kietais 
randais. Jūs perlaužėt man stuburą, nudelbėt mano 
viltingą žvilgsnį žemėn. Jūs ne tik sugriovėte mano 
vaikystę, bet pasiglemžėte ir visą mano gyvenimą. 
Tai, ką jūs tada padarėte - tu, Karina, šitai padarei - 

sužlugdėte žmogaus gyvenimą. Tu pasmerkei mane 
likimui be jokių draugų, gyvenimui be džiaugsmo, 
pasmerkei mane visiškai atskirčiai. Tai - sunkus 
nusikaltimas, juk šitai supranti? Niekas iš mūsų 
neturi antro gyvenimo. Mudu skiria tai, kad tu gali 
į savo praeitį pažvelgti, o aš tokios neturiu. Tavo 
dėka. 

Išplėtusi mėlynas akis ir apimta siaubo, ji spokso- 
jo į mane iš veidrodinio paviršiaus, aš jaučiau, kaip 
jos rieše tvinksi pulsas. Staiga mane apėmė ūpas iš- 
bjauroti tą gražuolę prieš ją nužudant. 

— Aš... aš dabar suprantu, kaip klydau, - paban- 
dė ji įsiteikti. 

- Deja, truputį per vėlu atsibusti, - atsakiau pa- 
leisdamas jos ranką, bet čia pat tvirtai sučiupdamas 
už šviesių plaukų, banguojančių jai per pečius. 

Peiliu nurėžiau juostą jai per pakaušį; ir pabai- 
gęs, kai galva vėl atsilošė bei paskutinis plaukų 
kuokštas atsiskyrė nuo skalpo, vėl staigiai prirėmiau 
jai peilį prie gerklės. Aštrus virtuvinis peilis ją pa- 
ralyžiavo - ji nepajėgė nė krustelti, tik baisiai tankiai 
alsavo, ašarų kupinomis akimis spoksodama į savo 
atspindį. 

- Taiką turiu dabar padaryti? - beviltiškai šniur- 
kščiojo. 

— Daryti ką nors dabar per vėlu. Dabar darysiu 
aš, otu pamatysi. Kokia tu būsi baisi, - nusišypsojau, 
bet ji neatsakė. - Ką ten orkaitėje turi? 

- Elnienos kepsnį, - sulemeno, o ašaros riedėjo 
per skruostus, palikdamos juodus makiažo vingius. 

- Elnienos kepsnį? Taaaip, mielai paragausiu! 
Baisiai esu išalkęs. Gal einam to kepsnio pažiūrėti? 

Stūmiau ją priešais save orkaitės link. 

— Atidaryk orkaitę! 

Pamažu pravėrusi orkaitės dureles, ji leido ga- 

rams prasisklaidyti pro mažą plyšelį; tada atidarė. 
Orkaitėje krūtinės aukštyje ant grotelių gulėjo 
pailgas kepimo indas; aš šiurkščiai stumteldamas 
įgrūdau jos galvą į orkaitę. Smūgis kepimo indo 
briauna pataikė į nosį ir skruostus, o grotelės - tie- 
siai per smakrą. Net sušnypštė karštam metalui 
svilinant švelnią, jautrią veido odą, tačiau tą nesmagų 
garsą bematant nurungė šaižus klyksmas, privertęs 
sudrebėti net virtuvės langus. Jai grynai refleksu 
pavyko ištraukti iš orkaitės galvą, tačiau ištikta šoko 
ir įsismarkaujančio nudegimų skausmo, ji nieko kito 
nepajėgė, kaip tik stovėti įkniaubus veidą į delnus, 
isteriškai trypti kojomis ir rėkte rėkti savo kančią. 

Žengtelėjęs atgal, kelias sekundes su pasigėrėjimu 
stebėjau spektaklį. Kai priėjau prie jos laikydamas 
rankoje peilį, ji ėmė kaip pašėlusi blaškytis, atrodo, 
negalvodama apie pasekmes. Buvau priverstas rėž- 
telti peiliu jai per Žąstą; pamačiusi, kad kraujuoja, 
šiek tiek susitvardė. Apglėbęs ranka per kaklą, vėl 
nutysiau tą spurdantį sutvėrimą prie šaldytuvo veid- 
rodinių durų. Priverčiau ją pažiūrėti į savo su- 
bjaurotą veidą, ir ji, išvydusi dvi lygiagrečias plačias 
nudegimų žymes, pratrūko beviltiškai raudoti. 

— Nieko gražaus, - ištariau švelniu balsu, - visai 
nieko gražaus. Ar matai, koks bjaurus tu esi žmogus, 
matai“ 

Keletą neryžtingų sekundžių visai rimtai buvau 
besvarstąs, ar nepalikus jos tokios, puikiai žinoda- 
mas, kaip teks jai gyventi - baisiai nelaimingai, o gal 
ir visą likusį gyvenimą visko bijant. Tačiau netrukus 
apsigalvojau, sveikam protui paliepus baigti visą šį 
reikalą. 

- Tik pagalvok, kaip tu gyvensi su šitokia ne- 
galia, - filosofiškai tariau. - Kaip atlaikysi smalsius 
žmonių žvilgsnius, o gal ir pasišlykštėjimą, vos tik 

žengsi laukan pro duris? Girdėsi juos prunkštelint, 
akies krašteliu matysi, kaip jie neiškenčia negrįž- 
telėję atgal. Jausi už nugaros juos rodant pirštu ir 
šnibždantis. O vaikai, ką jau kalbėti apie naivuolius 
vaikus! Jie atvirai aptaria, klausinėja apie kiekvieno 
išvaizdą. Na ne, Karina, to nelinkėtum ir pikčiau- 
siam savo priešui. Ką dabar pasakysi? 

Karina Ahonen nesakė nieko, tik visa drebėjo, 
gaudydama orą, užsidengusi rankomis akis. Žaizdos 
per daug sopėjo, kad būtų galėjusi jas paliesti. 

— Geriau jau viską imkim ir baikime, tada ga- 
lėsiu ramiai pavalgyti. Gali, Karina, būti dėkinga, 
kad tavo kančia neužtruko. 

Nedvejodamas staigiai rėžiau gilų pjūvį peiliu jai 
per kaklą. Kraujo fontanas tamsiai raudonu lanku 
tryško ant mudviejų atspindžio šaldytuve, ir ji be 
gyvybės ženklų susmuko ant ąžuolinio parketo. 
Pagaliau viskas nutilo, nurimo. 

Numanau, kad ir aš nebuvau visai blaivios nuo- 
vokos; nuėjęs prie viryklės, šakute patikrinau, ar 
bulvės jau išvirė. Išvirė; tad lėkštėn įsidėjęs kelias, 
iš orkaitės ištraukiau kvepiantį kepsnį ir atsipjoviau 
jo didelę rausvą sultingą riekę. Šaldytuve susiradau 
šviežių salotų ir, įsidėjęs šalia, atsisėdau už virtuvės 
stalo; baigdamas butelyje vyną, mėgavausi Karinos 
Ahonen suruošta penktadienio vakariene. Per daug 
nesižvalgydamas į ką tik buvusį gyvą Žmogų ant 
virtuvės grindų. 


Dabar dar aiškiau nei anksčiau pajutau, kad savo 
esme nesu joks kūniškas žmogus. Tiesą pasakius, 
nesu įgalus jokiam fiziniam veiksmui, ir tai, matyt, 
visada žinojau; net ir kaip budelis nebuvau tikęs. 
Mano nužudymas, kad ir kaip žiūrėtum, - nusivyli- 
mas; nors, kita vertus - to, kas svarbu, pradžia. Anos 


217 


Kristinos nužudymą tikriausiai turėčiau laikyti savo 
karjeros viršūne; štai šitą nužudymą aš mielausiai ir 
prisimenu. Bet po to labai aiškiai pajutau, kad toliau 
šitaip nebegaliu. Žudyti yra viena, o kankinti - vi- 
sai kas kita. Tai kaži kaip pernelyg fiziška. Gal kinų 
kankinimas pamažu lašinant vandenį ir praverstų, 
bet man trūksta kantrybės. Noriu išvysti rezultatą, 
be to, visada išlieka grėsmė, kad kas nors ims ir 
užklups. 

Kad ir kaip ten būtų, Lisės Lotos nužudymas - 
grynas nesusipratimas. Ta kvaila varna nieko nesu- 
prato, bet ilgiau laukti taip pat nebegalėjau. Jai bent 
jau teko gerokai pasikamuoti; nors labai abejoju, 
ar suprato, kas aš toks. Ir štai dabar - vėl sėdžiu 
susikruvinęs rankas. Šįkart ir tiesiogine, ir perkel- 
tine prasme. 

Prieš tai nervinausi - privalau pripažinti. Anks- 
čiau veikdavau, kaip liepia širdis, tačiau šį sykį 
širdis kaži kur buvo dingusi. Pribaigti Kariną Aho- 
nen buvo grynai logiškas sprendimas, pagrįstas 
mano paties filosofine nuostata. Būtent: įsiteikimas, 
pasyvumas ir piktdžiuga yra lygiaverčiai blogiui. 
Karina visada įsiteikinėdavo uoliausiems skriaudi- 
kams, vis girdama juos už veiksmus. Stebėdama iš 
šalies, ji aktyviai tame terore dalyvavo, o piktdžiuga 
atspindėjo jos norą skriausti ir žeisti. Be to, būtent 
ji nustatydavo, kas svarbu - išvaizdai, elgesiui, pa- 
sirenkant žodžius ir pomėgius. Tyliai paklusdami 
jos akinančiai valdžiai ir lėliškame veidelyje susime- 
tusiai nepasitenkinimo raukšlelei, kareiviai būdavo 
priversti pulti tą, kuris prieštaravo toms nerašytoms 
taisyklėms, kurias buvo nustačiusi kvaila galvelė 
žvilgančiomis garbanomis. Toks žmogus juk neabe- 
jotinai blogas, argi ne? Ir todėl nevertas gyventi. Bet 
ir dabar man nepavyko sutelkti tos tikros neapykan- 

tos savo užduočiai atlikti. Ne, tiesą pasakius, - vi- 
sai jokių jausmų, išskyrus gal mažumėlę senos nea- 
pykantos. 

Vos prieš kelias savaites ir pati menkiausia mintis 
dėl neaiškių priežasčių - ne, be jokių priežasčių - 
nužudyti žmogų man būtų buvusi visai svetima, bet 
šiandien tai įprasta kasdienybė. Laikas sustoti, kol 
nepersisotinau tiek, kad užkariaus nuobodybė. 


PENKIADIENIO VAKARAS 


Buvo beveik septynios, kai penktadienį Sjobergas 
grįžo namo, visas peršlapęs, nelaimingas ir pavėlavęs. 
Nuo ketvirtadienio ryto žmoną matė tik miegančią, 
o su vaikais apskritai nesusitiko. Dar nespėjus nusi- 
mauti peršlapusių kelnių, jam duotas nurodymas sug- 
uldyti mažylius berniukus. Mergaitės malėsi jam prie 
kojų, viena su kita rungtyniaudamos papasakoti per 
dieną nutikusius įvykius. Kol Sjobergas keitė sauskel- 
nes Kristoferiui, Džonatanas rėkė. Nusivylimas nepa- 
sisekusia diena nors trumpam iš pasąmonės kažkur 
dingo, nes nūnai nebežinojai, ar čia nervintis, ar irzti 
garsiai šūkaujant vaikams. Po dvidešimties minučių, 
kai mergaitės sėdėjo prie videofilmo krimsdamos 
spragėsius, dvyniai, sotūs, privalgę neskaidytų grūdų 
košės, gulėjo burbuliuodami savo lovelėse, Simonas 
buvo įsitaisęs prie kompiuterio, o Osa prausėsi duše, 
jis pagaliau gavo laiko nusimauti tas sulytas kelnes. 
Bet tada suskambo lauko durų skambutis. Jam nieko 
kito neliko, kaip pusnuogiam lėkti koridoriun, kad į 
laiptinę įleistų vaikų auklę. Durys į vonios kambarį 
buvo užrakintos - kilpinio chalato niekaip nepasi- 
imsi. Tad jam vėl teko lįsti į šlapias kelnes. 

Vaikų aukle pabūdavo šešiolikmetė mergaitė, 
Simono bičiulio Johano, gyvenančio gretimoje laip- 
tinėje, įseserė. Ji čia buvodavo kas antrą savaitgalį. 

Varduji - Ana; be galo šauni mergina, toli gražu - ne 
pėsčia. Vaikams ji labai patiko. Be to, jauteisi saugus 
žinodamas, kad ji ir pati sulauktų kaimynystėje pa- 
galbos, jei kas netikėto nutiktų. 

Dabar bus pirmas kartas, kai namuose su auk- 
le Ana pasiliks ir dvyniai; tačiau problemų tikrai 
neturėtų kilti, nes berniukai įprastai miega nenu- 
busdami visą naktį. Mergaitės, išgirdusios skambutį, 
puolė į prieškambarį - tiesiai Anai į glėbį, vos tik Sjo- 
bergas spėjo ją įleisti. Tada jis vėl grįžo į miegamąjį, 
kur pagaliau jam pavyko susitvarkyti, skubiai per- 
sirengti, kad atėjus laikui, nusileistų į gatvę, kur jau 
laukė užsakytas taksi. Kai prisisegė užpakalinėje 
sėdynėje diržus ir nurodė vairuotojui adresą, Sjo- 
bergas ir žmona gavo progą pasisveikinti. 


Tik tada, kai nugrimzdo į aptrintą, bet patogią 
kampinę sofą ir gurkštelėjo Lasės firminio kok- 
teilio - degtinės su energetiniu gėrimu, - pajuto, 
koks jis nuvargęs. Pastarojo meto įtampa pamažu 
ėmė slūgti, o stiprus gėrimas kaipmat trenkė į galvą. 
Į sąmonę sugrįžęs nusivylimas Gunos Vanerberg 
pranešimu apie šeimos gyvenimą Osterakeryje pra- 
siveržė giliu Sjobergo atodūsiu. Buvo girdėti iš vir- 
tuvės atsklindant brolio ir sesers balsai, o šalia jo ant 
sofos atsisėdo Mija, ištiesdama kaulinį dubenėlį su 
žaliosiomis alyvuogėmis: 

— Ir ką tas sunkus atodūsis reiškia? - smalsiai 
pasidomėjo. 

Paėmęs alyvuogę, įsimetė burnon. 

— Aš tik atsipūtinėju po ilgos ir sunkios savaitės 
pačiame visuomenės dugne, - juokaudamas atsakė 
Sjobergas ir išspjovė alyvuogės kauliuką į peleninę, 

kuri, kaip atrodė iš pažiūros, buvo nušvilpta iš kai- 
myninio restorano. 

- Nieko sau! - tarė Mija. - Kuo dabar esi užsi- 
ėmęs? 

— Nužudymu Enšedėje. Keturiasdešimtmetis ne- 
kilnojamojo turto agentas nugalabytas senos tetulės 
virtuvėje. 

Vos tik šitai ištaręs, prisiminė ir kitą keturias- 
dešimtmetę, ir dar tai, kad Mija juk yra užaugusi 
Katrineholme. 

- Beje, ar girdėjai apie tą dviejų vaikų mamą iš 
Katrineholmo? - kaip tik todėl pasiteiravo. - Tą, kuri 
prieš kelias dienas buvo, rodos, prigirdyta vonelėje? 

- Taip, skaičiau apie tai, - atsakė Mija. - Vel- 
nioniška atrodo istorija. 

— Nepažinojai tos moters? 

- Ne, nepažinojau. Turbūt ji kokiais trejais, ket- 
veriais metais už mane jaunesnė, tad gimnazijos tuo 
pačiu metu negalėjome būti lankiusios. Net ir vardo 
jos man neteko girdėti. Kokia ten jos buvo pavardė? 

- Neturiu supratimo, - atsakė Sjobergas, paim- 
damas dar vieną alyvuogę. 

— Kiek atsimenu, mama minėjo, kad jos vardas 
Lisė Lota ar kažkaip panašiai... Ne, - tarė Mija, - 
tokiems dalykams nesu tikusi. Tu pats darbuokis 
su šitokiais atvejais. Ar laikraščiai ką nors apie tai 
parašė? 

- Taip, šiek tiek iš tikrųjų parašė, bet - prieš 
kelias savaites. 

— Tai ar sučiupsite jį? - viltingai paklausė Mija. 

— Tikriausiai - anksčiau ar vėliau. Bet kol kas 
viskas atrodo miglotai. 

- Tada liaukimės apie tai kalbėję, verčiau pasi- 
linksminkime. Per savaitgalį viskas susigulės, o 

pirmadienį ims ir išsispręs! 

— Išgerkim, kad taip ir nutiktų, - pritarė Sjober- 
gas gerokai gurkšteldamas iš taurės, vos neįtraukęs 
gerklėn ir nepaspringęs alyvuogės kauliuku. 

Lasė iš virtuvės šūktelėjo, kad valgis patiektas, 
ir Sjobergas su Mija pakilo nuo sofos, pasiimdami 
su savimi taures. Ant didžiulio apvalaus virtuvės 
stalo išdėliota retai sutinkama makaronų įvairovė. 
Dubuo su spagečiais alla carbonara, pailgas kepimo 
indas su naminiais gnocchi, skęstančiais grietinėlės 
padaže su kiaulienos juostelėmis ir sūriu, puodas 
su česnaku kvepiančiais tagliatelle ir pesto, kepimui 
atspari forma su namine lazanija ir dar vienas dubuo 
su spagečiais ir padažu iš grietinėlės, svogūnų bei 
vištos kepenėlių. Šalia viso to - didžiulis dubuo su 
spalvingomis trispalvėmis salotomis iš pomidorų, 
avokado ir mozarelos, o taip pat - indelis su ką 
tik sutarkuotu parmezano sūriu. Atokiau už stalo 
stovėjo Lasė, pasiruošęs atkimšti keletą butelių 
įvairiarūšio raudono itališko vyno. Sjobergas net 
išsižiojo iš nuostabos, ir tik sumojo paklausti, gal 
juos abu atleido iš darbo, turint galvoje, kiek laiko 
užtrunka pagaminti vadinamąją „kuklią  penkta- 
dienio vakarienę. 

Visi draugiškai susėdę užstalėn, kibo į gardumy- 
nus. Sjobergas valgė tol, kol nebepajėgė; balsai vir- 
tuvėje garsėjo proporcingai išgerto vyno kiekiui, dis- 
kusijos užstalėje virte virė. Pabaigus karštus valgius, 
patiekta švelniai glotni pannacotta ant blizgančio 
aviečių coulis, papuošta mėlynių ir aviečių uogomis. 
Prie deserto atkimšus baltą portveiną, kaip reikiant 
apgirstama. 

Drauge šiek tiek apsitvarkę virtuvėje, nugrimzdo į 
minkštas svetainės sofas. Kol virė kava, Mija ištraukė 

pamėgtą žaidimą „Nacionalinė enciklopedija“, ir 
visi ėmė tartis, kaip loš - individualiai ar komando- 
mis. Individualistas Sjobergas, nepakenčiantis pra- 
laimėti, rinkosi pirmąjį variantą. 

— Jau vienuolikta valanda, - pastebėjo Mija, - ir 
gerai žinom, kad tu laimėsi, jei žaisime individualiai. 
Jei nelošime komandomis, liksime čia sėdėti per visą 
savaitgalį. 

Staiga kažkas spragtelėjo Sjobergo galvoje, ir jis 
bematant išblaivėjo. Štai ir vėl tas pats tarmiškas 
pasakymas, kuris jam nedavė ramybės nuo pastarųjų 
dienų reportažo per televiziją apie Katrineholme 
nužudytą moterį. 

— „Savoitgalį“, - tyliai pratarė Sjobergas, bet kiti 
tai išgirdo ir nustebę sužiuro į jį. 

Šitaip ištarė policininkas iš Katrineholmo, bet 
kas dar, be jo? Atsakymas sukosi čia pat galvoje ar 
ant paties liežuvio galo. Ir kokiomis aplinkybėmis 
jam teko šitai visai, visai neseniai išgirsti? 

— „Šavoitgalį“, - vėl pakartojo, tik šįsyk garsiau. 

Likusieji trys užstalėje, tarpusavy susižvalgę, vėl 
smalsiai sužiuro į Sjobergą ir laukdami kikeno. Bet jis 
jų dabar nepastebėjo; atsakymas - visiškai, visiškai 
čia pat... Žinojo, kad šitai labai svarbu; kažkas jo 
pasąmonėje sakė, kad - lemiamos reikšmės; jis pa- 
prasčiausiai tai Žinojo. 

Ir staiga jam nušvito. Prisiminė savo pirmą po- 
kalbį su Guna Vanerberg. Kai ji, Guna Vanerberg, 
apimta gedulingos kančios ir vilkinti nepadoriais 
drabužiais, sėdėjo policijos skyriuje priešais jį ka- 
binete ir prašė pamatyti nužudyto sūnaus palaikus. 

„Žinau, ten nenori, kad ateitume anksčiau nei 
po ketvirtos valandos, bet aš vis tiek pasiteirausiu“, 
pasakė tada Sjobergas. 

„Taip sakant“ - atsakė tada Guna Vanerberg. Ly- 
giai taip kaip tas policininkas per televizijos interviu. 

„Kada paskutinį sykį matėte savo sūnų?“ 

„Praeitą savaitgalį. Jis buvo su jaunėle dukra Moa 
manęs aplankyti Malmėje, kur aš gyvenu.“ 

Ir kur ši akimirksnio įžvalga jį veda? 

— Kas su tavimi vyksta, mielasis? - nutraukė jo 
svarstymus Asa. 

— Man reikia į tupyklą, - atsakė Sjobergas ir 
pakilo nuo sofos, kad sparčiai dingtų iš kambario. 

Likusieji palingavo galvomis, stebėdamiesi nu- 
sijuokė ir vėl suskubo ruoštis lošimui. 

Įėjęs į vonios kambarį, Sjobergas atsisėdo ant vo- 
nios krašto. „Taigi, televizijos žinių policininkas yra 
iš Katrineholmo, kaip ir svainė; bet ir Guna Vaner- 
berg juk yra iš ten“ - svarstė jis. Mijos tarmė dabar 
jau - apsitrynęs Katrineholmo variantas, bet Gunos 
Vanerberg ir policininko dialektai identiški; tuo jis 
buvo visiškai tikras. Tad Hansas Vanerbergas vis 
dėlto yra gyvenęs Katrineholme? Kodėl tokiu atveju 
jo motina slepia šią informaciją nuo Sjobergo? Sande- 
nas smagiai iš jo pasijuoktų, jei dabar matytų, tačiau 
Sjobergas buvo tikras, kad užčiuopė lemtingą giją; 
intuityviai jautė; ir šį kartą intuicija jis pasitikėjo. 
Bet kaip čia akiratin įsipaišo Ingrida Olson? 

Atsikėlęs jis įlėkė atgal į svetainę. Trys smalsių 
akių poros nukrypo į jį. 

— Man reikia žemėlapio, - įsijaudrinęs tarė. 

- Žemėlapio? 

Lasė klausiamai žvelgė į jį. 

— Švedijos žemėlapio, bet kokio. 

— Nežinau, kur mūsų žemėlapis padėtas, - pra- 
tarė Mija. - Nemanau, kad... 

— Man reikia jo. Nedelsiant. 


- Gal kaimynas turi, - pamėgino Lasė. 

Mija, rimtai pažvelgusi į Sjobergo veidą, pakilo 
pasiryžusi eiti. 

- Einu pakalbinti kaimyną, - tarė ji, ryžtingais 
žingsniais eidama į prieškambarį; apsiavusi batus, 
pranyko už durų. 

- Kas nutiko, Koni? - pasiteiravo Lasė. - Tu visai 
pašėlai. 

- Jis kažką sugalvojo, - už Sjobergą atsakė 
Osa. - Kažką svarbaus sugalvojo; kas susiję su žmog- 
žudyste. 

- Žmogžudyste? 

- Sėdi štai čia ir įkaušęs sprendi žudynių mįs- 
les? 

- Taip, tikiuosi, kad taip, - atsakė Sjobergas 
mįslingai šypsodamasis. 

Tą akimirką atsidarė laukujos durys ir su Švedijos 
kelių atlasu rankoje įžengė Mija. Ištiesė knygą Sjo- 
bergui, ir šis kaipmat abėcėlinio registro pabaigoje 
puolė kažko ieškoti. 

— Ko tu ieškai? - pasiteiravo Mija. 

— Katrineholmo, - atsakė Sjobergas. - Noriu 
pažiūrėti, kur tas Katrineholmas yra... 

— Galiu ir aš tau papasakoti, - pasisiūlė Mija, 
tačiau Sjobergui kitų patarimo dabar nereikėjo. 

Vedžiodamas pirštu stulpeliais žemyn, pats sau 
murmėjo: 

— Katorpas, Katrinebergas, Katrinebergas, Kat- 
rinedalis, Katrineholmas - štai, turim jį: 62-asis 
puslapis... 

Jis atvertė rūpimą puslapį ir kokią minutę tyrinėjo 
žemėlapį. Žvilgsnis bėgiojo ežerų, miestų, vietovių 
ir kaimų pavadinimais. Susitelkęs į tikslą, paiešką 

tęsė tol, kol pamatė, ko ieškojęs. Štai čia parašyta — 
juodu ant balto - riebiomis juodomis raidėmis: tarp 
Katrineholmo ir Halsbergo yra Osterakeris. 

Sjobergas su trenksmu užvertė knygą ir nusikal- 
tusia mina pažvelgė į mylimą žmoną. 

— Bijau, kad šį savaitgalį manęs lauks šioks toks 
darbelis, - tarė jis liūdnai. 

Tačiau širdyje jautėsi pakylėtas. 


ŠEŠTADIENIO PRIEŠPIETIS 


Šeštadienio rytą nubudo tvinksinčia sopančia 
galva. Nors jau nuo vienuoliktos valandos, kai pada- 
rė savo didįjį atradimą, tegėrė vien vandenį, be to, 
prarijo dvi alvedono tabletes, o prieš įsmukdamas 
lovon ištuštino mažiausiai dešimt stiklinių vandens, 
vis dėlto pagirių nepergudravo. Bėgant metams 
tampa vis sunkiau; ir dabar tikrai nusprendė - nors 
ne pirmą kartą, - visai nustos vartoti alkoholį. Bet 
žinojo, kiek tik save pažįsta, kad jau šeštadienio 
vakarą pažadas bus sulaužytas. 

Jis leido Osai dar kelias valandas pamiegoti; 
juk šiaip ar taip, didžiąją dalį dienos teks ją palikti 
vieną rūpintis vaikais. Žinojo, kad užduotis, kurią 
užsivertė ant pečių, niekur nepabėgs - kelios va- 
landos esmės nekeičia. Hansas Vanerbergas vis tiek 
nebegyvas, ir tai, kam Sjobergas ketino pašvęsti 
šeštadienį, šio fakto pakeisti negali. 

Išmušus dešimtą vis dėlto pažadino giliai įmi- 
gusią žmoną. Pats su penkiais vaikais buvo atsikėlęs 
jau kokias keturias valandas, tad sąžinę dabar ne itin 
siaubingai graužė. Įsirangęs pas Osą į miegt kve- 
piantį patalą ir prisiglaudęs prie jos įšilusio švelnaus 
kūno, leido sau kelias minutes pasimėgauti. Tada 
atsiprašė, žadėdamas kuo greičiau grįžti; gal net 
spės dvyniams nepabudus po pietų miego. 

Apkabinęs vaikus, nusiuntė juos pas apsimie- 
gojusią mamą, o pats nepastebimai išsmuko pro 

lauko duris, kad basi mažyliai nemėgintų sekti iš 
paskos į purviną laiptinę. 


Išėjusį į gatvę Sjobergą nustebino prasisklaidžius 
sunkiems debesims pirmąsyk per ištisas savaites 
kyštelėjusi saulė. Pūtė stiprus vėjas ir tvyrojo nulinė 
temperatūra, tačiau jis nusprendė į policijos skyrių 
žingsniuoti pėsčiomis. Žaidimų aikštelė Nytorget 
aikštėje jau pilna vaikų, o pakraščiuose esantys 
suoleliai - juos prižiūrinčių tėvų, stebinčių, kaip 
vaikai žaidžia. Jiems nė kiek nepavydėjo. Sėdėti 
žaidimų aikštelėje ir spoksoti nebūtų mieliausias 
Sjobergo užsiėmimas. 

Užuot leidęsis į policijos skyrių Ostgotos gatve 
žemyn, jis pasuko šalutiniu keliu pro Eriksdalį. Pūtė 
priešpriešinis vėjas, ir jis pasigailėjo nepasiėmęs 
šaliko. Skansbro tilto sankirtoje sėdėjo įsitaisę du 
pijokėliai ir drebėjo vilkėdami šiam metų laikui 
pernelyg menkus drabužius. Juos pamatęs, Sjober- 
gas rankas į kišenes susikišo dar giliau. Vis dėlto 
pasivaikščiojimas - būtent tai, ko jam ir reikėjo — 
sėsdamas už darbo stalo, dabar jautėsi kur kas 
žvaliau. 

Pradėjo nuo to, kad vėl paskambino Margitai 
Olofson, tikėdamasis pora žodžių persimesti su In- 
grida Olson. Bet, kaip ir būgštavo, niekas neatsiliepė. 
Tada abiem numeriais paskambino Gunai Vaner- 
berg, bet ir čia niekas neatsakė. Pagaliau paskam- 
bino Pijai Vanerberg, kuri buvo namuose. Sjobergas 
pasiteiravo, ar ji neprieštarautų, jeigu jis trumpam 
užsuktų; ji pavargusiu balsu atsakė, kad nieko prieš 
neturinti. 

Pasiėmęs voką su senomis Ingridos Olson iki- 
mokyklinukų nuotraukomis, jis išėjo iš policijos 
skyriaus ir pėsčiųjų taku patraukė atgal į Skanstulį, 

iš kur sėdo į metro pietų kryptimi. Iš traukinio iš- 
lipęs prie Enšedės sodo, paskutinę atkarpą nuėjo 
pėsčias. Duris atidarė Pijos Vanerberg motina, ir jis 
palengvėjusia širdimi konstatavo - gerai, kad jaunoji 
našlė nepalikta likimo valiai. 

Nepasidažiusi Pija Vanerberg atrodė pavargusi ir 
sunykusi. Ji judėjo tarsi sulėtintame filme, kalbėjo 
labai vangiai, ir Sjobergas padarė išvadą, kad vartoja 
raminamuosius. Namuose buvo tylu. Vaikų nema- 
tyti; kaip ir jų senelio. Sjobergas numanė, kad jis bus 
išvedęs vaikus pasivaikščioti į sąlygiškai gerą šiam 
metų laikui rudens orą. Motina su dukra atsisėdo ant 
sofos, o Sjobergas - į fotelį, kaip ir paskutinį kartą 
čia lankydamasis. Išsitraukęs nuotraukas, padėjo jas 
priešais ant žurnalinio staliuko. 

— Tiesą pasakius, turiu tik vieną klausimą, - 
tarė jis, kreipdamasis į Hanso Vanerbergo našlę. - 
Suprantu, kad jums labai sunku, tačiau norėčiau 
žinoti, ar kurioje nors iš šių nuotraukų atpažįstate 
Hansą. 

Ji ilgai žiūrėjo į dvi nuotraukas, bet nieko iš vaikų 
neatpažino. Trečioje fotografijoje, kurioje, pasak 
kitapus esančio teksto, įamžinta 1968-1969 mokslo 
metų vaikų grupė, surado jį nedvejodama. Pirštu 
parodė į berniuką šviesiais susišiaušusiais plau- 
kais ir plačia šypsena, neslepiančia besikeičiančių 
pieninių dantų. Jis klūpėjo pačiame pirmos eilės vi- 
duryje, ir atrodė, kad skuba iš ten sprukti. Vilkėjo 
stambiai languotais flaneliniais marškiniais, kurių 
išaugtos rankovės jau tesiekė pusę alkūnių, o pro 
siaurą tarpelį kyšojo plikas pilvas. Tai jį bematant 
pagavo neabejojantis stebėtojos žvilgsnis. 

— Štai čia jis, - tarė Pija Vanerberg lūžtančiu bal- 
su. - Čia yra Hansas, be jokių abejonių. 

- Ar Hansas kada nors gyveno Katrineholme? - 

paklausė Sjobergas. 

- Jis ten gimė. Žinau, kad ten kurį laiką gyveno, 
bet neilgai. Vaikystėje labai daug kraustėsi. Jums 
reikėtų paklausti Gunos. 

- Maniau, kad jau esu tai išsiaiškinęs, - miglo- 
tai atsakė Sjobergas, - tačiau, matyt, kažkaip nesusi- 
kalbėjome. 

Atsikėlęs iš vietos, jis ištiesė ranką: 

- Labai ačiū, Pija. Jūs be galo padėjote. Atsipra- 
šau, kad šitaip netinkamai sutrukdžiau. 

— Nieko baisaus, - tarė Pija, atsakydama glebiu 
rankos paspaudimu ir nepakildama nuo sofos. 

Susirinkęs nuotraukas ir sukišęs jas atgal į voką, 
įsidėjo į striukės kišenę ir išėjo iš Vanerbergo šeimos 
namų. 


Ant platformos metro stotyje taip stipriai pū- 
tė, kad jam prisiėjo ieškoti užuovėjos už sienos. 
Šeštadieniais traukiniai nekursuoja dažnai, kol kitas 
atvyks, gali užtrukti ir visas dešimt minučių. Sjo- 
bergas, laukdamas perone, trepsėjo, kad nesužvarbtų, 
giliai sugrūdęs rankas į kišenes. Svarstė apie visus 
nesusipratimus, susijusius su ta nedidele Sormlando 
vietove, Osterakeriu, keikdamas savo paties trum- 
paregystę. Jau tada, kai susitiko, Ingrida Olson - 
visai netrukus po to, kai ji ant savo virtuvės grindų 
buvo radusi Hanso Vanerbergo lavoną - pasakojo, 
kad, prieš atsikraustydama į Enšedę, yra gyvenusi 
Osterakeryje. Jis kaip savaime suprantamą dalyką 
priėmė domėn, kad jos minimas Osterakeris yra prie 
Stokholmo; ir daugiau apie tai nebesvarstė. Koks 
apsileidimas. Tada jis prisiminė, kaip klostėsi vaka- 
rykštis popiečio pokalbis su Guna Vanerberg. 

„Ar jūs kada nors gyvenote Osterakeryje? - 
klausė jis. 

„Ne, mes gyvenome tik miestuose“, tada atsakė 
Guna Vanerberg. 

„Juk jūs sakėte, kad esate gyvenę Halsberge. Juk 
tai - joks miestas.“ 

„Už Osterakerį bent jau tikrai didesnis - rep- 
likavo ji; ir žiūrėdama iš savo perspektyvos, buvo 
visiškai teisi. 

Tada jam atrodė, kad ji nesuvokia, apie ką kalba, 
bet šitaip iš tikrųjų nebuvo. 

„Ar dar kur nors Stokholmo apylinkėse esate 
gyvenę? - tęsė toliau tada Sjobergas. 

„Ar mes gyvenome kur nors Stokholmo apy- 
linkėse?“ - perklausė ji dar kartą, ir Sjobergui tada 
atrodė, kad jų pokalbis „apie ratus ir apie batus“. 

Galėjo ir šitaip būti, tačiau ne kas kitas - tik jis 
čia apsikvailino. 

Išsitraukęs mobilųjį vėl paskambino Gunai Va- 
nerberg. Šį sykį ji atsiliepė. 

— Atsiprašau, kad trukdau šeštadienio rytą, - 
mandagiai atsiprašė Sjobergas. - Ar pažadinau? 

— Taip, tiesą pasakius, pažadinote, - mieguistai 
atsakė Guna Vanerberg. - i naktį dirbau. 

— Aš tik norėjau sužinoti, ar jūs su Hansu kada 
nors gyvenote Katrineholme? Ar gyvenote? 

— Daugiau jau neįmanoma knistis į mano gyve- 
nimą. Taip, mes Katrineholme gyvenome. Ir gana 
ilgai, tiesą pasakius. Aš Katrineholme užaugau ir 
gyvenau čia, kol Hansui reikėjo eiti į mokyklą. Tada 
persikraustėme į Kulmą. 

— Kodėl man anksčiau to nesakėte? 

- Maniau, kad išvardijau nemažai vietovių, ku- 
riose mes gyvenome. 

- Katrineholmo niekada nesate minėjusi. 

— Ar tai turi kokios nors reikšmės? 

— Taip, tai svarbu. 

Minutėlę ragelyje tvyrojo tyla, tada Guna Vaner- 
berg vėl prabilo: 

— Aš maniau, kad mes kalbamės apie mūsų kraus- 
tymąsi tai vienur, tai kitur. Į Katrineholmą mes juk 
niekada nesikraustėme; kraustėmės tik iš jo. Man juk 
savaime suprantama, nes mes ten gyvenome; aš visada 
ten gyvenau. 

— Suprantu. Taigi Hansas parengiamąją klasę 
lankė Katrineholme? 

— Taip, kiek atsimenu, taip ir buvo. Taip, beje, 
tikrai. Žaliasis kalnelis, Saulės kalnelis... kažkoks 
ten vadinos kalnelis... 

- Miško kalnelis, Skūgskulenas? 

— Taip, tikrai. 

— Arjo mokytoją prisimenate? 

— Ne, nemanau, kad kada nors būčiau ją susiti- 
kusi. 

- Ingrida Olson? 

— Skamba lyg ir pažįstamai. Ne, aš nežinau, aš... 

— Ar ką nors dar iš tos ikimokyklinės įstaigos 
prisimenate, kokį nors kitą vaiką? 

— Ne, be prošvaisčių. Juk viskas taip seniai. Juk 
Hansas, ne aš lankė tą mokyklą. 

— Paskutinis klausimas: ar atsimenate, kad aš 
jūsų klausiau, ar esate gyvenę Osterakeryje? 

— Žinoma, atsimenu. Juk vakar to klausėte. 

- Dabar numanau, kad jūs turėjote mintyje Os- 
terakerį, kuris yra prie Katrineholmo? 

— Žinoma, kad taip. Ar ir daugiau tokių yra? 

— Be abejo, šalyje yra ir daugiau vietų, besiva- 
dinančių Osterakeriu. Bet daugiau jūsų nebetruk- 
dysiu. Ačiū už pagalbą. 

Sjobergas vos susilaikė tuoj pat nepaskambinęs 
kuriam nors iš kolegų ir nepapasakojęs apie savo 
atradimą, tačiau susitvardęs nusprendė, kad geriau 

palaukti iki rytojaus. Šiandien šeštadienis; per pas- 
tarąsias savaites visi sunkiai dirbo, todėl savaitgalį 
reikia poilsio. Su Sandenu įprastai jis susiskambin- 
davo pirmiausia, bet dabar jautė kartėlį dėl to 
abejingumo, kurį šis parodė nūnai pasitvirtinusiai 
jo teorijai apie Hanso Vanerbergo ir Ingridos Olson 
ryšį. Skambinti pokurorui Rosenui, kurį iš tiesų 
pirmiausia ir turėtų informuoti apie sėkmingą ty- 
rimo eigą, jis neturėjo ypatingesnio noro. 

Kad ir kaip būtų, sekmadienį jis tikrai pasikalbės 
su Ingrida Olson, sugrįžusia iš kruizo. Jis nusprendė, 
kad leis viskam sulaukti savo laiko. O dabar - ir jam 
savaitgalis; bent šeštadienį, kurio likusią dalį jis pa- 
skirs šeimai. 


X X X 


Penktadienio vakarą Petrai Vestman sunkiai se- 
kėsi užmigti. Popiečio pokalbis su prokuroru ją 
nuteikė labai prastai. Iki pat antros valandos nakties 
ji vartėsi tamsoje nuo šono ant šono, šimtus kartų 
keisdama kūno padėtį ir grauždamasi dėl savo keb- 
lios situacijos, dėl kurios dabar nepajėgė užmigti. 
Tada ji išalko ir dabar jau dėl šios priežasties ne- 
galėjo miegoti. Kai nuėjusi į virtuvę suvalgė du su- 
muštinius, užsigerdama stikline pieno, pasijautė so- 
tesnė, bet miegas vis tiek neėmė. Atsigulusi skaitė iki 
pat pusės penkių, kol galų gale užsnūdo. 


Pabudo jau atėjus pietų metui; bet ir tai - tik su- 
skambus telefonui. 

— Pažadinau? 

— Oi, ne, - atsakė vis dar mieguista Petra. 

Pažvelgė į laikrodį ant spintelės: penkiolika po 
dvylikos. Pabandė įpūsti kūnui žvalumo. Na, judin- 

kis gi, Petra! Juk čia skambutis, kurio ji visą savaitę 
laukė; iš Linšiopingo skambino Hakanas Karlber- 
gas. 

— Gal sutrukdžiau? 

— Taip, tiesą pasakius, sutrukdei. Ne, nesutruk- 
dei, bet pažadinai. 

Jis nusijuokė į ragelį. 

— Neužmigau iki pat pusės penkių, - atsiprašė 
Petra. - Prokuroras žada skirti man papeikimą, kad 
nelegaliai įsibroviau į policijos elektroninį registrą. 
Savaitgalį turiu pašvęsti raportui raštu, ką esu iš- 
krėtusi ir kodėl. 

— Tokiu atveju gal turėsiu ką nors, kas galėtų 
sušvelninti pylą, - tarė Hakanas Karlbergas. 

Petra atsisėdo lovoje, visi miegai kaipmat iš- 
silakstė. 

— Tavo kraujyje rasta alkoholio, tačiau tiek ne- 
daug, kad, paėmus mėginį, būtum galėjusi vairuoti 
automobilį. 

— Net nesvajojau, kad man taip pasiseks, - tarė 
Petra. 

— Ne, ir aš nemaniau. Tavo organizme būta tiek 
flunitrazepamo, kad jis būtų galėjęs iš klumpių iš- 
versti šimto kilogramų vyriškį. 

— Tu čia - rimtai? Kas tai per preparatas? 

- Rohipnolis - narkotikas prievartaujant. Kiek 
tu sveri? 

— Apie šešiasdešimt kilogramų. 

— Taip ir įtariau. Sprendžiant iš visko, turėjai būti 
išgėrusi šešias 0,5 miligramų tabletes, o naujokui 
užmigdyti pakaktų vienos tokios tabletės. Turiu 
pasakyti - negaliu atsistebėti, kad jau po keturių 
valandų buvai pabudusi. Ir buvai blaivios nuovokos. 

— Blaivios nuovokos, - ironizavo Petra. - Aš vos 
pastovėjau ant kojų. 

- Geležinė valia ir gera fizinė būklė, - konstatavo 
Hakanas susižavėjusiu balsu. - Kai mes susitikome, 
vis dar turėjai jausti stiprų poveikį. 

— O kaip pirštų atspaudai? 

- Yradviejų skirtingų atspaudų žymės. Po vienus 
ant kiekvieno butelio. Tačiau jie su niekuo nesutam- 
pa. Vieni atspaudai, be jokios abejonės, juk - tavo; ir 
nieko čia keisto. Bet kaip sakau - sutapimų nerasta. 

- Žinojau, kad baustas jis nebuvo. Bet kad nie- 
kada nebūtų palikęs nusikaltimo vietoje pėdsakų... - 
nusiminusi atsiduso Petra. 

„Sušvelninti pylą, - pagalvojo ji. „Ne, neisiu 
pirmadienį pas Roseną pasakoti, kad aptikau prie- 
vartautojo pėdsakus; vyriausiojo gydytojo, kuris, 
atrodo, yra išprievartavęs daugybę moterų nepalik- 
damas nusikaltimo pėdsakų, todėl niekada nebuvo 
apskųstas teismui.“ 

— Pirštų atspaudų pavidalu, - papildė Hakanas 
Karlbergas. 

— Ką turi galvoje? 

— Vis dėlto ištyriau vieno prezervatyvo DNR. 

— Irė.. 

— Ir tavo DNR radau paviršinėje pusėje, o jo 
DNR - vidinėje. 

To ir tikėtasi. Tačiau ji iš balso jautė, kad Hakanas 
dar kažką nutyli. 

— Jo DNR buvo ir anksčiau rasta dviejų nusikal- 
timų vietose. Viena moteris buvo išprievartauta 1997- 
aisiais Malmėje, o kita - 2002 metais Geteborge. 

— Bingo! - sušuko Petra. - Net neįsivaizduoji, 
kaip esu tau dėkinga. 

- Žiūrėk, kad dabar tikrai prikirptum tą tipą. 
Tarnauju Jūsų Didenybei slaptojoje tarnyboje, kol 
pakviesite vėl išnirti į dienos šviesą. 


ŠEŠTADIENIO POPIETĖ 


Šį kartą išeidamas iš namų Sjobergas nepamiršo 
užsirišti šaliko. Tuo galėjo džiaugtis, nes dabar sė- 
dėjo tribūnoje kiaurai košiant vėjui ir stebėjo, kaip 
aštuonmečių pulkelis stengiasi įmušti įvartį ant 
dirbtinės Hamarbio sporto arenos dangos. Tačiau 
šalikas buvo ne tos spalvos - ką jam teko konstatuoti 
pažvelgus į kitus tėvelius publikoje. 

Simonas Sjobergas visą rudenį žaidė futbolą Ha- 
marbio kanalo aikštėje, kol prieš kelias savaites 
treniruotės nepersikėlė į Eriksdalio mokyklos pa- 
talpas. Šis draugiškas mačas prieš penktojo pogrupio 
komandą iš Mariebergo dabar lošiamas lauke, nes 
oras yra puikus. „Puikus oras“, kaip suprato Sjober- 
gas, futbolo kontekste neturi nieko bendra su oro 
temperatūra ar vėjo stiprumu; tai susiję vien su dan- 
gaus spalvomis. 

Šalia jo sėdėjo abi dukterys, Sara ir Maja, ku- 
rioms futbolas nė kiek nerūpėjo, jos buvo įnikusios 
kiekviena į savo Nintendo kompiuterinį žaidimą. 
Osa su dvyniais išėjusi į Eriksdalio vandens pra- 
mogų parką, ir Sjobergas mielai būtų pasikeitęs su ja 
vietomis, užuot sėdėjęs čia ir stiręs. 

Sjobergo domėjimasis futbolu labiau siejosi su 
didžiaisiais Švedijos mačais šalies taurei laimėti, 
o stebint berniukus aikštėje, buvo akivaizdu, kad 
žvaigždžių čia nėra. Kita vertus, jie išties nuostabūs, 
kai bėgioja vaikydamiesi kamuolį kuo rimčiausia 

veido išraiška ir kaip tikri futbolininkai šūkauja: 
„Pasas man, aš laisvas!“, „Nugarą saugok!“ ir „Gerai, 
vyrai!“ Sjobergas plojo už kiekvieną šaunų veiksmą 
su kamuoliu, nesvarbu, ar tai buvo savas žaidėjas, ar 
iš priešininkų komandos. 

Žaidimas toje sumažintų gabaritų futbolo aikš- 
tėje persikeldavo tai į vieną, tai į kitą pusę, ir il- 
gokai užtruko, kol pagaliau Mariebergo žaidėjui 
kiek netikėtai pavyko prastumti kamuolį į vartus 
Hamarbio vartininkui. Sjobergas turėjo pripažinti, 
kad nesijautė itin nusivylęs, todėl sėdėjo mandagiai 
plodamas. Bet tada vyriškis, sėdėjęs tribūnoje žemiau 
jo, staiga pašoko ir puolė prie aikštės užribio. 

— Dabar, po velnių, gal pašalinsi tą kvailį! - rėkė 
jis nustebusiam vietinės komandos treneriui, kuris, 
kaip žinojo Sjobergas, buvo vieno iš komandos ber- 
niukų tėtis. - Išmesk tą ryžą šūdą, jis juk nieko ne- 
sugeba! 

„Tas ryžas šūdas“ buvo Simono klasės draugas, 
kurio Sjobergas artimiau nepažinojo, tačiau spren- 
džiant pagal tai, ką dabar matė, vaikinukas, žaidęs 
dešiniuoju kraštu, nebuvo nei geresnis, nei prastesnis 
už kitus berniukus aikštėje. Treneris, kasdieniais 
drabužiais vilkintis nesportiškas tipas, kuris, matyt, 
šį darbą ne pats buvo pasirinkęs, o paskirtas ar 
priprašytas, dabar stovėjo iš siaubo praradęs žadą 
ir spoksojo į įtūžusį tėtį, futbolo sirgalių. Sjobergas 
pastebėjo, kad ir moteris, su kuria šis buvo atėjęs, 
pakilo iš vietos, bet liko stovėti tribūnoje piktai 
gestikuliuodama rankomis. Užtruko vos kelias se- 
kundes, kol Sjobergas sureagavo, bet iš aikštės su- 
tikus pritariantį Simono žvilgsnį, jį apėmė tokia 
rimtis, kokios seniai jau nebuvo jautęs. 

Jis pakilo ir autoritetingai, kuo pats negalėjo 
atsistebėti, keliais ryžtingais žingsniais žengė fut- 

bolo aikštės link. Tribūnoje įsivyravo tyla; sustojo 
net ir šalia vykęs mačas. Sjobergas uždėjo kiek tik 
pajėgdamas sunkesnę ranką vyriškiui ant peties, 
priversdamas jį atsisukti į save. Abudu buvo vieno- 
do ūgio, bet Sjobergas šią akimirką jautėsi gerokai 
aukštesnis, kai suvaldytu balsu sviedė jam žodžius 
tiesiai į veidą: 

- Ojūs pats, kokį jūs rodote pavyzdį? Stovite čia 
visų gėdai ir dar sportui ją užtraukiate - prieš visus 
vaikus ir jų tėvus. Suaugęs vyras, o užsipuola mažą 
vaiką. Kaip tikras menkysta; nabagas. 

Sjobergas, nustūmęs žado netekusį vyrą atgal 
į tribūną, jėga pasodino jį žemyn į vietą, kur šis 
neseniai ir sėdėjo. 

- Sėskit taip pat ir jūs, - pratarė Sjobergas neapy- 
kantos pilnu balsu moteriai, kuri, rodos, būtų norė- 
jusi prasmegt skradžiai žemę. 

Kai vėl žvilgtelėjo į futbolo aikštę, pamatė rau- 
donplaukį berniuką pravirkstant. Bet tada, iškiliausią 
savo gyvenimo akimirką, jis tapo liudininku, kaip 
jo aštuonmetis sūnus ryžtingai nuėjęs prie incidento 
objekto, jį apkabino per pečius. Kiti komandos 
berniukai pasekė jo pavyzdžiu. O kai priešininkų 
komandos treneris kažką pakuždėjo į ausį vienam iš 
savo žaidėjų, nuėjo guosti ir Mariebergo berniukai. 

Žiūrovams sutartinai plojant, Sjobergas grįžo į 
savo vietą tribūnoje, tačiau vengdamas jų žvilgsnių. 
Jis tik toliau per petį stebėjo ir gėrėjosi futbolo aikš- 
tėje draugėn susibūrusiais berniukais. Tačiau jam lyg 
replėm suspaudė širdį, kai staiga pastebėjo nediduką 
berniuką, likusį vieną patį stovėti vietinės komandos 
vartuose. 


Apie įvykį Konis Sjobergas galvojo ir tą pačią 
popietę, stovėdamas su prijuoste virtuvėje ir skus- 


239 


damas bulves. Jis kaip tik ruošėsi kartu su vaikais 
gaminti vakarienę, kai paskambino Sandenas ir pa- 
siteiravo, ar nenueitų juodu išgerti alaus. 

- Alaus? - nusistebėjo Sjobergas. - Maniau, kad 
svečiuose turi uošvius. 

Bet vos tai ištaręs, prisiminė praėjusios dienos 
pokalbį ligoninės kavinėje, ir jį perliejo bjaurus 
jausmas. 

- Velnias! - ištrūko jam ir jis baimingai žvilg- 
telėjo į Osą, sėdinčią už virtuvės stalo ir su mažyliais 
dėliojančią dėlionę. 

Ji pervėrė jį žudančiu žvilgsniu. 

- Kad ir kas nutiktų, atsakymas į tavo klausimą 
yra „ne“, - tarė Sjobergas susitramdęs. 

— Ajajai, - piktdžiugiškai padejavo Sandenas. - 
Gal ir vėl ko nors būsi prisidirbęs? Pasimatysim. 
Tikiuosi. 

Sjobergas padėjo ragelį. Tas prakeiktas kalėdinis 
vakarėlis jam visai išgaravo iš galvos. Vieną akimirką 
jau buvo beketinąs paskambinti ir atsiprašyti, bet juk 
tai visai neįmanoma. Juk būtent jis yra šventės inici- 
atorius, pagrindinis komandinio darbo propaguoto- 
jas, kaip dabar įprasta išraiškingai vadinti. Žinoma, 
jis visąlaik prieštaravo, kad kalėdinė šventė vyktų 
šeštadienį ir dar - kad lapkričio mėnesį. Tačiau da- 
bar jau vėlu svarstyti. Atsakomybę perleido Hama- 
dui, ir nieko kito nelieka, kaip tik krimsti tą rūgštų 
obuolį. 

— Sį vakarą mūsų kalėdinis vakarėlis, - kaltai 
pratarė Sjobergas žmonai. - Visai buvau apie tai 
pamiršęs. 

— Iratitinkamai - po to, kaip suprantu, - sarkas- 
tišku tonu patikslino Osa. 

- Tujuk žinai, kad biudžeto tam nepakanka. 

— Tiesa, man šį vakarą darbe taip pat kalėdinis 

vakarėlis. Taigi tau teks pasirūpinti, kas pabūtų su 
vaikais. 

— Neišsidirbinėk, Osa. Aš puikiai suprantu, ko- 
kia nesąmonė šitaip sugadinti šeštadienio vakarą ir 
panašiai, bet ką man daryti? Juk aš vadovas, kad juos 
kur! 

— Dirbai šiandien, dirbsi rytoj. Tu paprasčiausiai 
negali visą savaitę imt ir pradingti; dar ir savaitgalį 
dirbti, o šeštadienį žygiuoti į firmos vakarėlį. Negali 
tiesiog tikėtis, kad aš viskuo pasirūpinsiu! Ir aš turiu 
darbą, kurį būtina atlikti. O gyvenimą - gyventi. 

- Aš puikiai žinau, - tarė Sjobergas. - Juk ir aš 
įnešu savo dalį. Bet kartais taip ima ir nutinka, pati 
supranti. O būna juk ir atvirkščiai. Kai tave užgriūva 
darbai, 0 pas mane - nestresinė situacija, aš juk 
pasirūpinu visų gerove. 

— Tikrai? Ir kaip dažnai taip. nutinka? Mano 
darbe visada stresinė situacija; aš, po perkūnais, juk 
mokytoja. 

Vaikai išgąstingai žiūrėjo į savo tėvus. Dabar jau 
ir mama keikiasi, labai blogas ženklas. 

— Bėkit iš čia, paspoksokit televizorių ar dar ką 
nors, - susierzinęs tarė Sjobergas, atsainiai mos- 
teldamas ranka trims vyresnėliams. - Mudu su ma- 
ma turime pasikalbėti. 

Vaikai iškiūtino lauk, ir Sjobergas uždarė jiems 
už nugaros duris. Barnį jie tęsė prislopinę balsus. 

— Pagalvok, kaip būtų, jeigu aš šeštadienį penktą 
valandą vakaro sugalvočiau imt ir keliauti kur nors 
su draugeliais. Ką? Ką tu tada pasakytum? 

Osos akys svaidė žaibus; Sjobergas juto, kad ir jis 
ima iš tikrųjų širsti. 

— Tada pasakyčiau: „Smagumėlis! Tau juk rei- 
kia ramiai, be įsipareigojimų pabendrauti su savo 
draugais. Smagaus vakaro!“ Juk šitaip būtų visai na- 

tūralu atsakyti, - tarė jis pranašiu tonu, nuo kurio 
Osa virte užvirė. 

- Tu dar atsiimsi už šiuos žodžius, nes šitaip 
niekada nebus! 

— Tokiu atveju - pati kalta. 

— Ne, tai tavo kaltė! Aš neturiu jokių galimybių 
išeiti su draugais, nes tavęs niekada nebūna namuo- 
se, 0 aš namie privalau būti ir pasirūpinti vaikais. Ir 
tvarkyti namus, ir gaminti valgį, ir visa kita - taip 
pat. 

- Bet, kaip matau, būtent aš kažkodėl dabar 
stoviu su prijuoste. O tu sėdi su kokteiliuku už 
virtuvės stalo. 

Sjobergas nurijo didelį gurkšnį savo alaus, kol 
Osa tęsė puolimą. 

— Ar turėčiau būti dėkinga, kad vieną vakarą per 
savaitę galiu išvengti vakarienės gaminimo? Kaž- 
kaip neteko patirti, kad būtumei ypač dėkingas už 
likusius šešis vakarus. 

— Ar taip jau sunku išvirti makaronų ir mikro- 
bangėje pašildyti pusfabrikatį? 

Jis žinojo, kad yra neteisus; taip pat žinojo, kad 
atsainiu požiūriu dabar beprotiškai erzina Asą; bet 
ką jis turėtų daryti? Ji skalijo it pririštas šuo, o jis juk 
privalo eiti į tą prakeiktą kalėdinį vakarėlį. 

Osa atsikėlė ir ryžtingais žingsniais išžygiavo iš 
virtuvės, kad įsitaisytų priešais televizorių su vy- 
resniaisiais vaikais. Kristoferis su Džonatanu ne- 
rūpestingai išžarstė ant grindų visas dėlionės daleles, 
o po to nušlepsėjo paskui ją. Sjobergas tikėjosi, kad 
vyresnėliai sugrįš jam padėti gaminti valgį, bet taip 
nenutiko. Surankiojęs nuo grindų dėlionės detales, 
padengė virtuvės stalą šešiems asmenims. Po to 
nuėjęs į miegamąjį persirengė stilingais džinsais, 
švariais marškiniais ir nauju švarku, kurio dar ne- 

buvo vilkėjęs. Įsivaizdavo, kad Osa dar labiau susi- 
erzins, kai jis tuo švarku vilkės, o jos nebus šalia. 

Kai Sjobergas paruošė vakarienę, tvarka virtuvėje 
buvo tiesiog pavyzdinė. Net viryklė blizgėjo, nors 
ant jos stovėjo trys puodai su valgiu. Įėjęs į svetainę, 
pabučiavo visus vaikus ir pareiškė, kad vakarienė 
jau paruošta. Pagaliau pabučiavo ir Osą, į plaukus, 
ir pasakė, kad turi jau eiti. Jeigu įmanoma plaukų 
šaknimis pajusti ledinį šaltį, tai kaip tik tokį dabar 
jis ir juto. Po pusvalandžio jis jau sėdėjo drauge su 
Sandenu „St. Andrew's Inn“ Nybro gatvėje ir gėrė 
didelę taurę šviesaus Erdingerio alaus. 


ŠEŠTADIENIO VAKARAS 


Visi jau sėdėjo užstalėje, kai penkiolika minučių 
pavėlavę įpuolė Sjobergas ir Sandenas. 

- O, Koni, aš jums užėmiau vietą, - sučiauškėjo 
Lota. 

Tai nulėmė susėdimą, ir Sandenui atiteko vieta 
priešais Sjobergą ir šalia Petros Vestman sau iš 
dešinės. 

- Dabar turi elgtis gražiai su komisaru, jis su- 
sipyko su žmona, - pasakė Sandenas Lotai. 

Sjobergas pabaltakiavo į Sandeną, kažką nerū- 
pestingai tauškiančiam apie kiaušiukus ir žalias 
kepenis Hamadui, sėdėjusiam kitame stalo gale. 

— Ar kas nors rimto nutiko? - pasiteiravo Lota 
balsu, tinkančiu prakalbinti visų mažiausią vaiką. 

Net ir Petra susidomėjo, ką atsakys Sjobergas. 

— Buvau visai pamiršęs, kad mūsų kalėdinis 
vakarėlis, bet štai šitas plepalų maišas paskambinęs 
man priminė, - susidrovėjęs tarė Sjobergas ir kink- 
telėjo Sandeno pusėn. - Dabar nesu pats populia- 
riausias asmuo namuose, bet iki rytojaus praeis. Į 
sveikatą! 

Jie paragavo raudonojo libanietiško vyno, kuris 
buvo išties puikus. 

Hamadas, skimbteldamas šakute į taurę, pasvei- 
kino visus susirinkus. 

- Apgailestauju, kad kai kuriuos iš jūsų nuvil- 
siu, bet virtuvė pranešė šiuokart neturinti avies sėk- 

lidžių. Tačiau kaip tik dabar Jensui jie gamina žalių 
avies kepenų. 

Visi ėmė ploti, o Sandenas džiūgavo atsidūręs 
įvykių centre. 

— Tiems, kas šito nemėgsta, bus patiekiami kiti 
įvairūs patiekalai. Pradedant nuo šaltųjų: duona, 
daržovės ir libanietiški padažai mirkymui. Po to - 
salotos ir šalti mėsos patiekalai, gruzdintas sūris, 
žalias faršas, jaučio liežuvis ir dar daug kitko. Kaip 
tik tau, Sandenai. Po to bus šis tas kepto, o kai visi 
pasisotins - ir desertas. Bus patenkinti visų skoniai, 
tai aš pažadu. Laimingų Kalėdų! 

Visi susidaužė taurėmis, o vakarui įsismarkau- 
jant, garsai intensyvėjo. Stalas lūžo nuo gardžių 
valgių. Sandenas, visiems besižavint, šveitė žalias ke- 
penis. Prabėgus ne tiek jau daug laiko, Lotai pabodo 
flirtuoti su Sjobergu ir ji mieliau ėmė kalbėtis apie 
šunis su apsaugininku Mike, sėdėjusiu skersai prie- 
šais ją. Petra, kuri sėdėjo priešais Lotą bei šalia 
Mikės, iš pradžių mėgino pokalbiu domėtis, bet 
visai netrukus jai pabodo. Tada ji metėsi į Sandeno 
su Sjobergu dialogą, bet ir čia nesėkmingai, nes jame 
nedalyvavo nuo pradžių. 

Hadaras Rosenas sėdėjo išdidus pats vienas už 
trumpojo stalo krašto, kad jo ilgos kojos turėtų pa- 
kankamai vietos. Iš vienos jo pusės sėdėjo Einaras 
Eriksonas, o iš kitos - Hamadas. Vakaro pradžioje 
Eriksonas buvo nekalbus, bet persimetęs su juo ke- 
liais žodžiais, Hamadas pagalvojo, kad net ir jam 
čia, atrodo, patinka: valgė nesiskųsdamas apetitu ir 
šiek tiek išgėrė vyno, dėl nieko nekeldamas erzelio. 
Hamadas pastebėjo, kad per visą vakarą Petra žvilg- 
čiojo jų pusėn, tačiau nebuvo tikras, į ką ji Žiū- 
ri: į jį ar Roseną. Po kelių taurių vyno jis pabandė 
išprovokuoti Roseną. 

— Girdėjau, kad jūs gerokai įkrėtėte Vestman, - 
pratarė jis negarsiai. 

- Ką tu sakai, - atsakė abejingai Rosenas. 

- Ir kas ten nutiko? - mėgino Hamadas, tačiau 
prokuroras buvo nepalenkiamas. 

- Ji tikrai tau apie tai papasakos, jei manys esant 
reikalinga. 

Ir prokuroras pradėjo pokalbį su Eriksonu, kurį 
staiga ir labai netikėtai pajuto esant savu. Hamadas 
nesileido gluminamas, o atsisuko į Belą Hanson, 
sėdėjusią jam prie kito šono. Bet vos tik jis ir vėl 
nusigręžė, ji liko klausytis begalinio Lotos ir Mikės 
pokalbio apie šunis dėdamasi susidomėjusi. Jos vei- 
das nušvito, o jie toliau tęsė pokalbį, kuris, kiek Pet- 
ra girdėjo, truko bemaž ištisą vakarą. 


Be penkiolikos vienuoliktą Sjobergas gavo žinutę 
iš Osos: „Atleisk, kad pasikarščiavau. Tikiuosi, tau 
šventėje linksma. Valgis buvo puikus. Myliu tave 
labiausiai pasauly.“ Sjobergas atsakė: „Tai mano 
kaltė. Aš tikras šmikis. Greit grįšiu pas tave namo. 
Bučkis.“ Eriksonas pareiškė, kad jam jau metas į na- 
mus, o Rosenas, pasinaudojęs ta pačia proga, taip 
pat padėkojo už vakarą. Petra, pakilusi iš užstalės, 
niekam negirdint suburbėjo, kad jai reikia į tualetą. 
Bet Hamadas pastebėjo, kad ji pakilo iš užstalės, vos 
tik prokuroras atsisveikino. 

Ji išsekė laiptais žemyn paskui Roseną ir, apsi- 
ginklavusi drąsa, priėjo prie jo, jam velkantis rū- 
binėje paltą. 

— Norėčiau su jumis, Hadarai, pakalbėti, - tarė 
ji, stengdamasi neparodyti baimės. 

Einaras Eriksonas, metęs į ją skubų žvilgsnį, 
toliau rišosi šaliką. 

- Dabar? - paklausė Rosenas pažvelgdamas į 

laikrodį ant rankos. 

Ar tai buvo ironija ar ne, Petra nesuprato, tačiau 
nedvejodama linktelėjo. 

— Labanakt, - ištarė Eriksonas pasišalindamas. 

Jiedu su juo taip pat atsisveikino, ir Petra pasiūlė 
minutėlei prisėsti bare; Rosenas sutiko. 

— Šis pokalbis turi likti tik tarp mūsų, - tarė Pet- 
ra. - Su manimi galite pasielgti kaip tinkamas, tačiau 
nenoriu, kad apie tai kam nors papasakotumėte. 

Rosenas, įtariai žvelgdamas į Petrą, pareiškė, kad 
apie tai nuspręs tik išgirdęs, ką ji turi jam pasakyti. 
Petra buvo pasirengusi šitokiai rizikai ir antrąsyk 
ėmėsi pasakoti, kas jai prieš savaitę buvo nutikę. 
Rosenas jos atidžiai klausėsi nepertraukdamas. Po 
dešimties minučių jis nusivilko paltą ir permetė jį 
sau per kelius. Dar po penkių minučių ji jau buvo 
viską papasakojusi. 


Hamadui su Bela Hanson besileidžiant laiptais, 
Petra pažvelgė aukštyn. Hamadas buvo apkabinęs 
Hanson per pečius, bet sutikęs Petros žvilgnį, ranką 
lyg niekur nieko nuleido žemyn. Praeidamas pro šalį 
jis mirktelėjo jai ir išėjo iš restorano neapsivilkęs 
lauko drabužių. 

— Tai, ką aš tikrai žinau, - tarė Petra Rosenui, - 
šitasvyriškis - ne šiaip sau prievartautojas, bet puikiai 
funkcionuojantis visuomenės pilietis, kurio fasadas 
slepia seksualinį nusikaltėlį. Jis prievartauja moteris 
savo paties namuose, bet kai šios nubunda, mano 
patyrusios one night stand būdamos girtos. Bent 
jau aš taip manau. Jis prievartavo per visą savo 
suaugusio vyro gyvenimą. Manau, kad ir jo dukra 
buvo pradėta iš prievartos; tačiau kadangi jau tada 
jis buvo toks miklus, tai nuslėpė pasinaudojęs 
santuoka: ir štai - jokių įrodymų. Meilė jo nedomi- 

na; jo muzika - prievarta. Atsiduodanti moteris 
jam neįdomi; jam rūpi griebtis prievartos akto. O 
kokia būtų dar dėkingesnė aplinka prievartai nei 
karas? Ir todėl jis tampa samdomu legionieriumi. 
Taip gali ištisus metus nevaldomas siautėti, ir nie- 
kas net antakio iš nuostabos nekilstels. O kai pa- 
bodo karinis gyvenimas, jis grįžo namo, kur jam 
prisiėjo tai tęsti kažkokiu kitu būdu. Taigi jis ėmėsi 
rafinuotesnių metodų. Be to, jis juk - gydytojas, 
jam nekyla sunkumų gauti narkotinių medžiagų. 
Suprantate? Jis renkasi sąmonę praradusias moteris 
vietoje nusiteikusių mylėtis. 

— Ir ką tu nori, kad aš padaryčiau? - paklausė 
prokuroras, per visą tą laiką neprataręs nė žodžio. 

- Pirmiausia noriu, kad jūs būtumėte atlaidus 
mano įsilaužimui į internetinę bazę. Leiskite, kad 
šitai pranyktų Žmogžudystės tyrimo byloje. Juk apie 
tai žinome tik jūs ir aš, ir niekas nuo to nenuken- 
tėjo. 

Susimąstęs Rosenas tyrinėjo ją iš po savo akinių. 

— O antra, aš noriu, kad jūs pasirūpintumėte, 
kad Pederis Frikas būtų sučiuptas. 

—- Už ką? Mes juk neturime jokio skundo, jokių 
įrodymų, nes tu pati nori likti nuo visko nuošalyje. 

- Už išprievartavimą Malmėje 1997-aisiais, už 
dar vieną - Geteborge 2002 metais, - tarė Petra. 

— Iš kur tu tai žinai? 

- Žinau, nes leidau palyginti spermos DNR su 
mano prievartautojo sperma. Jo DNR sutampa su tų 
įvykių nusikaltėlio. 

Rosenas minutėlę sėdėjo susimąstęs. Petra prolan- 
gą matė, kaip į priekį palinkęs stovėjo Hamadas, ir 
ji numanė, kad delnais jis buvo atsirėmęs į sieną. 
Ji padarė išvadą, kad atsirėmusi į sieną stovėjo 
Hanson. 

— Betjeigu tu neparašysi pareiškimo, negalėsime 
tavo išprievartavimo spermos panaudoti kaip įro- 
dymo, - tarė prokuroras. - Apskritai abejotina, ar 
galėsime tai padaryti, net jeigu pareiškimą parašysi, 
nes tu nesilaikei tikslaus reglamento. 

- Pareiškimo rašyti aš nesiruošiu; ir gerai su- 
vokiu, kad šitas DNR mėginys netinka būti įkalčiu. 
Bet dabar juk žinome, kad būtent jis įvykdė ir anuos 
nusikaltimus. Sulaikykite jį pareikšdami pagrįstą 
įtarimą, priremkite prie sienos, ojau tada palyginkite 
DNR pagal visas žaidimo taisykles. 

— Ir kokiu pagrindu jį turėtume sulaikyti? 

— Gavę signalų iš visuomenės; ar kaip tiktai 
norite. Parodykite jo nuotrauką nukentėjusiosioms 
ir paprašykite atpažinti. Šitą problemą patys išsprę- 
site. 

— Kodėl tu taip bijai parašyti tą pareiškimą? — 
pasiteiravo Rosenas. 

Petra turėjo šiek tiek pasvarstyti prieš atsaky- 
dama: 

— Aš - policininkė. Ir nenoriu būti tyrimo, kurį 
vykdo mano kolegos, objektu. Nenoriu, kad jie bent 
ką nors sužinotų apie visa tai. Ar suprantat mane? 

Hadaras Rosenas susimąstęs linktelėjo. 

— Jeigu jis, priešingai nei tikimasi, išsisuktų nuo 
atsakomybės už anuos nusikaltimus, aš nesijausčiau 
saugi, - tęsė Petra. 

— Ir kodėl? 

— Todėl, kad esu policininkė ir todėl, kad jis bus 
įkliuvęs kaip tik netrukus po mano viešnagės pas jį. 

— Jis žino, kad tu policininkė? 

- Nemanau. Savo policininko pažymėjimą lai- 
kiau piniginėje po vairuotojo teisėmis. Tačiau nesu 
tikra; galėjo jį rasti, jeigu nuodugniai krėtė mano 
daiktus. 

— Bet juk suvoki, kad po kelerių metų jis vis tiek 
išeis į laisvę? Net jeigu ir sės. 

Petra linktelėjo. 

— Kiek metų jis gautų, kaip manote? - paklau- 
sė ji. 

— Maksimali bausmė - šešeri metai. Jis bus lais- 
vas po... 

- Koks skirtumas, - tarė Petra. - Gyvenk šia 
diena. Tada bent jau bus nuolat stebimas. 

Keletą akimirkų prokuroras ją tylėdamas stebėjo. 
Petra, išklojusi visą istoriją, jau buvo nurimusi, nors 
jautėsi labai nemaloniai, atsidūrusi po didinamuoju 
stiklu. 

- Tai ką pasakysite? - paklausė ji, nepajėgdama 
nuslėpti netikrumo. 

— Pažiūrėsiu, ką galiu padaryti, - atsakė Ro- 
senas. - Melsk Dievo, kad būtumei teisi. 

- O ar susitikimas pirmadienį... - pradėjo Pet- 
ra. 

- „vis tiek bus, - burbtelėjo prokuroras. - Bet 
kol kas tau nereikia rašyt jokio raporto. 

Kažkas panašaus į šypsnį nuslinko jo veidu. 


Tuo pat metu, kai prokuroras išėjo iš restorano, 
vėl grįžo Hamadas su Hanson. Petra žengė laiptais 
viršun kartu su jais. Hamadas, apkabinęs ją per 
pečius, pakvietė atsisėsti šalia. Kol ji buvo išėjusi, 
Sandenas su Sjobergu, pasiėmę savo taures, persikėlė 
į Eriksono ir Roseno vietas, vos tik šios atsilaisvino. 
Tad Petra, pasiėmusi kėdę, atsisėdo už stalo kampo 
tarp Hamado ir Sjobergo. Mikė su Lota ir toliau 
nenuilsdami šnekėjosi apie savo šunis. 

- Kąjis ten sakė? - sušnabždėjo Hamadas Petrai 
į ausį. 

— Kas? - sukuždėjo Petra atgal. 

— Hadaras. 

— Apie ką? - erzino Petra. 

— Apie vendetą. 

- Vendetą? 

— Juk žinai, apie ką aš. 

Jo akys blausiam apšvietime degė smalsumu. 

— Jis sakė, kad toliau leidžia man dirbti. 

— Betgi papasakok! Nebūk tokia prakeikta sla- 
pukė! 

Lengva ranka jis pataršė jai plaukus, leisdamas 
pasijusti vaiku. 

— Atrodo, kad tu ir taip turi kuo užsiimti, - 
nukirto Petra. 

— Kiek jūs ten pas save galite turėti žmonų? - 
skambiu balsu pasiteiravo Sandenas. 

Hamadas, per stalą susitikęs jo žvilgsnį, tik liūd- 
nai papurtė galvą. Petra, ūmiai suirzusi, pažvelgė 
į Sjobergą, besistengiantį atrodyti abejingu. Bela 
Hanson apsimetė susidomėjusi, kaip dažnai būtina 
kirpti ir šukuoti pudelius. 

— Va, vieną - namie, o dvi naujas - šįvakar ant 
kabliuko, - provokavo toliau Sandenas. 

— Dabar jau tikrai gana! - pratrūko Petra. - Baik 
su savo prakeiktom rasistinėm nesąmonėm. Tuojau 
ims pasakoti ir apie kupranugarius. 

Sandenas užspaudė sau burną delnu, vaidinda- 
mas, kad susigėdo, o Sjobergas žinojo, kad šitaip iš 
tikrųjų ir jautėsi. Sugniaužęs kumštį, jis stumtelėjo 
Sandeną į žąstą. 

— Jeigu jau tau taip įdomu, vyksta mano sky- 
rybos, - atsakė Hamadas, rimtai žvelgdamas į San- 
deną. 

— Po galais! - pratarė Sandenas. - Nežinojau. 
Apgailestauju. 

Petra ir Sjobergas nustebę sužiuro į Hamadą. 

— Bet, Jamalai, kodėl tu nieko nesakei? - paklausė 
Petra, uždėdama savo ranką ant jo. 

— Juk atėjęs ryte į darbą, nepuoli apie tai pa- 
sakoti. 

- Bet... 

- Praeitą savaitgalį buvo nuspręsta. Labai gaila, 
bet yra, kaip yra. Į sveikatą. 

Petros taurė tebestovėjo senojoje vietoje, ir Sjo- 
bergas jai ištiesė pusiau nugertą Hadaro Roseno, kad 
ji galėtų kartu su visais susidaužti. 

Po kelių minučių Sandenui pavyko visus privilioti 
užstalėn keliom istorijom, privertusiom iki ašarų 
juoktis. Net ir Lota su Mike nebegirdėjo vienas kito. 
Sandenas tarsi dirigentas keitė vieną pokalbio temą 
kita, taip visus suburdamas į vieningą bendriją. 
Nuotaika staiga tapo kur kas geresnė nei per visą 
ligtolinį vakarą. Jie tol neišėjo iš restorano, kol buvo 
mandagiai, bet reikliai išprašyti. Jau seniai buvo likę 
vieninteliai restorano svečiai, o laikrodis suspėjo 
išmušti pusę dviejų. 


SEKMADIENIO PRIEŠPIETIS 


Didžiam savo nusivylimui Sjobergas konstata- 
vo, kad laikraščių išnešiotojas šį sekmadienio rytą 
nesiteikė pasirodyti. Teko tenkintis vakarykščiu „Af- 
tonbladet“, kurio nebuvo spėjęs perskaityti. Štai da- 
bar jis sėdėjo už virtuvės stalo, mėgindamas skai- 
tyti laikraštį ir, valgydamas pusryčius, padėjo dvy- 
nukams, kad šie sudorotų savo sumuštinukus ir rūg- 
pienį be didelės higieninės katastrofos. Kiti vaikai 
žiūrėjo vakarykštės vaikų televizijos programos kar- 
tojimą; Osa maudėsi duše. Per pusę minutės trukusią 
rimtį, kol abudu dvyniai sutartinai tylėdami kramtė 
sumuštinius su kepenų paštetu, jam pavyko peržvelg- 
ti straipsnį laikraštyje, kurio paraštėje antraštė anon- 
savo - „Žiauriai nužudyta Janikės draugė“: 

„Keturiasdešimties metų moteris Karina Ahonen 
Gustavson penktadienio vakarą buvo rasta nužudyta 
nuosavuose namuose, esančiuose nuošaliame Sigtu- 
nos apylinkės dvare. Moterį apie dešimtą valandą 
rado jos vyras, sugrįžęs iš užsienio kelionės. Ji 
buvo žiauriai sužalota ir nužudyta peiliu. Tikslus 
nusikaltimo laikas kol kas nenustatytas, ir galimų 
nusikaltėlio pėdsakų policija nekomentuoja.“ 

Didžiąją puslapio dalį užėmė interviu su jau 
minėta Janike, kuriame ji pasakojo apie savo drau- 
gystę su nužudyta moterimi prieš dvidešimtį metų. 

Kristoferis įmerkė alkūnę į rūgpienį ir skystis 
su spragėsiais šliūkštelėjo į visas puses. Džonatanas 

pratrūko brolį palaikančiu juoku, o Sjobergas, lio- 
vęsis skaityti laikraštį, puolė tvarkyti vaiko. Skran- 
džio plote jis pajuto gniaužiantį nerimą, tačiau 
nebuvo nei laiko, nei jėgų aiškintis, kas jam gadina 
šiaip jau puikią sekmadienio nuotaiką. Kuo greičiau 
pabaigęs savo ir vaikų pusryčius, jis nuėjo skustis. 

Stovėdamas priešais veidrodį su skustuvu prie 
skruosto jautė, kad ranka vis dar netvirta. Jis ir vėl 
buvo nubudęs vilko valandoj, ir išpiltas prakaito, 
besidaužančia širdimi ėjo į vonią, kad nusikratytų 
to bjauraus sapno. Bet ar tokio jau bjauraus... Pats 
sapnas, tiesą pasakius, juk ne siaubingas; tai tik 
jis šitaip jį išgyvena. Pastaruoju metu sapnas tapo 
bjaurus ir kita prasme. Po to, kai moteris lange 
įgijo Margitos Olofson pavidalą, jis ėmė nerimauti 
dėl savo sveiko proto. Dieve mano, juk jis gyvena 
su nuostabiausia pasaulyje moterimi ir niekas jo 
nepriverstų iškeisti Osą į kitą. Jokia pasaulio moteris 
nebūtų galėjusi su ja konkuruoti, jis ją mylėjo visa 
širdimi. 

Ir vis dėlto... Sapnas atrodė beveik erotinis, ir jis 
ne kartą save užklupo tos sapno figūros tarsi besiil- 
gis. Margitos. Olofson. Nesąmonė. Šiaip jau atrodė 
ji maloni. Turėjo nuostabiai gražius plaukus, ir nėra 
čia ko slapukauti, tačiau ji buvo gana stora ir kur 
kas senesnė už Osą. Turėjo suaugusių vaikų, net ir 
anūkų. Žinoma, kad - žavi ir šiltai bendraujanti; bet 
jukjis beveik nėra su ja kalbėjęsis. Pagal išvaizdą Osa 
ją lenkia ištisą mylią. Ir vis tiek šita moteris žadino 
jam kaži ką, bet ką - užmušk, neatsakytų. Kažkaip 
viliojo, šildė, nors tai jam kėlė bjaurų drebulį. 


Hamado vos neištiko euforijos priepuolis, kai pa- 
skambinęs Sjobergas papasakojo, ką išsiaiškinęs. 
— Oką mes sakėme! - sušuko jis. - Juk visą laiką 

žinojom! Kaip tu tai supratai? 

— Iš dialekto, - atsakė Sjobergas. - Prisiminiau, 
kad Guna Vanerberg turi tokių pat tarmės bruožų 
kaip ir policininkas, kurį neseniai girdėjau duodant 
žinioms interviu. Ir iš tos žmogžudystės Katrinehol- 
me, juk žinai. Kažkokia moteris buvo paskandinta 
vonelėje. 

— Nač.. 

— Tada man šovė mintis, kad Katrineholmas 
tyrime neminimas kaip miestas. Atvirkščiai - čia 
įvardytas juk Osterakeris. Susiradau žemėlapyje 
Katrineholmą ir - tikrai: yra Osterakeris! Kaimelis, 
gyvenvietė ar kažkas panašaus, įsikūręs porą mylių 
nuo Katrineholmo; tai visai ne Osterakeris prie 
Stokholmo. Ingrida Olson buvo Hanso Vanerbergo 
parengiamosios klasės mokytoja Katrineholme, ir 
Guna Vanerberg dabar tai patvirtino. Anksčiau to 
miesto ji todėl nepaminėjo, nes čia gyveno visą sa- 
vo gyvenimą, tad jis jai - ne atsikraustymo, o tik 
išsikraustymo vieta. Klestelėjom, kaip sakoma, 
žemėn tarp dviejų kėdžių. Lankiausi ir pas Piją Va- 
nerberg. Nuotraukoje ji atpažino Hansą. 

— O velnias. Ar jau kalbėjai apie tai su Ingrida 
Olson? | 

- Ne, ji buvo išvykusi su Margitos Olofson šei- 
ma į kruizinę kelionę, tad negalėjau jos pasiekti. 
Šiandien ji juk persikrausto į namus, tai pamaniau, 
gal galėtume abu užsukti pas ją pasišnekučiuoti? Jei 
turėtum tam ūpo, nors sekmadienis. 

- Savaime suprantama. Man tai bus grynas ma- 
lonumas. 

Jaunatviškas kolegos entuziazmas švelnino pa- 
dėtį, tačiau visai atsikratyti įkyraus bjaurasties jaus- 
mo Sjobergui vis tiek nepavyko. 

Atšiaurūs vakarykščiai vėjai dabar jau buvo 

aprimę, bet protarpiais kyščioję saulės spinduliai ir 
vėl pasislėpė po tirštais grėsmingais debesimis. Sjo- 
bergas, pasukęs automobilį aplinkiniu keliu, paėmė 
Hamadą iš jo namų viename iš Arstos rajono Ymsen 
gatvės daugiaaukščių. 


Duris jiems atidarė Margita Olofson. Sjobergas 
tam visai nebuvo pasirengęs, tad droviai šypsojosi, 
jausdamas, kaip jam netinka. Ji linksmai pasisvei- 
kino, mostu pakviesdama įeiti vidun. Sjobergui 
dingojosi, kad ji skaito jį tarsi atverstą knygą, tačiau 
įtikino save, kad būtent jis turi mentalinį pranašumą. 
Vėl užsidėjęs užsiėmusio žmogaus kaukę, iš savęs 
išspaudė tarsi tarp kitko kažkokią pagyrą apie jos 
rūpestį buvusia paciente. Margita Olofson, žyb- 
telėjusi akimis, informavo, kad pati Ingrida Olson 
yra viršutiniame aukšte - išsipakuoja kelioninį 
krepšį. Abudu policininkai užkopė siaurais laiptais 
ir savo didžiai nuostabai rado senyvą moteriškę 
miegamajame užsilipusią ant kėdės. Jokio ramento 
nesimatė, ir Sjobergas su palengvėjimu padarė išvadą, 
kad Ingrida Olson reabilitacijos metu pabuvojo ge- 
rose rankose. Kokio nors šypsnio jie nesitikėjo, ta- 
čiau ji mandagiai pasisveikino ir, vos jiems žengus 
į kambarį, nulipo nuo kėdės. Jie atsisėdo ant lovos, 
ir Sjobergas paaiškino, kad reiktų atsakyti į keletą 
klausimų. 

— Pirmiausia, - tarė jis, - apie tą Osterakerį, kur 
jūs pasakojote mums, kad gyvenote prieš atsikraus- 
tydama čia: ar tai tas Osterakeris, kuris yra Sioder- 
manlande, netoli Katrineholmo? 

— Taip, žinoma, - atsakė ji kiek nustebusi. - Ar 
dėl to kyla kokių nors neaiškumų? 

— Na, - tarstelėjo kiek susidrovėjęs Sjobergas. - 
Veikiausiai nutiko taip, kad man, stokholmiečiui, 

buvo tarsi savaime aišku, kad jūs atvykote čionai iš 
Osterakerio - artimesnio priemiesčio. Aš pripažįstu, 
pats neapsižiūrėjau, bet šiaip ar taip, gerai, kad galų 
gale viską išsiaiškinome. 

— Ar tai kaip nors svarbu?.. 

Sjobergas ją pertraukė kitu klausimu: 

— Jeigu aš teisingai supratau, jūs esate dirbusi 
ikimokyklinės įstaigos mokytoja Katrineholme? 

— Tikrai taip. Pavadinimu „Miško kalnelio mo- 
kykla“. 

Sjobergas, iš švarko kišenės išsitraukęs voką su 
nuotraukomis, susirado 1968-1969 metų fotografiją. 

- Ar ką nors šioje nuotraukoje atpažįstate? — 
paklausė Sjobergas. 

Ingrida Olson, paėmusi nuotrauką, taip toli ją nuo 
savęs atitraukė, kad jos rankos liko beveik ištiestos. 

— Ne,o Dieve. Juk prabėgo beveik keturiasdešimt 
metų. Taip, aš atpažįstu, žinoma, save, bet - jokių 
galimybių, kad atpažinčiau kurį nors iš vaikų. 

— Tikrai? - pasiteiravo Sjobergas dvejodamas. 

— Ne, tikrai ne. 

Apvertusi nuotrauką kita puse, pamatė, kad jos 
prielaida pasitvirtino: 

— 1968-ieji. Juk tai tikrai ne vakar. 

Akimis paklaidžiojusi po nespalvotą fotografiją, 
pagaliau stabtelėjo ties vienu iš vaikų: | 

— Iš tiesų šitą mergaitę tai prisimenu, - pasitaisė, 
baksteldama į besišypsančią mergaitę šviesiomis 
kasomis ir dailia suknele viršutiniame dešiniajame 
fotografijos kampe. - Karina Ahonen, tikrai atsi- 
menu jos vardą. 

Kaži kas kniostelėjo Sjobergui ir jis karštligiškai 
vylėsi prisiminsiąs, kur jam tas vardas girdėtas; 
tačiau - veltui. 

- Grynas deimančiukas, - tęsė Ingrida Olson, 

ir Sjobergas pastebėjo, kad senoji moteris pirmąsyk 
parodė kažką panašaus į jausmus. - Ji nuostabiai, kiek 
atsimenu, dainavo, buvo tokia miela ir draugiška. 

— Gal dar ką nors? - pamėgino Sjobergas, jaus- 
damas, kaip kūną persmelkia nerimas. 

— Ne, daugiau nieko. 

- Štai čia yra Hansas Vanerbergas, - tarė Sjo- 
bergas, baksteldamas į berniukėlį nuotraukos vidu- 
ryje. - Tai jį jūs radote savo virtuvėje nužudytą. 

Jis žvilgtelėjo į jos veidą, kad pamėgintų išskaity- 
ti reakciją. Net ir Hamadas stebėjo ją su viltinga 
įtampa. 

— Ne, jo aš neatpažįstu, - atsakė ji purtydama 
galvą. - Čia jis atrodo tikras išdykėlis, o su tokiais aš 
nelabai sutardavau; tik tiek galiu pasakyti, - pasakė 
ji kietai sučiaupdama lūpas. 

Dar po kelių nesėkmingų Ingridos Olson ban- 
dymų nuotraukoje atpažinti ką nors iš vaikų ar ap- 
skritai prisiminti, kas būtų susiję su ta klase, jiems 
teko palikti ją ramybėje. Bet jų teorija visiškai pa- 
sitvirtino, nors išsitrynusi Ingridos: Olson atmintis 
apie tuos vaikus sunkino darbą ir juos stebino. 

Jiems nusileidus į pirmąjį aukštą, Hamadas kyš- 
telėjo galvą virtuvėn ir linksmai šūktelėjo Margitai 
Olotfson: „ačiū ir iki“. Sjobergas, perpus užstotas sa- 
vo kolegos, sudrebėjo visu kūnu ir atsisveikindamas 
kažką neaiškaus suniurnėjo, net nepažvelgdamas jos 
pusėn. 


- Tai ką dabar darom? - pasiteiravo Hamadas 
automobilyje, vos tik jie išvažiavo iš Okerbešo kelio 
ir pasuko į vieną idiliškų gatvelių. 

— Reikia išsiaiškinti, kas tie vaikai. Susirasti juos 
ir pažiūrėti, ar kas nors ką nors prisimena. Ką pa- 
sakysi apie Ingridą Olson? 

— Keista moteriškė, - atsakė mąsliai Hamadas. - 
Atrodo, ji per daug nesijaudina, kad jos namuose 
buvo nužudytas žmogus. Jos buvęs mokinys, be vi- 
so kito. Ji tegalėjo pasakyti, kad buvo išdykęs; ir tai 
jai, akivaizdu, nepatiko. Tarsi to ir nusipelnė, kad 
buvo nužudytas, nes 1968-ųjų nuotraukoje jis ir 
atrodo išdykęs. Ji nieko neprisimena. Tiesa, išskyrus 
tą Kariną Ahonen, žinoma. Matyt, ji buvo panelės 
mokytojos numylėtinė; kaip tu manai? 

- Toks įspūdis kyla, - suburbėjo Sjobergas, vėl 
stengdamasis prisiminti, kokiame kontekste jau bu- 
vo girdėjęs šį vardą. 

Tada suskambo jo mobilusis. Buvo dvylikta va- 
landa, ir vos tik Sjobergas atsiliepė, dangus pratrūko 
snigti, tačiau niekas iš jųdviejų šito nepastebėjo. 
Skambino Mija, Sjobergo svainė. 

- Ačiū už vakar dieną! - padėkojo Sjobergas. - 
Buvo sunkus, bet malonus vakaras. O dar ir lošimą 
pavyko laimėti. 

- Tai vadinama svetingumu, - atsakė juokau- 
dama Mija, bet balsas skambėjo rimtai, ir ji skubiai 
pakeitė pokalbio temą. - Klausyk, Koni, aš nežinau, 
ar tai gali būti svarbu, bet pamaniau, dėl visa ko tau 
paskambinsiu. 

- Taip? 

Sjobergas įsitempęs klausėsi, kaip svainė padrikai 
dėsto problemą. 

- Vakar tu manęs klausei, ar nesu ko nors gir- 
dėjusi apie tą moterį iš Katrineholmo. Na žinai, tą, 
kuri buvo nužudyta savaitės pradžioje, Lisą Lotą 
Nilson. 

— Taip, ir kas jai atsitiko? 

— Aš juk jos nepažinojau, kaip tikriausiai prisi- 
meni. Ar ji kaip nors susijusi su tavo tyrimu?.. 

- Ne, - atsakė nekantriai Sjobergas. - Aš tiesiog 

smalsavau. O ką? 

- Na, yra taip, kad... Tu tik nemanyk, kad esu 
paika ar vaikausi sensacijų, ar panašiai... 

— Tai sakyk greičiau. Apie ką kalba? 

Net nenumanydamas kodėl Sjobergas jautė kiau- 
rai veriantį jaudulį, širdis ėmė sparčiau plakti. 

- Praeitą penktadienį taip pat nužudyta mo- 
teris... 

— Na? 

— „o kaip tik ją aš pažinojau. Keturiasdešimt 
ketverių moteris iš... Apie tai laikraštyje nebuvo 
pasakyta; rašė tik tai, kad ji iš Sigtunos, bet aš žinau, 
kad kilimo ji yra iš Katrineholmo. Jos vardas Karina 
Ahonen. 

Sjobergas dėjo ant stabdžių, net nežvilgtelėjęs 
atgalios į veidrodėlį. Visa laimė, iš paskos nevažiavo 
joks automobilis. Rodos, širdis būtų sustojusi, ir 
jis tik sėdėjo su rageliu rankoje ir keletą sekundžių 
tuščiai žiopčiojo. Hamadas pasibaisėjęs spoksojo į jį, 
nieko nesuprasdamas, kas telefonu pasakyta. 

- Alio! - tarė Mija. - Ar girdi mane? 

— Ačiū, Mija, - atsakė Sjobergas, vėl atgavęs 
amą. - Tai buvo be galo svarbi informacija. Paskam- 
binsiu tau vėliau. 

Baigęs pokalbį, vėl įsikišo telefoną į vidinę kišenę. 

— Koks čia buvo reikalas? - pagaliau paklausė. 

— Nežinau, - atsakė Sjobergas. - Man reikia pa- 
mąstyti. 

— "Tu sustojai gatvės viduryje, - pranešė jam Ha- 
madas. 

- Žinau. Luktelk... 

— Tai sakyk pagaliau! Kas čia buvo? 

— Mano svainė Mija. Pasakė, kad Karina Ahonen 
nužudyta... 


260 


— Karina Ahonen... Bet juk tai, po velnių, - ta 
lepūnėlė! - ištrūko Hamadui. - Iš kur ji tai galėjo 
žinoti? 

— Ir aš tai žinojau, - tarė Sjobergas. - Tiesiog ne- 
susiejau. Įkyri mintis visą priešpietį mane graužė. 

Sjobergas dabar atrodė kiek nurimęs, kalbėjo 
susikaupęs, nors ir veržlia intonacija: 

— Hansas Vanerbergas - keturiasdešimt ketverių, 
iš Katrineholmo, nužudytas prieš dvi savaites savo 
ikimokyklinės klasės mokytojos Ingridos Olson 
name. Vakar nužudyta kita jos buvusi mokinė iš tos 
pačios grupės, Karina Ahonen. Pastarosiomis die- 
nomis nužudyta dar viena keturiasdešimt ketverių 
moteris iš Katrineholmo, Lisa Lota Nilson; vonelėje, 
kaip jau esu sakęs. Ir ji, po velnių, taip pat turi būti 
šitoje nuotraukoje. O gal ir daugiau jų yra. Per dvi 
savaites nužudyti trys keturiasdešimt ketverių metų 
žmonės; visi iš Katrineholmo. Jamalai, - tarė Sjober- 
gas, pabrėždamas kiekvieną skiemenį, - manau, kad 
turime reikalą su serijiniu žudiku. 

— Gal juokauji, - atšovė Hamadas, bet akimirką 
pagalvojo, kad jis teisus. - Su serijiniu žudiku? Juk 
tai - nesąmonė! Kiek tokių esame Švedijoje turėję? 

— Nedaug, bet dabar su tokiu susidūrėme - esu 
tuo tikras. 

Ar rasis daugiau aukų? Jam šmėstelėjo, kad kažką 
buvo skaitęs, bet neprisiminė, ką. Ar paaiškės, kad 
jų bus daugiau? Dabar reikėjo kuo skubiau veikti. 
Iš vidinės kišenės išsitraukęs telefoną, surinko San- 
deno numerį ir čia pat savo susirūpinusiam kolegai 
įsakė susisiekti su Petra Vestman ir Einaru Eriksonu. 
Hamadas atliko ką lieptas, o Sandenas atsiliepė Sjo- 
bergui į ausį. 

— Sveikas, Jensai, čia - Konis. Už pusvalandžio - 
biure, šis tas paaiškėjo. 

Jis akimirksniu baigė pokalbį ir čia pat paskam- 
binęs Hadarui Rosenui perdavė tą pačią lakonišką 
informaciją. Tada vėl užvedė automobilį ir dideliu 
greičiurovėį policijosskyrių, ko! Hamadasinformavo 
Eriksoną ir Vestman apie skubų susirinkimą. 


SEKMADIENIO POPIETĖ 


Lygiai pusę pirmos visas šešetas buvo susirin- 
kęs Ostgotos gatvėje, policijos skyriaus pasitarimų 
kambaryje. Nė vienas neatrodė susierzinęs, net ir 
šiaip jau bambeklis Einaras Eriksonas. Tvyrant 
laukimo įtampai, visi sužiuro į savo rimtą viršininką, 
kai šis ėmė kalbėti. 

- Mūsų dėmesys numanomam ryšiui tarp Han- 
so Vanerbergo ir Ingridos Olson davė rezultatų, - 
pradėjo Sjobergas, po to išdėstydamas, kaip pastarojo 
meto įžvalgos atvedė šiandien į lūžio tašką tyrime. 

Susirinkimo dalyviai įdėmiai sekė įvykių eigą, 
Sjobergo nepertraukdami. 

— Savaitės pradžioje buvo nužudyta keturias- 
dešimt ketverių moteris iš Katrineholmo, vardu Lisa 
Lota Nilson. Galėjome perskaityti, kad buvo prigir- 
dyta vonelėje. Kokio nors ryšio su Vanerbergo atveju 
ir dabar dar negalime nubrėžti, tačiau nenustebčiau, 
jei tokį atrastume. Dar nespėjau pasikalbėti nei su 
kolegomis Katrineholme, nei Sigtunoje, kad tuo įsi- 
tikinčiau, bet būtent tai ir turėsime atlikti vos tik 
baigsime susirinkimą. Gali rastis ir daugiau aukų, 
apie kurias dar nežinome. Bet pirmiausia aukų gali 
būti ir ateityje, jeigu delsim ir neduosime garo. Api- 
bendrindamas drįstu teigti: reikalas krypsta į tai, kad 
susidūrėme su serijiniu žudiku. 

Sjobergas nutilo ir apsidairė, laukdamas reakcijos 
bei klausimų. Pirmasis burną pravėrė prokuroras: 

- Gerai padirbėta, Sjobergai. Viskas taip, kaip 
ir sakai - reikalas dabar nušvinta kitokioje šviesoje. 
Privalome veikti nedelsdami. Turime susitelkti, kad 
įvardytume kitus ikimokyklinės klasės vaikus ir 
nustatytume jų gyvenamąją vietą; vien jau todėl, kad 
juos perspėtume, o sykiu - kad rastume nusikaltėlio 
motyvus. Reikia taip pat suderinti tiriamuosius veik- 
smus, vykdomus įvairiose vietovėse. 

- Spauda, - tarstelėjo Sandenas. - Kokią infor- 
maciją pateiksime žiniasklaidai? 

- Kol kas - visiškai jokios - atsakė Sjobergas. - 
Tai gali trikdyti tyrimo darbą. Jei kiltų problemų 
nustatant kitus susijusius asmenis, gausime neišven- 
giamai pasitelkti spaudą; tačiau kol kas tokį spren- 
dimą atidėkime į šalį. 

- Tai ką dabar darome? - pasiteiravo Hamadas. 

— Aš siūlau, kad Jensas, taupant laiką, bematant 
susisiektų su kuo nors iš Katrineholmo komunos, 
kas galėtų mums pateikti rūpimą informaciją apie 
tą ikimokyklinės įstaigos klasę. Norime gauti visų 
vaikų pavardes ir asmens kodus. Petra, tau teks 
įpūsti gyvybės gyventojų registrui, kas mums pa- 
dėtų sužinoti, kur šie asmenys yra šiandien. O tada 
norėsime duomenų - žiūrint, kokie iškils aikštėn; 
mes nelaukiame ištiso asmenų sąrašo, reikalingas 
kiekvienas vos tik pasirodantis vardas, kad būtų 
įmanoma pradėti patikrą. Aš susisieksiu su už tyrimą 
atsakingais policijos pareigūnais Katrineholme bei 
Sigtunoje ir sužinosiu, kaip toli jie yra pasistūmėję. 
Einaras su Jamalu bus kovos parengtyje, kad nertų 
į tyrimo darbus sykiu su Jensu bei Petra, vos tik 
gausime bent menkiausią smulkmeną, kurią būtina 
patikrinti. Einarai, susisiek su regionais ir gauk 
raportus apie visus žmogžudysčių atvejus, kurie 
įvyko Švedijoje per keletą pastarųjų mėnesių. Jama- 

las gali nueiti ir nupirkti visiems sumuštinių - bent 
jau pradžiai. 

— Man reikalingi dažni raportai, kaip supranti, — 
tarė Rosenas Sjobergui. 

— Bus, - pažadėjo Sjobergas pakildamas nuo kė- 
dės. - Varykim kaip reikiant, ar girdit? Kai viskas 
baigsis, paatostogausime kompensacijai. 

Penkios kėdės brūžtelėjo į parketo grindis, ir 
trys policininkai bei prokuroras išėjo iš susirinkimų 
patalpos ryžtinga veido išraiška. Sandenas, palū- 
kuriavęs minutėlę, skatinamai paplekšnojo Sjobergą 
per petį. 

— "Tu su savo prakeikta intuicija. Bet vis tiek esi 
niekam tikęs teniso žaidėjas, - pridūrė juokdamasis 
ir taip pat išėjo iš kambario. 

Sjobergas, nužingsniavęs į savo kabinetą, uždarė 
paskui save duris. Dar prieš atsisėsdamas į kėdę, 
pakėlė ragelį ir surinko svainės numerį. Atsiliepė 
Lasė, bet po kelių skubotų mandagumo frazių Sjo- 
bergas jau buvo baigęs formaliąją pokalbio dalį ir 
prie telefono pakvietė Miją. 

— Kas čia dabar? - tarė Lasė, bet nedvejodamas 
perdavė ragelį žmonai. 

Sjobergas numanė, kad svainis jau buvo infor- 
muotas apie jųdviejų su Mija pokalbį, įvykusį prieš 
dieną. 

— Tai pasakok dabar, - tarė Mija. - Aš mirštu iš 
smalsumo. 

— Tai, ką dabar pasakysiu, yra aukščiausio lygio 
konfidencialus dalykas, - pareiškė formaliai Sjober- 
gas. - Niekam apie tai necyptelsite nė žodeliu, su- 
pratai? 

— Visiškai, - atsakė Mija. 

— Pasirodo, kad žmogžudystė, kurią tiriu, labai 
artimai susijusi su tuo, ką tu man prieš pietus pasa- 

kojai. Ir taip pat gali būti - su tuo, apie ką kalbėjome 
praeitą penktadienį. Atrodo, kad reikalą turime su 
serijiniu žudiku. Serijiniu žudiku, stipriai susijusiu 
su Katrineholmu. 

— Vau, - aiktelėjo Mia. 

— Ir tu man galėtum šiek tiek padėti, jei ne- 
prieštarausi. Labai neformaliai, jei supranti, apie ką 
aš kalbu. 

— Savaime suprantama. 

-— Šitokiu būdu policija įprastai nedirba, pati su- 
pranti. Tačiau jei turėtumei galimybę, prašyčiau, 
kad man atliktum nedidelį socialinį tyrimą. Juk turi 
ryšių Katrineholme? 

— Ką nori, kad padaryčiau? 

— Ar girdėjai apie „Miško kalnelį ? 

- Žinoma, mano laikais tai buvo ikimokyklinė 
įstaiga. 

- Būtent. 1968-1969 mokslo metais ją lankė vai- 
kų grupė, kuriai vadovavo tokia Ingrida Olson. 
Toje grupėje buvo Karina Ahonen ir Hansas Vaner- 
bergas, nužudymo, kurį aš dabar tiriu, auka. Aš 
dar neišsiaiškinau, kuo vardu kiti klasės vaikai, bet 
tai - tik laiko klausimas. Aš tau paskambinsiu, kai 
turėsiu daugiau detalių. Norėčiau, kad tu kaip nors 
diskretiškai išklaustum, ar ko nors ypatingo toje 
vaikų klasėje nenutikdavo, kaip ten atrodė socialinė 
struktūra, gal buvo kokių nors vaikų, vienaip ar 
kitaip išsiskiriančių. Ar supranti? 

— Pažiūrėsiu, ką galiu padaryti. 

— Bet - niekam nė žodžio apie visa tai, supratai? 

- Tyliu kaip siena. 

— Gerai. Susiskambinsim. 

Sjobergas padėjo ragelį, kad ir vėl jį bematant 
pakeltų. Sį kartą jis paskambino į abonentų infor- 
maciją, kuri jį sujungė su Katrineholmo policija. 

Budintis pareigūnas, priėmęs pokalbį, nurodė jam 
kreiptis į komisarą Torstensoną, kuriam buvo iš- 
eiginės. Bet pažadėjo su juo susisiekti kaip tik įma- 
noma greičiau ir kad komisaras visai netrukus Sjo- 
bergui paskambins. Šis padėjo ragelį ir pakartojo tą 
pačią procedūrą skambindamas į Sigtunos policiją. 
Tada išėjo į koridorių atsinešti kavos, kad vėl sugrįžęs 
į vietą išsiimtų Hamado atneštą sumuštinį pietums. 

Vos įpusėjus sumuštinį su mėsos kukulaičiais, 
suskambo telefonas. Tai pirmasis suspėjęs - komi- 
saras Holstas iš Sigtunos policijos. Jis buvo labai 
sukrėstas, išgirdęs ką pasakė Sjobergas, ir pats 
papasakojo, kad jie nusikaltimo vietoje paėmė pirštų 
atspaudus, kurie, labiausiai tikėtina, priklauso Žu- 
dikui. Jis taip pat galėjo raportuoti, kad Karinos 
Ahonen nužudymas laikytinas išskirtinai žvėrišku 
ir iš visko sprendžiant, prieš tai ji buvo kankinama. 
Jos plaukai nurėžti ir aukos veide matėsi gilios 
nudeginimo žaizdos, padarytos dar prieš ištinkant 
mirčiai. Galų gale jai buvo perrėžta gerklė, tad šioje 
istorijoje - upeliai kraujo. Sjobergas pažadėjo ir vėl 
paskambinti pakalbėjęs su Katrineholmo policija. Jį 
ėmė blogulys nuo kolegos Sigtunoje informacijos; jis 
neteko apetito, ir sumuštinis liko nesuvalgytas. Po 
to jis pasėdėjo gerą minutėlę, svarstydamas apie tai, 
ką išgirdo. 

Viskas rodė, kad žudikas buvo asmuo, siekęs 
kerštauti; tik klausimas - kodėl. Pirmoji, Hanso Va- 
nerbergo žmogžudystė, atrodo, buvo įvykdyta afekto 
būsenoje, nors apskritai visas planas buvo gana 
rafinuotas. Atrodo, kad toliau žudikas dar labiau 
prakuto; kiek Sjobergui žinoma, Lisa Lota prigirdyta 
be ceremonijų, o Karina Ahonen prieš nužudant 
dar ir kankinta. Ką šitie žmonės tokio padarė, kad 
pelnytų tokią bausmę? Nusikaltėlis tikrai turi būti 

pažeistas žmogus, tikriausiai pats vaikystėje kentęs 
smurtą. Hansas Vanerbergas buvo išdykėlis, tiek jam 
yra paaiškėję. Bet ar galėjo berniokiškos išdaigos būti 
tokios rimtos, kad kažkas jo būtų taip keturiasdešimt 
metų nekentęs, kad pagaliau ryžtųsi nužudyti? Neį- 
tikėtina mintis. Su tokia neapykanta turėtų būti 
sunku gyventi. Kažkur jis yra girdėjęs, kad traumos 
turi tendenciją atmintin grįžti po dešimties metų. Ar 
galėtų tas pat ištikti ir po keturiasdešimties metų? O 
gal tai - „keturiasdešimtmečio krizės“ atvejis? 

Nuo svarstymų jį ir vėl atitraukė šaižus telefono 
signalas. Šį sykį skambino Torstensonas iš Katrine- 
holmo. Sjobergui pateikus savo teorijas, šis vargiai 
pajėgė tikėti tuo, ką išgirdęs, nes uždavinėjo vis 
tuos pačius klausimus. Prieš pritardamas, norėjo 
įsitikinti, ar Stokholmo kolega patikimas. Po to Tor- 
stensonas apibūdino su Lisos Lotos nužudymu susi- 
jusias detales. Net ir čia buvo palikti ryškūs pirštų 
atspaudai. Žudikas tikriausiai buvo arba nepatyręs, 
arba nieko nebijojo, o gal - ir viena, ir kita. Lisa Lota 
iš tiesų buvo prigirdyta vonelėje - kaip ir skelbė 
žiniasklaida; tiksliau pasakius - vonelėje pedikiūrui. 
Pasak Torstensono, šiuo atveju jokių kankinimo 
pėdsakų plika akimi nematyti, tačiau Sjobergas 
nedvejodamas jautė, kad psichologinis smurtas, tai- 
kytas prieš nužudant, tikrai buvo labai kankinantis. 
Teismo gydytojo raporte nebuvo nieko, kas liudytų 
pakartotinai nardinus vandenyje, tačiau Sjobergas iš 
to, ką buvo girdėjęs apie žudiko metodus, numanė, 
kad pats skandinimas tebuvo ilgos kančios pabaiga. 
Visai gali būti, kad pats žudikas vaikystėje patyrė 
analogišką smurtą. 


Sjobergas pakilo ir išėjo pas Sandeną, kuris sėdėjo 
belaukdamas skambučio iš Katrineholmo komunos. 

Dabar jis buvo užkūręs keletą savaitgalį šventusių 
Katrineholmo komunos tarnautojų, kurie išsijuosę 
peržiūrinėjo senas bylas. Jam pačiam neliko kas 
veikti - tik laukti. 

Tada Sjobergas užėjo pas Vestman, kuriai ką tik 
pavyko susisiekti su kažkuo iš gyventojų registro. 
Jam įėjus į kabinetą, ji įjungė telefono garsiakalbį. 
Moteris kitame laido gale paslaugiai pažadėjo, kai 
tik prireiks, padėti ieškant centriniame registre ir 
asmeniškai surinkti informaciją apie tuos Žmones, 
kurie šiandien yra įregistruoti Stokholmo apylin- 
kėse. Tačiau vietiniuose registruose ji negalėjo at- 
likti paieškos, todėl pasisiūlė pateikti vietinės mo- 
kesčių inspekcijos personalo telefonus, jeigu tai 
būtų aktualu. Be to, pasiūlė jau dabar susisiekti su 
atitinkamu personalu Katrineholme ir Noršiopinge, 
kur buvo galima tikėtis rasti ieškomų asmenų. 

Sjobergas išėjo nekantraudamas ir pabeldė į Erik- 
sono duris - tolėliau koridoriuje. Eriksonas sėdėjo 
kompiuterio ekrane skaitydamas senas šalies žinias; 
Sjobergui net galva susisuko stengiantis sekti, kas 
parašyta. 

— Ar ką nors radai, Einarai? - paklausė jis, nu- 
kreipdamas žvilgsnį nuo mirgančių raidžių į savo 
kolegą. 

- Šiek tiek, - atsakė Eriksonas. - Laukiu infor- 
macijos iš visos šalies policijos padalinių, o tuo pačiu 
naršau internete. Spausdinu viską, ką surandu, bet 
nesiimu spręsti, ar tai kaip nors aktualu. Gali nueiti 
ir pažiūrėti prie spausdintuvo, jeigu smalsauji. 

Sjobergas nuėjo į kopijavimo patalpą šiek tiek 
stebėdamasis, kad Eriksonas ūmiai suirzo. Spaus- 
dintuve gulėjo ištraukos iš dešimties laikraščių, ir 
jis, atsistojęs prie kopijavimo aparato, ėmė jas studi- 
juoti. Žvilgsnis bėgiojo išmargintais puslapiais ir 

prieš akis vėrėsi tragiškos žmones ištikusios lemtys: 
rasistinį pamatą įgavusi žmogžudystė prie dešrainių 
kiosko Nakoje, barnis bute, pasibaigęs peiliais gin- 
kluotu susirėmimu Skelefteo, baikerių klubo „Hells 
Angels“ narys nušautas vakarėlyje Malmėje, pavydus 
buvęs sugyventinis nužudė moterį Burtraske, rastas 
2004 metais pradingusio lenkų uogautojo lavonas, 
įtariamas dabartinio pasaulio sąskaitų suvedinėjimas 
nulėmė, kad Stokholmo centre esančiame restorane 
nušautas trijų vaikų tėvas serbas, nudurtas neiden- 
tifikuotas kūnas išplaukė paviršiun plastikiniame 
maiše Edo įlankoje, devyniolikos metų vaikinukas 
metro stotyje nužudytas skustagalvių. 
Spausdintuvui ir vėl ėmus burgzti, Sjobergas 
paėmė šviežiai išspausdintą kopiją. Štai čia buvo ta 
nedavusi jam ramybės savaitės senumo naujiena: 
trijų vaikų motina vertėsi prostitucija savo bute 
Skarholmene. Tai, kad prostitutė sulauktų mirties 
jauna, nebūtų kažkas negirdėto, tačiau į šią jis 
atkreipė dėmesį ne dėl jaunystės, bet dėl jos amžiaus. 
Jai buvo keturiasdešimt ketveri; ir dabar dar sykį 
skaitydamas informaciją, nustebęs pamatė, kad ir ji 
buvo kankinta prieš nužudant. 
Jis jau buvo beišeinąs iš kopijavimo patalpos, kad 
praneštų Sandenui ir Vestman apie savo atradimą, 
kai pasigirdo burzgimas. Šį kartą sklindąs iš fakso. Jis 
sustojęs laukė, kol aparatas baigs darbą. Pamažu pus- 
lapis prisipildė teksto, ir Sjobergas pagaliau rankose 
laikė išsamų Hanso Vanerbergo ikimokyklinės gru- 
pės draugų sąrašą. Jis nuskubėjo į Sandeno kabinetą 
ir vos tik peržengė slenkstį, Sandenas baigė pokalbį 
telefonu su komunos tarnautoju Katrineholme. Jiedu 
pasišaukė Vestman, ir visi trys policininkai susispietė 
aplink tą geidžiamą dokumentą. Netrukus galėjo 
konstatuoti, kad Sjobergo būgštavimai pasitvirtino. 

Be Hanso Vanerbergo, čia buvo ir Karina Ahonen, 
ir Lisa Lota Johanson, kuri, kaip spėjo Sjobergas, iš- 
tekėjusi tapo Nilson. Sąraše - dar dvidešimt vaikų, 
bet nė vieno iš jų pavardės negirdėtos. 

— Serijinis žudikas, - atsiduso Sandenas. - Ar 
galima ką panašaus numanyti? 

Sjobergas kilstelėjo prieš kolegas Eriksono iš- 
rašą. 

— O ką apie tai pasakysit? Einaras labai pro- 
duktyvus. 

- Kažkas naujo, - burbtelėjo Sandenas, bet Sjo- 
bergas apsimetė jo neišgirdęs. 

— Prostitutė trijų vaikų motina rasta nužudyta 
savo bute Skarholmene beveik prieš savaitę. Ji buvo 
keturiasdešimt ketverių ir prieš mirtį kankinta. 

- Nedelsiant skambink į Skarholmeną, - pasakė 
Sandenas. 

— Paskambinsiu. Leiskime Einarui toliau pa- 
sidarbuoti su spauda, bet judu ir Jamalas forsuokite 
šitai. Einu paskambinti, po to vėl grįšiu. 

Sjobergas išėjo iš kabineto tvirtai žinodamas, 
kad jiems skirtą svarbią užduotį atliks labai sparčiai. 
Trys, o gal ir keturi keturiasdešimt ketverių metų 
žmonės nužudyti mažiau nei per dvi savaites. Dabar 
būtina kuo greičiau leistis į paiešką ir užbėgti už 
akių tolesnėms katastrofoms. 


Net ir Skarholmeno kolegas naujiena išmušė iš 
pusiausvyros. Jie pasakė Sjobergui nužudytos mo- 
ters pavardę, Ana Kristina Videl, ir galėjo, kaip 
tikėtasi, patvirtinti, kad ji kilusi iš Katrineholmo, 
be to, informavo, kad mergautinė jos pavardė buvo 
Anderson. Po to jam buvo praneštos brutalaus nu- 
žudymo detalės. Atrodė, kad tai buvo dar sadistiškiau 
nei kiti trys atvejai. Moteris buvo pririšta prie lovos, 

gal ir išprievartauta - sunku nustatyti dėl moters 
užsiėmimo - po to nukirpti plaukai ir net antakiai, 
į ją gesintos cigaretės ir prieš nužudant žirklėmis 
sužeista vagina. Sjobergas suvokė, kad laikas nelau- 
kia, nė truputėlio nelaukia sučiupti nusikaltėlį. 


Po keturių valandų, padedant moteriai iš Stok- 
holmo gyventojų registracijos tarnybos ir personalui 
iš vietinės mokesčių inspekcijos visoje šalyje, su ku- 
riuo ji padėjo susisiekti, jiems pavyko nustatyti tokius 
Ingridos Olson 1968-1969 metų parengiamosios 
klasės vaikus: 

Eva Anderson, Sibelijaus gatvė 9, Katrineholmas 

Peteris Bromanas, Rono gatvė 7B, Katrinehol- 
mas 

Karina Klifton, Husabio kelias 9, Hagerstenas 

Urbanas Edlingas, Hagelykės gatvė 18, Gete- 
borgas 

Susana Šio Edvinson, Sibilės gatvė 46, Stok- 
holmas 

Stafanas Eklundas, Lokės kelias 57, Tebis 

Anetė Grip, Vinsarpas, Spareholmas 

Karina Ahonen Gustavson, Stūra Vreta, Sigtuna 

Kentas Hagbergas, Sporto gatvė 9, Katrinehol- 
mas 

Katarina Halenius, Lotsjo kelias 1A, Siundbi- 
bergas 

Lena Hamarstig, Šiona Gertrūdas kelias 27, Kat- 
rineholmas 

Stefanas Helkvistas, Almsta gatvė 6, Noršio- 
pingas | 

Gunila Karlson, Pal bergs vei 23, Oslas 

Tomas Karlsonas, Flemingo gatvė 26, Stokhol- 
mas 

Janas Larsonas, Krono kelias 3, Bo 

Juka Mantari, Sagmo gatvė 25, Katrineholmas 

Lisa Lota Nilson, Valos kelias 8, Katrineholmas 

Kristeris Springfeldtas, Sunano kelias 10K, Lun- 
das 

Marita Sarelainen, Jagaro gatvė 21A, Katrinehol- 
mas 

Eva Lena Savic, Djupsunds gatvė 24, Noršiopingas 

Anika Soderlund, Hagaberg Nūšater, Katrinehol- 
mas 

Hansas Vanerbergas, Tradskolės kelias 46, Enšede 
Gardas 

Ana Kristina Videl, Ekholmso kelias 349, Skar- 
holmenas 

Keturi iš vaikų negyvi, aštuoni tebegyvena gim- 
tajame Katrineholme ir jo apylinkėse, šeši - aplink 
Stokholmą, du - Noršiopinge, o likę trys įregistruoti 
Geteborge, Lunde ir Osle. 

Sjobergas susitarė suvisais susijusiais rajonais, kad 
sykiu su Skarholmenu nedelsdami imtųsi stok- 
holmiečių; Katrineholmo policija pasirūpins saviš- 
kiais ir asmenimis, kurių namai Noršiopinge; O 
Sigtunos policija šiek tiek palūkuriuos. Oslui, Lun- 
dui ir Geteborgui kol kas tyrime nebus teikiama 
pirmenybė. Sjobergas labai stipriai jautė, kad ieš- 
komą žmogų jie suras Stokholme. Būtent ten buvo 
įvykdytos pirmos dvi žmogžudystės, kaip tik ten 
radosi ir Ingrida Olson. Šitai bylojo, kad žudikas taip 
pat turėtų būti Stokholme; nors visai tikras Sjober- 
gas ir nebuvo. Oslas, Lundas ir Geteborgas, kad ir 
kaip žiūrėtum, yra pernelyg nutolę, kad jau dabar 
būtų aktualūs. 

Kadangi nusikaltėlis pripažintas itin pavojin- 
gu, buvo nuspręsta policininkams, lankysiantiems 
žmones iš sąrašo, patruliuoti po du. Be to, jie privalo 
turėti ginklą. Sjobergas su savimi pasiėmė kolegą iš 

Skarholmeno sykiu lankyti namus Tebyje. Sandenas 
su Eriksonu išsiruošė į Bo, o Hamadas su Vestman 
išvyko į Kungsholmeną. 


X X X 


Buvo jau sekmadienis, o rytoj - ir vėl metas. Me- 
tas sutikti tikrovę, metas sutikti vienatvę. Tikrąją 
vienatvę kitų žmonių bendrystėje. Jis prisiminė Sofi, 
jauną merginą, prieš kurį laiką pradėjusią dirbti 
pašto skyriuje. Buvo gerokai per stora, bet dabar, 
rodos, tai nelabai ir svarbu. Jo vaikystės, paauglystės 
metais tokia mergaitė nebūtų turėjusi gyvenimo, tad 
Tomas instinktyviai jos gailėjo. 

Pirmąją savo darbo dieną per pietų pertrauką 
valgykloje ji bematant atsidūrė eilėje už jo. Gavęs 
savo kopūstų apkepą ir už jį sumokėjęs, jis pasiėmė 
padėklą ir nuėjęs atsisėdo į įprastą vietą, už stalo 
galo toliausiame kampe. Jo nuostabai netrukus prieš 
jį išdygo Sofi ir maloniai šypsodamasi paklausė, 
ar gali sėstis priešais. Jis, žinoma, neturėjo nieko 
prieš, tačiau vos tik ji padėjo padėklą ant stalo, prie 
jos priėjo Brita Mari - kita bendradarbė - ir drau- 
giškai uždėjusi ranką ant peties pasiteiravo, ar ji 
neprisėstų kartu su jais. Jie, Tomas žinojo, - tai šut- 
vė iš aštuntojo aukšto, dešimt žmonių iš pašto, kurie 
paprastai sykiu pietaudavo prie tolimesnio stalo. 
Jo paties niekas niekada nėra paklausęs; ir dabar 
Brita Mari nė žvilgsniu nesiteikė pasižiūrėti, tačiau 
jam nekilo jokio sunkumo suvokti, kas sukasi Sofi 
galvoje. Pamalonintai kvietimu, buvo smalsu, kas 
tie naujieji kolegos; tad padėkojusi už kvietimą, ji 
pasiėmė padėklą ir nusekė iš paskos jų stalo link. 
Prieš nueidama, ji prašančiai pakreipė šonan galvą 
ir pasiteiravo Tomo, gal jis taip pat norėtų su kitais 

atsisėsti. „Ne, aš visada sėdžiu šičia“, atsakė jis kvailai, 
po ko Sofi nuėjo, lengvai gūžtelėjusi pečiais. Daugiau 
jie niekada perdaug nesikalbėjo, tik persimesdavo 
vienu kitu žodžiu. Tačiau jis dažnai matydavo ją 
guviai šnekučiuojantis su kitais kolegomis; tų po- 
kalbių tonas, jam pasirodžius, neretai pasikeisdavo 
iš įprastinio į tariamą pašnibždomis. 


Namuose jis turėjo bent televizoriaus, knygų 
ir laikraščių draugiją. Visų pirma - linksmus tele- 
vizijos balsus, kurie juokėsi, šmaikštavo, pramo- 
gavo, keldami jį iš lovos, kviesdami į nuotykius 
po pasaulį ir į namus pas kitas šeimas. Jam patiko 
programos šeimai, kuriose buvo dainų, žaidimų ir 
smagi, šventiškai nusiteikusi publika, plasnojantis 
programos vedėjas ir artistai žibančiais scenos kos- 
tiumais. Jie leisdavo jam pamiršti vienatvę, jie žvelgė 
jam tiesiai į akis, kreipdamiesi „tu“. Labai nedaug 
tikrų žmonių šitaip daro; jis vargiai turėjo tokį 
„aš“, apie kurį būtų galėjęs kalbėti, bet dar rečiau jis 
būdavo „tu“. 

Visai netrukus per televiziją turėjo būti karto- 
jama laida „Klasės susitikimas“. Žymus asmuo po 
daugelio metų turi pamatyti savo buvusią klasę, 
o po to sykiu su bendraklasiais rungtyniauti prieš 
kitą garsenybę bei jo arba jos buvusią klasę. To- 
mui atrodė įspūdinga, kaip klasė kartu susėda, 
visi linksmi, atsipalaidavę ir prisimena visa, kas 
mokyklos laikais nutiko smagaus. Gal yra taip, kad 
ir kiekvienoje klasėje būdavo toks kaip jis? O gal ir 
ne; gal šia prasme jis - unikalus. Asmeniškai tik- 
rai nedalyvautų programoje „Klasės susitikimas“, 
jo niekas nė nepasigestų; niekas neprisimintų, kad 
jis iš tiesų mokėsi jų klasėje. Pats jis prisiminė vi- 
sus bendraklasius, visus parengiamosios grupės 

draugus. Galėdavo sėdėti žiūrinėdamas senas klasės 
nuotraukas ir neužsikirsdamas berti visų jų vardus 
ir pavardes. Ir vis dėlto buvo tikras, kad niekas iš jų 
jo neatpažintų. Tiesą pasakius, keista, nes būtent jis 
būdavo pastebėtas, būtent jis neprasprūsdavo pro 
jų žvilgsnius, nes jo eisena - juokinga, drabužiai — 
bjauriausi, nes jis kalbėjo kvailiausius dalykus, buvo 
prasčiausias futbolo žaidėjas, silpniausias iš visų ber- 
niukų. 

Programa dar nebuvo prasidėjusi, tad jis sėdėjo 
laukdamas, kol sukosi trijų minučių trukmės žinios. 
Staiga kaži kas vėl jam ėmė šypsotis. Graži šypsena 
įdegusiame veide, apgobtame didelės šviesių garbanų 
bangos. 

— Karina Gustavson, - dėstė žinių pranešėjas, - 
keturiasdešimt ketverių metų buvusi stiuardesė, 
rasta penktadienio vakarą nužudyta savo namuose 
prie Sigtunos. 

- Gustavson? - sumurmėjo Tomas. - Karina 
Ahonen... 

— Nužudymas įvykdytas sunkiu smurtiniu bū- 
du, - tęsė reporteris, - kuris, pasak policijos, turė- 
tų būti traktuojamas kaip smurtas kankinant. Nu- 
sikaltėlis vis dar laisvėje, tačiau vykdomos paieškos 
remiasi turimais neabejotinais įrodymais, tad teikia 
didelių vilčių, kad žudikas per artimiausias dienas 
bus sučiuptas. Nužudymo motyvas tebėra neaiškus, 
tačiau policija pastebi, kad žiaurus nužudymo būdas 
gali rodyti buvus kerštauta. 

Po to sekė intarpai su nusikaltimo vietos nuo- 
traukomis ir interviu su vietinės policijos atstovu. 

Jį perliejo nemalonaus jausmo banga, ir staiga 
jis pasijuto visiškai bejėgis, bemaž paralyžiuotas. 
Atrodė, tarsi žemė jam būtų išslydusi iš po kojų. 
Būtina ko nors griebtis, užuot čia sėdėjus ir laukus. 


276 


Žvilgsnis betiksliai blaškėsi tarp televizoriaus ir 
už jo esančių šaltai baltų tapetų. Pažvelgęs į savo 
rankas pamatė, kaip jos dreba. Pulsas tvinkčiojo 
ausyse, ir jis pirmą sykį po tokio ilgo laiko, kiek 
tik pajėgė prisiminti, pajuto baimę. Kai jau guli 
nutrenktas į patį visuomenės dugną, nebėra ko 
bijoti. Visos nelaimės, kurios jį buvo ištikusios, jau 
nuskendo nelaimių nelaimėje - jo gyvenime. Ta- 
čiau dabar, dabar jis juto, kaip jį užvaldo siaubas; 
siaubas ir priverstinė būtinybė veikti. Būtent tada jis 
apsisprendė, kad metas susirasti dar vieną Žmogų iš 
praeities šešėlių. 


Staiga paskambino į duris. Krūptelėjęs pašoko iš 
lovos, tarsi išsviestas iš patrankos. Net nepamąstęs 
apie situaciją, atrakino duris ir joms dar nespėjus iki 
galo atsiverti, ėmė gailėtis. Kas čia galėtų būti, kas 
jo tokiu metu ieškotų sekmadienio vakarą? Visiškai 
aišku bent jau tai, kad jis su niekuo neturi jokio noro 
kalbėtis. Tačiau dabar - jau per vėlu. Dabar jie čia 
stovi: vyras ir moteris civiliais drabužiais, mojuo- 
dami savo policininkų pažymėjimais. Ir kaip jis ga- 
lėjo būti toks kvailas, kad įsileido? 

— Kriminalinių tyrimų asistentė Petra Vestman, 
Hamarbio policijos prievartos tyrimų padalinys, - 
svariai prisistatė moteris. 

— Kriminalinių tyrimų asistentas Jamalas Hama- 
das, - tarė vyras. 

Tomas nieko nepratarė. Tik žiūrėjo į juos nusi- 
gandęs ir neišspaudė nė garso. 

- Ieškome Tomo Karlsono, - tarė moteris. - Ar 
tai - jūs? 

Valandėlę Tomas stovėjo nejudėdamas ir tik 
spoksojo į juos. 

- Taip, - pratarė jis pagaliau, bet balsas nenu- 

skambėjo, tai buvo tik kažkoks išspaustas garsas. 

Visą savaitgalį balso jam neprireikė. Dabar pri- 
verstas krenkštelėti ir tai padaręs, visas išraudo. 

— Taip, - pakartojo dabar jau geriau susitvar- 
dęs. - Tai aš. 

Visų labiausiai būtų norėjęs prasmegti skradžiai 
žemę, bet liko stovėti kur stovėjęs - drebančiomis 
rankomis ir lakstančiu žvilgsniu. 

- Ar galime valandėlei užeiti? - pasiteiravo poli- 
cininkas rimta veido išraiška. 

Tomas neatsakė, tik žengtelėjo kelis žingsnius 
atatupstas, tarsi paklustų įsakymui. Visų žmonių 
žodžiai jam buvo ne kas kita kaip paliepimai. Abudu 
policininkai įėjo į mažytį prieškambarį ir įtariai 
žvalgėsi aplinkui. Moteris uždarė paskui juos duris. 

— Pirmiausia mes norėtume žinoti, ką jūs veikėte 
štai šiuo laiku, - tarė policininkė. 

Ji išvardijo kelias datas ir laiką, bet Tomui nepa- 
vyko susitelkti į tai, ką ji sakė. Vis dėlto jis atsakė, 
visai refleksyviai, kas jį patį nustebino. 

— Buvau namuose, - tarė jis, nukreipęs žvilgsnį į 
rudą prieškambario kilimą. - Namuose arba darbe. 

— Visų blogiausia, kad esate tuo toks tikras, - 
pasakė policininkė. - Ar nebūtų geriau, jei prieš 
atsakydamas pažvelgtumėte į užrašų knygelę? Prašau 
atleisti, bet pasitikėjimo nekelia, kai atsakymas būna 
toks greitas. 

— Aš neturiu užrašų knygelės, - susigėdęs atsakė 
Tomas. - Šiokiadieniais tarp šeštos ir ketvirtos va- 
landos būnu arba darbe, arba pakeliui namo iš jo. O 
šiaip aš būnu namuose. Savaitgaliais - visada namie. 

Šia tema buvo apsikeista dar keliomis frazėmis, 
ir kelias akimirkas dar pamikčiojęs, Tomas pagaliau 
pakartojo tą patį, ką jau buvo sakęs. 

— Ar yra kas nors, kas galėtų paliudyti šiuos duo- 

menis? - pasiteiravo policininkas. 

— Naa, darbe tikrai atsirastų kas žino, kada aš 
ten būnu... 

— O kitur? 

— Sunku įrodyti, kad esu namuose, kai namuose 
būnu... 

— Su niekuo nesusitinkate? 

— Ne, - prisipažino Tomas. - Dažniausiai aš bū- 
nu vienas. 

— Dažniausiai 

— Tada - visada. Aš visada vienas, - staiga ištarė 
garsiai Tomas aiškiu balsu, bet kodėl - nė pats nenu- 
manė. 

Abudu policininkai skubiai susižvalgė, ir moteris 
kažką užsirašė į bloknotėlį. 

- Kodėl jūs šito klausiate? - pasiteiravo Tomas. 

— Gal galime užeiti ir kur nors prisėsti? - pasi- 
teiravo policininkas. 

Tomas linktelėjo ir pirmas nuėjo į virtuvę. Po- 
licininkė liko prieškambaryje, uoliai užsirašinėdama 
į bloknotą. Jie atsisėdo ant kėdžių už virtuvės stalo, 
ir Tomas pasimetęs žvelgė į savo rankas, kurios ant 
jo kelių, rodos, gyveno nepriklausomą gyvenimą. 

— Šeimos jūs neturite? - pasiteiravo policinin- 
kas. 

— Ne, - atsakė Tomas. 

— Ar galite šiek tiek papasakoti apie save? 

Policininkas Tomui pasirodė draugiškas, nors jo 
žvilgsnis buvo sargus ir klaidžiojo po skurdų vir- 
tuvės inventorių. Iš prieškambario nebuvo girdėti nė 
garso; ar yra tiek daug, ką būtų galima apie jį rašyti? 

— Ar galite? 

Tomas nedrįso atremti jo žvilgsnio, tik vėl atsi- 
krenkštęs mikčiodamas ėmė dėstyti tą mažmožį, 
kurį buvo įmanoma papasakoti apie jo neturiningą 

gyvenimą. 

— Papasakokite apie parengiamosios klasės mo- 
kyklą, - paakino policininkas. 

Tomas visas apšalo. 

- Parengiamosios klasės mokyklą?... 

— Taip, būtent. Noriu žinoti, kaip jums, iki- 
mokyklinukui, ten sekėsi. 

- Nežinau... Ikimokyklinukui? Tai buvo šitaip 
seniai... 

- Arjums ten būdavo jauku? Su kuo žaisdavote? 
Ar bendraujate su kuo nors iš anų laikų? 

Tomas grąžė rankas, kurios buvo šlapios nuo 
prakaito. Ką jis turėtų sakyti? Akivaizdu, kad me- 
luoti policijai negerai, tačiau žodžiais tiesos neiš- 
pasakosi - ji tarsi pilka marška užklojo visą jo būtį. 

- Prašyčiau atsakyti į mano klausimus, - įsak- 
miai tarė policininkas, ir jo balsas tarsi peiliu rėžė 
Tomo klausą. 

— Vaikystė... tai puikus laikas. Buvo smagu lan- 
kyti parengiamąją klasę. Mes piešdavome... ir žais- 
davome. Aš žaisdavau su... Ne, tikrai neprisimenu. 

— Kodėl jūs nežiūrite man į akis? - pasiteiravo 
policininkas dabar jau nebe taip draugiškai. - Ar tik 
nemeluojate? 

— Meluoju? Ne. Aš žaisdavau su... mergaite, var- 
du Katarina, - pamelavo Tomas. 

Jiedu juk niekada nėra žaidę, net žodeliu, kiek 
prisimena, nėra persimetę. Bet ką jis turėtų sakyti? 

— Norėčiau paimti jūsų pirštų atspaudus, - tarė 
policininkas, padėdamas prieš jį kažką panašaus 
į antspaudo pagalvėlę. - Visų pirštų, po kiekvieną 
atspaudą į kiekvieną langelį štai čia. 

Jis parodė į popierių su dešimt spausdintinių 
langelių. Tomas padėjo ant stalo vieną ranką; poli- 
cininkas ją palietė. Ranka buvo tokia šlapia nuo 


280 


prakaito, kad policininkas bematant savąją atitraukė. 
Tomas pajuto, kaip visas ir vėl išraudo. Pulsas 
daužėsi ausyse, ir jis tetroško vienintelio - kad jie 
dabar galėtų palikti jį ramybėje. Tačiau jis klusniai 
spaudė pirštus prie atspaudų pagalvėlės, o tada - prie 
šiurkštaus popieriaus, kiekvieną iš eilės. 

— Yra įvykę keletas brutalių Žmogžudysčių, - 
tarė policininkas, kai Tomas atliko ką lieptas, ir 

Tomui atrodė, kad jis tuoj pratrūks verkti, ir 
kietas skausmingas gniužulas užgniaužė jam gerklę. 
Jis nieko nepasakė, bet pasistengė kiek išgalėdamas 
pažvelgti tam grėsmingam vyrui į akis. 

— Per pastarąsias savaites nužudyti keturi jūsų 
buvę parengiamosios mokyklos bendraklasiai, - tę- 
sė policininkas, - ir mes turime pagrindo manyti, 
kad jūs taip pat galite atsidūrti pavojuje. Todėl no- 
rime paprašyti, kad būtumėte apdairus ir, pavyz- 
džiui, neįsileistumėte jokių svetimų žmonių į savo 
butą. Dabar jau baigėme, bet ateityje dar jus patruk- 
dysime. 

Jis pakilo iš užstalės ir padunkseno Tomui per 
nugarą. Neįmanoma suprasti - draugiškai ar grasi- 
nant, tačiau prisilietimo jausmas dar ilgai jo neaplei- 
do, odą pro marškinius tarsi degino. Jis liko sėdėti 
ant kėdės, kol išgirdo užsitrenkiant lauko duris 
paskui abu policininkus. Tada drebančiomis kojo- 
mis atsistojo, įšlepsėjo į kambarį ir krito į lovą. Ilgai 
gulėjo raudodamas; o kai įtampa pagaliau atslūgo, 
užmigo ten pat, kur gulėjęs - ta pačia poza ir su vi- 
sais drabužiais. 


PIRMADIENIO PRIEŠPIETIS 


Pirmadienio rytą aštuntą valandą visi jau buvo 
vietoje. Tyrimo grupė susitiko susirinkimų kam- 
baryje, kad aptartų sekmadienio darbą. Net ir Ha- 
daras Rosenas su Gabriela Hanson sėdėjo prie stalo, 
o kolegos iš Katrineholmo, Skarholmeno bei Sigtu- 
nos buvo pasiekiami telefonu. Įtemptą tylą sudrums- 
davo tik pavieniai nusižiovavimai. Vestman gaudė 
Roseno žvilgsnį, tačiau jis atrodė visiškai abejingas 
ir niekaip neišsidavė, kas sukasi jo galvoje. Pagaliau 
Sjobergas prabilo. 

- Sveiki visi, susirinkę į pasitarimą. Čia kalba 
komisaras Konis Sjobergas iš Hamarbio. Turime 
kalbėti garsiai ir aiškiai, nes jungiamės konferen- 
ciniam pokalbiui. Ar girdite mus, Katrineholme, 
Sigtuna ir Skarholmene? 

Iš garsiakalbių ant stalo pasigirdo pritariantys 
mechaniniai balsai. 

— Pradžiai, tikiuosi, kad jūs, kurie nepriklausote 
Hamarbio apylinkei, jau nusiuntėte visus pirštų 
atspaudus į Stokholmą? 

Tai jau buvo atlikta, ir netrukus prieš pietus pirš- 
tų atspaudai turėjo atkeliauti į Hanson laboratoriją. 

— Toliau siūlau aptarti sąrašo pavardes tokia tvar- 
ka, kokia jos užrašytos, paprašydami atsakingus 
už kiekvieną asmenį pateikti savo stebėjimus iš va- 
karykštės dienos. Ar visi sutinkate? 

Prieštaravimų nesigirdėjo, ir susirinkimo daly- 


282 


viai pateikė savo žodinius raportus - taip, kaip ir 
buvo pasiūlyta. Pavardės aptartos viena po kitos, 
ir pasirodė, kad dauguma žmonių surasti savo 
namuose. Iš dvidešimt trijų asmenų, lankiusių Ingri- 
dos Olson parengiamąją klasę, keturi nebegyvi. 
Surasti tris, gyvenančius Geteborge, Osle ir Lunde, 
nebuvo siekiama; o dviejų, kurie vis dar priregistruo- 
ti Katrineholme, bei vieno asmens, gyvenančio Stok- 
holme, nepavyko rasti. Apibendrintai imant, su 
trylika asmenų praėjusį vakarą pavyko susisiekti, o 
su šešiais - vis dar ne. 

Iš tų trylikos, su kuriais policijai pavyko pa- 
kalbėti, dauguma buvo visiškai normalūs žmonės, į 
policijos apsilankymą reagavę taip, kaip tikimasi; kai 
neturima ko slėpti. Kai kurie iš jų šį tą prisiminė iš 
mokyklos laikų, tačiau dauguma iš to, apie ką buvo 
klausinėjami, iš esmės neprisiminė nieko. Keletas, 
kurie tebegyveno gimtajame mieste, gerai pažinojo 
ar pažinojotik iš matymo vienas kitą, tačiau kad būtų 
lankę tą pačią parengiamąją klasę, neprisiminė. 

Vienas vyriškis, gyvenantis Katrineholme, Rono 
gatvėje - Peteris Bromanas - pasirodo tapęs vi- 
sišku alkoholiku; ir kai policija įžengė į jo butą, ten 
vyko išgertuvės su dvidešimčia sugėrovų. Policijos 
pasirodymas taikiai nesutiktas - kilo peštynės, bet 
visa laimė, niekas nesužeistas. Pasirodo, kad vyriškis 
jau buvo baustas už daugybę smulkių vagysčių ir 
panašių nusižengimų, tačiau ne už kokį šiurkštų 
prievartos aktą. 

Kai sąrašas pasiekė Tomą Karlsoną, Hamadas 
išdėstė savo su Vestman įžvalgas. 

— Tomas Karlsonas į mūsų apsilankymą reagavo 
labai keistai. Kurį laiką jis stovėjo lyg suakmenėjęs, 
o kitą akimirką jau drebėjo it epušės lapas. Jis 
baisiai prakaitavo ir atrodė sutrikęs. Jam buvo 

sunku suprasti mūsų klausimus ir į juos atsakyti. 
kad tuoj pratrūks verkti. Iš pradžių jis teigė nieko 
iš parengiamosios klasės neprisimenantis, bet po 
to paaiškėjo, kad žaisdavo su kažkokia mergaite, 
vardu Katarina. Tai turėtų būti Katarina Halenius 
iš Halonbergeno. 

- Su ja mums dar nepavyko susisiekti, bet pasi- 
stengsime ir su ja pasikalbėti, - įsiterpė Sandenas. 

— Man susidarė įspūdis, kad jis meluoja, - tęsė 
toliau Hamadas. - Bet ne tik tai; jis buvo tarsi... ir 
velniškai keistas, ar tu, Petra, taip nemanai? 

— Taip, iš tikrųjų, - pritarė Vestman. - Tarsi 
būtų ne viso proto, manyčiau. 

— Jis, be to, neturi jokių draugų, - pasakojo 
Hamadas, - jokios šeimos. Nieko, kas būtų galėjęs 
patvirtinti jo buvimo vietą nužudymų atvejais. „Aš 
visada vienas“, beveik rėkte išrėkė jis kažkuriuo 
momentu. 

— Ar vyriškis turi darbą? - paklausė Sjobergas. 

— Jis dirba laiškininku kažkurioje Jarfalos įmo- 
nėje. Patikrinsime, ką jie ten gali apie jį papasakoti. 
Ne, apibendrintai tariant, be galo keistas tipas, šitas 
Tomas Karlsonas. 

— Mes paėmėme jo batų atspaudus, - tarė Vest- 
man. - Prieškambaryje stovėjo jo batų pora. Ir ap- 
skritai, jis beveik nieko neturi. Butas beveik tuštutė- 
lis. Jokių paveikslų, jokių gėlių, jokių užuolaidų, 
nieko. Keletas baldų, tik tai, kas būtiniausia, šiek tiek 
knygų ir laikraščių, - štai ir viskas. 

— Ar jis elgėsi kaip nors bauginančiai? - pasi- 
teiravo Sjobergas. - Ar pajėgtų toks nužudyti? 

— Jis nė trupučio neatrodė bauginantis, - atsa- 
kė Hamadas. - Atvirkščiai: veikiau kėlė įspūdį, kad 
būtų mirtinai išsigandęs. Ar pajėgtų nužudyti? Iš 

kur man žinoti, kas sukasi jo galvoje. Baimė gal ir 
galėtų tapti priežastimi žmones žudyti. Neturiu 
supratimo. 

— Gerai, jis bent jau iki šiol atrodo rimčiausias 
mūsų kandidatas. Lauksime Hanson analizės pirštų 
ir batų atspaudams. Tęsime likusių asmenų paiešką, 
o Sigtuna susisieks su Oslu, Lundu ir Geteborgu. Kol 
kas ir baigiame. Visiems labai ačiū. 

Sjobergas išjungė konferencinį pokalbį, o Hanson 
susirinko pirštų atspaudų kopijas, kurias dalyvavę 
policininkai atsinešė iš vakardienos vakaro. Vest- 
man profesionaliai paimti batų atspaudai taip pat 
nukeliavo į laboratoriją, kur nuskubėjo ir pati Han- 
son. Likę policininkai, neišskiriant nė prokuroro 
Roseno, dar šiek tiek užtruko susirinkimų kam- 
baryje. | 

— Dabar teks keletą valandų palaukti, kol Bela 
praneš pirmuosius laboratorijos duomenis, - pradėjo 
Sjobergas. - Aš siūlau, kad Eriksonas perleistų visus 
tuos asmenis per nusikaltimų registrą ir panašiai, 
tada pamatysime, ką ten apie juos galima rasti. Vest- 
man vėlaplankys Ingridą Olson. Dabar, turėdami vi- 
sas pavardes, gal įstengsime pažadinti jos miegančią 
atmintį. Aptarkite kiekvieną asmenį ir pamėginkite 
priversti ją atsiminti ką nors apie tuos metus. Hama- 
das su Sandenu toliau medžios likusią personą - 
Katariną Halenius iš Halonbergeno. 

— Tas Tomas Karlsonas, - pratarė Rosenas, - ar 
nereikėtų pasiųsti poros vyrų, kad jį pasektų? 

- Manau, kol kas dar per anksti, - atsakė Sjo- 
bergas. - Palauksime laboratorijos rezultatų ir tada 
nuspręsime, ko imtis. Mes juk nieko apie jį nežino- 
me. Gal jis tiesiog drovus ir savimi nepasitikintis. 

Rosenas sutiko, ir susirinkimas baigėsi. Petra 
ir vėl ieškojo nebylaus kontakto su prokuroru. Jis 


285 


lėtai dėliojo dokumentus nepakeldamas akių. Kai 
pagaliau baigė, visi iš pasitarimų kambario jau buvo 
spėję išeiti, išskyrus Petrą, kuri sąmoningai delsė. 
nekeisdamas veido išraiškos ar balso intonacijos, 
ištarė tai, kas glūdėjo mintyse: 

— Šitai - kur kas svarbiau. Daryk, ką turi daryti. 
Penktą valandą susitiksime mano biure. 


X X X 


Kitą rytą nubudęs iš pradžių nesuprato, kur 
besąs. Sapne jis ėjo ilgu lieptu. Po lieptu tikriausiai 
tyvuliavo vanduo, bet jo negalėjai matyti, nes viską 
buvo apgobusi tiršta migla, virstanti aplink jį dide- 
liais garų kamuoliais. Buvo įdienoję ir labai šalta, 
jis vilkėjo raudoną dygsniuotą striukę, slidinėji- 
mo kelnes ir avėjo juodus gremėzdiškus aulinius, 
suvarstytus mėlynais raišteliais. Kiekvienąsyk jam 
kvėptelėjus, iš nosies šnervių vertėsi garas. Už nu- 
garos girdėjo vaikų balsus; jie rūke jo nematė, ta- 
čiau žinojo, kad jis ten yra, nes balsai vis artėjo. 
Neįmanoma įžiūrėti, kur baigiasi lieptas, bet jis vis 
ėjo ir ėjo; lieptas buvo labai ilgas. Staiga jis pajuto, 
kad po kojomis nieko nebėra, ir ėmė kristi, ore mo- 
juodamas rankomis, žemyn į šaltą drėgną prarają. 
Atmerkęs akis nustebęs pamatė, kad aplinkui vi- 
siškai šviesu. Minutėlę gulėjo nejudėdamas ir laukė, 
kol į jį sugrįš tikrovė. Pamažu sapnas atleido savo 
gniaužtus, ir jis suvokė begulįs nenusirengęs lovoje. 
Kambaryje plieskė šviesos, langų roletai nenuleisti. 
sipalaidavęs gulėjo, įsiklausydamas į save. 

Pagaliau sukilo alkis. Įnirtingai suurzgė pilvas, 
reikalaudamas pusryčių, ir jis pasirąžęs atsisėdo 

ant lovos krašto. Pažvelgė pro langą, kur jau spėjo 
prašvisti, o tai reiškia, kad į darbą pavėlavo. Jokio 
skirtumo, nes ir taip neplanavo ten važiuoti. Šian- 
dien jis susiras moterį, kurios jau labai, labai seniai 
nebuvo sutikęs; ir kai apie tai pagalvoja, jam net 
skrandį sutraukia, tarsi važinėtųsi atrakcionų kal- 
neliais. 


X X X 


Ji lėtai žingsniavo šlapiu šaligatviu, lyg ko nors 
lūkuriuotų arba tarsi kiekvienas žingsnis jai būtų 
skausmingas. Karts nuo karto sustodavo ir pabaks- 
nodavo koja pūvančius rudens lapus ar kokią jau 
spėjusią pajuosti sniego sąnašą, liudijusią žiemišką 
vakar dienos orą. Vienoje rankoje ji nešėsi nedidelį 
kelioninį krepšį, o antrąją buvo giliai įsikišusi į 
palto kišenę. Apykaklė pastatyta, kad apsaugotų 
nuo žvarbių vėjų. Praeidama pro gerai pažįstamus 
metalinius vartus, ji stabtelėjo ir ilgai stovėjo, tyri- 
nėdama didelį sodą su vaismedžiais. Nors pats vi- 
durdienis, bet lauko šviestuvai buvo įžiebti, ir senas 
rausvas medinis namas atrodė svetingai, nors jį 
juosė aukšta tanki gyvatvorė. Po valandėlės ji ir vėl 
ėmė taip pat lėtai žingsniuoti, nors toli nenuėjo. Už 
penkiasdešimties metrų apsisuko ir lėtai nupėdino 
vartų link, kur ir vėl liko susimąsčiusi stovėti. 


Tomas įsitempęs ją sekė. Nebuvo jos matęs daugelį 
metų, bet ji pernelyg nepasikeitusi. Netrukus, sutel- 
kęs drąsą, jis leisis atpažįstamas, bet pirmiau turi į ją 
šiek tiek pažiūrėti. 

Jis buvo gerai pasislėpęs; tupėdamas už auto- 
mobilio, pastatyto tolėliau gatvėje, kitoje šaligatvio 
pusėje, ir liktų nepastebėtas, jeigu moteris netikėtai 

būtų žvilgtelėjusi jo pusėn. Ji dar keletą kartų pa- 
vaikštinėjo pirmyn ir atgal, kol pagaliau su vargu 
atidariusi sunkius vartus, žengė vidun žvyro takeliu, 
vedančiu namolink. Tomas pakilo iš savo slėptuvės ir 
maudžiančiais keliais kirto gatvelę. Ir kai ryžtingais 
žingsniais paėjęs šaligatviu vartų link pasilenkė, kad 
išvengtų šaltų šakų, nusvirusių virš šaligatvio, už 
savęs išgirdo variklio garsą. Refleksyviai atsisuko, 
kad pažvelgtų į automobilį, ir nustebęs pamatė, kad 
už vairo - vakarykštė policininkė. Ji sulėtino greitį, 
pasuko į šalį link jo ir nuleido automobilio langą. 
Tomas pajuto, kaip jį vėl užvaldo vakarykštis siaubas 
ir, nesuvokdamas kodėl, pasileido bėgti. 


X X X 


Petra Vestman sėdėjo automobilyje pakeliui į In- 
gridos Olson namus Senojoje Enšedėje ir jaudinosi, 
kas bus pasakyta Hadaro Roseno kabinete darbo 
pabaigoje. Ji visiškai nenumanė, kokios nuostatos 
jis laikosi, nes Rosenas - ne iš tų tipų, kurie kaip 
nors regimai reikštų jausmus. Jei nekalbėsime apie 
pyktį. Arba jis rekomenduos Atsakomybės tarny- 
bai, AT, pareikšti jai papeikimą, arba atsižvelgs į jos 
pageidavimą ir leis paskirti Pederiui Frikui sekimą. 
Abi alternatyvos buvo vertos pasukti galvą, tačiau to 
ji daryti dabar negalėjo. Vis dėlto jos pilvas streikavo, 
ir ji jau kelis kartus sulakstė į tualetą, nors įprastai 
pakakdavo vieno karto per dieną. 

Įsukus į architektūrišką Okerbešo gatvę, jai lai- 
kinai pavyko nustumti svarstymus apie susitikimą 
pas prokurorą į šalį ir atsiduoti minčiai, kad štai čia 
vieną gražią dieną ji norėtų gyventi. Dailiame sename 
name su augalotu sodu ir svyrančiomis vijoklinėmis 
rožėmis, daržovių salele, kuria galėtų rūpintis, ir su 

veja šuniui palakstyti. Gal taip pat ir su vaikais, jei 
tokių susilauktų. Maloniais kaimynais, su kuriais 
būtų gera sėdėti po vaismedžiais ir gurkšnoti vyną. 
Surengti grilio šventę ir lošti kroketą. Lapkričio 
mėnesį viskas atrodė tuščia ir nyku, bet pavasarį 
ir vasarą aplinka atsigauna, gali tuo neabejoti. 
Išsineriama iš šiltų drabužių, ir vaikai, pasipylę į 
gatvelę, čia žaidžia futbolą, šokinėja klases. 

Staiga ji išvydo susikūprinusį vyrą, žingsniuojantį 
šaligatviu. Kažkas jame pažįstamo, tačiau jai dar 
nespėjus iki galo sumąstyti, jis atsisuko ir pažvelgė jai 
tiesiai į akis. Juk čia - tas pats vakarykštis tipas, To- 
mas Karlsonas! Ką jis čia rezga? Ji instinktyviai prie 
jo privažiavo ir nuleido šoninį langą. Dar nespėjus 
praverti burnos, jis pasipustęs padus ėmė bėgti. 
Iššokusi iš automobilio, ji pasileido iš paskos. Jis bu- 
vo nutolęs kokius penkiolika-dvidešimt metrų, ir ji 
spėjo pagalvoti, kad geriau būtų vijusis automobiliu; 
bet dabar - per vėlu. Jis dūmė neatsigręždamas gat- 
ve aukštyn. Jis - vyras, o ji - moteris, tačiau gerai 
treniruota; jai visada buvo lengva bėgti. Nepaisant 
varžančių žiemos drabužių, vijosi jį, tačiau neturėjo 
jokio supratimo, ką darys, jeigu pasivys. Tarnybinį 
ginklą buvo palikusi policijos skyriaus seife, o dėl 
ginklo lankantis pas Ingridą Olson jokio nurodymo 
nebuvo duota. Ji žinojo, kad policijos automobilyje 
be skiriamųjų ženklų yra padėti antrankiai, tačiau 
kaip juos dabar pasiimsi? 

Dar prieš įkalnės viršūnę, kur Olvonbakenas 
kerta Okerbešo gatvę, jį pasivijo. Puolė visu svoriu 
jam ant nugaros, ir jis parkrito tiesiai ant šlapio as- 
falto. Užsėdusi ant jo, užlaužė rankas už nugaros. Po 
to keletą sekundžių atsipūtė ir iš vidinės kišenės iš- 
siėmė mobilųjį. Paskambino Sjobergui, kuris kaip- 
mat atsiliepė, jai dar neišgirdus signalo. 

— Čia Petra, - supūškavo ji į telefoną. - Sulaikiau 
Tomą Karlsoną prie Ingridos Olson namų. Man rei- 
kalingas pastiprinimas; nedelsiant. 

Tada ji nuspaudė mygtuką baigti pokalbiui ir 
telefoną įsikišo į kišenę. 

— Tu sulaikomas įtariant Hanso Vanerbergo, 
Anos Kristinos Videl, Lisos Lotos Nilson ir Karinos 
Ahonen Gustavson nužudymu. Gulėk ramiai ir ne- 
judėk; ir nusiramink, supratai? 


X X X 


Tomas nieko neatsakė ir iš balos nesijudino, bet 
ašaroms riedant jo veidu, jautė, kaip geliantis asfalto 
šaltis skverbiasi pro odą į skruostus ir į visą kūną, 
kol galų gale apkabina jo širdį, iš kurios lieka tik 
mažytis aštrus ledo gabalėlis. 

Po dvylikos minučių jis jau su antrankiais sė- 
dėjo galinėje policijos automobilio sėdynėje, visas 
drebėdamas nuo šalčio. 


PIRMADIENIO POPIETĖ 


Sjobergas ir vėl sėdėjo prie darbo stalo, pasidėjęs 
priešais save sumuštinį; jam ir dabar sunkiai lin- 
do tie sausi pietūs. Kaip tik šiuo metu keletas po- 
licininkų sėdėjo automobilyje pakeliui į miestą, 
užpakalinėje sėdynėje veždami įtariamą serijinį 
žudiką. Keturiasdešimt ketverių metų vyriškį, kuris 
niekada nebuvo teistas, kuriam niekada neprireikė 
turėti reikalų su teisėsauga, niekada nėra kaip nors 
iš kitų išsiskyręs - gyveno savo tykų gyvenimėlį 
vienui vienas mažame bute Kungsholme. Visada 
apmokėdavo sąskaitas, nėra nieko prašęs iš sociali- 
nės rūpybos, nėra bendravęs su psichikos gydymo 
įstaigomis. Ir vis tiek jie sulaikė jį, įtardami mažiau- 
siai keturiomis sadistinio pobūdžio žmogžudys- 
tėmis. 

Tai kėlė nuostabą. Kas galėjo jam nutikti, kad 
išprovokuotų pačias tamsiausias jėgas? Aukos, beje, - 
žmonės, kurių jis nebuvo sutikęs nuo pat vaikystės; 
ir - labai ankstyvos vaikystės. 

Kai naujiena apie sulaikymą pasiekė Sjobergo 
ausis, jau spėjus parūpinti pastiprinimą Vestman, 
jis atšaukė į skyrių Sandeną su Hamadu iš Halon- 
bergeno, kur jiedu ieškojo vienintelio Stokholmo 
apylinkėse gyvenančio ir dar nesurasto asmens iš 
Ingridos Olson buvusios ikimokyklinės klasės. Da- 
bar jie veikiausiai automobiliu važiuoja atgal į polici- 
jos skyrių, nusiteikdami parengiamajam tardymui, 

kur Tomui Karlsonui bus pareikštas įtarimas nusi- 
kaltimu. Pats Sjobergas prieš susitinkant su Karl- 
sonu sukandęs dantis svarstė, kaip jam seksis dirbti, 
matant numanomą siaubą ir nervingumą. Gal jiems 
reikėtų pasirūpinti psichologu? Ne, tokie dalykai 
tegu palaukia. Pirmiausia svarbu patikimai nustaty- 
ti, kad jie sulaikė iš tiesų nusikaltusįjį ir kad tolesnių 
aukų bus išvengta. 

Suskambo telefonas - jau nebežino, kelintą 
kartą: šį priešpietį jis vargiai spėjo atsiliepinėti į vi- 
sos šalies kolegų, susijusių su tyrimu, skambučius, į 
žurnalistų, norėjusių sužinoti apie Vanerbergo tyri- 
mo eigą, klausimus, į prokuroro, policijos viršininko 
ir daugybės kitų skambučius. Bet jis vis tiek pareigin- 
gai atsakinėjo. Dabar buvo jo svainė Mija, norėjusi 
su juo kalbėti. 

— Aš kai ką patikrinau, kaip buvome susitarę, 
ir turiu šiek tiek informacijos, kuri, manau, tave 
sudomins. 

Per tą sumaištį, kai uždususi Petra Vestman 
šaukėsi pastiprinimo, Sjobergas pamiršo, kad buvo 
prašęs svainę pagelbėti. Idėja pamėginti atkurti 
prieš keturiasdešimt metų Ingridos Olson klasėje 
tvyrojusias nuotaikas ir socialinį jėgų pasiskirstymą 
dabar atrodė perteklinė. 

— Taip, iš tikrųjų, - pasakė jis mandagiai. - Mes 
sučiupome įtariamąjį žmogžudystėmis, bet vis tiek 
pasakok. Netrukus su juos susitiksiu, tad gali būti 
svarbu turėti šiek tiek raumenų. 

— Ar tik ne Tomą Karlsoną būsite sučiupę, by 
any chance? 

Sjobergas valandėlę pritilo, bet netrukus atsakė: 

— Negaliu į tai atsakyti. 

- Žinoma, kad gali, nes kitaip nepasakosiu, ką 
išsiaiškinau. O tai turėtų tave sudominti, nes aš juk 

žinojau, kuo jis vardu. Tiesa? 

— Gerai jau, gerai, - atsiduso Sjobergas. - Tai 
klok. 

— Kalbėjausi su tuo bičiuliu Katrineholme, su 
kuriuo man patinka pasišnekučiuoti apie vaikystės 
prisiminimus. Kaip tik todėl, kad jo labai gera at- 
mintis. Mes abu vienmečiai, ir pasirodo, kad jo 
jaunesnis brolis, Stafanas Eklundas, iš tikrųjų lankė 
tą pačią parengiamąją mokyklą. Ir mano bičiulis, ir 
jo mama šį tą iš anų laikų prisiminė. O pats mažėlis 
broliukas, anaiptol - neprisiminė nieko. Policija jau 
buvo su juo susisiekusi, bet jam - tamsus miškas. 

- Tai šauk pagaliau, - paskatino nekantriai 
Sjobergas. 

Ž nora tuoj išgirsi. Tuo metu jie gyveno 
gana prastoje aplinkoje. Statėsi namą ir turėjo iš ten 
išsikraustyti vos tik šis bus baigtas, bet kažkurį laiką 
parengiamąją klasę Stafanas lankė ten. Tikriausiai 
ten siautėjo šutvė tikrų padaužų, ir mama visai nesi- 
džiaugė jo draugužiais. Jie mušdavosi, blogai elgėsi; 
o visų aršiausi, pasižymėję kaip tikri nenaudėliai, 
buvo du iš tų vaikų. Atspėk, kuo vardu? 

— Ne, paklausysiu. 

— Hansas ir Ana Kristina. 

— Po galais... 

- Hansas ir Ana Kristina besąlygiškai domina- 
vo ir siundė kitus vaikus ant poros vargšelių, kuriuos 
jie išrinko būti klasės skriaudžiamais viščiukais. 
Vienas iš jų - Tomas Karlsonas; kita - mergaitė. Ir 
abiems kliūdavo kiekvieną mielą dieną. Dalyvaudavo 
visa klasė, taip pat ir Stafanas - didžiam jo motinos 
nusivylimui. Jis darė tai, ko iš jo buvo laukta, ir 
spaudžiamas grupės, nesugebėjo suvokti, kas yra 
gerai, o kas blogai. Su tais vaikais jie elgėsi siaubingai, 
kas kartą vis baisiau ir baisiau. Negana, kad mušė 

ir daužė, vienąsyk kažkurį net mėgino skandinti, 
nukirpo plaukus, suplėšė jų drabužius, kažkurį jų 
paguldė ant gatvės prieš atvažiuojantį automobilį, 
išmušė dantis; visomis prasmėmis - žiaurus fizinis 
ir psichinis susidorojimas. Ar gali įsivaizduoti? Jiems 
tada buvo tik šešeri! 

— Ir koks gali būti žmogus po tokių kankini- 
mų? - paklausė susimąstęs Sjobergas. 

- Tokiame miestelyje kaip Katrineholmas ga- 
lioja taisyklė, - tęsė Mija, — jei vieną kartą tapai 
paženklintu, niekada to nenusikratysi. Aš įsivaiz- 
duoju, kad patyčios ne tik nesibaigia savaime, bet ir 
tęsiasi vėliau, mokykloje ir, ko gero, kokiomis nors 
formomis vis tiek pasireiškia, kol žmogus iš tos 
vietos neišsikrausto. O ir po to sunku susigrąžinti 
savąjį aš. Tikriausia tai buvo tie vaikai, kurie viską 
pradėjo, bet po to perėmė kiti, pratęsdami tradiciją. 

- O Karina Ahonen, kur ji atlieka kokį vaid- 
menį? 

— Atrodo, kad būtent ji laikė visas vadžias. Daili 
lėlytė, gudrus sutvėrimas, pati niekada nesiimda- 
vusi smurto, bet inicijuodavo psichologinį terorą. 
Būtent ji nuspręsdavo, kas gerai, o kas - ne. Visi ją 
dievino, tiek suaugusieji, tiek ir vaikai, bet iš tikrųjų 
ji buvo uoliausia kurstytoja ir nuomonės formuotoja. 
Neigiama prasme. 

— Skamba taip, tarsi kalbėtume apie mafijos or- 
ganizaciją, bet vis dėlto čia - šešiamečiai vaikai, - 
atsiduso Sjobergas. 

- Žmogus savęs nepaneigia. Pasaulis valdomas 
valdžia ir prievarta; visuose lygmenyse. 

— O Lisa Lota? 

— Tikra mušeika. Kvaila pakalikė, baisiausiai 
trokštanti pripažinimo. Darė, ką ir visi kiti, tik gero- 
kai smarkiau. 

- Bet Ingrida Olson, kaip spėju, nieko nesiėmė? 

— Visiška tiesa, - atsakė Mija. - Stafano mama 
keletą kartų stengėsi su ja pasikalbėti apie vaikus 
apėmusią prastą nuostatą, bet nesulaukdavo jokio 
dėmesio. Ingrida Olson laikė, kad jos darbas - saugo- 
ti ir užsiimti su vaikais tuo metu, kai jie yra mokyk- 
loje. Mokyklos teritorijoje nekildavo jokių barnių, o 
to, ką vaikai vieni kitiems prikalba, ji negalinti su- 
valdyti. Už tai, kas vyksta anapus mokyklos vartų, 
vaikams pro juos išėjus, ji nėra atsakinga. Vaikai ir 
jų tėvai patys turi savimi pasirūpinti, tokia buvo jos 
nuomonė. Vargšelis Tomas buvo visiškas beteisis. 
Pagaliau, po keturiasdešimties metų, jis apsisprendė 
imti reikalą į savo rankas. Tai kas dabar, po velnių, 
bus? 

— Pažiūrėsim, - atsakė Sjobergas. 


Tomas Karlsonas buvo normalaus sudėjimo, šiek 
tiek žemėlesnio už vidutinį ūgio, neišsiskiriančios - 
kaip įprastai vadinama - išvaizdos vyras. Buvo 
rusvų plaukų, kurie prieš keletą savaičių turėtų būti 
pakirpti, vilkėjo mėlynus džinsus ir tokius pat med- 
vilninius marškinius. Sjobergas prisistatė ir likęs 
keletą minučių sėdėti apklausos kambaryje lauk- 
damas Sandeno, tylomis tyrinėjo Karlsoną. Atrodo, 
kad įtariamajam nė motais jį stebintys žvilgsniai; 
jis tik sėdėjo nudėręs akis į savo rankas. Neatrodė, 
kad būtų ypač įsibaiminęs ar nervintųsi, kaip buvo 
linkęs manyti Sjobergas; veikiau - sugniuždytas. 
Jo mėlynos akys buvo liūdnos, o laikysena liudijo 
neviltį. 

Sandenui įėjus į apklausos kambarį, jis žvilgtelėjo 
aukštyn, kiek pasimuistė ant nepatogios kėdės ir 
ištiesė nugarą. 

— Taigi, tu - Tomas Karlsonas, - pradėjo Sjo- 

bergas. - Čia - kriminalinio skyriaus inspektorius 
Jensas Sandenas. Ir mes esame čia, kad išgirstume iš 
tavęs apie Hanso Vanerbergo, Anos Kristinos Videl, 
Lisos Lotos Nilson bei Karinos Ahonen Gustavson 
nužudymą. Ar pažįsti žmones, kuriuos dabar iš- 
vardijau? 

į akis. 

- Taip, - atsakė jis. - Mes lankėme tą pačią pa- 
rengiamąją mokyklą. 

- Kodėl tu juos nužudei? 

Nesulaukęs jokio atsakymo, Sjobergas tęsė: 

- Čia vyksta vadinamasis parengtinis tardymas. 
Tai pirmas tardymas, vykdomas apklausiant įta- 
riamąjį tuoj pat po sulaikymo. Vėliau bus vykdoma 
ir daugiau apklausų, per kurias tu turi teisę būti 
sykiu su advokatu arba juristu patarėju. Ar supranti, 
ką tau sakau? 

- Taip. 

- Ar prisipažįsti įvykdęs šiuos nusikaltimus? 

Tomas šiek tiek padelsė, bet po to atsakė: 

- Ne. 

— Kaip manai, kodėl mes užkliuvome kaip tik už 
tavęs? 

— Nežinau, - atsakė Tomas. 

— Ką tu veikei šalia Ingridos Olson namų? - 
paklausė Sjobergas. 

— Baiminausi, kad jai gali kas nors atsitikti. 

- Štai kaip, tikrai jau, - tarė Sjobergas. - Bet juk 
ne aš, o tu sėdi štai čia, pas mus, saugiai pasodintas. 
Daugiau žmogžudysčių nebeįvyks. Ar liūdi, kad tavo 
mokyklos draugai nebegyvi? 

Užuot atsakęs, Tomas barbeno pirštų galais vie- 
nas į kitą. Į duris pabeldė, ir Sandenas nuėjo ati- 
daryti. Vestman pamojo jam išeiti į koridorių, ir 

galėjai girdėti juos šnibždantis, tačiau apie ką — 
nesuprasi. 

— Tau tai buvo sunkus metas, kaip suprantu, - 
tęsė Sjobergas. 

Tomas klausiamai pažvelgė į jį, tačiau tylėjo. 

— Paruošiamojoje mokykloje, - tarė Sjobergas. — 
Tau nebuvo ten lengva, esu apie tai girdėjęs. Ar gali 
man papasakoti, ką jie su tavimi darė? 

— Jie mušė mane, - tarė Tomas. 

— Visi vaikai mušasi. Tai neatrodo kaip nors pa- 
vojinga. 

Tomas išraudo. Sjobergas tylomis jį stebėjo; į kam- 
barį įėjęs Sjobergas pašnibždėjo kažką jam į ausį. 

- Ir dabar tu nusprendei trinktelti atgal, - tarė 
Sjobergas minkštai. 

Jis pastebėjo, kaip ant vyro kaklo išryškėjo krau- 
jagyslė. Gal ir esama nematomo įniršio, kuris slypi 
po neryžtinga išore? 

— Tada papasakok, ką tu veikei pas Ingridą Olson 
prieš dvi savaites pirmadienio vakare, kai būtent ten 
buvo nužudytas Hansas Vanerbergas. 

Jokio atsakymo. Nutaisęs išmiklintą šypseną, Sjo- 
bergas tęsė šilkiniu balsu: 

— Mes turime nenuginčijamų įrodymų, kad 
tu ten buvai. Radome tavo batų atspaudus sode, o 
visai netrukus turėsime ir tavo pirštų atspaudus 
nuo nužudymo įrankio. Jau kartą pričiupome ta- 
ve meluojantį. Esi tvirtinęs, kad tą vakarą buvai 
namuose, bet mes žinome, kad buvai Enšedėje, 
Okerbešo kelyje. Ką ten veikei? 

Dabar Tomas sėdėjo visas išraudęs, tačiau susi- 
ėmęs atsakė į klausimą: 

— Ten atsekiau paskui Hansą Vanerbergą. 

- Na štai. Ten atsekei paskui Hansą Vanerbergą. 
O tada? 

Sjobergas pergalingai šypsojosi. 

— Tada - nieko. Jis įėjo į namą, o aš laukiau lau- 
ke, bet išeiti jis taip ir nebeišėjo. Taigi aš nuvažiavau 
namo. 

- Taip, nenuginčijamas paaiškinimas, - tarė Sjo- 
bergas kiek sarkastiškai. - Bet netrukus turėsime 
pirštų atspaudus nuo žudymo įrankio, ir ką tada 
pasakysi? 

Į tai jis atsakymo neturėjo, tačiau žvilgsnis, kurį 
sutiko, buvo bemaž apimtas siaubo. Sjobergas ne- 
pasidavė ir toliau klausinėjo: 

- Kodėl tu apskritai paskui jį ėjai? 

- Pamačiau jį atsitiktinai gatvėje. Pasidarė smal- 
su. 

— O kaip dėl Anos Kristinos Videl, ją taip pat 
paprasčiausiai pasekei? 

Sjobergas tik gaudė šansą ir tai puikiai žinojo, 
tačiau pataikė. 

— Ašją susiradau. 

— Taip paprastai? Nužudymo vakarą? 

Tomas atsakydamas linktelėjo. 

- Ir dėl jos pasidarė smalsu? 

- Taip. 

Sjobergas negalėjo patikėti savo ausimis. Iki šiol 
jie neturėjo jokių liudijimų apie Tomo Karlsono bu- 
vimą Skarholmene, bet štai jis sėdi čia ir lyg niekur 
nieko prisipažįsta, kad ten buvęs. 

- Ir ką tada pamatei? Gal žiaurią žmogžudystę? 
Kurią pats ir įvykdei? 

Tomas nervingai pašiūravo pirštais kelius. 

— Pamačiau lankytojus, - atsakė jis. - Buvo ne 
vienas tą vakarą ten apsilankęs. 

- Tada kokie tai buvo tipai? Žudikai? 

Akimirksnį padvejojęs, Tomas sutiko Sjobergo 
žvilgsnį. 

— Klientai, - tarė trumpai, vėl nuleisdamas akis. 

Sjobergas tylėdamas valandėlę tyrinėjo tą nekal- 
bų vyrą. Sandenas, iki šiol nepravėręs burnos, per- 
ėmė apklausą: 

— Dar mes turime Lisą Lotą Nilson; ką žinai apie 
ją“ 

— Ji nebegyva. 
— Ar neatsitiko taip, kad tu ir ten atsidūrei jos 
nužudymo laiku? 

— Ne. Apie tai perskaičiau laikraštyje. 

— Meluoji ir net nemirksi, - tarė Sandenas. - 
Netrukus turėsime neginčijamus tavo pirštų at- 
spaudus iš visų nužudymo vietų. Tada galėsi pasakoti 
ką tik nori, bet tavęs laukia kalėjimas iki gyvos 
galvos. Jei nieko išmintingo taip ir neturi pasakyti, 
greičiau baikim šią beprasmišką apklausą. 

Vienintelis atsakymas - papurtė galvą. Tada 
Sjobergas paskelbė, kad apklausa baigta ir pareiškė 
pageidavimą, kad Tomas Karlsonas būtų nuvesdin- 
tas į kamerą. 


X X X 


Tomas nežinojo, iš kur kyla ta jo ramybė, tačiau 
automobilyje pakeliui į kalėjimą staiga jį užplūdo 
netikėtas saugumo jausmas. Nors ką tik sėdėjo ste- 
riliame tardymo kambaryje sulaikytas už labai rimtą 
nusikaltimą, ten buvo žmonių, kuriems jis rūpėjo, 
buvo už jį atsakingi. Su juo kalbėjosi; jie pasirūpins, 
kad jis išsimiegotų, turėtų ką valgyti, kad vilkėtų 
švarius drabužius ir kad savęs nežalotų. Tikriau- 
siai jį smerkia, bet jis juk - Žmogus, todėl kelia jų 
susidomėjimą. Jis jautėsi tarsi vaikelis, sūpuojamas 
saugiame glėbyje. Niekas nebegalėjo nuskriausti jo 

daugiau, negu jis yra save nuskriaudęs. Pašaipus po- 
licininko tonas ir provokuojančiai gudrūs klausimai 
kėlė jo savivertę; jis buvo svarbus asmuo. 

Tačiau einant į sulaikymo celę, kur jis turės pra- 
leisti valandas iki pasirodant advokatui, nutiko kai 
kas, kas privertė jį persigalvoti. Antrankiais sura- 
kintą Tomą ir du jį lydinčius pareigūnus Krono- 
bergo kalėjimo koridoriais vedė augalotas kalėjimo 
prižiūrėtojas. Jie praėjo pro laisvalaikio kambarį, 
kuriame sėdėjo keli jauni vyrai lošdami korto- 
mis. Vienas jų šūktelėjo prižiūrėtojui, norėdamas 
sužinoti, ką šis su savimi vedasi. 

— Naują draugelį, - trumpai atsakė prižiūrėtojas 
nesustodamas. 

Šimtąją sekundės dalį Tomas sutiko jaunojo vyro 
žvilgsnį, bet to pakako, kad viskas nueitų perniek. 
Niekam nespėjus susivokti, kas čia darosi, vyras 
metėsi ant Tomo ir trenkė jam savo galva į veidą. To- 
mas nukrito ant žemės. Kalėjimo prižiūrėtojui, kuris 
buvo gerokai stambesnis už smurtautoją, nesun- 
kiai pavyko šį apraminti, kol abudu policininkai 
šiurkščiai atplėšė Tomą nuo grindų, nė trupučio 
nesijaudindami, kad jis sužeistas. Kraujas plūdo iš 
nosies merkdamas jo drabužius, kol jis kabojo tarp 
jų. O kai akyse vėl prašviesėjo, jį aplankė mintis, kad 
pareigūnams jis - ne mažiau pavojingas Žmogus už 
tą, kuris jį sumušė. Be to, ėmė nutuokti, kad kalėjime 
jis nepajėgs sėdėti. Be jokių abejonių, tai būtų šimtus 
kartų blogiau, nei lankyti parengiamąją mokyklą. 


X X X 


Sjobergas iš apklausos kambario išėjo nepaten- 
kintas. Jam nepavyko perprasti to keisto vyro. Jis 
nerodė jokių pastangų nei gintis, nei pasiaiškinti. 

Gal norėjo patekti už grotų; gal jis - vienas iš tų nu- 
sikaltėlių, kurie nori būti paslaptingi ir puikuotis 
savo niekšybėmis? Ir jo istorija labai keista. Tai, kad 
jis pripažino atsekęs Hansą Vanerbergą ligi Ingridos 
Olson - vienas dalykas, jie turėjo įrodymų, kad jo 
ten būta; tačiau kodėl jis prisipažino susieškojęs Aną 
Kristiną Videl? Ir kodėl tada neprisipažino tą patį 
padaręs su Lisa Lota Nilson bei Karina Ahonen Gus- 
tavson? Čia - kažkas nesutampa. Viskas taip aišku, 
kad aiškiau nė negali būti, tačiau Tomo Karlsono el- 
gesys apklausos kambaryje lieka paslaptingas. 


— Nesveikas velnias, - tarė Sandenas, kai po kelių 
minučių abudu sėdėjo Sjobergo kabinete kiekvienas 
su savo puodeliu kavos. 

— Taip manai? - tarstelėjo Sjobergas. 

- Tai aišku, kad nesveikas; juk nužudė keturis 
žmones. 

- O kas, jeigu to nepadarė? Kas, jei pirštų at- 
spaudai nesutaps? 

— Tai aišku, kad sutaps. Juk nenori pasakyti, kad 
abejoji? 

— Ne, - atsakė Sjobergas, - aišku, kad tai jis. Bet 
per apklausą, manau, jis laikėsi keistai. 

— Kodėl? - pasiteiravo Sandenas. 

— Prisipažino, kad buvo dviejose nužudymo vie- 
tose, tačiau - ne numeris trys ir ne numeris keturi. 

- Galjis sutrikęs. Gal jis nesuvokia, ką padaręs. 

— Tu ir pats taip nemanai, - atsainiai tarė Sjo- 
bergas. - Viena vertus, jis išsigandęs ir sunerimęs, 
o kita - nieko nedaro, kad paneigtų kaltinimus. Ar 
bent jau kvailai mums meluotų apie lengvinančias 
aplinkybes. 

— Jis dar nėra suradęs savo „tikrojo aš“, - pasiūlė 
Sandenas. 

— Ne, turbūt kad ne, - mąsliai atsakė Sjobergas. 
Jo vaikystė buvo sunki. 

— Iš kur tu tai ištraukei? - nustebęs pasiteiravo 
Sandenas. 

Sjobergas patikliai atpasakojo visą istoriją apie 
privatų svainės tyrimą, ir Sandenas, perbraukęs pirš- 
tais per lūpas, patvirtino tylėsiąs. 

— Nabagas nelabasis! - ištrūko jam, kai Sjober- 
gas baigė pasakoti. - Įdomu, kaip tai vargšei mer- 
gaitei gyvenime susiklostė. Jeigu jau jis tapo serijiniu 
žudiku, tai kas galėjo iš jos išaugti? 

- Gal ir paprastas taikus žmogus, - tikėjosi Sjo- 
bergas. - Daug vaikų patiria sunkumų, bet kažkokiu 
stebuklingu būdu jie šiaip ar taip tampa žmonėmis. 

Jų pokalbį nutraukė ant Sjobergo darbo stalo 
suskambęs telefonas. Skambino Lenartas Jūsefsonas, 
Ingridos Olson kaimynas, anksčiau liudijęs, kad 
du vyrai praėjo pro jo langus Okerbešo gatvėje tą 
nužudymo vakarą. Šį kartą jis norėjo pranešti, kad 
viena jam nepažįstama moteris keletą kartų prieš 
pietus praėjo gatve, kol pagaliau įžengė pro Ingri- 
dos Olson vartus. Jūsefsonas taip pat pastebėjo, kaip 
policija sučiupo Tomą Karlsoną, todėl ilgai dvejojo, 
ar jam skambinti ir papasakoti apie nepažįstamą 
moterį, tačiau galų gale apsisprendė tai padaryti. 
Sjobergas padėkojo už nuorodą, tačiau nustūmė 
šalin kaip tyrimui neaktualią. Tikriausiai tai buvo 
tik Margita Olofson, atėjusi aplankyti Ingridos Ol- 
son ir pažiūrėti, kad ji tinkamai būtų įsikūrusi savo 
namuose po ilgai trukusio išvykimo. 

Tuoj pat po to vėl suskambo telefonas, ir šį kartą 
iš kriminalistikos laboratorijos skambino Hanson, 
pranešdama, kad Tomo Karlsono pirštų atspaudai 
nesutampa su paliktaisiais nusikaltimo vietose. Ji 
galėjo konstatuoti, kad tie gauti pėdsakai priklausė, 

matyt, tam pačiam asmeniui; tačiau tas asmuo nėra 
identiškas Tomui Karlsonui. Tai buvo tarsi šaltas 
dušas ir abiem policininkams, ir visam tyrimui. 
Nespėjęs pamiršti ką tik vykusio pokalbio su Lenartu 
Jūsefsonu, Sjobergas nedelsdamas priėmė išvadą, 
kad du vyrai, pastebėti prie Ingridos Olson namo 
nužudymo vakarą, turėjo būti Tomas Karlsonas ir 
dar vienas asmuo, nusikaltimo bendrininkas. 

Per kelias tolesnes valandas, kol jie laukė į polici- 
jos skyrių ateinančio Tomo Karlsono advokato, buvo 
pateikta dar keletas kriminalistikos laboratorijos 
raportų; ir pasirodo, kad keturiose nužudymo vie- 
tose palikti pirštų atspaudai nesutampa su nė vieno 
iš Ingridos Olson buvusios parengiamosios klasės 
mokinių duomenimis. 


X X X 


Katarina darnespėjo nusivilkti palto. Sėdėjo prieš- 
kambaryje ant savo kelioninio krepšio ir mintyse 
vėl iš pradžių suko įvykusią sceną. Kelintą kartą iš 
eilės net nepasakytų, bet vienas dalykas buvo aiškus: 
tai visai ne taip, kaip ji įsivaizdavo. Pasibaigti turėjo 
visai ne taip, oji - ir vėl viena, nesuprasta. 


Pavaikščiojusi gatve pirmyn ir atgal, pagaliau 
ji sukaupė drąsą, įėjo pro vartus ir pakilusi pa- 
skambino į duris. Širdis plakė tarsi kas daužytų 
plaktuku, bet nusiteikusi ji buvo optimistiškai. Visa 
viltis - jos senoji parengiamosios klasės mokytoja. 
Panelė Ingrida mylėjo vaikus, vadinasi, mylėjo žmo- 
nes. Ji tikrai supras - paguos ir supras. Žinoma, vis- 
kas būtų kitaip, jeigu tik Ingrida būtų buvusi na- 
muose, kai ji pirmąkart jos ieškojo, prieš tai, kas bu- 
vo nutikę per pastarąsias savaites. Tada Ingrida gal 

būtų galėjusi ją sulaikyti, įkvėpt jai geresnių minčių. 
Būtų galėjusi suteikti jai jėgų atleisti ir gyventi 
toliau. Tačiau jos namie nebuvo. Katarina ištisomis 
dienomis stebėjo namą, bet Ingrida nepasirodė. 
Todėl ji buvo priversta imtis veiklos, nesikliaudama 
panelės Ingridos atmintimi. Ir todėl dabar, durims 
atsidarant, grūdelis dvejonės buvo išlikęs. 

— Taip? 

Kokia ji graži. Nusikirpusi savo ilgus plaukus; 
trumpa jaunatviška šukuosena. Panelė Ingrida klau- 
siamai žvelgė į ją vaiskiomis akimis pro akinius, 
tinkančius jos dailių bruožų veidui. Gražiai išsi- 
dėsčiusios senatvės raukšlės jos išraiškai suteikė 
taurumo. 

— Ašesu Katarina. Katarina Halenius. Prieš daug 
metų jūs buvote mano ikimokyklinės klasės moky- 
toja. Labai norėčiau su jumis pasikalbėti. 

Ingrida, nieko nesakydama, ją tyrinėjo. 

— Ar galiu valandėlei užeiti? - paprašė Katarina. 

— Nežinau... Aš sirgau ir... 

— Galiu jums padėti. Aš taip laukiau susitikimo 
su jumis, panele Ingrida. 

Ją pasitikęs žvilgsnis buvo šiek tiek skeptiškas, 
bet po šitiek metų - nieko keisto. Jai reikia šanso 
parodyti, kas ji tokia, tad ji žengtelėjo pagyvenusios 
moters link. Ingrida Olson žengė atatupsta, ir Ka- 
tarina, tai supratusi kaip kvietimą užeiti, įėjo į prieš- 
kambarį. Ingrida žengė atbula dar keletą žingsnių. 

— Kas jums buvo nutikę? - pasiteiravo Katarina. 

— Buvau susilaužiusi šlaunikaulį. Seni žmonės... 

— Jūs visai ne sena, - nusišypsojo Katarina. - Bet 
aš galiu jumis pasirūpinti. 

Ji pamažu uždarė paskui save duris ir ant grindų 
pastatė kelioninį krepšį. Iš šoninės jo kišenėlės ji 
ištraukė seną nuotrauką. 

— Pažiūrėkite čia! - tarė ji linksmai, atsistodama 
visai šalia savo senosios mokytojos. - Štai čia - aš. 
Ar dabar prisimenate mane? 

Ji jautė, kaip Ingridos Olson žvilgsnis ir toliau 
kartą jai nusišypsojo. 

— Pažiūrėkit! 

Ingrida padarė, ką liepta. 

— Ne, turiu prisipažinti, kad tavęs neatpažįstu. 
Bet aš nepajėgiu... 

— Palaukite, aš jums padėsiu, - pertraukė ją 
Katarina paimdama suolelį ir pastatydama jį už 
Ingridos. - Atsisėskite. 

O pati atsisėdo priešais, ant savo kelioninio 
krepšio; kiek padvejojusi, atsisėdo ir Ingrida. Ji nie- 
ko nekalbėjo ir į šypsenas neatsiliepė, tad Katarina 
nusprendė pradėti pasakoti. 

Ji pasakojo apie Hansą ir Aną Kristiną ir apie 
visus kitus vaikus. Pasakojo apie terorą, smurtą ir 
vienatvę, apie tai, kaip susiklostė gyvenimas po to 
sunkaus laiko parengiamojoje mokykloje. Nė vie- 
ną akimirką ji nekaltino savo buvusios panelės 
mokytojos dėl viso to siaubo, kurį jai teko patirti. 
Vis dėlto per valandą trukusį Katarinos monologą 
Ingrida mestelėjo vieną vienintelį komentarą: 

- Dėl to, kas vyko už mokyklos ribų, aš nebu- 
vau atsakinga. Mano aplinkoje niekas nesimušė. 

Katarina pabandė savo buvusią panelę mokytoją 
įtikinti, kad kalbama ne apie muštynes ar spyrius, o 
apskritai - apie visą socialinį būvį. Ji vargiai sulaikė 
ašaras ir kažkuriuo momentu uždėjo savo plaštaką 
Ingridai ant rankos, tačiau mokytoja ryžtingai ją 
atitraukė, nutaisiusi nepatenkintą miną. 

Pamažu Katarinos viltys sudominti panelę Ing- 
ridą savo pasakojimu ėmė blėsti. Paskutinėmis des- 

peratiškomis pastangomis priversti ją sureaguoti 
Katarina išdėstė jai, kas privertė ją nužudyti Hansą 
Vanerbergą ir kaip ji vėliau susirado Aną Kristiną, 
Lisą Lotą ir Katariną Ahonen. 

Ingrida sėdėjo visa suakmenėjusi ir tylėdama ją 
stebėjo nekeisdama veido išraiškos. 

— Ar galiu pas jus pernakvoti? - paklausė Kata- 
rina, kai išseko žodžiai. - Aš taip siaubingai pavar- 
gusi. 

— Ne, - atsakė panelė Ingrida. - Negali. 


Praėjo gerokai laiko, kai prieškambaryje įsivyra- 
vo tyla. Abi moterys sėdėjo visai nejudėdamos ir ste- 
bėjo viena kitą. Kelioninis krepšys, kuriame buvo 
tik kosmetinė, pora pakaitinių drabužių ir keletas 
dienoraščių, tapo nebepatogus sėdėti. Pamažu Ka- 
tarinai ėmė aiškėti, kad čia nelabai ko sulauks. Jokios 
šilumos, jokios paguodos. Jos mylima parengiamo- 
sios klasės mokytoja iš tikrųjų jos neprisimena. Dar 
mažiau jai rūpėjo palengvinti jos naštą. Abejingu- 
mas Katarinos gyvenimo istorijai buvo akivaizdus. 
O abejingumas - juk mirtina nuodėmė. 

Ingrida gulėjo ant sofos svetainėje. Rankų riešai 
sopėjo nuo stipriai surištos virvės, įsiveržusios į pliką 
odą, o mėlstančiuose pirštuose tvinksėjo. Kojos taip 
pat buvo surištos, bet skausmas čia toks stiprus 
nebuvo. Po ja viskas šlapia, bet ji tyliai gulėdama 
drebėjo vėstančiame šlapime. 

- Aš nieko blogo jums nedarysiu, - pasakė Ka- 
tarina. - Aš nedarysiu nieko. Visai, kaip ir galvojate, 
nieko nedarysiu. Manau, leisiu čia jums gulėti, kol 
supūsit savo pačios atmatose. Negausite maisto ir 

jokio vandens, ir jokių vaistų. Aš jūsų nekankinsiu, 
kančia pati jus susiras. Jūsų alkis ir troškulys, jūsų 
graužianti sąžinė, jūsų vienokio ar kitokio pobūdžio 
poreikiai. Jūsų poreikių aš netenkinsiu. Juk jūs tik už 
save atsakote, tiesa? Ar ne šitaip viską suprantate? 

Pradžioje Ingrida buvo pernelyg išmušta iš pu- 
siausvyros, kad įsiklausytų, ką moteris sakė, bet 
dabar jau buvo praėję daug valandų, ir ji turėjo 
kada išgirsti ir pamąstyti. Kiek užtrunka numirti 
iš bado? Tikriausiai visai nesvarbu, nes alkis pa- 
lengva pranyksta, o lieka nenumaldomas begalinis 
troškulys. Kiek žmogus gali išgyventi be vandens? 
Savaitę, dvi savaites? Alkio vis dar nejautė, bet burna 
buvo perdžiūvusi, taip perdžiūvusi, kad buvo sunku 
žodį ištarti. Tačiau dabar didžiąją jos sąmonės da- 
lį buvo pasiglemžę sopantys riešai ir nemalonus 
tvinksėjimas pirštų galuose. Atrodė, kad rankos 
ims ir susprogs, ir ji tetroško, kad jos tiesiog negyvai 
nutirptų. 

Iš pradžių ji visai nesuprato, kas ta nemaloni 
moteris ir ko ji nori, tačiau pirmąją jų valandą Kata- 
rina kalbėjo nesustodama, kol galų gale iš jos žodžių 
paaiškėjo. Ji buvo viena tų vaikų iš nužudytojo 
Hanso Vanerbergo parengiamosios klasės prieš 
trisdešimt septynerius metus. Ji teigė, kad ją kiti 
vaikai skriausdavo, o vienintelė Ingridos kaltė čia - 
kad ji, būdama mokytoja, nesiėmė tam tikrų prie- 
monių sutramdyti vadinamąsias patyčias. 

Moteris buvo aiškiai ne viso proto, ir nieko ne- 
padarysi, kad tos beprotystės įkarštyje Ingrida jau- 
tėsi neteisingai suprasta. Ji stengėsi darbe kiek tik 
galėjo, buvo linksma, draugiška su vaikais, ir jai vi- 
sada atrodė, kad vaikams ji patinka. Ji daug metų 
sunkiai dirbo parengiamojoje mokykloje, mokė vai- 
kus siūti ir drožinėti, su jais dainuodavo ir žaisdavo 

žaidimus. Vaikai, žinoma, vienas kitą kartais erz- 
indavo, prasivardžiuodavo, tačiau jai būnant šalia, 
niekada nekildavo jokių muštynių ar smurto pro- 
trūkių, tokių, apie kokius pasakoja Katarina. 

Tai, kas nutikdavo vaikams išėjus iš mokyklos, 
nuo jos nepriklausė. Kažkur juk turi būti riba, o šiuo 
atveju - labai paprasta: ribą žymėjo mokyklos varte- 
liai ir dvylikta valanda, kai vaikų laikas mokykloje 
pasibaigia. „Juk jūs žinojote, kas vyksta, juk galėjote 
pasikalbėt su vaikais“, - sakė Katarina. Ingrida visai 
neprisiminė, kad būtų ką nors žinojusi apie smurtą, 
bet vis dėlto atsakė: „Aš buvau parengiamosios 
mokyklos mokytoja, o ne visuomenės terapeutė. Ar 
vaikų psichologė šiuo atveju.“ Tačiau tai nieko gero 
nedavė. Netikėtai pratrūkusi visiška beprotyste, 
Katarina paguldė ją ant sofos ir pririšo jos kojas ir 
rankas. 

Ji priekaištavo, kad Ingrida juk - šiaip ar taip 
žmogus, o žmogus negali likti nuošaliai stebėti, kaip 
kiti žmonės, vaikai, engia vienas kitą. Ingrida visai 
į tai nesikišo, bet pati gerai žinojo, kaip tik šitaip 
gali pajėgti gyventi. Dar būdama maža mergaitė 
Ingrida išmoko nekišti nosies kur nereikia. Kai 
tėvas paleisdavo kumščius prieš motiną, ji Ži- 
nojo, kad visiems bus geriau, jeigu ji pasislėps. Jie 
gyveno atšiauriame, nemielame pasaulyje, bet jeigu 
kiekvienas rūpindavosi tuo, kas jam priklauso, gy- 
venimas tapdavo pakenčiamesnis. Žmogus - pats 
savo laimės kalvis, taip ji manė; tu - taip pat, Kata- 
rina. To ji, žinoma, jai nepasakė, bet žinojo, kad gy- 
venimas kaip tik šitaip yra sutvarkytas. 

Skausmas rankose vis ūmėjo, ir dabar jau atrodė 
nepakeliamas. 

— Būk gera, Katarina, ar negalėtum šiek tiek 
atlaisvinti virvę, - paprašė ji švelniai. - Man siau- 

bingai skauda. 

- Gyventi skauda, - atsakė Katarina šypso- 
damasi. - Pati esate savo laimės kalvis, tad darykite 
ką galite šitoje situacijoje. 

Ta pakvaišusi moteris skaitė jos mintis ir tikrai nė 
nemanė sušvelninti jos kančių. Pajautė, kaip pamažu 
atsėlino alkis. Ji jau seniai buvo praradusi apetitą, 
maistas visų paprasčiausiai buvo netekęs skonio, bet 
ji vis tiek jautė valgio poreikį, kaip ir visi žmonės, ir 
tada ji ko nors užkąsdavo, kad neimtų suktis galva 
ar nepradėtų pykinti. Dabar ji gulėjo visai bejėgė, al- 
kana, ištroškusi, apimta didelio skausmo; ir bus vis 
prasčiau. Katarina sakė, kad gyvens jos name tol, kol 
bus laikas, kol Ingridos laikas smėlio laikrodyje bus 
išbyrėjęs. 

Nėra jokios vilties, kad kas nors ateitų į svečius 
ar jos pasigestų. Visame pasaulyje ji - vienui viena, 
ir ji pajuto, kaip paplūdo ašaromis apie tai pagalvo- 
jusi. Neprisimena, kada paskutinįsyk buvo verkusi; 
turbūt prieš daug metų; gal kai mirė sesuo. Neturėjo 
gyvenime nei vyro, nei vaikų, nei tėvų. Negausūs 
draugai, sutikti per tuos metus, arba paseno, arba dėl 
vienokių ar kitokių priežasčių pradingo. Daug jų ir 
pati paliko persikrausčiusi į Stokholmą. Sunku būti 
senai, sunku būti vienai. Nėra su kuo pasikalbėti, 
nėra su kuo nuveikti ką nors smagaus. Nėra, kas 
galėtų ateiti tokioj priverstinoje situacijoje kaip ši. 

Katarina stovėjo virtuvėje, tyrinėdama Ingridos 
Olson šaldiklio turinį. Ten buvo tik duona, taip pat 
obuoliai ir slyvos, persluoksniuoti cukrumi, cuk- 
ruotos uogos. Be to, keletas maišelių su naminiais 
mėsos kukuliais ir kelios formelės pusfabrikačių. 

Šaldytuve - galybė bulvių, o spintelėse ji rado ir ry- 
žių, ir konservų. Jai nieko nepritrūks, yra tiek mais- 
to, kad pakaktų kelioms savaitėms. 

Kai ėmė svarstyti, kiek laiko tai gali užtrukti, 
sunerimo. Viena vertus, ji nekantravo, kad visa su- 
maištis baigtųsi kaip galima greičiau, ir kad būtų 
kuo skausmingesnė, bet kita vertus, žinojo, kad kuo 
ilgiau šitai truks, tuo didesnes kančias sukels pane- 
lei Ingridai. Svarbiausias šio reikalo dalykas buvo 
ištęstumas, senosios moters suvokimas, kad viskas 
baigsis mirtimi, taip pat - nežinojimas, kaip ilgai tai 
užtruks. Juk būtent toks ir yra visa ko tikslas: ištęsti 
laiką, nieko negalint savo rankomis padaryti. 

- Nubausti pavyzdžiu, - ištarė pati sau. 

Juokingas žodžių pasirinkimas, nes neverta bausti 
pavyzdžiu žmogų, kuris netrukus bus miręs; bet ji vis 
tiek šitai įvykdys. Ji buvo priversta save sutramdyti, 
kad skubotai nepadarytų ko nors, dėl ko vėliau reiktų 
graužtis. 


Ji nuskuto keletą bulvių ir įleido jas į puodą, kurį 
pastatė ant viryklės. Tada susirado seną ketaus kep- 
tuvę ir įmetė gabalėlį margarino. Stovėjo žiūrėda- 
ma, kaip margarinas keptuvėje lėtai tirpsta, o kai 
šiek tiek pavartė, ėmė čirškėti. Maišelis su mėsos ku- 
kuliais buvo sušalęs į akmenį, tačiau jai pavyko 
peiliu keletą atskirti; jie nuriedėjo į keptuvės rieba- 
lus. Iš svetainės pasigirdo duslūs šniurkščiojimai, 
kas ją džiugino; bet sykiu gailestis sau ir ypač tas 
monotoniškas garsas ją erzino. Tirpstant ledui, kep- 
tuvėje ėmė spirgėti, ir lašas karšto margarino, šovęs 
aukštyn, pataikė jai į akį. 

Net nesuvokusi kodėl, ji puolė į svetainę ir at- 
sitokėjo sėdinti apžergusi seną moterį raita. Ji tran- 
kė sugniaužtais kumščiais jos veidą, o po to puolė 

abiem rankomis rauti pražilusius plaukus, laukinės 
jėgos pagauta, daužyti jos galvą į sofos ranktūrį. 
Kažkas trekštelėjo laibame kūne po ja, ir Ingrida su- 
klykė iš skausmo. 

— Nutilk, tu velnio boba! - šaukė Katarina. 

Ingrida kietai užsimerkė ir nutilo. 

- Tai trunka jau per ilgai, gerokai per ilgai! Ne- 
žinau, kiek aš ištversiu su tavim, tu kvaila davatka. 
Nudvėsk tu pagaliau! Nudvėsk ir bus viskas! 

Buvo panašu, kad gulinti moteriškė nualpo. 
Skausmą tikriausiai sukėlė lūžęs šlaunikaulis. 

- Atsakyk pagaliau! - riaumojo Katarina ir to- 
liau ją purtydama. - Tuojau pat atsakysi, kai su ta- 
vim kalbu! 

— Juk tu liepei man tylėti, - sudejavo Ingrida vos 
girdimais žodžiais. 

- Bet dabar sakau, kad turi man atsakyti! Ar ir 
vėl susilaužei koją, sušikta sene? 

Ingrida linktelėjo, ir Katarina pastebėjo, kad ji 
stengiasi ištarti „šlaunikaulį“, tačiau tai pradingo 
kažkur tamsoje, į kurią ir pati nugrimzdo. Katarina 
ir toliau ją kratė, kol pagaliau pasidavė, pamačiusi, 
kad buvusi mokytoja praradusi kontaktą. 

Ji nusikepurnėjo ant grindų ir, susigraibiusi nuo 
stalo televizoriaus pultelį, įjungė. Valandėlę perbė- 
gusi kanalais, savo džiaugsmui pamatė, kad tetulė 
turi MTV. MTV ji žiūrėdavo, kai pasigesdavo drau- 
gijos; o dabar valandėlę liko stovėti prieš Kristiną 
Agilerą ir jos dailiai nuaugusius šokėjus, kurie visi 
kaip vienas judėjo pagal tą patį judesį į muzikos tak- 
tą. Pyktis iš jos išgaravo taip pat staiga, kaip ir buvo 
užplūdęs; išjungusi televizorių, ji sugrįžo į virtuvę, 
kur toliau ruošė valgį. 

Ingridai vėl pramerkus akis, Katarina sėdėjo 
fotelyje ir valgė. 

- Ar dabar geriau, kai pamiegojai? - paklausė ji 
ramiu, vėsiu balsu. 

Sunku patikėti, kad čia buvo tas pats Žmogus, 
kuris prieš keletą minučių, pagautas nekontroliuo- 
jamo įsiūčio, ją užpuolė, mušė ir rėkė. Ji pirmą kartą 
pajuto ją užvaldantį siaubą. Nelaisvėn ją paėmė ra- 
miu tempu ir sukontroliuotom formom; ir ji labiau 
nustebo, nei išsigando. Tačiau dabar paaiškėjo, kad 
už šalto ir apskaičiuojančio fasado būta laukinio ir 
nevaldomo žmogaus, praradusio sveiką protą. Tai 
buvo žmogus, veikiausiai ir pats gerai nenutuokian- 
tis, kas laukia už kito kampo. 

— Tu sakei, kad manęs neskriausi, - tyliai pratarė 
Ingrida, tarsi nenorėdama vėl pažadinti užsnūdusios 
beprotystės. 

— Bet aš melavau, - atsakė Katarina palydėdama 
ledine šypsena. - Juk galima kartais sau tai leisti? 
Gyvenimas pilnas netikėtumų; ir visa laimė. Tik pa- 
manyk, kokia nuspėjama antraip būtų egzistencija; 
ir kaip būtų beprasmiška, jeigu žinotum, kaip viskas 
pasibaigs. Tu juk žadėjai, kad visiems teks pavairuoti 
tą žaliąjį automobilį, bet taip juk neatsitiko. Man 
niekada neteko jo vairuoti. Aš taikiausi ir taikiausi 
ištisus metus, tikėdamasi, kad vieną kartą gausiu jį 
pavairuoti; bet taip niekada ir nenutiko. Tu meluoji, 
kai tau šitai tinka; todėl gal nebūtina svarstyti mano 
pasakymų. 

- Kiek dabar valandų? - pasiteiravo Ingrida. 

Liežuvis klijavosi prie gomurio su kiekvienu skie- 
meniu, jai tikrai būtina ko nors atsigerti. 

— Ai, nežinau. Neturiu laikrodžio ir man nerūpi 

laikas. Viskas užtruks tiek, kiek užtruks, kaip ir visa 
kita. 

— Neturi darbo, kurį reiktų atlikti? - pasiteiravo 
Ingrida. 

Abi mielai užkalbinėjo laiką. Besišnekant Ingri- 
da galėjo susitelkti į pokalbį ir skausmas tada neat- 
rodė toks aiškus. 

— Ne, - atsakė Katarina. - Tai ir yra mano dar- 
bas - daryti beprotiškus dalykus. Anksčiau, kai 
dar gyvenau ligoninėje, dalyvavau darbo terapijoje, 
tačiau ją uždarė; tai dabar vėl darau ką noriu. 

— O kurtu gyveni? 

— Pas tave gyvenu, panele Ingrida. 

— Bet anksčiau? Juk kažkur turėjai gyventi? 

— Gyvenu namuose pas mamą. Jeigu tinka. Ha- 
lonbergene. Kartais tinka, o kartais ir ne. Kartais gy- 
venu Lidingo nakvynės namuose. Darau, kaip man 
patinka. 

Ingrida gulėjo ilgai žiūrėdama į ją, bet Katari- 
nai tai - nė motais; atrodo, buvo paskendusi savo 
mintyse ir susimąsčiusi žvelgė pro svetainės langą į 
lapkričio tamsą. Buvo daili mergina. Gana aukšta ir 
tiesios, išdidžios laikysenos, ilgais šviesiais plaukais. 
Kalbėdama aiškiai artikuliavo ir kėlė neabejotinai 
išsilavinusios įspūdį. „Ir nebūtinai viskas turėjo 
šitaip atsitikti, - pamąstė Ingrida, staiga apimta 
atjautos. Bet netrukus realybė sugrįžo: skausmo 
šlaunyje nebejuto, gulėjo nejudėdama; tik veidas 
sopėjo, skrandis šaukėsi ko nors valgomo, burna ir 
ryklė - ko nors geriamo, o dar tos nelaimėlės ran- 
kos; skausmas neketino trauktis. Ji jautė, kad ir vėl 
apsišlapins. Dar neišdžiūvo nuo praeito karto, o da- 
bar - ir vėl. Be visa ko, ji jautėsi dar ir pažeminta, 
praradusi išdidumą, žmogiškąją vertę, susitraukusi 
į niekingą gniužulą, bejėgiškai gulintį ir darantį po 

savim. 


X X X 


Katarina tylėdama šveitė mėsos kukulius su bul- 
vėmis, net nejausdama jų skonio. Sėdėjo ir galvojo 
apie savo mamą, kurios nematė nuo tada, kai visa tai 
prasidėjo. Motinos, kuri buvo sena - dar senesnė už 
panelę Ingridą - ir kuri visada tokia buvo. Nuotrau- 
kose prieš gimstant Katarinai ji matė, kad motina 
visada atrodė kaip tetulė, sena tetulė. Nešiojo keistas 
skrybėles, o tiesūs žili plaukai buvo kietai surišti į 
mazgą ant pakaušio. Net nuotraukose, kurios dary- 
tos vasarą, ji buvo kaip reikiant apsimuturiavusi: 
storu paltu, skara ir šiltais žieminiais batais. 

Kaip į pasaulį atėjo Katarina - iki šiol gili vieša 
paslaptis; koks nors tėvas niekada nebuvo minimas. 
Motina ją auklėjo pati viena, ir Katarinai augant, la- 
bai rūpinosi, kad ši būtų dora ir švari. Turėjo elgtis 
kaip tikra maža dama, būti mandagi ir paklusni. To- 
kia ir buvo, tačiau motina vis tiek nebūdavo ja iki 
galo patenkinta. Katarinai grįžus namo iš parengia- 
mosios klasės ar iš mokyklos pamokų sudraskytais 
drabužiais, sulaukdavo vien priekaištų. Motina ją 
savaip mylėjo; rūpestis Katarina užėmė didžiąją jos 
laiko dalį, tačiau švelnumo nebūta. 

Vietoje švelnumo laikas buvo atiduotas vadina- 
majam auklėjimui ir pamokų ruošai. Katarinos 
mama buvo visai kitokia nei mamos pasakų knygose 
iš bibliotekos, kur ji dirbo; kitokia nei tos, kurias matė 
savo namų kieme. Greičiausiai ji priminė kažkokią 
guvernantę, prilipusią šalia ir stebinčią viską, ką 
ji daro, kad galėtų įvertinti ir parašyti pažymį. 
Būdavo ir apkabinama - kai ateidavo laikas miegoti, 
bet apkabinama per stipriai ir visada su kokia nors 

nuoroda, ką rytoj reikėtų geriau padaryti. Katarina 
visada užmigdavo su nesėkmės jausmu, kad kažką 
ne taip, neteisingai padarė, kad būtina išpirkti kaltę. 
Ir vis dėlto ji savo mamą mylėjo, mylėjo stipriau nei 
bet kokį kitą žmogų kada nors buvo mylėjusi. 

Dabar santykiai su motina kitokie. Pasikeitimas 
įvyko beveik nepastebimai, ir Katarina niekaip ne- 
suvokė, kas tapo suardyto jų santykių pasiskirs- 
tymo priežastimi. Gal vis artėjanti senatvė su- 
minkštino motinos dvasią. Kad ir kaip būtų, ji 
visada nudžiugdavo ją pamačiusi ir stengdavosi, 
kad Katarina visada jaustųsi laukiama sugrįžusi 
namo, net ir lepinama - ko anksčiau motina mirti- 
nai bijodavo. Katarina periodiškai gyvendavo su 
mama tame Halonbergeno bute, kuris buvo įsigytas 
joms palikus Katrineholmą, kai Katarina planavo 
Stokholmo universitete studijuoti teisę. Studijas 
teko nutraukti vos tik joms prasidėjus, kai Katariną 
ėmė ištikti savigraužos priepuoliai, o juos lydėjo 
viena depresija po kitos. Galų gale ją teko paguldyti 
į psichiatrinę ligoninę, kurioje prabuvo kelerius 
metus, o vėliau reguliariais intervalais vėl ten su- 
grįždavo. 

Ji svarstė, ką mama pagalvotų, sužinojusi, ką Kata- 
rina iškrėtė. Katarina visada uoliai nuo mamos slėpė, 
kas vyksta parengiamojoje klasėje ir mokykloje, tam 
tikra dalimi iš atjautos jai, bet sykiu ir įtardama, kad 
viskas atsisuktų prieš ją pačią. Jeigu vaikai su Kata- 
rina blogai elgėsi, motina galėtų pamanyti, kad ji pati 
prisiprašė; ir visa ko priežastis - jog Katarina vienu 
ar kitu požiūriu nesivadovavo motinos instrukcijo- 
mis. Pasekmės galėtų būti dar blogesnės, negu ir taip 
buvo: barniai ir pamokslai dėl sudraskytų drabužių, 
nudaužytų kelių ir mėlynių Katarinai atrodė kur kas 
mažesnė problema. Katarina net nusipurtė, pagal- 

vojusi, kaip motina sureaguotų sužinojusi, kad jos 
mylima gražiai išauklėta mergaitė - žudikė. Ji ne- 
pajėgtų šito išgyventi. Jau ir dabar jos širdis silpna, o 
tokia žinia tikrai nuvarytų ją tiesiai į kapus. 

Ir vis dėlto ji šitai padarė. Nors ir žinojo, kaip 
vienintelis jai rūpintis žmogus į tai sureaguotų, šitai 
padarė. Nugalėjo egoizmas ir savimyla, ko motina 
visada baiminosi; o dabar ji buvo jau įsibėgėjusi 
atlikti labiausiai draudžiamą dalyką - tik tam, kad 
suteiktų savo gyvenimui šiek tiek vertės ir šiokios 
tokios įtampos; o gal ir pasimėgavimo. 

Prajukdama ji nusikratė minčių ir žvilgtelėjo į 
moterį ant sofos. Ji ir vėl gulėdama sisioja? Gal jai 
tikrai reikėjo leist nueiti į tualetą; jei užtruks ilgiau, 
smarvė bus nepakenčiama. Bet pažeminimas ne ką 
kita ir reiškia, kad suaugęs žmogus yra priverstas po 
savimi šlapintis ir tuštintis. Jei boba turi kentėti, tai 
turi kaip reikiant, net jeigu tai sukeltų nepatogumų 
pačiai Karinai. 


Ji nusprendė apsidairyti, ar namuose nebūtų ko 
nors išgerti; virtuvėje nieko panašaus nesurado. Ati- 
dariusi duris į rūsį, įžiebė šviesą ir nulipo siaurais 
stačiais laiptais, vedusiais į mažytį prieškambarį. 
Ten buvo trejos durys. Pirmosios - į kažkokį san- 
dėliuką su senu dviračiu ir drabužių kabykla, kur 
ant pakabų buvo sukabinti seni vyriški ir moteriški 
drabužiai. Antrosios durys vedė į nedidelę skalbyklą 
su skalbimo mašina, džiovinimo įranga ir džiovykle. 
Trečiosios durys slėpė maisto atsargų sandėliuką, 
kuriame daugiausia - uogienių ir džemo stiklainiai; 
atrodo, kad panelė Ingrida uoliai apdorojo vaisius 
ir uogas, kuriais rudenį buvo apdovanojęs sodas. 
Tačiau čia ji rado ir neatkimštą butelį portveino, 
kurį nutarė atkimšti. 

Sugrįžusi aukštyn į pirmąjį aukštą, Katarina iš 
spintelės virtuvėje išsiėmė taurę ant kojelės. Ženg- 
dama per slenkstį į svetainę, pajuto, kaip nuo sofos 
į ją tvokstelėjo šlapimu. Paniekinamai šnypštelėjusi 
apsisuko ir palengva pravėrė laukujas duris, prieš 
tai apsiavusi žieminius aulinius ir apsivilkusi paltą, 
ir išėjo laukan. Tyliai uždarė paskui save duris ir 
atsargiais žingsniais nusileido laiptais, kur pasu- 
kusi už kampo, pamatė baltą metalinį suoliuką, 
stovintį tamsoje; jį užstojo namo siena ir nesiekė 
lauko žibintai. Ji atsisėdo apgobta tirštos lapkričio 
tamsos, o ledinis vėjas glostė jos veidą. Aplink ją - 
visiška tyla, kažkur toli girdėjosi nuo Nynės kelio 
atsklindantis automobilių burzgimas. 

Ji nulupo nuo butelio alavinį apvalkalą, atsuko 
kamštį ir dosniai įsipylė. Tada pridėjo taurę prie 
lūpų ir godžiai gurkštelėjo saldžiojo vyno. Stiprus 
gėrimas karščiu užliejo krūtinę, ir iš burnos, jai iš- 
kvėpus, išsiveržė garo kamuolys. 

— Į mūsų sveikatą, panele Ingrida, - tarė Kata- 
rina. - Ir į jūsų, Hansai, Ana Kristina, Lisa Lota ir 
Karina. 

Pažvelgusi į bežvaigždį vakaro dangų, ji pakėlė 
taurę aukštyn. 


PIRMADIENIO VAKARAS 


Advokatui pagaliau atėjus, Sjobergas energingais 
žingsniais lydėjo jį koridoriais pas įtariamąjį, kuris 
dabar iš kameros buvo atvesdintas į apklausų kam- 
barį. Dvi didžiulės mėlynos kraujosrūvos jau be- 
pradedančios matytis, o jo nosis buvo sutinusi. Sjo- 
bergas žinojo, kas atsitiko, ir atvejo nekomentavo. 

Naujai paskirtam advokatui pristačius situaciją, 
vėl prasidėjo apklausa, bet šį kartą Sandbergas su 
Sjobergu užėmė kur kas griežtesnę poziciją įtaria- 
mojo atžvilgiu. 

- Mums žinoma, kad tai padarei tu, - pradėjo 
niūriai žvelgdamas Sjobergas grėsmingu tonu, liu- 
dijančiu veikiau jo paties nerimą dėl nepavykusios 
pirštų atspaudų analizės nei neapykantą įtaria- 
majam. 

— Turime iš sodo tavo batų atspaudus, ir teismui 
tikriausiai pakaks paskelbti nuosprendžiui, - melavo 
Sandenas, tačiau advokatas buvo nuovokus. 

— O kaip pirštų atspaudai? - pasiteiravo jis. - Ar 
jų analizė jau atlikta? 

— Pirštų atspaudai, atrodo, priklauso kažkam 
kitam, - pripažino Sjobergas. - Tačiau turime liudi- 
ninką, tvirtinantį, kad Hanso Vanerbergo nužudymo 
atveju matė įtariamąjį prie Ingridos Olson namų 
su kažkokiu kitu vyriškiu. Mes numanome, kad 
turėjai bendrininką, - tęsė Sjobergas, dabar jau 
kreipdamasis tiesiai į Tomą. - Žinau, kad tu niekinai 


318 


Hansą Vanerbergą. Iš visos širdies jo nekentei, 
netrokšdamas nieko kito kaip tik jo mirties. Ar gali 
šitai paneigti“ 

Tomas skubiai susižvalgė su advokatu, kuris lin- 
ktelėjo, kad jis atsakytų į policininko klausimus. To- 
mas žvelgė Sjobergui tiesiai į akis, ir Sjobergas nu- 
stebęs pagalvojo, kad vyrui atsakant, jo akys suspindo 
gryniausia tiesa. 

— Aš nežinau, ar esu pajėgus tokiems stipriems 
jausmams. Hansas Vanerbergas mane labai skriaus- 
davo, bet aš nenoriu, kad žmonės mirtų. Noriu, kad 
žmonės mane pastebėtų, bet tuo pačiu darau viską, 
kad likčiau nematomas. Niekas nėra į mane kreipęs 
dėmesio nuo pat vaikystės, o tada mane pastebėdavo, 
nes buvau negražus, taigi - kitoks. Nenoriu toks būti 
ir todėl slapstausi. Aš mačiau Hansą Vanerbergą, bet 
nenorėjau, kad jis pastebėtų mane. Atsekiau jam 
iš paskos, kad pamatyčiau, kaip gyvena iš tikrųjų 
laimingas žmogus. Nenorėjau nužudyti Hanso Va- 
nerbergo, norėjau pats būti Hansas Vanerbergas. 

Sjobergą nustebino netikėta žodyno gausa, tačiau 
Sandenas nesileido užklumpamas: 

— Ir būdamas įtūžęs, tu jį nužudei! - išpyškino. 

- Aš jo nežudžiau, aš tik atsekiau paskui jį. Juk 
gali būti ir kitų, kuriuos jis terorizavo kaip mane; 
kurie tapo kitokiais žmonėmis nei aš. 

- Kokie, pavyzdžiui, kiti žmonės? - tęsė Sande- 
nas ta pačia karinga intonacija. 

Tomas keletą sekundžių sėdėjo tylėdamas ir po 
to mąsliai atsakė: 

- Manau, jei esi agresyvesnės prigimties ir bųvai 
kaip ir aš vaikystėje skriaudžiamas, gal pažeminimas 
jau suaugus pasireiškia kitaip negu mano atveju. 

- Apie kokią skriaudą, kokį pažeminimą čia 
kalbame? - paklausė Sandenas. 

— Hansas Vanerbergas buvo įžūlus vaikas, - 
ramiai atsakė Tomas. - Buvo piktybiškas ir tiesiog 
sadistas. Per tuos parengiamosios mokyklos metus 
jis buvo mane pasmerkęs tikrai kančiai. Kalbant 
apie jį tiesiogiai, tai reiškė fizinį susidorojimą. Jis 
mušdavo mane beveik kas dieną ir kurstė kitus 
vaikus pasekti jo pavyzdžiu. Jis buvo kietas, stiprus 
ir gerai atrodė; jam nekildavo jokių problemų pa- 
traukti paskui save kitus vaikus ir sukurstyti juos 
bet kam. Jie buvo pririšę mane prie elektros stulpo 
ir mėtė į mane akmenis; spjaudė į mane ir daužė 
mano galvą į stulpą. Sudraskė mano drabužius, į 
veidą sugrūdo šuns išmatas, taip paslėpė mano ba- 
tus, kad buvau priverstas grįžti namo basas pačiam 
žiemos vidury, užrakino mane į šiukšlių patalpą, 
pravardžiavo, šaipėsi iš manęs, pavogę kitų vaikų 
daiktus, įkišdavo juos man kišenėn, stumdė ir 
kumščiavo, pargriovę mušdavo. O panelė mokytoja 
nieko nedarė. Apsimesdavo, kad nepastebi. Jeigu esi 
labai stiprus, tai nuryji ir eini toliau per gyvenimą 
nepažeista saviverte. O jei - silpnas, tampi vienišas ir 
bailus. Manau, kad galima ir trečia pasekmė. Galima 
išėjus anapus to, kas normalu, kas sveika, susikurti 
savą pasaulio vaizdą. Vaizdą, kuriuo nesidalini su 
niekuo. 

Sjobergą nenorom sujaudino to keisto vyriškio 
pasakojimas. Jis įsivaizdavo, kaip vienas jo vaikų, 
šešiametė Sara, būtų pririštas prie stulpo ir ujamas 
patyčių. Jis pats tikriausiai būtų reikalą ėmęs į savo 
rankas ir paleidęs į darbą kumščius, bet ką būtų 
dariusi Sara, jei niekas nematytų ir nežinotų? Net ir 
Sandenas sėdėjo tylėdamas; Sjobergas numanė, kad 
ir jo galvoje sukasi panašios mintys. 

— O kokią išeitį pasirinkai tu, Tomai? - pagaliau 
paklausė Sjobergas. 

— Aš priklausau, kad ir kaip būtų gaila, silpnųjų 
tipui, - atsakė Tomas. 

- Neatrodo, kad būtum labai jau silpnas pasa- 
kodamas mums visa tai. 

— Aš dar niekada nesu apie tai kam nors pasa- 
kojęs. Gal ir reikėjo seniai tai padaryti, bet niekada 
neturėjau, su kuo būčiau galėjęs pasikalbėti. Tai - 
mano istorija ir ją nešuos su savimi per gyvenimą. 
Gera jausti, kad galėjau kam nors ją papasakoti. 
staiga susigėdo - įžvelgė, kad atsivėrė visai sveti- 
miems žmonėms. Šie, be abejonių, į jį žiūrėjo kaip ir 
visi kiti: jausdami neapykantą. Jis jautė, kaip raudo- 
nis ir vėl užlieja veidą, ir susigėdęs tiek nuleido galvą, 
kad jie negalėtų jo matyti. 

Bet Sjobergas jį matė. Matė menką, išsigandusį 
ir vienišą žmogelį, kuris prieš kelias minutes jam 
pravėrė savo sielą; ir jis neketino leisti, kad ši vėl 
užsivertų. Vidujai jis jautėsi tuo pat metu išmuštas 
karščio ir persmelktas ledinio šalčio; bet staiga 
prisiminė, kad iš tiesų tai ieškomas serijinis žudikas. 
O kas, jeigu šis priešais juos sėdintis raudonuojantis 
vyras sužalotu veidu, susigūžęs, kad apsigintų nuo 
piktų jį supančio pasaulio akių, iš tikrųjų sako tiesą? 
Kas, jeigu yra dar vienas žmogus, patyręs tokį pat 
siaubą kaip ir jis, iškentęs kaip jis tokias pat kančias, 
tačiau reagavęs kitaip. Ar gali taip būti, kad kas nors, 
nežiūrint prabėgusio laiko, būtų galėjęs pažadinti 
dviejų Žmonių atmintį po seniai patirtų panašių 
parengiamosios mokyklos laikų išgyvenimų? Tokią 
pat atmintį, bet skirtingus jausmus. Ar galėtų taip iš 
tikrųjų būti? 

Sjobergas instinktyviai jautė, kad vyriškis sako 
tiesą. Tuo pat metu profesinė patirtis ir batų atspaudai 
iš Ingridos Olson sodo aiškiai bylojo ką kita. Ar 

tai buvo tik keistas sutapimas? Įrodyta, kad pirštų 
atspaudai - ne Tomo Karlsono; ir jam kniostelėjo, 
kad būtent tai aiškiausiai už save ir kalba. 

Staiga jo atminty iškilo, ką Tomas Karlsonas buvo 
pasakęs prieš kelias valandas: „Baiminausi, kad jai 
gali kas nors atsitikti. O ką sakė Lenartas Jūsefsonas, 
Ingridos Olson kaimynas? Kažką apie nepažįstamą 
moterį, įėjusią pro senosios ponios vartus. 

Sjobergas pašoko nuo kėdės, kuri nuskriejusi į 
šalį, su trenksmu nukrito ant grindų. Visi trys vyrai 
baisiai nustebę spoksojo į jį, tačiau laiko paaiškinti 
nebuvo. 

- Pažiūrėk, kad jį nuvestų į kamerą, ir tada - 
tiesiai pas mane; kaip galima greičiau! 

Sukomandavęs Sandenui, Sjobergas išlėkė iš ap- 
klausų kambario. Sandenas, nespėjęs apmąstyti si- 
tuacijos, paskambino į priimamąjį ir paprašė Lotos 
į apklausų kambarį atsiųsti patrulį. Mažiau nei po 
minutės prisistatė patrulė, ir Sandenas jai įsakė nu- 
vesti Tomą Karlsoną atgal į kamerą, o pats taip pat 
išlėkė tekinas; užbėgo laiptais į koridorių, kuriame 
buvo jo ir artimiausių kolegų kabinetai. Ten jau 
stovėjo Sjobergas, dalindamas nurodymus Eriksonui 
ir Hamadui bei liepdamas su savimi pasiimti tar- 
nybinius ginklus. 


Mažiau nei po penkių minučių visi keturi po- 
licininkai jau sėdėjo automobilyje ir įjungę sire- 
nas lėkė Skanstulo tilto link. Sjobergas paprašė ir 
pastiprinimo, tad pakeliui ta pačia kryptimi buvo 
dar keli automobiliai. Hamadas vairavo policijos 
automobilį be skiriamųjų ženklų; Sjobergas sėdėjo 
šalia jo, o Eriksonas su Sandenu - užpakalinėje sė- 
dynėje. 

— Kas iš tikrųjų nutiko ten per apklausą? - pasi- 

domėjo Hamadas. 

— Jis iš pat pradžių sakė, kad nerimauja dėl Ingri- 
dos Olson, - tvardydamasis tarstelėjo Sjobergas, - 
bet mes juo nepatikėjome. Vėliau jis atkakliai neigė 
visus jam mestus kaltinimus; ir nors paskambinęs 
Lenartas Jūsefsonas papasakojo matęs įeinant pas 
Ingridą Olson svetimą moterį, nesiėmėme jokių 
priemonių. Tai mums gali labai brangiai kainuoti. 

- Bet juk tikrai čia jis turėtų būti, - pasakė 
Hamadas užtikrintai. - Aišku, kad jis! 

- Visai galimas dalykas, kad taip, bet mano in- 
tuicija kužda, kad Tomas Karlsonas sako tiesą. Kad 
ir kaip būtų, negalime rizikuoti; ir apie tai mums 
reikėjo anksčiau pamąstyti. Dabar gali būti ir per 
vėlu. 

- Bet kodėl jis vaikėsi Ingridą Olson? - nesiliovė 
Hamadas, ir toliau gerai nesuvokdamas situacijos. 

- Ji, - tepasakė Sjobergas. - Manau, kad čia bus 
ji. Ir kad Ingrida Olson padarė mirtiną nuodėmę. 


X X X 


Hadaro Roseno biurą iš policijos skyriaus galėjai 
pasiekti pėsčiomis, tačiau jis buvo kitame Hamarbio 
kanalo krante. Petra Vestman nutarė vis tiek vykti 
automobiliu, turėdama galvoje, kad pasibaigus susi- 
tikimui, važiuos į namus. 

Rosenas jai iš esmės labai patiko. Jis buvo išmin- 
tingas vyriškis; ir nors buvo atsakingas už daugelį jų 
vykdytų tyrimų, niekada nesielgė iš aukšto. Per jų 
pasitarimus jis paprastai sėdėdavo šone tarsi klau- 
sytojas ir leisdavo vadelioti Sjobergui. Tik išimtinais 
atvejais jis laikydavosi kitokios nuomonės, tačiau ga- 
lų gale vis tiek prieidavo prie vieningo sprendimo. 
Vis dėlto jis buvo autoritetingas vyriškis; nors au- 

toritetai kitais atvejais jos negąsdino. O Hadaras 
Rosenas savo augalotu stotu ir visada rimta išraiška 
visada ją vertė jaustis maža mokinuke. Nedaug žmo- 
nių Petros Vestman dvasinei būsenai darė panašų 
poveikį, kuris jai nepatiko. Ypač dabar, kai, be viso 
kito, jo rankose buvo ir jos ateitis. Nors ir labai ne- 
norom ji pasibeldė į prokuroro duris. 

- Taip! - užriaumojo jis iš antrapus, ir Petra 
nežinojo, ar turėtų atsiliepti, kas esanti, ar įeiti. 

Kiek padvejojusi įėjo. Jis sėdėjo spaudydamas 
klaviatūrą nepakeldamas galvos, ir Petra save įtikino, 
kad šioje situacijoje natūralu, atsisėdus į vieną iš lan- 
kytojų kėdžių, kantriai laukti, kol prokuroras baigs 
kuo užsiėmęs. 

Kai po kiek laiko sutiko jos žvilgsnį, jo veido 
išraiška nieko neišdavė. Jis pakilo ir apėjęs aplinkui, 
sekundžių nieko netardamas. Per visą savo gyvenimą 
ji nesijautė tokia mažytė. Pagaliau jis prabilo: 

— Vakar po pietų buvo sulaikytas Pederis Fri- 
kas, pagrįstai įtariamas išprievartavęs dvidešimt tre- 
jų metų moterį 1997-aisiais Malmėje ir trisdešimt 
aštuonerių moterį 2002 metais Geteborge. 

Petros širdis ėmė stipriai plakti. 

— Sulaikymo byla nagrinėjama trečiadienį ir tada 
įtarimai bus sustiprinti pagrįstais įrodymais. Friko 
DNR buvo palyginta su tais dviem prievartavimo 
mėginiais, ir jie sutapo. 

Petra su palengvėjimu atsiduso. Prokuroras tęsė 
tuo pačiu profesionalo tonu: 

- Per kratą Eriko namuose policija rado daugy- 
bę kitų prievartos aktų videoįrašų. Konstatuota, kad 
šie prievartavimai vykdyti jo paties namuose. 

Petra sulaikė kvėpavimą. 

- Atsižvelgdamas į tave, inicijavau, kad prieš 

peržiūrint įrašus policijai, to imsiuos pats. Tu nefi- 
gūruosi nė viename iš tų filmų. Sprendimą, kaip 
toliau elgtis, priimsi pati. 

Jai dar nespėjus ką nors atsakyti, kelnių kišenėje 
suskambo mobilusis. 

- Atsiprašau, - ištarė pakildama nuo kėdės. 

Atitraukusi prieš save mobilų, monitoriuje per- 
skaitė: „Numeris įslaptintas“. 

— Privalau atsiliepti, gal tai Sjobergas. 

Prokuroras linktelėjo ir, kol vyko pokalbis, ati- 
džiai ją stebėjo. Skambino ne Sjobergas. Tai buvo 
policijos tyrėjas Hakanas Karlbergas. 

- Aš pagalvojau, kad dėl visa ko atliksiu ir antro- 
jo prezervatyvo turinio DNR analizę, - tarė jis ne 
tokiu tonu, kokio ji tikėjosi. - Apgailestauju, Petra, 
bet tai nebuvo Pederio Friko. Ir šį kartą nėra jokio 
sutapimo su ankstesnių nusikaltimų tyrimais. 

Petra išjungė pokalbį ir sutiko Roseno žvilgsnį. Ar 
jis girdėjo, kas sakoma, Petra nežinojo, tik išvydo jo 
tarpuakyje susimetusią rūpesčio raukšlę. Jos pačios 
galvoje pynėsi mintys ir ji jautėsi visai sutrikusi. 

Nė vienas iš jų nepratarė nė žodžio prieš vėl su- 
skambant telefonui. Sį kartą tai buvo Sjobergas, ir 
jis Petrai Vestman įsakė bematant važiuoti į Enšedę, 
Okerbešo gatvę 31. 


X X X 


Staiga ji krūptelėjo. Ar tik ne sirenas girdi kaž- 
kur iš tolo? Labai, labai silpnai, bet vis dėlto? Nieko 
verta ir kvaila reakcija, ji puikiai žinojo; bet pernelyg 
saugotis juk nėra ko. Niekas nežino, kad ji čia, niekas 
nežino, kad Ingrida Olson įkalinta nuosavuose na- 
muose. Telefonas nesuskambo per visą dieną, o pane- 
lė Ingrida, atrodo, neturi nei giminių, nei draugų; 

tą ji pastebėjo per dienas, kai sukiojosi aplinkui jos 
namus ir tyrinėjo senąją ponią bei jos užsiėmimus. 
Būtent tas atradimas ją ir padrąsino paskambinti į 
duris ir panelės Ingridos paklausti, ar ši nenorėtų 
būti jos drauge. Bet tada jau buvo per vėlu. Staiga 
senoji mokytoja pasirodė pradingusi, ir viskas susi- 
klostė visai kitaip. 

Namas buvo tuščias ištisas savaites, prieš jai 
išdrįstant čia atsivilioti Hansą. Ji planavo pričiupti 
juos tokia tvarka, kokios, kaip manė, jie nusipelnę. 
Dabar pasirodo, kad panelė Ingrida buvo blogiausia 
iš jų; kaip nors kitaip ir negalėjo būti. Ji - suaugęs 
žmogus, atsakingas už juos visus; o ji tik stovėjo 
nuošaliai stebėdama, kaip ją talžo vaikai, kaip 
pasiglemžia jos vaikystę, gyvenimą, viską. Be to, ji 
ir dabar ignoravo Katarinos pagalbos šauksmą. Tad 
pagaliau atėjo ir panelės Ingridos eilė. Beje, sąraše 
ji - paskutinė, ir tai jau - atsisveikinimas, jai sėdint 
štai čia su atsakymu rankose. Dabar tikrai jau gali po 
viskuo braukti brūkšnį ir pasinaudoti ta patirtimi, 
kurią sukaupė per visą kelionę. 


Ar sirenos neartėja? Dabar jos sutartinai nutilo; 
o gal ji viską tik įsivaizduoja? Dėl visa ko užkimšo 
butelį ir pastatė taurę ant suolelio; tada nusėlino prie 
aukštos gyvatvorės, prie gatvės, žyminčios ribą su 
kaimynu. Gyvatvorė buvo tanki, bet tarp šakų palei 
veją yra vietos, kur ji galėtų įslįsti, jei prireiktų. 

Ji stovėjo prisispaudusi prie gyvatvorės gerą va- 
landėlę, kol vėl nurimusi buvo begrįžtanti atgal 
prie suolelio su portveino taure, bet atrodo, kažką 
išgirdo. Keletą sekundžių sulaikiusi kvapą sustingo, 
mėgindama nustatyti, iš kur kyla garsas. Tai - ne au- 
tomobilio variklis, ir ne žmonių balsai - o gal kaip 
tik tai? Ar tik čia kažkas nesikužda? Garsas artėjo, 


326 


ir staiga jai tapo aišku, kad ji girdi pašnibždom ta- 
riamus žodžius ir asfaltu sėlinančius žingsnius. Jie 
ėjo artyn, ir jos galvoj ėmė suktis mintys. Kokiu 
jie čia reikalu? Ar policija žinojo, kas vyksta name? 
Jeigu - taip, tai, viso pasaulio vardan, - kaip jie apie 
tai susiprotėjo“ 

Na, gerai, gal jie iš Ingridos Olson kažkaip suži- 
nojo, kas ji tokia, bet jiems niekada nepavyks jos 
paimti. Ji pažadėjo palikti panelę Ingridą jos pačios 
lemčiai; tačiau senoji parengiamosios klasės moky- 
toja šiaip ar taip gavo tikrą apmąstymų pamoką; ir to 
visai gana. Katarina konstatavo, kad turi neabejotiną 
pranašumą, dar prieš prasibraudama pro duriančią 
gyvatvorę į kaimyno veją, kad pranyktų tamsoje. 


X X X 


Hamado automobilis, buvęs pirmasis automobilių 
kolonoje, skubančioje į Ingridos Olson namus En- 
šedėje, pasuko prie šaligatvio pakraščio nuo Nynės 
kelio pusės ir sustojo neužgesindamas variklio ir 
mėlyno žibinto: Per kelias minutes iš paskos atsivijo 
kiti automobiliai, karavanu įriedėdami į nuosavų 
namų kvartalą. Jie išsirikiavo pagrindiniame vieto- 
vės kelyje, pačioje Okerbešo gatvės apačioje, suda- 
rydami palei kraštą ilgą eilę. Policininkai jau lipo iš 
automobilių, kai Vestman privažiavo savuoju. Visi 
susispietė į ratą aplink Sjobergą, kuris skubiai išdėstė 
veiksmų planą. Tada visi susitelkę į būrį greitu žings- 
niu nuėjo 31-ojo namo link. 

Priėję prie kaimyno valdos, sulėtino tempą, o 
paskutinį etapą iki vartų sėlino taip tyliai, kaip tik 
galėjo. Ingridos Olson sodas buvo nejaukiai tylus. 
Keliuose languose degė šviesa, tačiau nuo gatvės na- 
muose nesimatė jokio judėjimo. Policininkai vienas 

paskui kitą vikriai įėjo pro vartus ir žengė tiesiai ant 
vejos šalia žvyro takelio. Sjobergas tarstelėjo keletą 
tylių paliepimų, ir policininkai, pasiskirstę į grupes, 
prisėlino prie namo sienų, kad susidarytų vaizdą, 
kas vyksta viduje. 

Namo pamatas siekė gerokai nuo žemės pavir- 
šiaus, ir buvo sunku pažiūrėti pro langus; tačiau 
Hamadas pakėlė Vestmanir ji įsižiūrėjo pro svetainės 
langą. Ji negalėjo konstatuoti, kad kas nors kambaryje 
būtų judėjęs, bet staiga pastebėjo porą kojų, kyšančių 
nuo rudos trivietės sofos galo. Neįmanoma nustatyti, 
kieno tai buvo kojos, tačiau ji sušnabždėjo vienam 
iš policininkų, beeinančiam nuo užpakalinės namo 
pusės, kad praneštų Sjobergui, ką ji pastebėjusi. Tą 
pačią akimirką Hamadas ant suoliuko pamatė pusę 
nugertos taurės ir butelį portveino. 

Name niekas nepatraukė dėmesio, išskyrus kūną 
ant sofos. Sjobergas palypėjo į prieangį ir atsargiai 
pabeldė į duris. Tuo pat metu Vestman iš savo po- 
zicijos nuo svetainės lango konstatavo, kad kojos 
nuo netikėto garso krūptelėjo; ir šimtąją sekundės 
dalį jai pasirodė, kad kojos surištos. Po to jos vėl 
pradingo sofoje, ir dabar tos gulinčios figūros beveik 
nesimatė. Hamadui paleidus savo kolegę, Vestman 
tyliai dunkstelėjo ant šlapios žolės ir nulėkė už kam- 
po prieangio link. 

— Manau, kad ji surišta, - sušnabždėjo įsikarš- 
čiavusi Sjobergui. - Kojos kruselėjo, kai tu pabeldei, 
bet paskui ji ir vėl nurimo. 

- Einam dabar vidun, - sušnabždėjo Sjobergas 
policijos pajėgoms, kurios pasirengusios stovėjo 
laiptų apačioje. Jūs dviese eisite iš kairės, jūs - iš 
dešinės, jūs - aukštyn, ojūs - apačion, į rūsį. Paruošti 
ginklus, supratot? 

Policininkai atsakydami linktelėjo ir išsitraukė iš 

dėklų pistoletus. Sjobergas žengtelėjo laukujų durų 
link, o kiti policininkai pasitraukė keletą žingsnių į 
šoną. Jis atsistojo šalia lauko durų, giliai įkvėpė ir 
nuspaudė rankeną. Durys atsivėrė, ir policininkai 
įsiveržė į namą. Sjobergas nulėkė į svetainę, ir iš 
tiesų - ten gulėjo Ingrida Olson surištomis kojomis 
ir rankomis, ir paklaikusiomis akimis be nuovokos 
žiūrėjo į juos. 

- Kaip jaučiatės? - paklausė Sjobergas, par- 
klupdamas ant kilimo šalia sofos, ant kurios gulėjo 
šoko ištikta senolė. 

— Ji išėjo, - pratarė silpnu balsu Ingrida Olson. - 
Nebus praėję daugiau nei penkiolika minučių. 

— Kaipji atrodė? 

— Aukšta šviesiaplaukė skaisčiai mėlynu paltu. 

- Pasirūpinkit ponia Olson, - paliepė Sjober- 
gas jaunam patruliui, įsiveržusiam kartu su juo į 
svetainę. 

O pats išskubėjęs į prieškambarį, atgal susišaukė 
vyrus. 

— Ji kažkur lauke, - pasakė rimtai. - Kai atėjome, 
atrodo, buvo lauke, ir tai - velniška nesėkmė, bet da- 
bar mes ją pričiupsim. Ji - aukšta blondinė ir vilki 
vaiskiai mėlyną paltą. Paleiskim paskui ją šunį. 

- Palauk truputį, - tarė Hamadas. - Ten, už 
kampo stovi nedidelis suolelis, o ant jo pastebėjau 
butelį šerio ar portveino, ar kažką panašaus ir taurę. 
Leiskite šuniui pirmiausiai pauostyti. 

- Gerai, Jamalai. Parodysi kinologui, - tarė 
Sjobergas ir davė ženklą policininkams vėl leistis į 
kelią. 

Augalota vokiečių vilkšunė keletą sekundžių 
smalsiai uostė taurę, o tada ėmė nekantriai rautis 
nuo pavadžio. Puolė prie gyvatvorės kampo ir vikriai 
pro ją pralindo. Kinologui buvo nelengva suspėti jai 

iš paskos ir tuo pačiu iš rankų nepaleisti pavadžio; ne 
ką lengviau buvo ir kitiems policininkams. Pagaliau 
kai kurie jau buvo pralindę, tačiau kaip šuo, taip ir jo 
šeimininkas tada jau buvo labai toli nuo jų. 

Po to viskas klostėsi lengviau. Gaudynės vyko per 
dešimtis sodų, kol pagaliau vėl atsidurta pagrindi- 
nėje tiesiojoje. Perbėgta per kelią, pro ganyklos ap- 
tvarą, įbėgta į nedidelį vieškelį, kuriame ji, atrodo, 
bėgiojo ratais, iki apsispręsdama, kurį kelią pa- 
sirinkti. 

Vėl atgal - į nuosavų namų rajoną, kur jiems 
pasirodė, kad ją pamatė, bet tai buvo kita šviesiaplau- 
kė moteris, vaikštinėjanti su vaiku vežimėlyje ir 
žiūrinti nustebus į uždususių policininkų vorą, pra- 
lekiančią pro ją. Nuosavų namų rajonas čia pasi- 
baigia, o toliau - prastai prižiūrimų daugiabučių 
kvartalas. Jie bėgo toliau tarp namų, pro vaikų 
žaidimo aikšteles, ir Sjobergas juto, kad amžius 
daro savo. Jau buvo besvarstąs pasiduoti ir leisti 
jaunesniems, geriau treniruotiems policininkams 
tęsti gaudynes be jo, bet staiga pamatęs stambuolį 
Sandeną penkiasdešimt metrų prieš save, vilkintį 
šiltą paltą ir aulinius, persigalvojo. 

Netrukus jie atsidūrė lygiagrečioje Nynės ke- 
liui gatvėje, kuri iš pirmo žvilgsnio atrodė šalutinė, 
palyginus su intensyvaus eismo keliu. Pabėgėjęs 
gatvele kokį šimtą metrų, kai kinologas ir kiti poli- 
cininkaijaubuvo dingęjam išakiračio, staiga pamatė, 
kad tai nėra įprastas šalikelis, o gatvė, vedanti link 
tilto virš Nynės kelio. Toli, ten ant tilto, beveik kitoje 
pusėje, jis matė oranžinių žibintų šešėlius, metali- 
niais stulpais vaiduokliškai nulinkusius virš kelio, 
tarsi pritaikytus pabandyti užsiropšti ant turėklų. 
Nepaisant tamsos ir blausaus apšvietimo, negalėjai 
suklysti: ant tilto turėklų sėdėjo moteris; ilgais švie- 

siais plaukais ir tamsiu paltu. 

Prie vienišos figūros ant tilto sparčiai artėjantis 
kinologas dabar jau paleido nuo pavadžio šunį, 
keliais šuoliais suskubusį prie jos. Šuo šoktelėjo 
lodamas keletą kartų ant jos, kol pagaliau sugriebė 
nasrais paltą. 

- Sustok, Katarina! Nedaryk to! - šaukė Hama- 
das, buvęs pirmas iš policininkų paskui kinologą. 

Katarina, pripuolus šuniui, jau buvo bepraran- 
danti pusiausvyrą ir benukrintanti atatupsta ant til- 
to, bet paskutinę sekundę jai pavyko ištraukti vieną 
ranką iš palto rankovės. Ji dar kartą pasisiūbavo ant 
turėklo, tvirtai įsikibusi laisva ranka, ir išsinėrė iš 
rankovės antrąja. 

Pamatęs Katariną toli ant tilto, Sjobergas sustojo 
tokioje pozicijoje, iš kurios galėjo stebėti visą dramą - 
žvelgdamas skersai iš apačios. Viskas priešais jį su- 
kosi tarsi sulėtintame filme, ir jis matė, kaip nuslys- 
damas ant žemės paltas susimetė į krūvelę visai šalia 
turėklo. Katarina stipriomis rankomis prisitraukė 
ant siauručio turėklo ir vikriai ant jo atsistojo. 
mai po ja lekiančius automobilius; tolėliau nuo ten, 
kur buvo Sjobergas. Jis galėtų prisiekti - jų žvilgsniai 
susitiko. Tada prisivijo paskutinė policininkų vora, 
kad sustotų šalia Hamado. Visą tą laiką nuo jos 
lūpų nedingo pergalinga - ir kaip Sjobergas ilgai 
prisimins, labai graži šypsena. Ji pakėlė ranką tarsi 
sveikindamasi. 

— Ne! - šaukė Hamadas, - Ne! Ne! Ne! 

Laikas tarsi sustojo, viskas aplinkui nutilo, tik 
eismas žemai, Nynės keliu lėkė pasiutusiu greičiu. 
Pakėlusi rankas tarsi sparnus, ji atsiplėšė nuo tu- 
rėklo, palikdama už savęs policininkus, gyvenimą, 
ir nuskrido į šaltą vakaro erdvę. 

Magiją nutraukė bjaurus dunkstelėjimas į as- 
faltą. Žviegiantys stabdžiai, dūžtantys stiklai ir lam- 
domo metalo garsas skrodė orą po paskutinio Ka- 
tarinos Halenius veiksmo. 


STOKHOLMAS, 
2006 M. LAPKRITIS 


Tomas ir vėl sėdėjo prie savo virtuvės stalo ir 
susimąstęs žvelgė pro langą. Bet viskas dabar buvo 
kitaip. Įvyko kaži kas siaubinga; keturi Žmonės, 
kuriuos jis kažkada pažinojo, dabar nebegyvi. Ke- 
turi žmonės, gyvenę skirtingo pobūdžio gyvenimą, 
kai kurie - gal laimingi, o kai kurie gal - ne; sunku 
pasakyti. 

Bet vieną dalyką jis žinojo: nė vienas iš jų nenorėjo 
mirti ir nė vienas iš jų nebuvo to nusipelnęs, net bū- 
damas toks jaunas ir toks nesuvokiamai žiaurus. 
Jie darė klaikius dalykus, tačiau tada buvo tik vai- 
kai, visai maži vaikai. Tikriausiai jie nesuprato, 
kokią daro žalą. Jie buvo vaikai, kurie, nejausdami 
suaugusiųjų įtakos, turėjo laisvas rankas daryti ką 
tik išmano, kad užsikariautų savo nedidelę teritoriją 
ir socialinę padėtį. 

O Katarina atkeršijo. Taip ji pasielgė savo labui; 
bet Tomas jautė, kad - ir jo labui. Todėl jis tragiškai 
pasibaigusią istoriją išgyveno kaip bendrą jųdviejų 
nelaimę. Katarina, be jokios abejonės, buvo sunkiai 
sergantis Žmogus; tačiau - žmogus. Jų gyvenimai 
klostėsi lygiagrečiai, nė vienam jų apie tai nežinant. 
Tik pagalvok, jeigu jie būtų susitikę! Jei būtų ga- 
lėję kartu susėsti ir pakalbėti apie vaikystę, apie 
gyvenimą, nors valandėlei palaikytų vienas kitam 
draugystę. Gal jie būtų tapę draugais, kuriuos jungtų 

nyki vaikystė ir gyvenimas vienatvėje. Gal jiems 
abiems viskas būtų susiklostę kitaip. 

Ir vis tiek Tomas jautė, tarsi Katarina būtų jam 
sugrąžinusi jėgas. Jos siaubingi ir nedovanotini po- 
elgiai kaži ką jame išlaisvino. Jis niekino tai, ką ji 
padarė, bet niekinti jos pačios negalėjo. Jis ją su- 
prato, nors ne visiškai. Ji buvo iš jųdviejų stiprioji; 
ta, kuri žengdavo iškėlusi galvą iš situacijų, kuriose 
būdavo žeminama. Ji visada mokėjo atrodyti links- 
ma ir išdidi, iš pažiūros atrodė, kad terorizavimus jai 
iškęsti lengva, o jis pats grimzdo vis giliau ir giliau į 
niūrų savo būvį. Tačiau kažkur savo kelyje ji žengė 
klaidinga kryptimi, ir tas pasirinkimas tapo lemtin- 
gai liūdnas visiems susijusiems. 

Jis ir pats nebuvo be kaltės. Jo liudijimas dviejų 
pirmųjų nužudymų atveju galėtų tapti labai vertin- 
gas policijai. Papasakodamas tai, ką žinojo, jis būtų 
galėjęs užkirsti kelią tolesniam kraujo praliejimui, 
bet tą jis suvokė tik perskaitęs apie Lisos Lotos nužu- 
dymą; o tada jį ištiko tarsi koks paralyžius dėl to, kad 
netiesiogiai yra į visa tai įsivėlęs. 

Ir vis dėlto yra taip, tarsi koks akmuo jam būtų 
nuristas nuo pečių. Katarina išlaisvino jį nuo naštos, 
tačiau pati žuvo. Dabar atėjo laikas viską pradėti 
iš naujo, pamėginti iš naujo. Imtis atsakomybės už 
savo paties gyvenimą. Dėl Katarinos. 


Staiga jis pajuto troškimą išeiti į gatvę. Buvo 
ketvirtis po penkių ir gatvėje šurmuliavo daugybė 
žmonių. Žmonės, skubantys iš darbo namo; žmo- 
nės, slapukiškai perkantys Kalėdų dovanas. Sekma- 
dienį - Advento pirmoji diena; vėl ėmė snigti. 
Sniegas leidosi stambiomis snaigėmis, dailiai sup- 
damasis gatvės žibintų šviesoje. Jis troško ten, geidė 
būti gatvėje kartu su žmonėmis; ir daugiau neketino 


334 


jų bijoti. 

Apsiavęs batus ir užsivilkęs striukę, ristele nu- 
bėgo laiptais žemyn; laukan į gatvę; tolyn gatve. 
Atsigręžęs atgal, pažvelgė į savo namo fasadą, kur 
matėsi jo butas. Žvilgsnis klaidžiojo nuo lango prie 
lango, kol pagaliau sustojo prie savųjų. Iš virtuvės 
sklido šilta, svetinga šviesa, kurią slopino virtuvei 
derančios siūtos užuolaidos - melsvais langeliais 
švelniai gelsvame fone. O lango viduryje, tarp dviejų 
kalėdinių gėlių, draugiškais spinduliais puikavosi 
Advento žvakidė. Jis užvertė galvą į dangų ir užsi- 
merkė, leisdamas snaigėms tirpti ant savo šilto vei- 


do. 

iš švedų kalbos vertė Sigutė Radzevičienė. - Vilnius: 

Grįžusi iš Stokholmo ligoninės namo, Ingrida Olson savo 
virtuvėje rado vyriškį. Anksčiau nekviestojo svečio ji niekada 
nebuvo mačiusi. Tačiau jis nepavojingas - jis buvo negyvas. 
Tyrėjas kriminalistas Konis Sjobergas priima iššūkį. Jo komanda 
išsiaiškina, kad tai vidutinio amžiaus vedusio vyriškio kūnas. 
Bet kaip jis ten pateko? Kas jį užmušė? 

Nėra nei įtariamojo, nei motyvų. Konio Sjobergo komanda 
turės nemažai paplušėti, kol pastebės šios bylos sąsajas su 
kitomis, iš pirmo žvilgsnio - atsitiktinėmis žmogžudystėmis. Ir 
supras, kad susidūrė su žudiko maniako vendeta... 

SUSIPAŽINKITE — 
ŠVEDIJOS DETEKTYVŲ KARALIENĖ! 


Diplomuota matematikė, rašytoja Ka- 
4 rina Gerhardsen gimė (1962 m.) ir augo 
nedideliame miestelyje Katrineholme, 
tame pačiame, kuriame vyksta romano 
„Imbierinis namelis“ veiksmas... Šiuo 
metu ji su vyru ir dviem vaikais gyvena 
Stokholme. 
Pirmąkart rašytojos plunksną Karina 
išmėgino daugiau nei prieš du dešimtmečius, sėkmingai 
dirbdama informacinių technologijų konsultante. Ji 
sukūrė filosofinį romaną „Pabėgti nuo laiko“ (Pa flykt 
undantiden,1992 m.). Šlovę autorei atnešė detektyvai. 
Dabar ji visą savo laiką skiria rašymui. 
Inspektoriaus Konio Sjobergo ir jo komandos narpliojami 
sudėtingiausi nusikaltimai prikaustė tiek Švedijos, tiek kitų 
šalių skaitytojų dėmesį. „Imbierinis namelis“ — pirmoji šios 
serijos knyga. 


LAUKITE KITŲ ROMANŲ APIE SUMANŲJĮ 
INSPEKTORIŲ KONĮ SJOBERGĄ 
LIETUVIU KALBA! 

